Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
2d24080e-2483-4cad-9440-fd428490809c	នាយករដ្ឋមន្រ្តីអនុញ្ញាត ឲ្យបញ្ចូលក្របខណ្ឌ គ្រូពេទ្យ ៣០០០នាក់ សម្រាប់ ឆ្នាំ២០២១ ដើម្បីប្រយុទ្ធប្រឆាំងជាមួយជំងឺកូវីដ១៩	ភ្នំពេញ៖ក្នុងឱកាសថ្លែងសារពិសេស ពាក់ព័ន្ធស្ថានភាពជំងឺកូវីដ១៩ នៅកម្ពុជានិងការបិទបញ្ចប់ព្រឹត្តិការណ៍ «សហគមន៍២៨វិច្ឆិកា»នៅព្រឹកថ្ងៃទី២៩ ខែធ្នូ ឆ្នាំ២០២០នេះសម្តេចតេជោ ហ៊ុន សែន នាយករដ្ឋមន្ត្រីកម្ពុជា បានថ្លែងអនុញ្ញាតឲ្យបញ្ចូល ក្របខណ្ឌ គ្រូពេទ្យ៣០០០នាក់ សម្រាប់ឆ្នាំ២០២១ ដើម្បីប្រយុទ្ធប្រឆាំង ជាមួយជំងឺកូវីដ១៩ ហើយប្រសិនបើខ្វះខាត គ្រូពេទ្យនឹងមានការជ្រើសរើសបន្ថែមទៀត។	2020-12-29T16:34:00+07:00	dap-news.com	https://dap-news.com/national/2020/12/29/108368/
62c1eb19-bec2-4212-94f0-fed40ae9c9f2	TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ ថ្មីនៅកម្ពុជានោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅព្រឹកថ្ងៃទី២៩ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញករណីឆ្លងជំងឺកូវីដ១៩ ថ្មីនៅកម្ពុជានោះទេ ខណៈអ្នកជាសះស្បើយក៏គ្មានដែរ។ គិតមកត្រឹមម៉ោង៧៖០០នាទី ព្រឹកថ្ងៃទី២៩ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ ចំនួន៣៦៤នាក់ ក្នុងនោះអ្នកព្យាបាលជាសះស្បើយចំនួន ៣៦០នាក់ និងអ្នកកំពុងសម្រាកព្យាបាល នៅមន្ទីរពេទ្យចំនួន៤នាក់។ សម្រាប់អ្នកជាប់ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» វិញ រកឃើញវិជ្ជមានចំនួន ៤១នាក់ ក្នុងនោះបានជាសះស្បើយ៣៨នាក់ និង៣នាក់ទៀតកំពុងសម្រាកនៅមន្ទីរពេទ្យ៕	2020-12-29T14:07:00+07:00	freshnewsasia.com	https://m.freshnewsasia.com/index.php/en/localnews/181689-2020-12-29-00-07-14.html
efb3e2ea-0495-4f4c-8dcf-18264c8c647d	កង្វះគ្រាប់ឈាមក្រហម (Anemia) ក៏ជាជំងឺមួយ!	គ្រាប់ឈាមក្រហមមានមុខងារដឹកអុកស៊ីសែនសម្រាប់ផ្គត់ផ្គង់និងចិញ្ចឹមគ្រប់សរីរាង្គកាយរបស់ មនុស្ស។ វាត្រូវបានផលិតចេញពីខួរឆ្អឹងក្រោមឥទ្ធិពលនៃការរួមផ្សំរបស់ អ័រម៉ូននិងអង់ហ្ស៊ីមមួយចំនួនដែលមាននៅក្នុងសរីរាង្គផ្សេងៗ។ កង្វះគ្រាប់ឈាមក្រហមគឺជាមូលហេតុ ដែលអាចប៉ះពាល់ដល់បញ្ហាសុខភាពនិងអាចបង្កអោយមានគ្រោះថ្នាក់ធ្ងន់ធ្ងរដល់អាយុជីវិត។ ១) រោគសញ្ញា៖ – ស្លេកស្លាំងខុសពីធម្មតា – ហេវហត់ អស់កម្លាំង ល្ហិតល្ហៃ – ឧស្សាហ៍វិលមុខ ធីងធោង ឈឺក្បាល – ហ៊ឹងត្រចៀក – ស្រវាំងភ្នែក – ញ័រដើមទ្រូង បេះដូងលោតញាប់ ចុកទ្រូង – ដង្ហក់ ឆាប់ហត់ ខុសធម្មតា ២) មូលហេតុ៖ ក) ការបាត់បង់គ្រាប់ឈាមក្រហមដោយសារ៖ – ការហូរឈាមបណ្តាលមកពីមូលហេតុផ្សេងៗ ដូចជាគ្រោះថ្នាក់ចរាចរណ៍ របួស ការហូរឈាមតាមសរីរាង្គនានា ក្នុងនិងក្រៅខ្លួន ។ល។ – ជំងឺគ្រាប់ឈាមក្រហម (Hemoglobinopathy) ធ្វើអោយគ្រាប់ឈាមមិនមានគុណភាព និងងាយបែកខូច – ការរលាកផ្សេងៗ ដោយសារបាក់តេរី វីរុស ប៉ារ៉ាស៊ីត រឺ ពពួកផ្សិត – ចំពោះស្ត្រីអាចបណ្តាលមកពីវិបត្តិអ័រម៉ូន ដែលធ្វើអោយមានការធ្លាក់ឈាមរដូវច្រើន និងយូរខុសពីប្រក្រតី – ស្ត្រីមានគភ៌ ខ) ការផលិតគ្រាប់ឈាមក្រហមថយចុះ៖ – ជំងឺខ្សោយខួរឆ្អឹងដែលបណ្តាលមកពីសារជាតិពុលមួយចំនួនដូចជាសំណថ្នាំសម្លាប់សត្វល្អិត ថ្នាំបាញ់ដំណាំផ្សេងៗការប្រើប្រាស់ឱសថព្យាបាលមិនត្រឹមត្រូវតាមក្បួនវេជ្ជសាស្ត្រជាពិសេសថ្នាំផ្សះ។ – កង្វះអាហាររូបត្ថម្ភផ្សេងៗដូចជា ខ្វះជាតិដែក ខ្វះវីតាមីន B12 ។ល។ – ជំងឺក្រពេញ អ័រម៉ូនទីរ៉ូអ៊ីដ Hypothyroïdie – ជំងឺខ្សោយតម្រងនោម (Kidney failure) – ជំងឺមហារីកគ្រាប់ឈាម – ជំងឺមហារីកផ្សេងៗ។ ៣) ដំណោះស្រាយ៖ លោកអ្នកគួរតែមកពិគ្រោះជំងឺជាមួយក្រុមគ្រូពេទ្យជំនាញនៅមន្ទីរពេទ្យកាល់ម៉ែតដើម្បីរកពីមូល ហេតុនៃជំងឺបង្កពិតប្រាកដ តាមរយៈការធ្វើតេស្តឈាម រឺ ករណីខ្លះអាចនឹងឈានទៅដល់ការបឺតខួរឆ្អឹងយកទៅពិនិត្យនៅមន្ទីរពិសោធន៏ ដើម្បីឈានទៅរកការព្យាបាលដ៏ត្រឹមត្រូវ។ ចំពោះការព្យាបាលកង្វះគ្រាប់ឈាមក្រហមមិនមែនគ្រាន់តែជាការដាក់បញ្ចូលឈាម រឺអោយថ្នាំជាតិដែកនោះទេ។ ការធ្វើរោគវិនិច្ឆ័យត្រឹមត្រូវនិងព្យាបាលទៅតាមមគ្គុទេសព្យាបាលជាសកល (Universal Guideline) ទើបអាចអោយអ្នកជំងឺទទួលបាននូវការជាសះស្បើយបាន។ “ រកឃើញទាន់ពេល ព្យាបាលដោយក្រុមគ្រូពេទ្យជំនាញ ឆាប់ជាសះស្បើយ ”៕ អត្ថបទ ៖ រស្មី	2020-12-29T09:32:00+07:00	kampucheathmey.com	https://www.kampucheathmey.com/health/37464
734b5554-c415-416a-bbf3-02ce9518521a	ប្រសើរខ្លាំងណាស់! រយៈពេលប៉ុន្មានថ្ងៃៗជាប់គ្នា កម្ពុជាមិនមានករណីឆ្លងកូវីដ-១៩ថ្មី	រាជធានីភ្នំពេញ៖ ក្រសួងសុខាភិបាល បានចេញសេចក្តីប្រកាសព័ត៌មាន នៅព្រឹកថ្ងៃទី២៩ ខែធ្នូ ឆ្នាំ២០២០ថា ក្នុងរយៈពេលប៉ុន្មានថ្ងៃជាប់ៗគ្នាមកនេះ នៅកម្ពុជាមិនមានករណីឆ្លងថ្មី នៃកូវីដ-១៩ ហើយក៏មិនមានអ្នកត្រូវព្យាបាលជាសះស្បើយថ្មីដែរ។ បើគិតមកត្រឹមវេលាម៉ោង៧ព្រឹក ថ្ងៃទី២៩ ខែធ្នូ ឆ្នាំ២០២០ កម្ពុជាបានរកឃើញអ្នកឆ្លងកូវីដ-១៩ ចំនួន៣៦៤នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន ៣៦០នាក់ ហើយអ្នកជំងឺចំនួន៤នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ។ ដោយឡែកអ្នកជាប់ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» ដែលរកឃើញវិជ្ជមាន នៃកូវីដ-១៩ចំនួន ៤១នាក់នោះ មានអ្នកព្យាបាលជាសះស្បើយចំនួន៣៨នាក់ ហើយអ្នកជំងឺចំនួន៣នាក់ផ្សេងទៀត កំពុងសម្រាក នៅក្នុងមន្ទីរពេទ្យ៕	2020-12-29T09:19:03+07:00	kbnnews.com	https://kbn.news/archives/197874
5f354cb7-952c-4e1e-a741-e6ede79361b2	សារៈប្រយោជន៍នៃការឈប់ពិសាបារី!	ការពិសាបារី គឺជាកត្តាដែលបណ្ដាលឲ្យកើតមានជំងឺធ្ងន់ធ្ងរជាច្រើនប្រភេទ។ តាមរយៈការសិក្សាបានបង្ហាញថា ប្រសិនបើយើងបញ្ឈប់ការទទួលទានបារីកាន់តែឆាប់ នោះផលប្រយោជន៍ដែលយើងទទួលបាននឹងកាន់តែច្រើន។ សារៈប្រយោជន៍ជាចម្បងនៃការឈប់ទទួលទានបារីមានដូចជា៖ – កាត់បន្ថយហានិភ័យនៃជំងឺសរសៃឈាម និងបេះដូង – កាត់បន្ថយហានិភ័យនៃជំងឺរលាកទងសួតរ៉ាំរ៉ៃ – កាត់បន្ថយអត្រាជំងឺមហារីកជាច្រើន – កាត់បន្ថយអត្រាជំងឺដំបៅក្រពះ និង ជួយអោយដំបៅក្រពះឆាប់ជាសះស្បើយ និងលើសពីនេះទៅទៀតថែមទាំងការពារមិនឲ្យមានជំងឺពុកឆ្អឹង និងជំងឺដទៃទៀតជាច្រើន ផងដែរ។ ការពារខ្លួនយើង និងមនុស្សជាទីស្រលាញ់ របស់អ្នកកុំឲ្យមានជំងឺដូចដែលបានរៀបរាប់ខាងលើ សូម បញ្ឈប់ការទទួលទានបារីតាមការណែនាំរបស់អ្នកជំនាញ៕	2020-12-29T08:43:00+07:00	kampucheathmey.com	https://www.kampucheathmey.com/health/37434
ec459e9b-b6e3-4211-a4f1-0f6030dbee54	ពលករខ្មែរឆ្លងដែនខុសច្បាប់១០នាក់ទៀត ត្រូវអាជ្ញាធរថៃ ចាប់បញ្ជូនមកកម្ពុជាវិញ តាមច្រកប៉ោយប៉ែត	ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី២៧ ខែធ្នូ ឆ្នាំ២០២០ វេលាម៉ោង ១៧និង៤០នាទី បានទទួលពលករខ្មែរ ឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ១០នាក់ ស្រី ៥នាក់ និងកុមារ២នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕	2020-12-29T08:28:15+07:00	kbnnews.com	https://kbn.news/archives/197839
852da5cb-bc4c-4182-b53e-d7a7777ff83f	អង្គការសុខភាពពិភពលោកអំពាវនាវឲ្យបង្កើនការកំណត់ទិន្នន័យហ្ស៊ែននៃវីរុស បន្ទាប់មានលេចជំងឺកូវីដ១៩វិវត្តថ្មី	ប្រធានអង្គការសុខភាពពិភពលោក WHO កំពុងអំពាវនាវឲ្យមានការបង្កើនការកំណត់ទិន្នន័យហ្ស៊ែនឬឌីអិនអេ (DNA) របស់វីរុស (genomic sequencing) នៃជំងឺកូវីដ១៩ បន្ទាប់ពីមានប្រភេទវីរុសវិវត្តថ្មីត្រូវបានរកឃើញនៅក្នុងចក្រភពអង់គ្លេស និងប្រទេសអាហ្វ្រិកខាងត្បូង។ នាយកអង្គការ WHO លោក Tedros Adhanom Ghebreyesus បានថ្លែងនៅក្នុងសន្និសីទសារព័ត៌មានអនឡាញមួយ កាលពីថ្ងៃច័ន្ទពីទីក្រុងហ្សឺណែវថា៖ «លុះត្រាតែប្រទេសនានាកំពុងពិនិត្យនិងធ្វើតេស្តប្រកបដោយប្រសិទ្ធភាព ទើបអាចរកឃើញជំងឺកូវីដ១៩ វិវត្តថ្មី និងកែសម្រួលយុទ្ធសាស្ត្រដើម្បីទប់ទល់»។ លោកបាននិយាយថា អង្គការសុខភាពពិភពលោក កំពុងធ្វើការយ៉ាងជិតស្និទ្ធជាមួយអ្នកវិទ្យាសាស្ត្រជុំវិញពិភពលោក ដើម្បីយល់ឲ្យកាន់តែច្បាស់ពីការផ្លាស់ប្ដូរទាំងអស់នៃវីរុស និងផលប៉ះពាល់របស់វា ហើយលោកបានអំពាវនាវឲ្យប្រទេសនានាចែករំលែកព័ត៌មានអំពីហ្ស៊ែននៃវីរុសវិវត្តថ្មីនេះជាមួយអង្គការសុខភាពពិភពលោក និងប្រទេសដទៃៗទៀត។ មន្ត្រីចក្រភពអង់គ្លេសបាននិយាយថា ជំងឺកូវីដ១៩ប្រភេទថ្មីនេះ ដែលត្រូវបានរកឃើញដំបូងនៅប្រទេសខ្លួននេះ អាចឆ្លងខ្លាំងជាងមុន ដែលនេះបាននាំឲ្យមានវិធានការបិទសកម្មភាពក្នុងប្រទេស ក៏ដូចជាហាមជាសកលមិនឲ្យមានការធ្វើដំណើរពីប្រទេសអង់គ្លេស។ កាលពីថ្ងៃច័ន្ទ ប្រទេសជាច្រើនទៀតដូចជាហ្វាំងឡង់ និងកូរ៉េខាងត្បូងរកឃើញករណីដំបូងនៃជំងឺកូវីដ១៩ វិវត្តថ្មីនេះ។ ចំណែកប្រទេសឥណ្ឌូណេស៊ីប្រកាសកាលពីថ្ងៃច័ន្ទថា ខ្លួននឹងហាមជាបណ្ដោះអាសន្នមិនឲ្យជនបរទេសចូលក្នុងប្រទេសរបស់ខ្លួនរយ:ពេលពីរសប្ដាហ៍ ដើម្បីទប់ស្កាត់ការឆ្លងរាលដាលនៃជំងឺកូវីដ១៩ ប្រភេទថ្មីនេះ៕	2020-12-29T07:00:00+07:00	khmer.voanews.com	https://khmer.voanews.com/a/who-calls-for-increases-in-genomic-sequencing-following-new-coronavirus-variants/5717099.html
6be826e3-fc53-4a4a-85f4-1075ad6ced45	កូរ៉េខាងត្បូងបន្តហាមប្រាមជើងហោះហើរពីអង់គ្លេស ក្រោយរកឃើញអ្នកឆ្លងជំងឺកូវីដ១៩ប្រភេទថ្មី	ប្រទេសកូរ៉េខាងត្បូងបានប្រកាសនៅថ្ងៃចន្ទមិ្សលមិញថា ខ្លួននឹងបន្តបម្រាមលើកការហោះហើរត្រង់ពីប្រទេសអង់គ្លេសរហូតដល់ថ្ងៃទី៧មករា បន្ទាប់ពីមនុស្ស៣នាក់ ដែលថ្មីៗនេះទើបចូលមកក្នុងប្រទេស ត្រូវបានរកឃើញថាមានឆ្លងជំងឺកូវីដ១៩ប្រភេទថ្មី ដែលត្រូវបានរកឃើញជាលើកដំបូងក្នុងប្រទេសអង់គ្លេសនោះ។ ទីភ្នាក់ងារការពារនិងគ្រប់គ្រងជំងឺរបស់កូរ៉េខាងត្បូង បាននិយាយថា មនុស្សទាំង៣នាក់នោះ បានមកដល់កូរ៉េខាងត្បូងនៅថ្ងៃទី២២ ខែធ្នូ តាមជើងហោះហោះមកពីទីក្រុងឡុងដ៍ ដែលធ្វើឲ្យពួកគេជាមនុស្សដំបូងដែលត្រូវបានរកឃើញ ថាមានឆ្លងជំងឺកូវីដ១៩ប្រភេទថ្មី នៅក្នុងប្រទេសកូរ៉េខាងត្បូងនោះ។ ដោយឡែកប្រទេសជប៉ុន ដែលបានរកករណីអ្នកឆ្លងជំងឺកូវីដ១៩ ប្រភេទថ្មីម្នាក់ជាលើកដំបូងដែរនោះ បានហាមប្រាមជនបរទេសទាំងអស់ ដែលមិនមានលំនៅដ្ឋានស្នាក់នៅក្នុងប្រទេសជប៉ុន មិនឲ្យចូលប្រទេសរបស់ខ្លួន ចាប់ពីពាក់កណ្តាលអាធ្រាត្រថ្ងៃចន្ទ រហូតដល់ដំណាច់ខែមករា ឆ្នាំ២០២១។ ចំណែកនៅក្នុងសហរដ្ឋអាមេរិកវិញ អាជ្ញាធរអាមេរិកនិយាយថា ចាប់ពីថ្ងៃចន្ទម្សិលមិញតទៅ អ្នកធ្វើដំណើរមកពីប្រទេសអង់គ្លេសទាំងអស់ ត្រូវធ្វើតេស្ត ថាខ្លួនពុំមានជំងឺកូវីដ១៩ ក្នុងរយៈពេល៧២ម៉ោងមុនចេញដំណើរ ទៅកាន់សហរដ្ឋអាមេរិក៕	2020-12-29T07:00:00+07:00	khmer.voanews.com	https://khmer.voanews.com/a/skorea-ban-britain-flight/5716256.html
e323a258-b26a-4259-b224-240dd5bbd42f	រដ្ឋមន្រ្តីសុខាភិបាលថៃ ត្រូវធ្វើចត្តាឡីស័ក១៤ថ្ងៃ ក្រោយជួបប្រជុំជាមួយអភិបាលខេត្ត សាមុត សាខន ដែលឆ្លងវីរុសកូវីដ១៩	បរទេស៖ ឧបនាយករដ្ឋមន្រ្តី និង ជារដ្ឋមន្រ្តីសុខភាពសាធារណៈរបស់ថៃ លោក Anutin Charnvirakul ស្ថិតនៅក្រោមការធ្វើចត្តាឡីស័កនៅក្នុងផ្ទះរយៈពេល ១៤ ថ្ងៃ បន្ទាប់ពីលោកបានជួបប្រជុំជាមួយអភិបាលខេត្ត សាមុតសាខន ដែលក្រោយមកបានធ្វើតេស្តវិជ្ជមានចំពោះ Covid-19 ។ យោងតាមសារព័ត៌មាន Bangkok Post ចេញផ្សាយនៅថ្ងៃទី២៨ ខែធ្នូ ឆ្នាំ២០២០ បានឱ្យដឹងថា លោកវេជ្ជបណ្ឌិត Taweesilp Visanuyothin អ្នកនាំពាក្យមជ្ឈមណ្ឌលគ្រប់គ្រងស្ថានភាព Covid-19 បានប្រកាសនៅថ្ងៃច័ន្ទថា លោក Anutin កំពុងស្ថិតនៅក្នុងផ្ទះដាច់ពីគេ។ លោកបាននិយាយថា សំណាកត្រូវបានប្រមូលពីលោករដ្ឋមន្រ្តីសម្រាប់ការធ្វើតេស្តរកវីរុស Covid-19 បន្ទាប់ពីមន្ត្រីជាន់ខ្ពស់ក្នុងតំបន់ម្នាក់ត្រូវបានបញ្ជាក់ថាមានជំងឺនេះ។ អ្នកនាំពាក្យរូបនេះបាននិយាយថា“ មន្ត្រីរូបនេះបានខិតខំធ្វើការនៅក្នុងខេត្តនេះហើយប្រឈមនឹងហានិភ័យខ្ពស់ក្នុងការឆ្លងជំងឺនេះ បើទោះបីជាមានការប្រុងប្រយ័ត្នក៏ដោយ” ៕ប្រែសម្រួលៈ ណៃ តុលា	2020-12-29T03:38:00+07:00	dap-news.com	https://dap-news.com/national/2020/12/28/108301/
14cb0374-e5d2-4ed7-8b36-e911b415e8bd	ក្រុមការងារចំណាកស្រុកខេត្តព្រៃវែង ប្រជុំលើកវិធានការឆ្លើយតបការវិលត្រឡប់មកវិញ របស់បងប្អូនកម្មករពលករខ្មែរ ពេលផ្ទុះជំងឺកូវីដ១៩ ក្នុងសហគមន៍ នៅប្រទេសថៃ	អនុវត្តតាមប្រសាសន៍ណែនាំរបស់សម្តេចតេជោ ហ៊ុន សែន នាយករដ្ឋមន្ត្រី, នៅទីស្តីការក្រសួងមុខងារសាធារណៈ នាព្រឹកថ្ងៃទី២៨ ខែធ្នូ ឆ្នាំ២០២០នេះ ក្រុមការងារចំណាកស្រុកខេត្តព្រៃវែង បានបើកកិច្ចប្រជុំការងាររបស់ខ្លួន ដើម្បីត្រួតពិនិត្យសកម្មភាពការងារកន្លងមក និងលើកទិសដៅបន្ត ពិសេសផែនការសកម្មភាពជាក់ស្តែង ជាវិធានការបន្ទាន់ចាំបាច់ ឆ្លើយតបចំពោះការវិលត្រឡប់មកវិញ របស់បងប្អូនកម្មករ ពលករចំណាកស្រុក ពេលដែលមានការផ្ទុះជំងឺកូវីដ១៩ ក្នុងសហគមន៍នៅប្រទេសថៃ ។ រយៈពេលចាប់ពីដើមខែមេសា ឆ្នាំ២០២០ មកដល់បច្ចុប្បន្ននេះ លេខាធិការដ្ឋានក្រុមការងារចំណាកស្រុក បានធ្វើជាស្នូលឱ្យក្រុមការងារខេត្ត និងរដ្ឋបាលស្រុក ក្រុងទាំង១៣ នៃខេត្តព្រៃវែងក្នុងកិច្ចសហការរៀបចំបង្កលក្ខណៈ ដល់ការធ្វើចត្តាឡីស័ក ជូនបងប្អូនពលករចំណាកស្រុកប្រមាណ ១២.០០០នាក់ ដែលបានវិលត្រឡប់ មកពីប្រទេសថៃ។ ថ្មីៗនេះ ការផ្ទុះរាលដាលជំងឺកូវីដ១៩ ក្នុងសហគមន៍នៅខេត្តសាមុទ្ទសាខន ប្រទេសថៃ បានបង្កឱ្យមានការវិលត្រឡប់មកវិញ ជារៀងរាល់ថ្ងៃនៃបងប្អូនកម្មករ ពលករចំណាកស្រុកមួយចំនួន។ គិតមកទល់ពេលនេះ មានបងប្អូនពលករចំណាកស្រុក ចំនួន ១៤១នាក់ (ស្រី២៩នាក់) បានវិលត្រឡប់មកដល់មូលដ្ឋាន ស្រុកកំណើតនៃខេត្តព្រៃវែងរួចហើយ។ ក្នុងចំណោមបងប្អូនទាំងនោះ មានចំនួន ៤៥នាក់ ត្រូវបានអាជ្ញាធរ និងកងកំលាំងយោធាទទួល បង្កលក្ខណៈងាយស្រួលនៅព្រំដែន និងដឹកជញ្ជូនមកដល់ខេត្ត។ ក្រោយឆ្លងកាត់ការធ្វើតេស្តរួច បងប្អូនទាំងអស់នោះ ត្រូវបានក្រុមការងាររៀបចំបង្កលក្ខណៈបញ្ជូន ឱ្យទៅស្នាក់នៅធ្វើចត្តាឡីស័កនៅថ្នាក់ស្រុក ក្រុង។ ក្រៅពីនោះ ត្រូវបានរៀបចំយកសំណាកធ្វើតេស្ត និងដាក់ឱ្យធ្វើចត្តាឡីស័ក ទៅតាមលទ្ធភាពនៃមូលដ្ឋាននីមួយៗ។ ផ្អែកលើស្ថានភាពជាក់ស្តែងខាងលើ កិច្ចប្រជុំបានលើកឡើង នូវវិធានការចាំបាច់មួយចំនួន ដើម្បីបន្តអនុវត្ត ដោយខិតខំប្រតិបត្តិឱ្យបានហ្មត់ចត់ និងខ្ជាប់ខ្ជួននូវរាល់វិធានវេជ្ជសាស្ត្រ សំដៅសហការឱ្យកាន់តែមានប្រសិទ្ធភាព ក្នុងដំណើរការត្រៀមរៀបចំជាស្រេច ការទទួលបងប្អូនពលករចំណាកស្រុកវិលត្រឡប់ មកពីប្រទេសថៃវិញជាបន្តទៀត។ ជារួម ក្រៅពីសកម្មភាពការងាររបស់ខ្លួន ក្នុងការចូលរួមសហការដើម្បីរក្សាសុវត្ថិភាព សុខុមាលភាពរបស់បងប្អូនពលករចំណាកស្រុកវិលត្រឡប់ពីក្រៅប្រទេស និងបង្ការទប់ស្កាត់ការរីករាលដាលកូវីដ១៩ ចូលក្នុងសហគមន៍ ក្រុមការងារចំណាកស្រុកខេត្តព្រៃវែង នៅតែប្តេជ្ញាបន្តការងារអប់រំ សតិអារម្មណ៍សាធារណជននៅមូលដ្ឋាន ដើម្បីរួមចំណែកពង្រឹងបុព្វហេតុរក្សាការពារសុខសន្តិភាព និងការអភិវឌ្ឍប្រទេសជាតិជាដរាបតរៀងទៅ៕	2020-12-29T00:25:00+07:00	freshnewsasia.com	https://m.freshnewsasia.com/index.php/en/localnews/181668-2020-12-28-10-25-14.html
f4704d49-3a9d-468c-b476-3c01f967d2bd	អាជ្ញាធរក្រើនរំឮកមន្ត្រីមូលដ្ឋានផ្តល់ព័ត៌មាន ពេលមានពលករត្រឡប់មកពីថៃ ដើម្បីឱ្យពួកគាត់ធ្វើចត្តាឡីស័ករកជំងឺកូវីដ-១៩	លោក ជាម សុខ ប្រធានក្រុមប្រឹក្សាក្រុងសិរីសោភ័ណ ខេត្តបន្ទាយមានជ័យ បានជំរុញបន្ថែមដល់គ្រប់អ្នកពាក់ព័ន្ធមេភូមិ ចៅសង្កាត់ ត្រូវផ្តោតយកចិត្តទុកដាក់តាមដាននៅមូលដ្ឋានរបស់ខ្លួន បើសិនមានបងប្អូនដែលទើបត្រឡប់មកពីក្រៅប្រទេស ពិសេសបងប្អូនពលករមកពីប្រទេសថៃ ត្រូវណែនាំដល់ពួកគាត់ឱ្យធ្វើចត្តាឡីស័ក រយៈពេល១៤ថ្ងៃ ឱ្យបានគ្រប់ៗគ្នា ដើម្បីទប់ស្កាត់ ការពារ និងបង្ការការរាតត្បាតជំងឺកូវីដ-១៩។ ការក្រើនរំឮកបែបនេះ របស់ប្រធានក្រុមប្រឹក្សាក្រុងសិរិសោភ័ណ បានធ្វើឡើងក្រោយប្រទេសថៃ មានករណីឆ្លងរាលដាលជំងឺកូវីដ-១៩ យ៉ាងគំហុកក្នុងសហគមន៍ នៅខេត្តសាមុតសាខន ភាគនិរតីនៃប្រទេសថៃ។ ការក្រើនរំឮកបែបនេះ របស់លោក ជាម សុខ បានធ្វើឡើងនៅក្នុងកិច្ចប្រជុំសាមញ្ញលើកទី១៩ របស់ក្រុមប្រឹក្សាក្រុងសិរីសោភ័ណ អាណត្តិទី៣ នៅថ្ងៃទី២៨ ខែធ្នូ ឆ្នាំ២០២០នេះ។ ជាមួយគ្នានេះដែរ លោកបានណែនាំបន្ថែមដល់អ្នកត្រូវធ្វើចត្តាឡីស័កទាំងអស់ មិនត្រូវលួចចេញដើរទៅណានោះទេ ដើម្បីធ្វើការតាមដានសុខភាព និងត្រូវណែនាំបន្ថែមដល់បងប្អូនពលដ្ឋនៅមូលដ្ឋាន ត្រូវអនុវិធានការណែនាំរបស់ក្រសួងសុខាភិបាលឱ្យបានខ្ជាប់ខ្ជួន តាមរយៈការលាងដៃជាមួយសាប៊ូ ជែល ឬអាល់កុលជាដើម។ ដោយឡែកលោក ហ៊ឹល រ៉ាយ៉ា អភិបាលក្រុងសិរីសោភ័ណ បានណែនាំដល់អាជ្ញាធរនៅថ្នាក់ក្រោម ត្រូវខិតខំដោះស្រាយបញ្ហាដែលនៅសេសសល់ឱ្យអស់ ដើម្បីស្រាយកង្វល់របស់ប្រជាពលរដ្ឋ នៅដំណាច់ឆ្នាំ២០២០ ក្នុងការរៀបចំផែនការសម្រាប់ឆ្នាំ២០២១ ខាងមុខនេះ។ លោក ហ៊ឹល រ៉ាយ៉ា ក៏បានជំរុញបន្ថែមដល់អាជ្ញាធរសង្កាត់៧ ក្រៅពីដោះស្រាយរាល់បញ្ហាប្រឈមដែលនៅសេសសល់ហើយនោះ ពិសេសត្រូវមានវិធានការធ្វើយ៉ាងណារិះរកគ្រប់មធ្យោបាយក្នុងការថែរក្សាទឹកទុក សម្រាប់ប្រេីប្រាស់ ដោយដាក់ចេញវិធានការណែនាំឱ្យប្រជាពលរដ្ឋត្រូវប្រើប្រាស់ទឹក ដោយលក្ខណៈសន្សំសំចៃឱ្យបានខ្ពស់ ដោយអនុញ្ញាតឱ្យធ្វើស្រែតែមួយលើកនេះទេ ដើម្បីជាវិធានត្រៀមទឹកសម្រាប់ប្រើប្រាស់នៅដូវប្រាំង ដោយបណ្តាស្រុកមួយចំនួននៅក្នុងខេត្ត។ លោកអភិបាលក្រុង ក៏បានផ្តល់អាទិភាពដល់សង្កាត់នីមួយៗ នៅដូវប្រាំងខាងមុខ បើមានលទ្ធភាពត្រូវស្តារ បឹង ស្ទឹង ត្រពាំងដែលមានស្រាប់ ដើម្បីមានលទ្ធភាពស្តុបទឹកសម្រាប់ឆ្នាំបន្ទាប់៕	2020-12-28T23:00:00+07:00	freshnewsasia.com	https://m.freshnewsasia.com/index.php/en/localnews/181649-2020-12-28-09-00-11.html
566709b6-ec0c-4821-a3d2-c9ed707d53d3	BREAKING៖ ថៃប្រកាសរកឃើញឆ្លងជំងឺកូវីដ-១៩ ចំនួន១៤៤នាក់ទៀត, រដ្ឋមន្ត្រីសុខាភិបាលថៃ ធ្វើចត្តាឡីស័ក១៤ថ្ងៃ ក្រោយជួបអភិបាលខេត្តសាមុតសាខន ដែលបានឆ្លងជំងឺកូវីដ-១៩! (Video inside)	រដ្ឋាភិបាលថៃនៅថ្ងៃចន្ទនេះ បានប្រកាសពីការរកឃើញករណីឆ្លង COVID-19 ចំនួន ១៤៤ករណីថែមទៀត ធ្វើឲ្យចំនួនករណីឆ្លងសរុបនៃជំងឺ COVID-19 នៅក្នុងប្រទេសអាស៊ានមួយនេះ បន្តកើនដល់ ៦,២៨៥ករណី។ នេះបើតាមការចេញផ្សាយ ដោយសារព័ត៌មាន Bangkok Post នៅរសៀលថ្ងៃចន្ទ ទី២៨ ខែធ្នូ ឆ្នាំ២០២០។ ទីភ្នាក់ងារទទួលបន្ទុកគ្រប់គ្រងស្ថានការណ៍ COVID-19 របស់ប្រទេសថៃបានឲ្យដឹងថា ក្នុងចំណោមករណីឆ្លងថ្មីៗទាំងនោះមាន ១១៥ករណីជាករណីឆ្លងក្នុងសហគមន៍, ១៤ករណីជាពលករចំណាកស្រុក និង ១៥ករណីជាករណីដែលកំពុងធ្វើចត្តាឡីស័ក ក្រោយធ្វើដំណើរមកពីក្រៅប្រទេស។ យោងតាមប្រភពដដែល រដ្ឋមន្រ្តីសុខាភិបាលថៃលោក អនុធីន ឆានវីរៈគុល (Anutin Charnvirakul) ក៏កំពុងតែស្ថិតក្រោមការធ្វើចត្តាឡីស័ក ១៤ថ្ងៃផងដែរ ក្រោយពីបានបើកកិច្ចជំនួបមួយ ជាមួយអភិបាលខេត្ត សាមុត សាខន (Samut Sakhon) លោក វីរ៉ាសាក់ វីជីតសែងស្រ៊ី (Weerasak Wijitsaengsri) ដែលទើបតែរកឃើញថាឆ្លងជំងឺ COVID-19។ គួរបញ្ជាក់ថា បើគិតចាប់ពីចន្លោះថ្ងៃទី១៥-២៧ ខែធ្នូ ចំនួនករណីឆ្លងក្នុងសហគមន៍ ត្រូវបានរកឃើញនៅក្នុងខេត្ត-ក្រុងរហូតដល់ទៅ ៤៣ របស់ប្រទេសថៃ។ ក្នុងចំណោមអ្នកឆ្លង COVID-19 សរុប ៦,២៨៥នាក់នៅប្រទេសថៃ ៤,១៨០នាក់បានជាសះស្បើយឡើងវិញ, ២,០៤៥នាក់ កំពុងសម្រាកព្យាបាល និង៦០នាក់បានស្លាប់៕	2020-12-28T22:16:00+07:00	freshnewsasia.com	https://m.freshnewsasia.com/index.php/en/internationalnews/181636-2020-12-28-08-16-09.html
2a95b183-0529-44a6-9fcf-060782c84158	អភិបាលរាជធានីភ្នំពេញ ចាត់តំណាងយកថវិកាជូនសមាជិកគណៈកម្មការផ្សារ ដែលកំពុងសម្រាកព្យាបាលជំងឺនៅមន្ទីរពេទ្យកាល់ម៉ែត	លោក ឃួង ស្រេង អភិបាលរាជធានីភ្នំពេញ នៅព្រឹកថ្ងៃទី២៨ ខែធ្នូ ឆ្នាំ២០២០នេះ បានចាត់លោក គៀង ចក់ ប្រធានផ្សារដើមគរ នាំយកថវិកាចំនួន២លានរៀល ប្រគល់ជូនលោក ជួន វៀង សមាជិកគណៈកម្មការផ្សារដើមគរ ដែលកំពុងសម្រាកព្យាបាលជំងឺនៅមន្ទីរពេទ្យកាល់ម៉ែត។ ក្នុងឱកាសនោះ លោក គៀង ចក់ ក៏បាននាំនូវការផ្ដាំសាកសួរសុខទុក្ខពីសំណាក់លោក ឃួង ស្រេង ជូនលោក ជួន វៀង ដែលកំពុងសម្រាកព្យាបាលជំងឺនេះផងដែរ ហើយបានណែនាំឲ្យលោកខិតខំថែរក្សាសុខភាព ទទួលថ្នាំ និងស្ដាប់តាមការណែនាំរបស់គ្រូពេទ្យជំនាញ ដើម្បីឆាប់ជាសះស្បើយ។ លោក គៀង ចក់ បានគូសបញ្ជាក់ថា ថ្នាក់ដឹកនាំតែងតែយកចិត្តទុកដាក់ដល់មន្ដ្រីក្រោមឱវាទជានិច្ច គ្រប់កាលៈទេសៈទាំងអស់ ដោយមិនទុក្ខឲ្យមានការលំបាកតែម្នាក់ឯងនោះទេ។ គួរជម្រាបថា លោក ជួន វៀង មានតួនាទីជា សមាជិកគណៈកម្មការផ្សារដើមគរ ហើយកំពុងសម្រាកព្យាបាលជំងឺមហារីកបំពង់ក នៅមន្ទីរពេទ្យកាល់ម៉ែត៕	2020-12-28T20:07:00+07:00	freshnewsasia.com	https://m.freshnewsasia.com/index.php/en/localnews/181625-2020-12-28-06-07-38.html
82fdae76-fa0d-45bd-b9e5-6ca9dda01e4a	សម្ដេចក្រឡាហោម ស ខេង ប្រាប់អភិបាលរាជធានី-ខេត្ត ពង្រឹងការអនុវត្តអត្ដសញ្ញាណកម្មគ្រួសារក្រីក្រតាមការស្នើសុំ ក្នុងអំឡុងពេលនៃការរីករាលដាលជំងឺកូវីដ-១៩ បន្ដទៀត (Video inside)	សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ នៅថ្ងៃទី២៨ ខែធ្នូ ឆ្នាំ២០២០នេះ បានផ្ញើលិខិតទៅកាន់អភិបាលរាជធានី-ខេត្ត ស្ដីពីការពង្រឹងការអនុវត្តអត្តសញ្ញាណកម្មគ្រួសារក្រីក្រតាមការស្នើសុំ ក្នុងអំឡុងពេលនៃការរីករាលដាលជំងឺកូវីដ-១៩ បន្ដទៀត។ * ត្រូវធ្វើការណែនាំឲ្យបានម៉ឺងម៉ាត់ដល់អាជ្ញាធរមូលដ្ឋាន ជាពិសេស មេភូមិ និងក្រុមប្រឹក្សាឃុំ សង្កាត់ ត្រូវពង្រឹងការបំពេញការងារកំណត់អត្តសញ្ញាណកម្ម គ្រួសារក្រីក្រតាមការស្នើសុំក្នុងអំឡុងពេលនៃការរីករាលដាល នៃជំងឺកូវីដ-១៩នេះ ឲ្យបានត្រឹមត្រូវ ច្បាស់លាស់ និងខ្ជាប់ខ្លួនបំផុត ហើយត្រូវចៀសវាងឲ្យ ខាងតែបាន នូវការយោគយល់ និងឃុបឃិតគ្នាដើម្បីដាក់បញ្ចូលក្រុមគ្រួសារ សាច់ញាតិ មិត្តភ័ក្ដិ ឬអ្នកស្គាល់គ្នាដែលមិនមែនជាគ្រួសារក្រីក្រ និងងាយរងគ្រោះពិតប្រាកដ ដើម្បីទទួលបានប្រាក់ឧបត្ថម្ភនេះ មុនដំណាច់ឆ្នាំ២០២០នេះ។ *រដ្ឋបាលរាជធានី ខេត្ត ក្រុង ស្រុក ខណ្ឌ ត្រូវតាមដាន ត្រួតពិនិត្យ និងជំរុញដល់រដ្ឋបាលឃុំ សង្កាត់ ក្នុងការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលនៃការរីករាលដាលនៃជំងឺកូវីដ-១៩ ប្រកបដោយតម្លាភាព គណនេយ្យភាព និងប្រសិទ្ធភាព។ ទន្ទឹមនេះ រដ្ឋបាលរាជធានី ខេត្ត ត្រូវចាត់វិធានការឲ្យបានម៉ឺងម៉ាត់ចំពោះមន្ត្រីឃុំ សង្កាត់ណាដែលបានអនុវត្តមិនប្រក្រតីណាមួយ ក្នុងកម្មវិធីឧបត្ថម្ភសាច់ប្រាក់នេះ។ គួរជម្រាបថា ការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រដែលកំពុងកាន់ប័ណ្ណសមធម៌ ក្នុងអំឡុងពេលនៃការរីករាលដាលនៃជំងឺកូវីដ-១៩ របស់រាជរដ្ឋាភិបាលកម្ពុជា គិតចាប់ពីថ្ងៃទី២៥ ខែមិថុនា ឆ្នាំ២០២០ មកដល់ខែធ្នូ ឆ្នាំ២០២០នេះ ដែលមានគ្រួសារក្រីក្រប្រមាណជាង៧០ម៉ឺនគ្រួសារ គិតជាចំនួនប្រជាជនប្រមាណជាង ២,៨លាននាក់ កំពុងបើកប្រាក់ឧបត្ថម្ភរបស់រាជរដ្ឋាភិបាល។ លទ្ធផលជោគជ័យ នៃការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ របស់រាជរដ្ឋាភិបាលកម្ពុជា ក្នុងអំឡុងពេលនៃការរីករាលដាលនៃជំងឺកូវីដ-១៩ ទទួលបាននូវការគាំទ្រ និងកោតសរសើរយ៉ាងធំធេងពីប្រជាពលរដ្ឋ និងការសាទរពីគ្រប់មជ្ឈដ្ឋាន ជាពិសេសដៃគូអភិវឌ្ឍន៍នានា៕	2020-12-28T18:18:00+07:00	freshnewsasia.com	https://m.freshnewsasia.com/index.php/en/localnews/181619-2020-12-28-04-18-26.html
f5d0deec-2782-4f12-a06f-12f17263471d	លោកស្រី បាន ស្រីមុំ ចុះពង្រឹងការងារសន្តិសុខការទប់ស្កាត់ពករឆ្លងដែនខុសច្បាប់ និងការទប់ស្កាត់ជំងឺកូវីដ-១៩ នៅតាមបន្ទាត់ព្រំដែន	ដើម្បីពង្រឹងសន្តិសុខ បទល្មើសជូញដូរ ការឆ្លងដែនខុសច្បាប់ និងការទប់ស្កាត់ការឆ្លងចូលជំងឺកូវីដ-១៩ ដោយមិនបានធ្វើចត្តាឡីស័ក នៅរាត្រីថ្ងៃទី២៧ ខែធ្នូ ឆ្នាំ២០២០ លោកស្រី បាន ស្រីមុំ អភិបាលខេត្តប៉ៃលិន អមដំណើរដោយលោកស្នងការនគរបាលខេត្ត មេបញ្ជាការប្រចាំទិស មេបញ្ជាការតំបន់ប្រតិបត្តិការសឹករងខេត្ត បានដឹកនាំកងកម្លាំងគណៈបញ្ជាការឯកភាពខេត្ត ចុះត្រួតពិនិត្យសភាពការព្រំដែន តាមច្រករបៀងតូចៗ តាមបន្ទាត់ព្រំដែនកម្ពុជា-ថៃ។ លោកស្រី បាន ស្រីមុំ បានថ្លែងថា ក្នុងការចុះត្រួតពិនិត្យតាមច្រកនីមួយៗផ្ទាល់លោកស្រី បានស្នើទៅមេបញ្ជាការគ្រប់អង្គភាពដែលកំពុងឈរជើងនៅទីនោះឱ្យដាក់កងកម្លាំងការពារឱ្យបានគ្រប់គ្រាន់ ឈរលើស្មារតីការពារ និងទទួលខុសត្រូវឱ្យបានខ្ពស់ ចៀសវាងការគប់គិតជាមួយជនទុច្ចរឹតប្រព្រឹត្តិបទល្មើសផ្សេងៗប្រាសចាកពីច្បាប់ ពិសេសបើមានពលករខ្មែរឆ្លងដែនតាមច្រករបៀងណាមួយក៏ដោយ ត្រូវរាយការណ៍ជូនប្រធានអង្គភាព និងក្រុមការងារគ្រូពេទ្យជំនាញប្រចាំការ ដើម្បីរៀបចំបញ្ជូនពួកគាត់ទៅមណ្ឌលចត្តាឡីស័ក ដែលលោកស្រីអភិបាលខេត្តបានរៀបចំរួចជាស្រេច។ លោកស្រីអភិបាលខេត្ត បានបន្តថា ការចុះទៅព្រំដែន ដើម្បីធ្វើការត្រួតពិនិត្យ ការដឹកជញ្ជូនប្រជាពលរដ្ឋដែលធ្វើការចំណាកស្រុកនៅតាបន្ទាត់ព្រំដែន ត្រូវអនុវត្តឱ្យមានលទ្ធផលល្អរហ័ស និងមានប្រសិទ្ធភាពនូវបទបញ្ជា របស់សម្តេចតេជោ ហ៊ុន សែន ទាក់ទិនការដឹកជញ្ជូនពលករខ្មែរ ការធ្វើចត្តាឡីស័កបង្ការជំងឺកូវីដ-១៩ និងធ្វើការពង្រឹងសន្តិសុខនៅតាមព្រំដែន។ ទន្ទឹមនឹងនេះដែរលោកស្រី បាន ស្រីមុំ បានបញ្ជាក់ថា ពលរដ្ឋខ្មែរ ដែលវិលត្រឡប់ពីប្រទេសថៃ ចូលមកកម្ពុជា តាមច្ររបៀងផ្សេងៗ ត្រូវបានក្រុមគ្រូពេទ្យ និងមន្ត្រីជំនាញត្រួតពិនិត្យវាស់កំដៅរួចរួចបញ្ជូនធ្វើចត្តាឡីស័ក រយៈពេល១៤ថ្ងៃ។ លោកបានបន្ថែមថា ដើម្បីដាក់វិធាការបន្ថែមក្នុងការពង្រឹងការគ្រប់គ្រងប្រជាពលរដ្ឋ ដែលបានវិលត្រឡប់មកពីប្រទេសថៃ ឱ្យបានហ្មត់ចត់ តឹងរឹងបំផុតនោះត្រូវត្រួតពិនិត្យវាស់កំដៅ ដើម្បីធ្វើចត្តាឡីស័ករយៈពេល១៤ថ្ងៃ ឱ្យបានត្រឹមត្រូវតាមវិធានការរបស់ក្រសួង សុខាភិបាល។ បើតាមក្រុមគ្រូពេទ្យ និងមន្ត្រីជំនាញដែលប្រចាំការនៅចំណុចខាងលើបានឱ្យដឹងថា ក្រោយពីទទួលបានបទបញ្ចាពីសម្តេចតេជោ ហ៊ុន សែន មកមន្ត្រីជំនាញពាក់ព័ន្ធទាំងអស់បានរឹតបន្តឹងបំផុតនៅពេលដែលពួកកាត់ចេញពីទឹកដីថៃ មិនអនុញ្ញាតឱ្យពួកគាត់ចេញទៅណាបាត់ម្នាក់នោះទេ ដោយធ្វើការពិនិត្យសំណាក និងធ្វើចត្តាឡីស័ក រយៈពេល១៤ថ្ងៃ៕	2020-12-28T18:01:00+07:00	freshnewsasia.com	https://m.freshnewsasia.com/index.php/en/localnews/181617-2020-12-28-04-01-26.html
db909cc6-a011-47f1-9b39-8b776a223bfd	BREAKING: សហរដ្ឋអាមេរិក៖ មនុស្សជាង១២ម៉ឺននាក់ឆ្លងកូវីដ-១៩ និងអ្នកជំងឺ ១,២១៥នាក់ទៀតស្លាប់ នៅក្នុងរយៈពេលតែ១ថ្ងៃ! (Video inside)	ក្នុងរយៈពេល ២៤ម៉ោងកន្លងទៅនេះ មនុស្សសរុប ១២៧,៧៤០នាក់ទៀតបានឆ្លង COVID-19 ខណៈអ្នកជំងឺ ១,២១៥នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក ដោយអ្នកឆ្លងថ្មីៗដល់ទៅជាង ១លាននាក់ ត្រូវបានគេរាយការណ៍ក្នុងរយៈពេលមិនដល់មួយសប្ដាហ៍ផង។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី២៨ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៩,៥៧៣,៨៤៧ករណី ក្នុងនោះមានអ្នកស្លាប់សរុបចំនួន ៣៤១,១៣៨នាក់ និងជាសះស្បើយឡើងសរុបចំនួន ១១,៤៩៥,៨៧៥នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕	2020-12-28T18:00:00+07:00	freshnewsasia.com	https://m.freshnewsasia.com/index.php/en/internationalnews/181616-2020-12-28-04-00-39.html
d71d1830-0adc-450c-bb77-e221eafab79b	លោក ប្រាយុទ្ធ ច័ន្ទអូឆា ៖ ថៃ-កម្ពុជា បានធ្វើការ រួមគ្នា កាត់បន្ថយ ផលប៉ះពាល់ ពីជំងឺកូវីដ១៩	ភ្នំពេញ ៖ លោក ប្រាយុទ្ធ ច័ន្ទអូឆា នាយករដ្ឋមន្រ្តីថៃ បានឲ្យដឹងថា នាពេលថ្មីៗនេះ ថៃ-កម្ពុជា ធ្វើការរួមគ្នាកាត់បន្ថយ ផលប៉ះពាល់នៃការរីករាលដាល ជំងឺកូវីដ-១៩ ទៅលើផ្នែក សេដ្ឋកិច្ច-សង្គមរបស់ ដោយបើកផ្លូវ សម្រាប់កិច្ចសហប្រតិ បត្តិការ កាន់តែជិតស្និទ្ធដើម្បីដោះស្រាយ បញ្ហាប្រឈមទាំងក្នុងតំបន់ និងអន្តរជាតិ។ តាមរយៈសារលិខិតផ្ញើជូន សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ក្នុងឱកាសខួប អនុស្សាវរីយ៍លើកទី៧០ នៃការបង្កើតទំនាក់ទំនងការទូតរវាង ថៃ-កម្ពុជា ដែលចេញផ្សាយ នាពេលថ្មីៗនេះ លោក ប្រាយុទ្ធ ច័ន្ទអូឆា បានថ្លែងថាទំនាក់ទំនងរវាង ថៃ-កម្ពុជា កាន់តែមានភាពរឹងមាំជាងពេល ណាទាំងអស់ ជាមួយនឹងកិច្ចសហប្រតិបត្តិការដ៏ធំទូលាយ និងផលប្រយោជន៍រួមលើគ្រប់វិស័យ។ លោកបញ្ជាក់ យ៉ាងដូច្នេះថា «ថ្មីៗនេះយើង (ថៃ-កម្ពុជា) ក៏បានធ្វើការរួមគ្នា ក្នុងការកាត់បន្ថយ ផលប៉ះពាល់នៃការរីករា លដាលនៃជំងឺកូវីដ-១៩ ទៅលើសេដ្ឋកិច្ច និងសង្គមរបស់យើងផងដែរ ដែលបើកផ្លូវសម្រាប់ កិច្ចសហប្រតិបត្តិការឲ្យ កាន់តែជិតស្និទ្ធថែមទៀតដើម្បីដោះស្រាយបញ្ហាប្រឈមក្នុងតំបន់ និងអន្តរជាតិ នាពេលអនាគត»។ លោកបន្ដថា ជាប្រទេសជិតខាង ជាមិត្តតំបន់ព្រំដែន របស់ ថៃ-កម្ពុជា កំពុងទទួលបាននូវស្ថិរភាព និងសន្តិភាព យូរអង្វែ ងដោយមានពាណិជ្ជកម្ម ឆ្លងដែនរីកចម្រើន ឥតឈប់ឈរ ដែលនាំមកនូវ ការងារបន្ថែម និង បានលើកកម្ពស់ជីវភាពរស់ នៅរបស់ប្រជាជន ថៃ-កម្ពុជា ងឲ្យកាន់តែប្រសើរឡើង។ លោកបន្ថែមថា «ពាណិជ្ជកម្មទ្វេភាគី របស់យើងបានកើនឡើងយ៉ាងលឿន គួរឲ្យកត់សម្គាល់ ពីប្រមាណ៣០០ លានដុល្លារអាមេរិកកាលពី២០ឆ្នាំមុន មកជាង៩ប៊ីលានដុល្លារអាមេរិក នៅឆ្នាំ២០១៩។ ការវិនិយោគ របស់ថៃនៅ កម្ពុជា បានកើនឡើង ដោយបានរួមចំណែកជាវិជ្ជមានដល់សេដ្ឋកិច្ចកម្ពុជា ស្របពេលដែលសេដ្ឋកិច្ច ថែទទួលបាននូវ អត្ថប្រយោជន៍ យ៉ាងច្រើនពីកម្លាំង ពលកម្មនិងកិច្ចសហប្រតិបត្តិការ សេដ្ឋកិច្ចរបស់ ប្រទេសកម្ពុជា ផងដែរ»។ ជាងនេះទៅទៀត លោកនាយករដ្ឋមន្ដ្រីថៃ ក៏បានបញ្ជាក់ថា ថៃ-កម្ពុជា ក៏បានទទួលនូវវឌ្ឍនភាព ដ៏ល្អប្រសើរក្នុងការត ភ្ជាប់រវាងប្រទេសទាំង ដែលស្តែងចេញ តាមរយៈ ស្ពានមិត្តភាពថៃ-កម្ពុជា (បានណងអៀន-ស្ទឹងបត់) ដែលតភ្ជាប់ខេត្ត ស្រះកែវ និងខេត្តបន្ទាយមានជ័យ និងការស្តារឡើងវិញនូវសេវាកម្ម ផ្លូវដែក ដែលនឹងតភ្ជាប់ សហគមន៍នៃប្រទេសថៃ និងកម្ពុជា ក្នុងពេលឆាប់ៗព្រមទាំងនិងរួមចំណែក ដល់លំហូរពាណិជ្ជកម្ម ប្រកបដោយប្រសិទ្ធភាពបន្ថែមទៀត ចំពោះវិស័យអប់រំ លោកនាយករដ្ឋមន្ដ្រីថៃលើកឡើងថា នៅក្នុងវិស័យអប់រំ វិទ្យាស្ថាន បច្ចេកវិទ្យាកំពង់ឈើទាល និងវិទ្យាស្ថានបច្ចេកវិទ្យា កំពង់ស្ពឺ គឺជាគំរូនៃភាពជោគជ័យសម្រាប់ស្ថាប័នវិជ្ជាជីវៈ ដទៃទៀត ហើយបានផ្តល់ឱកាស ជាច្រើនដល់យុវជន កម្ពុជា ដើម្បីទទួលបានភាពជោគជ័យ។ ជាងនេះទៅទៀត លោក ប្រាយុទ្ធ ច័ន្ទអូឆា នាយករដ្ឋមន្រ្តីថៃ បានលើកឡើងថា ក្នុងឱកាសប្រារព្ធខួបអនុស្សាវរីយ៍ លើកទី៥០ នៃការបង្កើតទំនាក់ទំនង ការទូតរបស់ថៃ-កម្ពុជា និងរយាងទៅលើ វឌ្ឍនភាពដ៏ប្រសើរ ដែលយើងបានបង្កើតឡើងក្នុងនាម ជាអ្នកជិតខាងល្អ និងជា ដៃគូ ក្នុងតំបន់ ក្នុងនាមរាជរដ្ឋាភិបាល និងប្រជាជនថៃ លោកជូនពរយ៉ាងកក់ក្តៅជាទីបំផុត ជូនចំពោះ សម្តេចតេជោ និងប្រជាជនកម្ពុជា ក្នុងឱកាសដ៏វិសេសវិសាលនេះ។ លោកមានជំនឿ យ៉ាងមុតមាំថា មិត្តភាពរវាងថៃ និង កម្ពុជា មានភាពរឹងមាំ និង ឋិតថេរ ហើយប្រជាជនថៃ និង កម្ពុជា ជាពិសេសយុវជនជំនាន់ក្រោយ នឹងបន្តធ្វើការជាមួយ គ្នាឆ្ពោះទៅរកអនាគត ដ៏ត្រចះត្រចង់មួយ ដើម្បីសន្តិភាព វិបុលភាព និងការអភិវឌ្ឍរួមគ្នា៕ ដោយ ៖ អេង ប៊ូឆេង	2020-12-28T17:14:00+07:00	dap-news.com	https://dap-news.com/national/2020/12/28/108131/
eb731224-603b-4010-ac39-254f5179753e	ពិនិត្យសំណាក៧៥០ ដើម្បីរកជំងឺកូវីដ១៩ លើពលករខ្មែរ មកពីថៃ កំពុងចត្តាឡីស័ក លទ្ធផលអវិជ្ជមាន នៅបាត់ដំបង	បាត់ដំបង៖ពលករទើបត្រឡប់មកពីធ្វើការនៅប្រទេសថៃ ដែលឆ្លងកាត់តាមច្រកព្រំដែន ជាប់ខេត្តបាត់ដំបង និងខេត្តមួយចំនួនទៀត កំពុងធ្វើចត្តាឡីស័កនៅបាត់ដំបង ត្រូវមន្ត្រីសុខាភិបាលយកសំណាកទៅពិនិត្យរកមេរោគជំងឺកូវីដ១៩ ជាលទ្ធផលអវិជ្ជមានជាបន្តបន្ទាប់។ បើតាមរបាយការណ៍របស់រដ្ឋបាលខេត្តបាត់ដំបង បានឲ្យដឹងថា ខេត្តបាត់ដំបង បច្ចុប្បន្នមានពលករទើបត្រឡប់មកពីប្រទេ សថៃ ក្នុងអំឡុងការឆ្លងរីករាលដាលក្នុងសហគមន៍ នៃខេត្តសាមុទសាខន មានចំនួនជាង ៨៤០នាក់ កំពុងធ្វើចត្តាឡីស័កក្នុង៦ទីតាំង មាននៅស្រុកកំរៀង ស្រុកសំពៅលូន ស្រុកភ្នំព្រឹក ស្រុកសំឡូត ស្រុកបវេល និងស្រុកមោងឫស្សី ។ ពលករទាំងអស់នេះ ខ្លះរស់នៅខេត្តបាត់ដំបង ដោយពួកគេមួយចំនួន បានធ្វើដំណើរឆ្លងព្រំដែនកម្ពុជា-ថៃ តាមច្រកនានា ជាប់នឹងខេត្តបាត់ដំបងនិងខេត្តបន្ទាយមានជ័យ និងឧត្តរមានជ័យ ត្រូវបានបញ្ជូនពីមក ខណៈពលករមានទីលំនៅក្នុងខេត្តផ្សេងៗទៀត កំពុងធ្វើចត្តាឡីស័ក នៅក្នុងខេត្តបាត់ដំបង មួយចំនួនផងដែរ។ លោក សឿម ប៊ុនរិទ្ធ អភិបាលរង និងជាអ្នកនាំពាក្យរដ្ឋបាលខេត្តបាត់ដំបង បានមានប្រសាសន៍ថា ក្នុងចំណោមពលករជាង ៨៤០នាក់ ត្រូវបានមន្ត្រីសុខាភិបាលយកសំណាកពិនិត្យរកមេរោគជំងឺកូវីដ១៩ គិតត្រឹមថ្ងៃទី២៧ ខែធ្នូ ឆ្នាំ២០២០ បានចំនួនជាង ៧៥០សំណាក។ ចំពោះសំណាកទាំងអស់ ដែលយកនិងបញ្ជូនទៅពិសោន៍នៅវិទ្យាស្ថានប៉ាស្ទ័រ នៅរាជធានីភ្នំពេញ ជាលទ្ធផលបង្ហាញថាគឺអវិជ្ជមានចំនួន ៣៥៧នាក់ ខណៈសំណាកនៅសល់ នៅមិនទាន់ចេញលទ្ធផលនៅឡើយទេ។ គួរបញ្ជាក់ផងដែរថា សម្រាប់ពលករ កំពុងធ្វើចត្តាឡីស័កនៅបាត់ដំបង ត្រូវបានយកចិត្តទុកដាក់ទាំងការពារសុខសុវត្ថិភាព ការថែរទាំសុខភាព ការផ្ដល់អាហារ ដោយឥតគិតថ្លៃចំនួន ៣ពេល ហើយម្នាក់ៗ បានទទួលនូវឃីតមួយជាអំណោយរបស់សម្ដេចតេជោនាយករដ្ឋមន្ត្រី ក្នុងនោះមាន ភួយ មុងនិងខ្នើយ ហើយពួកគេ ត្រូវបានអនុញ្ញាតឲ្យទទួលសាច់ញាតិមកសួរសុខទុកផងដែរ៕	2020-12-28T16:34:33+07:00	cen.com.kh	https://cen.com.kh/archives/279577.html
97f6f764-3eae-4af2-8793-f362d8ae29f5	ដឹងទេ! ក្រោយឆ្កែឆ្កួតខាំប៉ុន្មានថ្ងៃទើបអាចស្លាប់?	វីរុសឆ្កែឆ្កួត ជាវីរុសគ្រោះថ្នាក់មួយដែលអាចចម្លងទៅមនុស្សយើងដោយសារទឹកមាត់របស់សត្វដែលផ្ទុកវីរុសនេះ ហើយជាទូទៅ វាឆ្លងបន្ទាប់ពីត្រូវសត្វខាំ ឬខ្វាចយើង។ សម្រាប់ជំងឺឆ្កែឆ្កួតនេះ អាចបណ្ដាលឲ្យអ្នកដែលឆ្លងជំងឺនេះស្លាប់បាន ក្រោយពេលវីរុសរាលដាលពីកន្លែងខាំទៅដល់ខួរក្បាល។ ចុះក្រោយពីពេលត្រូវសត្វមានវីរុសឆ្កែឆ្កួតខាំ ប៉ុន្មានថ្ងៃទើបវាអាចរាលដាលទៅដល់ខួរក្បាលយើង? តាមលោកវេជ្ជបណ្ឌិត ឯកទេសជំងឺទូទៅ បានឲ្យដឹងថា វីរុសឆ្កែឆ្កួតអាចមានសមត្ថភាពធ្វើដំណើរក្នុងល្បឿន ឬប្រមាណជា ។ ក្នុងដំណើររបស់វីរុសឆ្កែឆ្កួតនេះ គឺវាធ្វើដំណើរឆ្ពោះទៅកាន់ខួរក្បាលរបស់យើង។ បើកន្លែងដែលត្រូវខាំនៅឆ្ងាយពីខួរក្បាល ការធ្វើដំណើររបស់មេរោគនេះរាងយូរបន្តិចទើបអាចទៅដល់ខួរក្បាលអ្នកជំងឺបាន។ បើយើងត្រូវឆ្កែឆ្កួតខាំនៅត្រង់ជើង វានៅឆ្ងាយពីខួរក្បាល ដូចនេះវីរុសឆ្កែឆ្កួតត្រូវការពេលយូរល្មមទម្រាំបានទៅដល់ខួរក្បាល។ លោកបន្តថា អ្នកជំងឺនឹងចេញរោគសញ្ញានៅពេលដែលវីរុសនោះធ្វើដំណើរទៅដល់ខួរក្បាល ហើយវាអាចហួសពេលក្នុងការសង្គ្រោះអ្នកជំងឺ ពោលគឺថា នៅពេលដែលវារាលដាលទៅដល់ខួរក្បាលបណ្ដាលឲ្យចេញរោគសញ្ញាហើយ គ្មានថ្នាំ ឬគ្រូពេទ្យណាអាចសង្គ្រោះអ្នកជំងឺបានទេ ហើយអ្នកជំងឺនឹងស្លាប់ក្នុងរយៈពេល ក្រោយចេញរោគសញ្ញា។ រោគសញ្ញាជំងឺឆ្កែឆ្កួតដែលលេចឡើងក្រោយឆ្លងរាលដាលទៅដល់ខួរក្បាលហើយមានដូចជា៖ យ៉ាងណាមិញ ក្រោយពេលសត្វមានផ្ទុកវីរុសឆ្កែឆ្កួតនេះ ខាំ ខ្វាច ឬក្រញៅ យើងអាចបង្ការវីរុសបានដោយធ្វើតាមចំណុចបន្ទាន់ខាងក្រោមនេះដូចជា៖ លាងដៃនឹងសាប៊ូឲ្យស្អាត រួចបង្ហូរទឹកលាងមុខរបួសពី ប្រើថ្នាំកម្ចាត់មេរោគ ដូចជា អាល់កុល ឬបេតាឌីន ដើម្បីសម្អាតមុខរបួស មិនត្រូវដេរ ឬរុំបិទមុខរបួសដោយឆ្កែខាំនោះទេ ត្រូវប្រញាប់ទៅចាក់ថ្នាំបង្ការជំងឺឆ្កែឆ្កួត និងថ្នាំផ្សេងទៀតដែលចាំបាច់ ឲ្យបានលឿន ឬយ៉ាងយូរ ក្រោយឆ្កែខាំ៕	2020-12-28T15:15:00+07:00	kampucheathmey.com	https://www.kampucheathmey.com/health/37147
06423fcc-1726-4793-acc7-ecb241f88fb4	ក្រសួងសុខាភិបាល ព្យាបាលអ្នកជំងឺកូវីដ១៩ ជាសះស្បើយ៤នាក់ និងគ្មានអ្នកឆ្លងថ្មី	ភ្នំពេញ៖ក្រសួងសុខាភិបាល បានបញ្ជាក់ថា បានព្យាបាលអ្នកឆ្លងជំងឺកូវីដ១៩ជាសះស្បើយ ចំនួន៤នាក់ និងរកមិនឃើញអ្នកឆ្លង ជំងឺកូវីដ១៩នោះទេ។ យោងតាមសេចក្តី ប្រកាសព័ត៌មាន របស់ក្រសួងសុខាភិបាល នៅថ្ងៃទី២៨ខែធ្នូ ឆ្នាំ២០២០បានឲ្យដឹងថា បានព្យាបាលអ្នកឆ្លងជំងឺ កូវីដ១៩ជាសះស្បើយ ចំនួន៤នាក់ ក្នុងនោះ១នាក់ បានជាប់ពាក់ព័ន្ធ នឹងព្រឹត្តិការណ៍សហគមន៍និង៣នាក់ជាអ្នកដំណើរ មកពីក្រៅប្រទេស។ ក្រសួងបានឲ្យដឹងថា អ្នកដែលជាសះស្បើយ ពាក់ព័ន្ធនឹព្រឹត្តិការណ៍សហគមន៍ ជាបុរសជនជាតិខ្មែរ អាយុ៣៥ឆ្នាំ មានអាសយដ្ឋានស្នាក់នៅ សង្កាត់បឹងកេងកង រាជធានីភ្នំពេញបានទៅហាង Zendoសាខាបឹងកេងកង កាលពីថ្ងៃទី២៧ធ្នូឆ្នា២០២០ត្រូវបានព្យាបាលជាសះស្បើយដោយ ទទួលបាន លទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឲ្យចេញពី មន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ ចំណែក ករណីជាសះស្បើយចំនួន០៣នាក់ ជាអ្នកដំណើរចូលមកកម្ពុជាដែលមិនមានពាក់ព័ន្ធទៅនឹងព្រឹត្តិការណ៍សហគមន៍២៨វិច្ឆិកាមាន៖ ១.បុរសជនជាតិ ហ្សកដានី អាយុ ៤៧ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នក ដំណើរមកពីប្រទេសហ្សកដានី បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី១០ ខែធ្នូ ឆ្នាំ២០២០ ត្រូវ បានព្យាបាល ជាសះស្បើយដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ២លើក ត្រូវបានអនុញ្ញាតឲ្យ ចេញពីមជ្ឈមណ្ឌលជាតិកំចាត់រោគរបេងនិងហង់សិន រាជធានីភ្នំពេញ។ ២.ស្ត្រីជនជាតិជប៉ុនអាយុ ២៩ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកដំណើរមកពី ប្រទេសជប៉ុនបន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី១៣ ខែធ្នូ ឆ្នាំ២០២០ ត្រូវបានព្យាបាលជា សះស្បើយ ដោយទទួលបានលទ្ធផលតេស្ត អវិជ្ជមានវីរុសក្ខវីដ-១៩ ចំនួន ២លើក ត្រូវបានអនុញ្ញាតឲ្យចេញពីមន្ទីរពេទ្យ មិត្តភាពខ្មែរ -សូវៀត រាជធានីភ្នំពេញ។ ៣.ស្ត្រីជនជាតិខ្មែរ-អាមេរិកកាំង អាយុ ៥៥ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ បានធ្វើ ដំណើរមកពីសហរដ្ឋអាមេរិក បន្តជើងហោះហើរ នៅប្រទេសចិន (តៃវ៉ាន់ ) មកដល់កម្ពុជានៅថ្ងៃទី២០ ខែធ្នូ ឆ្នាំ២០២០ ត្រូវបាន ព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ២លើក ត្រូវបានអនុញ្ញាតឲ្យចេញពី មជ្ឈមណ្ឌលជាតិកំចាត់រោគរបេង និងហង់សិន រាជធានីភ្នំពេញ។ ជាមួយគ្នានោះដែរ លទ្ធផលធ្វើតេស្តអ្នកប៉ះពាល់ក្នុង ព្រឹត្តិការណ៍សហគមន៍ ២៨វិច្ឆិកា នៅថ្ងៃទី ២៧ ខែធ្នូ ឆ្នាំ២០២០ វិទ្យាស្ថានប៉ាស្ទ័រកម្ពុជាបានធ្វើវិភាគវត្ថុសំណាកដែលទទួលបានចំនួន ៨សំណាក គឺមាន លទ្ធផល អវិជ្ជមានវីរុសកវីដ-១៩ ទាំងអស់។ សរុបអ្នកជំងឺកូវីដ-១៩ ដែលបានរកឃើញពាក់ព័ន្ធ ព្រឹត្តិការណ៍សហគមន៍ ២៨វិច្ឆិកា” ពីថ្ងៃទី២៨ ខែវិច្ឆិកា ឆ្នាំ២០២០មកដល់ថ្ងៃទី២៧ ខែធ្នូ ឆ្នាំ២០២០មានចំនួន ៤១នាក់ (ស្រី ១៩នាក់ និងប្រុស ២២នាក់) ដែលនៅក្នុងចំនួននេះ មានអ្នកជាសះស្បើយ សរុបចំនួន ៣៨នាក់ (ស្រី ១៨នាក់ និងប្រស ២០នាក់)។ សូមជម្រាបថាអ្នក ឆ្លងជំងឺកូវីដ១៩សរុប ទូទាំងប្រទេសមានចំនួន៣៦៤នាក់ បានព្យាបាលជាសះស្បើយ ចំនួន៣៦០នាក់និងកំពុងសម្រាកព្យាបាល នៅមន្ទីពេទ្យចំនួន៤នាក់៕	2020-12-28T14:59:00+07:00	dap-news.com	https://dap-news.com/national/2020/12/28/108095/
090ee517-de2a-4d09-9da7-c6d96608bd0c	TOP NEWS: ក្រសួងសុខាភិបាលប្រកាសមិនមានរកឃើញករណីឆ្លងកូវីដ១៩ ថ្មីនោះទេ ខណៈអ្នកជំងឺ៤នាក់ថែមទៀតជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី២៨ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការ មិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកជំងឺចំនួន៤នាក់ថែមទៀត បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ បុរសជនជាតិខ្មែរ អាយុ៣៥ឆ្នាំ ស្នាក់នៅសង្កាត់បឹងកេងកក៣ ខណ្ឌបឹងកេងកង រាជធានីភ្នំពេញ បានទៅហាង Zando សាខាបឹងកេងកង កាលពីថ្ងៃទី២៧ ខែវិច្ឆិកា ឆ្នាំ២០២០ ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ បុរសកជនជាតិហ៊្សកដានី អាយុ៤៧ឆ្នាំ ស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកដំណើរមកពីប្រទេសហ៊្សកដានី បន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី០១ ខែធ្នូ ឆ្នាំ២០២០ ត្រូវបានព្យាបាលជាសះស្បើយ និងអនុញ្ញាតឲ្យចេញពី មជ្ឈមណ្ឌលជាតិកំចាត់រោគរបេង និងហង់សិន រាជធានីភ្នំពេញ។ ស្ត្រីជនជាតិជប៉ុន អាយុ២៩ឆ្នាំ ស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី១៣ ខែធ្នូ ឆ្នាំ២០២០ ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ ស្ត្រីជនជាតិខ្មែរ-អាមេរិកាំង អាយុ៥៥ឆ្នាំ ស្នាក់នៅសណ្ឋាគារមួយ ក្នុងរាជធានីភ្នំពេញ បានធ្វើដំណើរមកពីអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជា នៅថ្ងៃទី២០ ខែធ្នូ ឆ្នាំ២០២០ ត្រូវបានព្យាបាលជាសះស្បើយ និងអនុញ្ញាតឲ្យចេញពី មជ្ឈមណ្ឌលជាតិកំចាត់រោគរបេង និងហង់សិន រាជធានីភ្នំពេញ។ សូមជម្រាបថា គិតត្រឹមម៉ោង៧៖០០នាទី ព្រឹកថ្ងៃទី២៨ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ ចំនួន៣៦៤នាក់ ក្នុងនោះអ្នកព្យាបាលជាសះស្បើយចំនួន ៣៦០នាក់ និងអ្នកកំពុងសម្រាកព្យាបាល នៅមន្ទីរពេទ្យចំនួន៤នាក់។ សម្រាប់អ្នកជាប់ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» វិញ រកឃើញវិជ្ជមានចំនួន ៤១នាក់ ក្នុងនោះបានជាសះស្បើយ៣៨នាក់ និង៣នាក់ទៀតកំពុងសម្រាកនៅមន្ទីរពេទ្យ៕	2020-12-28T14:26:00+07:00	freshnewsasia.com	https://m.freshnewsasia.com/index.php/en/localnews/181596-2020-12-28-00-26-49.html
f701825d-b2ea-43eb-bcf1-9a3ccb5e9525	យុវជនប្រុសស្រីជាង៤០នាក់ ពពាក់ពពូនគ្នាចូលកម្សាន្តក្នុងក្លិបមួយកន្លែងនៅខេត្តកំពង់ស្ពឺ ផ្ទុយពីវិធានការទប់ស្កាត់ជំងឺកូវីដ១៩	កម្លាំងការិយាល័យ ប្រឆាំងគ្រឿងញៀន សហការជាមួយការិយាល័យ ប្រឆាំងការជួញដូរមនុស្ស និង ការពារអនីតិជន កម្លាំងអធិការដ្ឋានននគរបាលក្រុងច្បារមន និង អាជ្ញាធរមូលដ្ឋាន បានចុះត្រួតពិនិត្យទីតាំងក្លឹបកំសាន្ត យីហោម៉ាស្ទ័រកុងទីន័រ នៅ ភូមិសំណង់ សង្កាត់រកាធំ ក្រុងច្បាមន នៅថ្ងៃទី ២៧ ខែធ្នូ ឆ្នាំ២០២០ វេលាម៉ោង ២២និង៤៥នាទី ។ តាមរបាយការណ៍បានឲ្យដឹងថា ម្ចាស់ហាងឈ្មោះ ហាន លៀងហេង ភេទប្រុស អាយុ៤០ឆ្នាំ នៅភូមិសង្កាត់ខាងលើ ដែលលួចបើក អាជីវកម្ម រាំកម្សាន្ត ផ្ទុយនិងបទបញ្ជារបស់រាជរដ្ឋាភិបាល ដែលមានមនុស្សចូលរាំកម្សាន្តចំនួន ៤២នាក់ ស្រី ១៦នាក់ ក្នុងនោះ កម្លាំង សមត្ថកិច្ចបានត្រួតពិនិត្យធ្វើតេស្តទឹកនោម រកឃើញអ្នកមានសារធាតុញៀនចំនួន ១១នាក់ ស្រី ៥នាក់ ។ ចំពោះអ្នកដែលមានសារធាតុញៀនខាងលើ បានធ្វើការអប់រំណែនាំធ្វើកិច្ចសន្យា និងបានប្រគល់ឲ្យឪពុកម្ដាយ ឬ អាណាព្យាបាល បញ្ជូនទៅមណ្ឌលអប់រំកែប្រែអ្នកញៀនគ្រឿងញៀន៕	2020-12-28T11:30:49+07:00	kbnnews.com	https://kbn.news/archives/197615
840a80e5-d854-49cc-9836-d5f709229d20	សូមស្វែងយល់ពីជំងឺទឹកនោមផ្អែមប្រភេទទី ២ និងចំណេះដឹងទូទៅបន្ថែម	ជំងឺទឹកនោមផ្អែមប្រភេទទី ២ កើតមានភាគច្រើនលើសលប់លើមនុស្សធំពេញវ័យ ដោយស្ងប់ស្ងាត់បំផុត និងដោយប្រើពេលវេលាច្រើនឆ្នាំ បន្តិចម្តងៗ ដោយមិនមានស្តែងចេញជារោគសញ្ញាអ្វីទាំងអស់។ ការរង់ចាំរោគសញ្ញា(សញ្ញាធ្វើទុក្ខ ដូចជាវិលមុខ- អស់កម្លាំង- នោមច្រើន- ស្រវាំងភ្នែក- ហ៊ឹងត្រចៀក ជាដើម។) ដើម្បីធ្វើរោគវិនិច្ឆ័យ និងធ្វើការព្យាបាល គឺជាការយឺតពេលវេលា និងទុកបណ្តោយឲ្យផលប៉ះពាល់នាំដល់ពិការភាព ឫប៉ះពាល់អាយុជីវិត អាចកើតឡើងបាន។ ដូច្នេះការពិនិត្យសុខភាពទៀងទាត់ ពិនិត្យវិភាគកម្រិតជាតិស្ករក្នុងឈាមដោយគ្រូពេទ្យ គឺជាវិធីល្អបំផុត។ ១. ហេតុអ្វីបានជាមានការលើសជាតិស្ករក្នុងឈាម? គឺនៅពេលដែល រាងកាយយើងមិនអាចប្រើប្រាស់ឲ្យមានប្រសិទ្ធភាពដូចធម្មតានូវអ័រម៉ូនឈ្មោះអាំងស៊ុយលីន។ អាំងស៊ុយលីន ជាអ័រម៉ូនសំខាន់តែមួយគត់ក្នុងខ្លួនមនុស្សយើងមានភារកិច្ចដឹកនាំជាតិស្ករយកទៅប្រើប្រាស់នៅគ្រប់កោសិកានៃរាងកាយទាំងមូល ដើម្បីបម្លែងទៅជាប្រភពថាមពល អាចឲ្យជីវិតអាចរស់នៅបាន។ ការលើសជាតិស្ករក្នុងឈាម (ឫហៅថា ជំងឺទឹកនោមផ្អែម) មានន័យថា ឫមួយ មានអាំងស៊ុយលីនគ្រប់គ្រាន់តែគ្មានប្រសិទ្ធភាព ឫមួយមានអាំងស៊ុយលីនមានប្រសិទ្ធភាព តែបរិមាណមិនគ្រប់គ្រាន់ ឫមួយមានបញ្ហាទាំងពីរ (ដែលជាករណីទូទៅភាគច្រើន)។ ២. ហេតុអ្វីបានជាការលើសជាតិស្ករក្នុងឈាម ជាក្តីកង្វល់ចម្បងដ៏ធំនៃវេជ្ជសាស្ត្រយើងនាពេលបច្ចុប្បន្ន? ពីព្រោះផ្តើមចេញពីបញ្ហាលើសជាតិស្ករ ក្នុងឈាមតែមួយមុខ នាំទៅដល់ផលប៉ះពាល់ស្ទើរគ្រប់សរីរាង្គទាំងអស់ ដែលអាចនាំទៅដល់ទាំងពិការភាព និងអាយុជីវិត។ បើមិនបានព្យាបាលត្រឹមត្រូវនិងឲ្យទាន់ពេលវេលា ជំងឺនេះបណ្តាលឲ្យមានផលវិបាកធ្ងន់ធ្ងរជាច្រើនដូចជា៖ – ផលប៉ះពាល់បណ្តាលខ្សោយតម្រងនោម – ការខូចសាច់ដុំបេះដូង ដោយមកពីស្ទះសរសៃឈាមបេះដូង – ដាច់ ឬស្ទះសរសៃឈាមខួរក្បាល – ពិការភាពភ្នែក – និងការបាត់បង់ការដឹងប្រព័ន្ធប្រសាទអវយវៈ ដែលនាំដល់ការងាយមានរបួសជើង និងការវះកាត់ជើង ៣. តើមានដំបូន្មានអ្វីសំខាន់ៗ? ដំបូន្មានសម្រាប់អ្នកជំងឺទឹកនោមផ្អែមខាងក្រោម គឺជាអ្វីដែលមនុស្សទូទៅត្រូវខិតខំអនុវត្តឲ្យបាន ដើម្បីការធានាបាននូវសុខភាពមួយ ប្រកបដោយសុវត្ថិភាពខ្ពស់ ក. ហាត់ប្រាណយ៉ាងតិច ៣០-៤៥នាទីក្នុងមួយថ្ងៃ (ក្នុងពេលតែម្តង ឬចែកជាពីរដង ក្នុងមួយថ្ងៃ) ខ. បរិភោគអាហារមួយថ្ងៃយ៉ាងតិច ៣ដង និងទៀងពេលវេលា ដោយមានបន្លែចម្រុះជាមួយពេលអាហារនីមួយៗ គ. កាត់បន្ថយគ្រឿងស្រវឹងឲ្យបានច្រើនបំផុត ឃ. ឈប់ពិសាបារី ង. ជៀសវាងអាហារប្រៃឲ្យបានច្រើន ច. កាត់បន្ថយអាហារកាឡូរីខ្ពស់ មកពីប្រភពស្ករ ខ្លាញ់ និងសាច់ក្រហម (សាច់គោ ជ្រូក ជាដើម) ឆ. និងពិសេសបំផុត គឺកាត់បន្ថយឲ្យបានច្រើនបំផុតស្ថានភាពតានតឹងអារម្មណ៍ (ដែលជាមូលហេតុចម្បងនាំមកដល់វិបត្តិមេតាបូលិក) “ក្រុមគ្រូពេទ្យគ្រប់ជំនាញឯកទេសនៃមន្ទីរពេទ្យកាល់ម៉ែត សូមស្វាគមន៍រាល់ការមកពិគ្រោះយោបល់ និងពន្យល់លំអិតបន្ថែមលើរាល់ជម្រើសនៃការព្យាបាល ទៅតាមស្ថានភាពសុខភាព និងស្ថានភាពជំងឺនីមួយៗ”៕	2020-12-28T09:28:00+07:00	kampucheathmey.com	https://www.kampucheathmey.com/health/36768
0f348a91-488d-4945-a27c-e82e4bc1e475	ស្វែងយល់អំពីជំងឺរលាកសរសៃដៃជើង ដែលបណ្តាលមកពីគ្រឿងស្រវឹង និងអត្ថប្រយោជន៍នៃម៉ាស៊ីនវាស់សរសៃប្រសាទដៃជើង និងសាច់ដុំ	ការសេពគ្រឿងស្រវឹងលើសកម្រិត ដែលគេសង្កេតឃើញភាគច្រើនលើបុរស ដែលមានអាយុចាប់ពី ៤០ឆ្នាំឡើងទៅធ្វើឲ្យមានផលប៉ះពាល់ច្រើនទៅលើសុខភាពរាងកាយទាំងមូល ជាពិសេសធ្វើឲ្យមានបញ្ហាប៉ះពាល់ទៅលើសរសៃខួរក្បាល សរសៃដៃ សរសៃជើង និងសាច់ដុំ ជាដើម។ – ភាពចុករោយសាច់ដុំ ឬ ក៏រមួលក្រពើ (Crampes Musculaires) – ភាពចុះខ្សោយនៃរាងកាយ / អស់កម្លាំង (Asthénie/fatigue) – ភាពស្ពឹក ស្រពន់ដៃជើង , ដូចស្រមោច វារ (Paresthésie des extrémités à type de picotement et fourmillements) – ភាពក្តៅក្រហាយបាតដៃ បាតជើង (Hypersensibilité à type de brûlure) – ភាពចុះថយទំហំ ឬស្វិតសាច់ដុំ (Amyotrophie) – ជួបពិគ្រោះ និងប្រឹក្សាជាមួយវេជ្ជបណ្ឌិតឯកទេស – ធ្វើការវាស់សរសៃប្រសាទ និង សាច់ដុំ (L’étude de l’activité électrique des nerfs et des muscles) ដោយម៉ាស៊ីនវាស់សរសៃ និងសាច់ដុំ (ENMG, électroneuromyogramme) ប្រសិនបើលោក លោកស្រី មានភាពស្ពឹកស្រពន់ដៃជើង ភាពចុះខ្សោយនៃសាច់ដុំ សូមរួសរាន់អញ្ជើញមកជួបពិគ្រោះ ប្រឹក្សាជាមួយក្រុមការងារជំនាញ សាស្ត្រាចារ្យ វេជ្ជបណ្ឌិតឯកទេសប្រសាទសាស្ត្រ ដើម្បីការសម្រេចធ្វើរោគវិនិច្ឆ័យ និងឈានទៅរកការព្យាបាលមួយដ៏មានប្រសិទ្ធភាពខ្ពស់ តាមរយៈការវាស់សរសៃប្រសាទដៃជើង និងសាច់ដុំ ជំនួយបច្ចេកវិទ្យាENMG ដែលមាននៅមន្ទីរពេទ្យកាល់ម៉ែត៕	2020-12-28T09:06:00+07:00	kampucheathmey.com	https://www.kampucheathmey.com/health/36738
d23600c8-42b2-4d40-8831-be1a915066af	អ្វីទៅជាជំងឺខ្សោយពោះវៀន?	១) អ្វីទៅជាជំងឺខ្សោយពោះវៀន(Irritable Bowel Syndrome)? ជាបណ្តុំរោគសញ្ញាទាំងឡាយណា ដែលបញ្ជាក់ថា អ្នកជំងឺមានបញ្ហាពាក់ព័ន្ធនឹងពោះវៀន។ ដោយពាក្យរបស់ខ្មែរ មិនទាន់អាចមានពាក្យណាពន្យល់ឲ្យចំ និងស្រួលស្តាប់បាន ជំងឺនេះត្រូវបានគេឲ្យឈ្មោះផ្សេងៗ ទៅតាមការនិយមរបស់គ្រូពេទ្យ ដើម្បីងាយស្រួលក្នុងការពន្យល់អ្នកជំងឺដូចជា៖ – ជំងឺរលាកពោះវៀនរ៉ាំរ៉ៃ – ជំងឺខ្យល់ក្នុងពោះវៀន – ហើមពោះវៀន – ជំងឺខ្សោយពោះវៀន។ គឺជាជំងឺមួយដែលតែងជួបប្រទះញឹកញាប់ ជាពិសេសទៅលើអ្នកជំងឺ ដែលមកពិគ្រោះនៅផ្នែកថ្លើម-ក្រពះ-ពោះវៀន នៃមន្ទីរពេទ្យកាល់ម៉ែត (លើសពី៥០%)។ ២) តើរោគសញ្ញានៃជំងឺខ្សោយពោះវៀនមានអ្វីខ្លះ? រោគសញ្ញានៃជំងឺខ្សោយពោះវៀនរួមមាន៖ – ការឈឺពោះរ៉ាំរ៉ៃ – តឹងណែនក្នុងពោះ – ញ៉ាំឆាប់ឆ្អែត និងរោគសញ្ញាមួយចំនួនទៀត ដែលមានលក្ខណៈខុសគ្នា ដែលអាចឲ្យគេចែកជំងឺនេះ ជាបួនក្រុម៖ – រាគរ៉ាំរ៉ៃ (ក្រុមទី១) – ទល់លាមករ៉ាំរ៉ៃ (ក្រុមទី២) – រាគ និងទល់លាមកឆ្លាស់គ្នា (ក្រុមទី៣) – មិនមានរោគសញ្ញារាគ ឫទល់ទេ (ក្រុមទី៤) ៣) តើជំងឺខ្សោយពោះវៀននេះ មានលក្ខណៈធ្ងន់ធ្ងរដែរឬទេ? ជាទូទៅជំងឺខ្សោយពោះវៀន មិនមានបង្កជាផលវិបាកធ្ងន់ធ្ងរទេ តែវមានភាពរំខានខ្លាំងក្នុងជីវភាពរស់នៅរបស់អ្នកជំងឺ។ ប៉ុន្តែអ្វីជាការចាំបាច់ យើងត្រូវតែធ្វើរោគវិនិច្ឆ័យឲ្យបានច្បាស់លាស់ថា ជាជំងឺខ្សោយពោះវៀនពិតប្រាកដមែនឬទេ។ ផ្ទុយទៅវិញអ្នកដែលមានសម្ពាធការងារ ឬគ្រួសារច្រើន ភាគច្រើនមានបញ្ហានេះជាញឹកញាប់។ ៤) តើធ្វើយ៉ាងណា ដើម្បីឲ្យដឹងថា អ្នកជំងឺមានជំងឺខ្សោយពោះវៀនពិតប្រាកដ? ជាទូទៅការធ្វើរោគវិនិច្ឆ័យនៃជំងឺខ្សោយពោះវៀន គឺពឹងផ្អែកទៅលើរោគសញ្ញាដែលផ្តល់ដោយអ្នកជំងឺ។ យ៉ាងណាមិញ មានជំងឺមួយចំនួនអាចស្តែងចេញរោគសញ្ញាដូច ជំងឺខ្សោយពោះវៀនដែរ ដូចជាជំងឺរលាកពោះវៀន ដោយសារមេរោគដំបៅពោះវៀន និងជំងឺមហារីកពោះវៀនជាដើម។ ដូចនេះដើម្បីបានការធ្វើរោគវិនិច្ឆ័យនៃជំងឺខ្សោយពោះវៀនឲ្យបានសុក្រឹត អ្នកជំងឺគួរតែទៅពិគ្រោះជាមួយវេជ្ជបណ្ឌិតឯកទេសផ្នែកថ្លើម-ក្រពះ-ពោះវៀន។ ៥) តើមានវិធីអ្វីអាចបង្ការជំងឺនេះ បានដែរឬទេ? ជំងឺនេះ មិនទាន់មានវិធីបង្ការណាមួយជាក់លាក់ទេ ព្រោះមូលហេតុពិតប្រាកដនៃជំងឺខ្សោយពោះវៀន មិនទាន់បានត្រូវគេរកឃើញនៅឡើយ ប៉ុន្តែគេសង្កេតឃើញថា សុខភាពផ្លូវចិត្តមានការប៉ះពាល់យ៉ាងខ្លាំង ទៅលើជំងឺនេះ។ អ្នកដែលមានសុខភាពផ្លូវចិត្តល្អ ភាគច្រើនមិនមានបញ្ហានេះទេ។ ៦) តើជំងឺខ្សោយពោះវៀនអាចព្យាបាលជាឬទេ? ជំងឺខ្សោយពោះវៀនជាជំងឺមួយ ដែលអាចព្យាបាលជាបាន ប៉ុន្តែអត្រាលាប់ឡើងមកវិញ គឺមានកម្រិតខ្ពស់ ការព្យាបាលទាមទារឲ្យមានការចូលរួមពីអ្នកជំងឺ ដើម្បីកាត់បន្ថយនូវអត្រាលាប់ឡើងមកវិញនេះ។ ដូចបានរៀបរាប់ខាងលើ សុខភាពផ្លូវចិត្តជាកត្តាសំខាន់ ដើម្បីការពារកុំឲ្យលាប់នៃជំងឺ និងចាំបាច់ត្រូវកាត់បន្ថយភាពតានតឹងក្នុងអារម្មណ៍ យល់ច្បាស់ពីជំងឺរបស់ខ្លួន និងមានភាពជឿជាក់លើគ្រូពេទ្យ។ ៧) តើអ្នកជំងឺខ្សោយពោះវៀនគួរតមអ្វីខ្លះ? ជាទូទៅចំណីអាហារមិនមែនជាកត្តាបង្កជំងឺខ្សោយពោះវៀននោះទេ ប៉ុន្តែចំណីអាហារមួយចំនួនអាចធ្វើឲ្យមានលេចចេញរោគសញ្ញាខ្សោយពោះវៀនកាន់តែច្បាស់ និងខ្លាំងក្លា។ អ្នកជំងឺម្នាក់ៗអាចឆ្លើយតបទៅនឹងចំណីអាហារខុសៗគ្នាដូចជា – អ្នកខ្លះញ៉ាំម្ជូរមិនបាន – អ្នកខ្លះញ៉ាំស៊ុតមិនបាន – អ្នកខ្លះទៀតញ៉ាំបន្លែមិនបាន ដូចនេះការតមអាហារ គឺធ្វើទៅតាមការឆ្លើយតបរបស់ជំងឺទៅនិងចំណីអាហាររបស់អ្នកជំងឺមួយៗ។ បញ្ជាក់៖ ដោយជំងឺខ្សោយពោះវៀនជាជំងឺមួយ ដែលគេតែងជួបប្រទះញឹកញាប់ តែរោគសញ្ញានៃជំងឺនេះ អាចឲ្យងាយមានការភណ្ឌច្រឡំទៅនឹងជំងឺមួយចំនួន ដែលអាចមានលក្ខណៈធ្ងន់ធ្ងរ អ្នកជំងឺ ដែលមានរោគសញ្ញានៃជំងឺខ្សោយពោះវៀន គួរតែបានជួបពិគ្រោះជាមួយក្រុមវេជ្ជបណ្ឌិតឯកទេស និងជំនាញផ្នែក ថ្លើម-ក្រពះ-ពោះវៀន នៅមន្ទីរពេទ្យកាល់ម៉ែត ដើម្បីទទួលបានរោគវិនិច្ឆ័យច្បាស់លាស់ និងទទួលនូវសេវាព្យាបាលឲ្យបានត្រឹមត្រូវ ប្រកបដោយប្រសិទ្ធភាពខ្ពស់។ ចូលរួមយល់ដឹងអំពីបញ្ហាសុខភាពខ្លួន ដើម្បីសុខុមាលភាពយូរអង្វែង៕	2020-12-28T09:02:00+07:00	kampucheathmey.com	https://www.kampucheathmey.com/health/36739
05a8900e-ccd4-4223-a976-1d5b9bb80c44	អនុវត្តបែបនេះបាន ទោះអង្គុយធ្វើការក៏អាចស្រកគីឡូបានដែរ	អង្គុយធ្វើការយូរៗម៉ោងរាល់ថ្ងៃ ចង់ឬមិនចង់ គីឡូឡើងចៀសមិនរួច។ ហេតុនេះ ដើម្បីការពារ ក៏ដូចជាកាត់បន្ថយភាពធាត់ អត្ថនេះនឹងបង្ហាញវិធីសាស្ត្រខ្លះពីអ្នកជំនាញសុខភាពណែនាំជូន។ ការទទួលទានទឹកបានគ្រប់គ្រាន់ពិតជាអាចសម្រកទម្ងន់មានប្រសិទ្ធភាពបំផុត។ ទឹកអាចជួយដល់ប្រព័ន្ធរំលាយអាហារ បង្កើនថាមពលរាងកាយ ហើយជួយដុតកាឡូរីបានលឿនថែមទៀតផង។ ការអង្គុយត្រង់ខ្នងមិនត្រឹមតែជួយមិនឲ្យឈឺឆ្អឹងឆ្អែង វាក៏មានប្រសិទ្ធភាពអាចសម្រកទម្ងន់បានដែរ។ ការអង្គុយត្រង់ខ្នងនឹងធ្វើឲ្យសាច់ដុំខាងលើនៃរាងកាយ ស្មា និងខ្នងទាំងអស់ធ្វើការ រួមទាំងជួយដុតបំផ្លាញកាឡូរីបានយ៉ាងល្អ។ ពុំចាំបាច់ទៅកន្លែងហាត់ប្រាណនោះទេ គ្រាន់តែអង្គុយលើកៅអី ហើយធ្វើចលនារុញខ្លួន ចូលចេញៗ ឬធ្វើលំហាត់ប្រាណបែបយូហ្គាដោយដង្ហើមវែងៗពីរបីនាទីរាល់ថ្ងៃ ក៏អាចបន្ថយការឡើងគីឡូបានដូចគ្នា។ បន្ទប់ធ្វើការដែលមានសីតុណ្ហភាពត្រជាក់ខ្លាំងពេក ងាយធ្វើឲ្យជួបបញ្ហាធាត់ណាស់ ព្រោះធាតុត្រជាក់មិនអាចដុតខ្លាញ់ដែលនៅក្នុងពោះបានឡើយ។ ហេតុនេះគួរបន្ថយសីតុណ្ហភាពឲ្យល្មមបានហើយ។ បង្កើនភាពរីករាយជាទម្លាប់ ជួយសុខភាពបេះដូងបានច្រើន ជាពិសេសអាចដុតកាឡូរីបានដល់ទៅ ២០-៤០% ផងដែរ។ ដូច្នេះហើយ កុំធ្វើឲ្យខ្លួនឯងតានតឹងពេក លេងសើចខ្លះជាមួយក្រុមការងារ ញញឹមញញែម មើលរឿងកំប្លែង ឬឆ្លៀតលំហែកម្សាន្តផង។ កាលណាសប្បាយរីករាយច្រើន ស្រ្តេសក៏មិនសូវកើតមាន ព្រមទាំងជួយឲ្យមានអាយុវែងថែមទៀត៕	2020-12-28T08:57:00+07:00	kampucheathmey.com	https://www.kampucheathmey.com/health/36718
c3138402-7394-40e6-9772-dea4e4f213d2	ព្រឹកនេះមិនមានករណីឆ្លងកូវីដ១៩ ថ្មី និងមានអ្នកជាសះស្បើយ៤នាក់	ក្រសួងសុខាភិបាលប្រកាសមិនមានករណីឆ្លងកូវីដ១៩ ថ្មី និងមានអ្នកជាសះស្បើយចំនួន៤នាក់។ អ្នកជាសះស្បើយ១នាក់ជាប់ពាក់ព័ន្ធនឹងព្រឹត្តិការណ៍សហគមន៍២៨វិច្ឆិកា និង ៣នាក់ទៀតជាករណីនាំចូល។	2020-12-28T07:47:00+07:00	kampucheathmey.com	https://www.kampucheathmey.com/local-news/36672
ee6c9698-d04a-40cc-9774-41ba435fd3eb	អ្នកកាសែតចិនម្នាក់ជាប់ពន្ធនាគារ ៤ ឆ្នាំ សម្រាប់ការរាយការណ៍អំពីការផ្ទុះឡើងដំបូងៗនៃជំងឺកូវីដ១៩ នៅទីក្រុង Wuhan	អ្នកស្រី Zhang Zhan ដែលជាអ្នកកាសែតជនជាតិចិន ត្រូវបានកាត់ទោសឲ្យជាប់ពន្ធនាគារ ៤ ឆ្នាំ សម្រាប់ការរាយការណ៍បន្តផ្ទាល់របស់អ្នកស្រីពីទីក្រុង Wuhan ប្រទេសចិន នៅពេលដែលការផ្ទុះឡើងដំបូងនៃជំងឺកូវីដ១៩ បានរីករាលដាលឡើង។ នេះបើតាមការបញ្ជាក់របស់មេធាវីរបស់អ្នកស្រីនៅថ្ងៃច័ន្ទនេះ។ អ្នកស្រី Zhang ដែលធ្លាប់ធ្វើជាមេធាវី ត្រូវបានកាត់ទោសនៅក្នុងសវនាការដ៏ខ្លីមួយនៅក្នុងតុលាការទីក្រុងសៀងហៃ ក្រោមបទចោទប្រកាន់ថាបាន «បង្កឲ្យមានបញ្ហា» សម្រាប់ការរាយការណ៍របស់អ្នកស្រីនៅក្នុងដំណាក់កាលចលាចលដំបូងៗនៃការផ្ទុះឡើងនូវជំងឺកូវីដ១៩។ សេចក្តីរាយការណ៍ផ្សាយបន្តផ្ទាល់របស់អ្នកស្រី ត្រូវបានគេចែកចាយយ៉ាងទូលំទូលាយនៅតាមបណ្តាញព័ត៌មានតាមអ៊ីនធឺណិតកាលពីខែកុម្ភៈ ដោយបានធ្វើឲ្យមានការចាប់អារម្មណ៍ពីអាជ្ញាធរចិន។ កន្លងមក អាជ្ញាធរចិនបានដាក់ទោសអ្នកលួចបញ្ចេញព័ត៌មានអំពីវីរុសនេះចំនួន ៨ នាក់រួចមកហើយ នៅពេលដែលអ្នកទាំងនោះបានរិះគន់លើវិធានការរបស់រដ្ឋាភិបាលចិនចំពោះការផ្ទុះឡើងនៃវីរុសនេះ។ អ្នកស្រី Zhang បានសរសេរអត្ថបទមួយកាលពីខែកុម្ភៈថា រដ្ឋាភិបាលចិន «មិនបានជូនដំណឹងគ្រប់គ្រាន់ដល់ពលរដ្ឋ មុនពេលបិទទីក្រុង [Wuhan]»។ អ្នកស្រីសរសេរបន្ថែមថា៖ «នេះគឺជាការរំលោភធ្ងន់ធ្ងរលើសិទ្ធិមនុស្ស»៕	2020-12-28T07:00:00+07:00	khmer.voanews.com	https://khmer.voanews.com/a/covid-wuhan-citizen-journalist-sentenced/5715782.html
22f1d2f9-1c71-4066-a2ec-77d57d16de09	របាយការណ៍អង្គការសហប្រជាជាតិ៖ វិធានការរបស់អ៊ុយក្រែនដើម្បីពន្យឺតជំងឺកូវីដ១៩ នៅខ្វះចន្លោះ	របាយការណ៍មួយដែលបញ្ជូនទៅកាន់ក្រុមប្រឹក្សាសិទ្ធិមនុស្សអង្គការសហប្រជាជាតិបានរិះគន់ចំណាត់ការលើការរាតត្បាតជំងឺកូវីដ១៩របស់ប្រទេសអ៊ុយក្រែនហើយបានព្រមានថា ជម្លោះដែលគាំទ្រដោយរុស្ស៊ីនៅក្នុងតំបន់ខាងកើតប្រទេសអ៊ុយក្រែនគំរាមកំហែងការខំប្រឹងប្រែងដើម្បីទប់ស្កាត់ការរាតត្បាតនេះ។ របាយការណ៍នោះដែលវាយតម្លៃផលប៉ះពាល់នៃជំងឺកូវីដ១៩លើសិទ្ធិមនុស្សនៅក្នុងប្រទេសអ៊ុយក្រែន និយាយអំពីសភាពការណ៍ពីថ្ងៃទី២០ ខែកុម្ភៈដល់ថ្ងៃទី៦ ខែធ្នូ។ របាយការណ៍នោះរកឃើញថា វិធានការដែលអនុវត្តដោយអាជ្ញាធរអ៊ុយក្រែនដើម្បីពន្យឺតការរាលដាលនៃជំងឺកូវីដ១៩នោះ នៅមានការខ្វះចន្លោះហើយមិនបានការពារសុខភាពសាធារណៈទេ។ របាយការណ៍ បានបញ្ជាក់ថា វិធានការនោះក៏កំពុងធ្វើឲ្យកាន់តែអាក្រក់ឡើងនូវភាពលំបាកដែលប្រជាពលរដ្ឋបានប្រឈមនៅក្នុងការរស់នៅនៅក្នុងតំបន់នានាដែលរងការប៉ះពាល់ដោយជម្លោះនៅផ្នែកខាងកើតនៃប្រទេសអ៊ុយក្រែន។ លោកស្រី Ilze Brands Kehris ឧបការីអគ្គលេខាធិការទទួលបន្ទុកសិទ្ធិមនុស្សនិយាយថា ការរឹតត្បិតលើសេរីភាពនៃធ្វើដំណើរឆ្លងកាត់ខ្សែបន្ទាត់ទំនាក់ទំនងដែលបែងចែកកងកម្លាំងអ៊ុយក្រែននិងពួកឧទ្ទាមទាមទារបំបែករដ្ឋដែលគាំទ្រដោយរុស្ស៊ី កំពុងធ្វើឲ្យប្រជាពលរដ្ឋមានការលំ បាកដើម្បីទទួលបានការថែទាំសុខភាពនិងការការពារខាងសង្គមផ្សេងៗទៀត។ លោកស្រីនិយាយថា៖ «ស្ត្រីនិងមនុស្សចាស់ៗដែលភាគច្រើនជាជនស៊ីវិលដែលឆ្លងកាត់ខ្សែបន្ទាត់ទំនាក់ទំនងមុនការបិទសកម្មភាពសង្គមដោយសារជំងឺកូវីដ១៩នោះ បានរងការប៉ះពាល់ជាពិសេស។ នៅពេលបច្ចុប្បន្ននេះ ការរឹតត្បិតលើការធ្វើដំណើរឆ្លងកាត់ខ្សែបន្ទាត់ទំនាក់ទំនងដែលកំណត់ដោយក្រុមប្រដាប់អាវុធមួយដែលហៅខ្លួនឯងថា«សាធារណ រដ្ឋប្រជាមានិត Donetsk» កំពុងមានផលប៉ះពាល់អវិជ្ជមានយ៉ាងខ្លាំង»។ លោកស្រី Kehris និយាយទៀតថាស្ថានភាពមនុស្សនៅកន្លែងឃុំឃាំងដែលចង្អៀតហួសហេតុមានហានិភ័យខ្ពស់ក្នុងអំឡុងពេលនៃការរាតត្បាត។ លោកស្រីកំពុងអំពាវនាវឲ្យដោះលែងមុនពេលកំណត់សម្រាប់មនុស្សចាស់ៗដែលមានបញ្ហាសុខភាពធ្ងន់ធ្ងរ។លោកស្រីនិយាយទៀតថា ស្ថានភាពមានភាពធ្ងន់ធ្ងរជាពិសេសចំពោះមនុស្សដែលត្រូវបានឃុំឃាំងនៅក្នុងតំបន់នានាដែលត្រួតត្រាដោយពួកឧទ្ទាមនៅផ្នែកខាងកើតនៃប្រទេសអ៊ុយក្រែននិងឧបទ្វីប Crimea ដែលត្រួតត្រាដោយរុស្ស៊ី។ លោកស្រី Emine Dzhaparova អនុរដ្ឋមន្ត្រីការបរទេសទី១របស់អ៊ុយក្រែន និយាយថា របាយការណ៍របស់អង្គការសហប្រជាជាតិ បង្ហាញថា ជំងឺកូវីដ១៩ ត្រូវបានគេប្រើប្រាស់ដើម្បីពង្រីកផលវិបាកដ៏ខ្លាំងរបស់សកម្មភាពគឃ្លើនរបស់រុស្ស៊ីប្រឆាំងនឹងអ៊ុយក្រែន។ លោកស្រីនិយាយថា៖ «ការរាតត្បាតបានផ្តល់ឲ្យរដ្ឋាភិបាលក្រុងម៉ូស្គូនូវឱកាសមួយទៀតដើម្បីរឹតបន្តឹងសិទ្ធិមនុស្ស នៅក្នុងទឹកដីដែលខ្លួនត្រួតត្រា។ ពួកអ្នកស្រុកនៅតំបន់ Crimea ជាពិសេស ប្រជាពលរដ្ឋជនជាតិភាគតិចគឺជនជាតិ Tatars នៅតំបន់ Crimea បន្តប្រឈមការតាមចាប់ខ្លួននិងការចាប់ដាក់ពន្ធនាគារ។ មជ្ឈមណ្ឌលឃុំឃាំងមុនការកាត់ទោសនៅក្នុងតំបន់ Crimea ពោរពេញទៅដោយអ្នកជាប់ឃុំលើសចំណុះ។ ពួកអ្នកទោសនយោបាយត្រូវបានគេដកហូតសិទ្ធិ មិនឲ្យទទួលបានជំនួយផ្នែកសុខាភិបាលត្រឹមត្រូវ ថ្វីបើមានភស្តុតាងថា ពួកគេមានរោគសញ្ញាកូវីដ១៩ក៏ដោយ»។ រុស្ស៊ី បានច្រានចោលការរិះគន់ទាំងអស់ប្រឆាំងនឹងខ្លួនហើយបានសម្តែងនូវការព្រួយបារម្ភយ៉ាងខ្លាំងអំពីអ្វីដែលរុស្ស៊ីហៅថា ការរំលោភសិទ្ធិមនុស្សដ៏ទ្រង់ទ្រាយធំនៅក្នុងប្រទេសអ៊ុយ ក្រែនទាក់ទិននឹងការរាត្បាតនៃជំងឺកូវីដ១៩នេះ។រុស្ស៊ី បានចោទប្រកាន់ថា រដ្ឋាភិបាលអ៊ុយ ក្រែនមិនអើពើដល់បញ្ហារបស់មនុស្សចាស់ៗនិងជនពិការ និងមិនបានដោះស្រាយអ្វីដែលរុស្ស៊ីពណ៌នាថាជាការឃុំឃាំងដ៏រន្ធត់៕	2020-12-28T07:00:00+07:00	khmer.voanews.com	https://khmer.voanews.com/a/un-report-ukrainian-measures-to-slow-covid-are-inadequate/5715050.html
310461e1-c9b1-49a1-91de-f878d6a5a109	កាតប៉ុស្តិ៍ស្តាល់ពីក្រុងវូហាន៖ មួយឆ្នាំក្រោយមក ពលរដ្ឋរំឭករឿងរ៉ាវអំឡុងពេលបិទទីក្រុង និងក្តីសង្ឃឹមសម្រាប់ឆ្នាំ២០២១	ទីក្រុងវូហាន — នៅក្រុងវូហានក្នុងប្រទេសចិន ដែលជាចំណុចផ្ទុះដំបូងនៃការរាតត្បាតជំងឺកូវីដ១៩ ពលរដ្ឋរស់នៅក្នុងទីក្រុងនេះបានវិលត្រឡប់មកជីវិតធម្មតាវិញ ទោះបីជាពួកគេនៅតែបន្តរំឭកពីរឿងរ៉ាវផ្សេងៗពាក់ព័ន្ធការរាតត្បាតជំងឺនេះកាលពីអតីតកាល ដែលបានបង្កការភ័យខ្លាចយ៉ាងខ្លាំងនៅក្នុងទីក្រុង។ នេះតាមសេចក្តីរាយការណ៍របស់ទីភ្នាក់ងារព័ត៌មាន Reuters។ អស់រយៈពេលជិតប្រាំពីរខែមកហើយ ចាប់តាំងពីក្រុងវូហានបានកត់ត្រានូវករណីឆ្លងជំងឺកូវីដ១៩ នៅក្នុងសហគមន៍ចុងក្រោយបង្អស់បណ្តាលឲ្យមានការរឹតត្បិតសកម្មភាពសង្គមតឹងរ៉ឹង និងការធ្វើតេស្តទ្រង់ទ្រាយធំទៅលើពលរដ្ឋចំនួន ១១ លាននាក់ នៅក្នុងទីក្រុងនោះ។ នាពេលបច្ចុប្បន្ន ភោជនីយដ្ឋាន ហាងលក់ដូរតាមដងវិថី និងរង្គសាលមានភាពកកកុញឡើងវិញ ប៉ុន្តែពលរដ្ឋនៅក្រុងនេះនៅតែរំឭកដល់ផលវិបាកពីវិធានការរឹតត្បិតសកម្មភាពសង្គមចុងក្រោយ ដែលមានមកលើសុខភាពផ្លូវចិត្តនិងជីវភាពរបស់ពួកគេ។ ទីភ្នាក់ងារសារព័ត៌មាន Reuters បានសុំឲ្យប្រជាពលរដ្ឋនៅក្រុងវូហានចែករំលែករូបភាពនិងវីដេអូ ដែលពួកគេបានថតនៅអំឡុងពេលការរាតត្បាតជំងឺកូវីដ១៩ ក៏ដូចជាក្តីសង្ឃឹមរបស់ពួកគេសម្រាប់ឆ្នាំ ២០២១ នៅពេលដែលទីក្រុងនេះខិតជិតខួបគម្រប់មួយឆ្នាំនៃការរាតត្បាតជំងឺកូវីដ១៩។ មន្រ្តីសុខាភិ បាលក្រុងវូហានបានចេញសេចក្តីប្រកាសជាសាធារណៈលើកដំបូងអំពីវីរុសដែលគេមិនបានស្គាល់កាលពីពេលនោះ នៅថ្ងៃទី៣១ ខែធ្នូ ឆ្នាំ២០១៩។ ដូចនឹងទីក្រុងវូហានផងដែរ ពលរដ្ឋភាគច្រើនមានសុទិដ្ឋិនិយម ទោះបីជាពួកគេនៅតែនឹកគិតពីឆ្នាំមួយដែលពោរពេញទៅដោយភាពលំបាកសម្រាប់ទីក្រុងនេះក៏ដោយ។ លោក An ធ្វើការជាអ្នកស្ម័គ្រចិត្តមួយរូបអំឡុងពេលនៃការរឹតត្បិតសកម្មភាពសង្គមនៅទីក្រុងវូហានរយៈពេល ៧៦ ថ្ងៃ ដោយធ្វើការជាអ្នកដឹកជញ្ជូនម្ហូបអាហារទៅឲ្យពលរដ្ឋដែលត្រូវស្នាក់នៅក្នុងផ្ទះ។ លោក An បាននិយាយថា៖ «នៅពេលនោះ ខ្ញុំអាចត្រឹមតែទទួលទានអាហារមួយពេលតែប៉ុណ្ណោះក្នុងមួយថ្ងៃ ពីព្រោះមានការងារជាច្រើនដែលត្រូវធ្វើ ប៉ុន្តែមានមនុស្សតិចណាស់ធ្វើការនោះ ដូច្នេះខ្ញុំពិតជាមានការភ័យព្រួយយ៉ាងខ្លាំង»។ លោកបានបន្ថែមថា៖ «ខ្ញុំសង្ឃឹមថា ទីក្រុងទាំងមូលនឹងរីកចម្រើនឡើងវិញនៅឆ្នាំ ២០២១ នេះ។ ហើយគេអាចនិយាយបានថា នៅឆ្នាំ ២០២០ មិនមានមនុស្សនៅតាមដងផ្លូវនោះទេនៅក្រុងវូហានទាំងមូល មានតែសត្វប៉ុណ្ណោះដែលនៅខាងក្រៅ»។ លោក Zhang ថា «នៅពេលនោះ ខ្ញុំមិនអាចធ្វើអ្វីបានទេពេលនៅផ្ទះ។ វាពិតជាគួរឲ្យធុញទ្រាន់ខ្លាំងណាស់ ដូច្នេះខ្ញុំគិតថា ខ្ញុំត្រូវសរសេរទំនុកភ្លេងនិងបទចម្រៀងខ្លះ ដើម្បីបន្ធូរអារម្មណ៍»។ លោកបានបន្តទៀតថា៖ «វាពិតជាធ្វើឲ្យខ្ញុំគិតពីអ្វីៗជាច្រើន ហើយនេះជាលើកដំបូងនៅក្នុងជីវិតខ្ញុំដែលខ្ញុំបានជួបប្រទះហេតុការណ៍ដ៏អន្តរាយដូចនេះ»។ លោក Zhang បានបន្ថែមថា៖ «ការរាតត្បាតជំងឺនេះមិនត្រូវមើលរំលងនោះទេ។ ខ្ញុំបានឃើញព័ត៌មានថា មានការឆ្លងជាច្រើននៅឯប្រទេសដទៃទៀត ដូច្នេះនេះមិនមែនជារឿងមិនគួរអើពើនោះទេ។ យើងមិនត្រូវគិតថា យើងខ្លាំងក្លាណាស់នោះទេ។ តាមពិតទៅ ខ្ញុំគិតថា ជាមនុស្ស យើងទន់ជ្រាយទៅវិញទេ»។ លោក Fang Yushun ជាស្វាមីរបស់អ្នកស្រី Duan បានកើតជំងឺកូវីដ១៩ កាលពីកុម្ភៈ ខណៈពេលដែលបម្រើការជាវេជ្ជបណ្ឌិតផ្នែកវះកាត់។ អ្នកស្រី Fang ថា៖ «ថ្ងៃខួបកំណើតខ្ញុំ គឺនៅចំថ្ងៃដែលគាត់ត្រូវទៅសម្រាកព្យាបាលនៅមន្ទីរពេទ្យអំឡុងពេលការរាតត្បាតជំងឺកូវីដ១៩ ក៏ប៉ុន្តែគាត់បានឆ្លៀតចំណាយពេលរបស់គាត់ និងបញ្ជូនវីដេអូមកឲ្យខ្ញុំមើល។ ខ្ញុំពិតជារំភើបខ្លាំងណាស់»។ អ្នកស្រីថា៖ «យើងមានបទពិសោធន៍ច្រើនណាស់នៅឆ្នាំ ២០២០ ហើយខ្ញុំចង់និយាយថា លាហើយឆ្នាំ ២០២០។ ហើយនៅឆ្នាំថ្មីនេះ ខ្ញុំប្រាថ្នាថា យើងអាចមានកូនមួយ»។ លោក Lai Yunថា៖ «នៅពេលនេះ យើងម្នាក់ៗនៅក្រុងវូហានមានអារម្មណ៍ថា ពេលវេលាដើរលឿនខ្លាំងណាស់។ ដូចជាការបិទទីក្រុងទើបតែកើតឡើង កាលពីម្សិលមិញអញ្ចឹង»។ លោក Lai បាននិយាយទៀតថា លោកសប្បាយចិត្តនៅពេលរំឭកការណ៍ដែលកូនៗរបស់លោកលេងសម្តែងនៅបន្ទប់ទទួលភ្ញៀវ។ «ខ្ញុំគិតថា ការជំរុញលើកទឹកចិត្តដែលជំងឺកូវីដ១៩ បានផ្តល់ឲ្យពួកគេគឺថា រាងកាយមាំមួនគឺសំខាន់ជាងអ្វីៗផ្សេងទៀត»។ លោក Wu ថា៖ «ខ្ញុំគិតថា ការរាតត្បាតជំងឺកូវីដ១៩ នៅក្រុងវូហានបានប៉ះពាល់មនុស្សជាច្រើន។ ក្រុមហ៊ុនមួយចំនួនបានក្ស័យធន ហើយពលរដ្ឋបានបាត់បង់ការងារ។ នេះពិតជាមានផលប៉ះពាល់យ៉ាងខ្លាំងមកលើការអភិវឌ្ឍក្រុងវូហានទាំងមូល»។ លោកថ្លែងទៀតថា «ខ្ញុំពិតជាព្រួយបារម្ភខ្លាំងណាស់ថា នឹងមានរលកទីពីរនៃការឆ្លងជំងឺកូវីដ១៩ នៅក្រុងវូហាន ពីព្រោះមានការកើតឡើងវិញនូវការរាតត្បាតជំងឺនៅតាមតំបន់មួយចំនួន នៅក្នុងប្រទេសហើយចំនួននិស្សិតសាកលវិទ្យាល័យមានច្រើននៅក្រុងវូហាន»។ អ្នកស្រី Jiang បាននិយាយថា៖ «អំឡុងពេលនៃការរាតត្បាតជំងឺគ្រួសារខ្ញុំនៅជុំគ្នាទាំងអស់ ហើយពេលវេលាដូចនេះគឺកម្រណាស់ ហើយខ្ញុំសប្បាយរីករាយយ៉ាងខ្លាំង» ដោយអ្នកស្រីបានបង្ហាញរូបកូនប្រុស និងកូនស្រីរបស់អ្នកស្រីកំពុងលេងជាមួយគ្នា»។ អ្នកស្រី Jiang និយាយទៀតថា៖ «ខ្ញុំគិតថា ឆ្នាំ ២០២០ សម្រាប់ខ្ញុំគឺមិនអីនោះទេ។ ខ្ញុំមានអារម្មណ៍ថា សំណាងដែរ ដែលខ្ញុំអាចរក្សាជីវភាពគ្រួសារទាំងមូលបាន។ ខ្ញុំសង្ឃឹមថា នៅឆ្នាំ ២០២១ ខ្ញុំអាចរកស៊ីបានប្រសើរជាងនេះ»។ លោក Liu Runlian និយាយថា៖ «ឆ្នាំ ២០២១ ខិតចូលមកដល់ហើយខ្ញុំមិនរំពឹងច្រើនពីខ្លួនឯងនោះទេ។ ប៉ុន្តែខ្ញុំចង់រស់នៅក្នុងជីវិតមួយប្រកបដោយសេចក្តីសុខ ហើយបន្ទាប់មកខ្ញុំសង្ឃឹមថា គ្រប់គ្នាមានសុខសុវត្ថិភាព»៕	2020-12-28T07:00:00+07:00	khmer.voanews.com	https://khmer.voanews.com/a/postcards-from-wuhan-one-year-on-residents-share-lockdown-memories-and-hopes-for-2021/5715917.html
ff654d2d-c009-4f1e-b6dd-b91c8f03a6e9	ទេសរដ្ឋមន្ដ្រី គន់ គីម ជំរុញអាជ្ញាធរខេត្តឧត្តរមានជ័យ បន្ដផ្សព្វផ្សាយវិធានការការពារជំងឺកូវីដ-១៩ ដល់ពលរដ្ឋ និងពង្រឹងការត្រួតពិនិត្យពលករដែលមកពីថៃ	ទេសរដ្ឋមន្ដ្រី គន់ គីម សមាជិកគណៈអចិន្ត្រៃយ៍ នៃគណៈកម្មាធិការកណ្ដាលគណបក្សប្រជាជនកម្ពុជា និងជាប្រធានក្រុមការងារគណបក្ស ចុះជួយខេត្តឧត្តរមានជ័យ នៅព្រឹកថ្ងៃទី២៧ ខែធ្នូ ឆ្នាំ២០២០នេះ បានជំរុញអាជ្ញាធរខេត្ត ត្រូវបន្ដផ្សព្វផ្សាយវិធានការការពារជំងឺកូវីដ-១៩ ដល់ប្រជាពលរដ្ឋតាមមូលដ្ឋាន និងពង្រឹងការត្រួតពិនិត្យពលករដែលមកពីប្រទេសថៃ។ ក្នុងឱកាសដឹកនាំកិច្ចប្រជុំបូកសរុបលទ្ធផលការងារប្រចាំឆ្នាំ របស់គណៈកម្មាធិការគណបក្សប្រជាជនកម្ពុជាខេត្ត និងលើកទិសដៅបន្ដ ទេសរដ្ឋមន្ដ្រី គន់ គីម ក៏បានណែនាំឲ្យបន្តរក្សាសន្តិសុខសណ្តាប់ធ្នាប់សាធារណៈ ជំរុញការអនុវត្តគោលនយោបាយ ភូមិ ឃុំមានសុវត្ថិភាព ទប់ស្កាត់ បង្ក្រាបការជួញដូរ ប្រើបា្រស់គ្រឿងញៀន និងបទល្មើសនានា។ ក្រៅពីនេះ លោក គន់ គីម បានប្រាប់ឲ្យគណបក្សគ្រប់ថ្នាក់ និងក្រុមការងារ ត្រូវចាត់តាំងធ្វើបច្ចុប្បន្នភាពសមាជិកបក្ស ដើម្បីពង្រឹងការងារគ្រប់គ្រងសមាជិកបក្ស។ ដោយឡែក ក្រុមការងារ និងគណបក្សគ្រប់ថ្នាក់ត្រូវបន្តចុះទៅមូលដ្ឋាន និងតាមខ្នងផ្ទះប្រជាពលរដ្ឋ ដើម្បីដោះស្រាយបញ្ហាប្រឈម របស់ពួកគាត់បានទាន់ពេលវេលា។ រក្សាបានសុខសន្តិភាពទាំងនៅក្នុងភូមិសាស្ត្រ និងតំបន់ព្រំដែន ការបង្កបង្កើនផល ធ្វើស្រែបាន ៩៥,៧៨៦ហិចតា ស្មើ១០០ភាគរយ នៃផែនការឆ្នាំ ដំណាំឧស្សាហកម្ម និងដំណាំរួមផ្សំ ៦២,៨៤៦ហិចតា ស្មើ១០០ភាគរយ លើផែនការឆ្នាំ អនុវត្តតាមកម្មវិធីរបស់រាជរដ្ឋាភិបាល ខេត្តបានឧបត្ថម្ភសាច់ប្រាក់ជូនគ្រួសារក្រីក្រងាយរងគ្រោះបាន ១១,១៣៤គ្រួសារ សរុបថវិកា ១១,០៦៨,៦៩២,០០០រៀល។ ឧបត្ថម្ភគោលនយោបាយគាំពារសង្គមចំពោះស្ត្រីមានផ្ទៃពោះ ១,០៧៣នាក់ និងកុមារអាយុក្រោម២ឆ្នាំ ៤២៦នាក់ សរុបថវិកា៦៧១,៣២០,០០០រៀល។ គ្រួសាររងគ្រោះដោយជំនន់ទឹកភ្លៀង ១,៧៩៤ គ្រួសារ បានទទួលអំណោយរបស់សម្តេចនាយករដ្ឋមន្ត្រី តាមរយៈលោក គន់ គីម។ ដោយឡែក លោក គន់ គីម បានឧបត្ថម្ភ អង្ករ២០០តោន ក្រម៉ា២ម៉ឺន និងសម្ភារពេទ្យ សរុបជាថវិកាទាំងអស់ជាង៥០០លាន។ ក្រុមការងារ និងគណបក្សបានចុះធ្វើសកម្មភាពនៅមូលដ្ឋានចុះតាមខ្នងផ្ទះ ជួយដោះស្រាយរាល់ការលំបាកជូនពលរដ្ឋ បាន១,៨៩៣លើកចំណាយថវិកា១,៩៧២,៤១០,២០0៛ និង៥៣,១៧០ដុល្លារ។ ពលករឆ្លងដែន ៥០,០៩៦នាក់ ត្រូវបានត្រួតពិនិត្យ និងធ្វើចត្តាឡីស័ក្ក ៨,៣៧៣នាក់ អ្នកក្រៅពីនេះបានបញ្ជូនទៅធ្វើចត្តាឡីស័ក្កនៅតាមបណ្តាខេត្ត៕	2020-12-27T19:57:00+07:00	freshnewsasia.com	https://m.freshnewsasia.com/index.php/en/localnews/181575-2020-12-27-05-57-22.html
752e2bfa-2bd7-4f1e-9501-2718759ef3d1	BREAKING: សហរដ្ឋអាមេរិក៖ អ្នកជំងឺ ១,៤០៨នាក់ទៀតស្លាប់ និងមនុស្សជាង ១៦ម៉ឺននាក់ឆ្លងកូវីដ-១៩ នៅក្នុងរយៈពេល១ថ្ងៃ!	ករណីឆ្លង និងស្លាប់ប្រចាំថ្ងៃដោយសារ COVID-19 នៅទូទាំងសហរដ្ឋអាមេរិក នៅតែបន្តស្ថិតក្នុងកម្រិតអាក្រក់បំផុតដដែល ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ១៦០,៦០៤នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺ ១,៤០៨នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី២៧ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៩,៤៣៣,៨៤៧ករណី ក្នុងនោះមានអ្នកស្លាប់សរុបចំនួន ៣៣៩,៩២១នាក់ និងជាសះស្បើយឡើងសរុបចំនួន ១១,៤១០,៥០១នាក់។ ចំពោះមុខអាកាសធាតុចុះត្រជាក់ខ្លាំង ក្រុមអ្នកជំនាញ បានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកល (COVID-19) នឹងបន្តកើនឡើងខ្លាំងបន្ថែមទៀត។ គួរបញ្ជាក់ថា សហរដ្ឋអាមេរិកបានសម្រេចការចាក់វ៉ាក់សាំង COVID-19 ជូនប្រជាជនបានជាង ១លាននាក់ហើយ ក្នុងនោះរួមមានបុគ្គលិកសុខាភិបាលជួរមុខ និងមនុស្សវ័យចំណាស់ ដែលងាយរងគ្រោះបំផុត ដោយសារតែការឆ្លងរាតត្បាត COVID-19។ ដោយឡែកលោក ចូ បៃដិន ដែលនឹងត្រូវស្បថឡើងកាន់តំណែង ជាប្រធានាធិបតីនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕	2020-12-27T17:34:00+07:00	freshnewsasia.com	https://m.freshnewsasia.com/index.php/en/internationalnews/181564-2020-12-27-03-34-21.html
f2f0de9b-784f-43fa-8f68-032c02a025a4	WHO ព្រមានថា កូវីដ-១៩ មិនមែនជាជំងឺរាតត្បាតចុងក្រោយគេឡើយ, នៅមានវីរុសផ្សេងទៀតនៅពេលអនាគត (Video inside)	ប្រមុខអង្គការសុខភាពពិភពលោក WHO លោក Tedros Adhanom Ghebreyesus បានព្រមានថាវីរុសកូរ៉ូណា (COVID-19) នឹងមិនមែនជាជំងឺឆ្លងរាតត្បាត ចុងក្រោយគេនោះទេ ដោយវីរុសថ្មីជាច្រើនទៀតអាចនឹងបន្តផ្ទុះឡើងនៅពេលអនាគតក៏ថាបាន បើសិនជាពិភពលោកធ្វេសប្រហែស។ នេះបើតាមការចេញផ្សាយដោយ សារព័ត៌មាន CNA នៅថ្ងៃអាទិត្យ ទី២៧ ខែធ្នូ ឆ្នាំ២០២០។ ការព្រមានខាងលើរបស់លោក Tedros ធ្វើឡើងនៅក្នុងសារជាវីដេអូមួយ ក្នុងថ្ងៃទិវាអន្តរជាតិត្រៀមខ្លួនប្រយុទ្ធប្រឆាំងជំងឺឆ្លងរាលដាល ដែលប្រារព្ធឡើង នៅថ្ងៃអាទិត្យ ទី២៧ ខែធ្នូនេះ។ ថ្លែងនាឱកាសនោះ ប្រមុខអង្គការ WHO រូបនេះ បានគូសបញ្ជាក់ដូច្នេះថា៖ ។ លោក Tedros បន្ថែមទៀតថា COVID-19 នឹងមិនមែនជាជំងឺឆ្លងរាតត្បាត ចុងក្រោយគេនោះទេ ដោយវីរុសថ្មីជាច្រើនទៀត អាចនឹងបន្តផ្ទុះឡើងនៅពេលអនាគត បើសិនជាពិភពលោកធ្វេសប្រហែស។ គួរបញ្ជាក់ថា បើតាមលោក Tedros បណ្ដាប្រទេសទាំងអស់នៅលើពិភពលោក គួរតែបង្កើន ឬវិនិយោគលើការពង្រឹងសមត្ថភាពត្រៀមខ្លួន និងវិស័យសុខាភិបាលសាធារណៈ ដើម្បីបង្ការ, តាមរក និងដោះស្រាយ ក៏ដូចជាគ្រប់គ្រងជំងឺឆ្លងនានា៕	2020-12-27T15:39:00+07:00	freshnewsasia.com	https://m.freshnewsasia.com/index.php/en/internationalnews/181553-2020-12-27-01-39-15.html
8dd00711-51dc-4cff-bea0-2076ff7b7309	មើលឲ្យហើយ! ពេលចាស់ទៅ ក្នុងខ្លួនយើងប្រែប្រួលម៉េចខ្លះ?	អាយុកាន់តែច្រើន ប្រព័ន្ធភាពស៊ាំ ឆ្អឹង សាច់ដុំ ការចងចាំ មុខងារមួយចំនួនទៀត កាន់តែខ្សោយ ហើយនេះជារឿងធម្មជាតិ។ ពេលរាងកាយចាប់ផ្ដើមទ្រុឌទ្រោមចុះថមថយ ជាហេតុដែលមានរោគ និងជំងឺ ងាយនឹងចូលលុកលុយ។ ខាងក្រោមនេះ ជាចំណុចសំខាន់ៗដែលខាងក្នុងរាងកាយយើងប្រែប្រួល ពេលចាស់ទៅ ហើយអាចប៉ះពាល់កម្រិតណា។ កាន់តែចាស់ កាន់តែងាយមានអត្រាចង្វាក់បេះដូង (ជីពចរ) ទាប ខណៈបេះដូងអាចនឹងប្រែកាន់តែធំឡើង ដោយសារសរសៃឈាម និងសរសៃអាកទែ កាន់តែរឹងជាងមុន។ អាចពិបាកឲ្យឈាមធ្វើហូរ បណ្ដាលឲ្យសម្ពាធឈាមឡើងខ្ពស់ (ជំងឺលើសឈាម) និងបញ្ហាបេះដូងសរសៃឈាមដទៃផ្សេងទៀត។ បន្ទាប់ពីធ្វើការជាច្រើនឆ្នាំមក ឆ្អឹងអាចខ្សោយ ហើយរួញតូច ដែលទាក់ទងនឹងទំហំ និងកំហាប់ឆ្អឹង។ នេះមានន័យថា សកម្មភាពរាងកាយខ្លាំងៗ អាចធ្វើឲ្យឆ្អឹងឈឺចាប់ ឬរងរបួសបានដោយងាយ។ មនុស្សចាស់ថែមទាំងអាចប្រែជាទាបជាងមុនទៀតផង។ ឯសាច់ដុំកាន់តែមិនសូវងាយបត់បែនបានស្រួល និងមិនសូវខ្លាំង បណ្ដាលឲ្យមានបញ្ហាក្នុងការទប់លំនឹងដងខ្លួន និងធ្វើសកម្មភាពប្រចាំថ្ងៃ។ ជំងឺទល់លាមក ជាអ្វីដែលឃើញមានញឹកញាប់ជាធម្មតាយ៉ាងខ្លាំងក្នុងចំណោមអ្នកវ័យកាន់តែជ្រេ ហើយមានហេតុផលយ៉ាងច្រើន ដូចជា របបអាហារមានជាតិកាកសរសៃទាប ញ៉ាំទឹកតិច អត់ធ្វើលំហាត់ប្រាណ ជំងឺទឹកនោមផ្អែម និងប្រជុំរោគសញ្ញាពោះវៀនខ្សោយ។ ថ្នាំខ្លះ ក៏អាចជាបុព្វហេតុនៃជំងឺទល់លាមកដែរ ដូចជា ថ្នាំបញ្ចុះទឹកនោម និងថ្នាំបំពេញបន្ថែមជាតិដែក។ មនុស្សចាស់តាមធម្មតា ប្រឈមការលំបាកទាក់ទងនឹងការនោម ហើយសភាពវេជ្ជសាស្ត្រមួយចំនួន អាចជាកត្តាចូលរួមចំណែក។ ជាក់ស្ដែង ទំនាក់ទំនងយ៉ាងជិតស្និទ្ធរវាងជំងឺទឹកនោមផ្អែម និងភាពមិនអាចគ្រប់គ្រងបន្ទោបង់បាន។ កាន់តែចាស់ កាន់តែភ្លេច នេះជាសញ្ញាបញ្ជាក់ថា ប្រព័ន្ធចងចាំក្នុងវ័យចាស់ កាន់តែចុះខ្សោយ។ ត្រូវដឹងថា ការចងចាំចុះខ្សោយ អាចជារោគសញ្ញានៃជំងឺបាត់បង់ការចងចាំរបស់មនុស្សចាស់ (Alzheimer’s disease)។ ជំងឺបាត់បង់ការចងចាំ របស់មនុស្សចាស់នេះ មិនគ្រាន់តែបណ្ដាលឲ្យបាត់បង់ការចងចាំតែប៉ុណ្ណោះទេ ថែមទាំងធ្វើឲ្យពិបាករក្សាភាពរហ័សរហួនផ្នែកបញ្ញាទៀតផង។ ទម្លាប់ញ៉ាំ ឬរបបអាហារ ជារឿងសំខាន់បំផុតមួយក្នុងចំណោមមធ្យោបាយផ្សេង ដើម្បីពន្យឺតភាពចាស់ ក្នុងវ័យកាន់តែច្រើន។ គួរញ៉ាំរបបអាហារមានតុល្យភាព ផ្ដល់សុខភាពល្អ ដូចជា៖ – ជាតិប្រៃ ខ្លាញ់ និងប្រេងឲ្យតិច – កុំញ៉ាំអាហារសម្បូរជាតិផ្អែមពេក – អាហារធ្វើពីទឹកដោះគោ ដូចជា ទឹកដោះគោ និងស៊ុត – ត្រី ជាពិសេសត្រីដែលមានអាស៊ីដខ្លាញ់អូមេហ្គា៣ ខ្ពស់ ដែលល្អសម្រាប់បេះដូង ហើយកាត់បន្ថយហានិភ័យកើតជំងឺបេះដូង។ – ញ៉ាំបន្លែឲ្យច្រើន។ បន្លែមានជាតិកាកសរសៃ វីតាមីន និងរ៉ែខនិជចាំបាច់ សម្រាប់ត្រូវការរាងកាយ។ – ញ៉ាំផ្លែឈើប្រភេទខុសៗគ្នាឲ្យបានច្រើន។ ផ្លែឈើជួយបន្ថយហានិភ័យកើតជំងឺលើសឈាម បេះដូង ស្ទះ/ដាច់សរសៃឈាមខួរក្បាល ធាត់ និងមហារីកមួយចំនួន។ – នំប៉័ង បាយ ដំឡូងបារាំង និងអាហារមានជាតិម្សៅអាមីដុងដទៃទៀត ក្នុងបរិមាណសមស្រប។ – ផលិតផលធ្វើពីគ្រាប់ធញ្ញជាតិទាំងមូល ក៏ល្អដែរ។ ចំណុចសំខាន់មួយទៀត គឺហាត់ប្រាណឲ្យបានទៀងទាត់ ដូចជា ដើរ រត់ រាំ ជិះកង់ យ៉ូហ្កា ឬថៃជី ជាដើម។ អ្វីដែលចាស់ៗ ត្រូវប្រកាន់ខ្ជាប់ដាច់ខាត គឺកុំស្មុគ ឬស្ត្រេសពេក៕ ចុចអាន៖ ចុចអាន៖	2020-12-27T15:36:00+07:00	kampucheathmey.com	https://www.kampucheathmey.com/health/36599
67046a87-66f6-4aab-87bc-a62ea8ac9b7e	ថ្ងៃទី២៦ ធ្នូ មានករណី វិជ្ជមាន វីរុសកូវីដ-១៩ ថ្មី ចំនួន ១នាក់ និងមានអ្នកជា ចំនួន ១នាក់	No Content	2020-12-27T15:02:00+07:00	dap-news.com	https://dap-news.com/national/2020/12/27/108002/
d71ad0b8-32ef-4c84-a545-0ea7d5100bea	ទឹកនោមផ្អែមជាជំងឺអាចជៀសវាងបាន តែត្រូវប្រកាន់គោលការណ៍មួយចំនួន	ជំងឺទឹកនោមផ្អែម ជាជំងឺដ៏ចំណាស់យូរលង់មួយរបស់មនុស្សជាតិយើង។ ភ័ស្តុតាងដំបូងដែលគេបានស្រាវជ្រាវរកឃើញអំពីជំងឺនេះ សរសេរដោយដៃជាភាសាក្រិកក្នុងកំឡុង ១៥៥០ ឆ្នាំមុនគ្រឹស្តសករាជ (មានន័យថាជាង ៣៥០០ ឆ្នាំមកហើយដែលគេដឹងថាមានជំងឺនេះ)។ ជារួម និងដោយសង្ខេប ជំងឺទឹកនោមផ្អែមអាចចែកជាបីប្រភេទធំៗ: – ប្រភេទទី១ (ធ្ងន់ធ្ងរខ្លាំង កើតលើក្មេងតូចៗ) – ប្រភេទទី២ ភាគច្រើនលើសលប់កើតលើមនុស្សជំទង់ ពេញវ័យ និងមនុស្សចាស់ (ដែលជាចំណោទធំធេងលើសកលលោកបច្ចុប្បន្ន និងពេលអនាគត) – ប្រភេទជំងឺទឹកនោមផ្អែមកើតចំពេលស្ត្រីកំពុងពពោះ ។ ជំងឺទឹកនោមផ្អែម គឺជាវិបត្តិដែលរាងកាយមនុស្សយើងបាត់បង់សមត្ថភាពក្នុងការប្រើប្រាស់និងគ្រប់គ្រងជាតិស្ករក្នុងខ្លួន បានល្អជាធម្មតា ដែលមកពីវិបត្តិអរ័ម៉ូនអាំងស៊ុយលីនជាដើមចម។ គ្រប់កោសិកានៃខ្លួនមនុស្សយើងត្រូវការជាតិស្ករដើម្បីអាចធំធាត់និងលូតលាស់បាន។ + គ្មានស្ករ ស្មើនឹងគ្មានថាមពលសម្រាប់កោសិកា ស្មើនឹងគ្មានជីវិត។ ប៉ុន្តែ ការលើសជាតិស្ករដែលកោសិកាមិនអាចប្រើប្រាស់បាន និងសល់ខ្ពស់រ៉ាំរ៉ៃក្នុងសរសៃឈាម (chronic hyperglycemia) នាំមកគ្រោះថ្នាក់គ្រប់សរីរាង្គទាំងអស់ ពិសេសសរសៃឈាមបេះដូង ខួរក្បាល តម្រងនោម គំហើញ ប្រពន្ធ័សរសៃឈាមធំៗនៃអវៈយវៈ និងប្រព័ន្ធប្រសាទ។ + ផលប៉ះពាល់ភាគច្រើន មិនឲ្យដឹងមុន និងមកជាលក្ខណៈស្ងៀមស្ងាត់ (silent killer disease)។ + ស្ករអាចដឹកជញ្ជូនទៅប្រើប្រាស់ជាធម្មតាបាននៅកោសិកា ទាល់តែមានវត្តមានចាំបាច់មិនអាចខ្វះបាននៃអរ័ម៉ូនលំពែងឈ្មោះ «អាំងស៊ុយលីន» (ដែលដើរតួនាទីជាសោរបើកទ្វារកោសិកាឲ្យអាចទទួលយកស្ករទៅប្រើប្រាស់បាន)។ ដូច្នេះ វិបត្តិ «អាំងស៊ុយលីន» ជាតួឯកធំទីមួយ ចាំបាច់ក្នុងការបង្កឲ្យមានការលើសជាតិស្ករក្នុងខ្លួន ដែលនាំដល់ការកើតជំងឺទឹកនោមផ្អែម (កម្រិតស្ករក្នុងសរសៃរឈាមដែលវាស់បាន មានសភាពលើសពីធម្មតាគឺលើសពី ១២៦ មីលីក្រាម/ដេស៊ីលីត្រឈាម នៅសភាពពោះទទេព្រឹកព្រហាមក្រោកពីដំណេក)។ – រាល់ថ្នាំគ្រាប់ និងចាក់ព្យាបាលជំងឺទឹកនោមផ្អែម ទោះជាតាមទម្រង់បែបណាក៏ដោយ គឺសំដៅសង្គ្រោះ «អាំងស៊ុយលីន»។ មានអាំងស៊ុយលីនល្អ ទើបប្រើប្រាស់ស្ករបានល្អនិងសមស្របតាមតម្រូវការ និងមានជីវិតរស់រានជាធម្មតាបាន។ ជំងឺទឹកនោមផ្អែមគឺជាការប្រឈមសម្រាប់បុគ្គលម្នាក់ៗ និងក្រុមគ្រួសារខ្លួន៖ – ការកើនឡើងនៃអ្នកកើតជំងឺទឹកនោមផ្អែមលើពិភពលោកមានលើសពី ១០០ លាននាក់ក្នុងរាល់ ១០ ឆ្នាំម្តង (១០៨ លានក្នុងឆ្នាំ ១៩៨០ និង ៤២២ លានក្នុងឆ្នាំ ២០១៤)។ – អត្រាមរណភាព និងពិការភាពមានកម្រិតខ្ពស់ (តួលេខពិភពលោកប៉ាន់ប្រមាណថា ក្នុងឆ្នាំ២០១២ ចំនួនអ្នកទទួលមរណភាពដោយទឹកនោមផ្អែមផ្ទាល់មាន ១.៥ លាននាក់ និង ២.២លាននាក់ផ្សេងទៀតនៃមរណៈភាព បណ្តាលមកពីការលើសជាតិស្ករ)។ – បើទោះជាជំងឺទឹកនោមផ្អែមប្រភេទទី២ ជាទូទៅអាចមិនឲ្យជាសញ្ញាបង្កជាទុក្ខអ្វីស្តែងចេញមកខាងក្រៅក្នុងរយៈពេលនៃការកើត ១០ ឆ្នាំដំបូងក៏ដោយ ការមិនបានធ្វើរោគវិនិច្ឆ័យនិងទទួលព្យាបាលឆាប់រហ័ស អាចនាំមកនូវបញ្ហាសុខភាពធ្ងន់ធ្ងរដោយស្ងប់ស្ងាត់លើសពីការស្មាន៖ + ជំងឺស្ទះសរសៃឈាមចិញ្ចឹមបេះដូង (គ្រោះថ្នាក់កើន២-៣ដង លើសមនុស្សធម្មតា) + ជំងឺខ្សោយមួយចំហៀងដងខ្លួន (គ្រោះថ្នាក់កើន ២-៣ ដង លើសមនុស្សធម្មតា) + ជំងឺខ្សោយតម្រងនោម (ជាមូលហេតុនាំដល់ការលាងឈាម នាំមុខបង្អស់) + ជំងឺសរសៃឈាមបាតភ្នែក (ជាមូលហេតុចម្បងនាំដល់ភាពពិការភ្នែក) + ជំងឺបាត់បង់ការដឹងប្រសាទជើងដៃ (ដែលនាំការវះកាត់ផ្នែកណាមួយអវៈយវៈដែលឆ្លងរោគ) ជាដើម។ ដំណឹងល្អ! ជំងឺទឹកនោមផ្អែមជាជំងឺដែលអាចជៀសវាងបាន ប្រសិនបើវិធានការមួយចំនួនដូចខាងក្រោមត្រូវបានប្រតិបត្តិខ្ជាប់ខ្ជួន។ “ សូមចូលរួមបង្ការជំងឺទឹកនោមផ្អែមទាំងអស់គ្នា ដោយនៅតែមានភាពសកម្មគ្រប់នាទីតាមការបញ្ចេញកំលាំងពលកម្ម រក្សាទម្ងន់ខ្លួនឲ្យបានល្អ បរិភោគត្រឹមត្រូវ និងមិនពិសារបារី! ”៕ (ដកស្រង់ប្រសាសន៍លោកសាស្ត្រាចារ្យ វេជ្ជបណ្ឌិត កុយ-វ៉ាន់នី សាស្ត្រាចារ្យឯកទេសជំងឺមនុស្សធំទូទៅ និងជំងឺទឹកនោមផ្អែម-ជំងឺក្រពេញ មន្ទីរពេទ្យកាល់ម៉ែតនៃកម្ពុជា និងជាប្រធានសមាគមគ្រូពេទ្យទឹកនោមផ្អែម និងក្រពេញកម្ពុជា) ចុចអាន៖ ចុចអាន៖	2020-12-27T14:36:00+07:00	kampucheathmey.com	https://www.kampucheathmey.com/health/36556
9579c33e-7c5f-4d2e-9a11-f63eb3661660	TOP NEWS: ថ្ងៃនេះក្រសួងសុខាភិបាល ប្រកាសរកឃើញអ្នកឆ្លងជំងឺកូវីដ១៩ ថ្មីម្នាក់ ជាករណីនាំចូល ខណៈអ្នកជំងឺម្នាក់ទៀតជាសះស្បើយ (Video inside)	ក្រសួងសុខាភិបាលនៅព្រឹកថ្ងៃទី២៧ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីម្នាក់ ដែលជាករណីនាំចូល។ នៅថ្ងៃនេះ ក្រសួងក៏បានប្រកាសពីការព្យាបាលជាសះស្បើយ អ្នកជំងឺម្នាក់ផងដែរ។ អ្នកឆ្លងជំងឺកូវីដ១៩ ថ្មី គឺជាបុរសជនជាតិឥណ្ឌូនេស៊ី អាយុ៤៣ឆ្នាំ ស្នាក់នៅសណ្ឋាគារមួយ ក្នុងរាជធានីភ្នំពេញ បានធ្វើដំណើរមកពីប្រទេសសិង្ហបុរី តាមជើងហោះហើរមកដល់កម្ពុជា នៅថ្ងៃទី២៥ ខែធ្នូ ឆ្នាំ២០២០ ដែលលទ្ធផលធ្វើវត្ថុសំណាករបស់បុរសខាងលើ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានវីរុសកូវីដ១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមជ្ឈមណ្ឌលជាតិកម្ចាត់រោគរបេង និងហង់សិន។ ចំណែកអ្នកជាសះស្បើយវិញ គឺជាស្ត្រីជនជាតិខ្មែរ-អាមេរិក អាយុ៦៦ឆ្នាំ ស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកដំណើរមកពីអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី១៣ ខែធ្នូ ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលអវិជ្ជមានកូវីដ១៩ ចំនួន២លើក ត្រូវបានអនុញ្ញាតឲ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង៧៖០០នាទី ព្រឹកថ្ងៃទី២៧ ខែធ្នូ ឆ្នាំ២០២០នេះ នៅកម្ពុជាបានរកឃើញអ្នកឆ្លងកូវីដ១៩ ចំនួន ៣៦៤នាក់ ក្នុងនោះអ្នកជាសះស្បើយចំនួន ៣៥៦នាក់ និងអ្នកកំពុងសម្រាកព្យាបាល នៅមន្ទីរពេទ្យចំនួន ៨នាក់។ សម្រាប់អ្នកពាក់ព័ន្ធព្រឹត្តិការណ៍ «សហគមន៍២៨វិច្ឆិកា» វិញ រកឃើញវិជ្ជមាន៤១នាក់ ក្នុងនោះព្យាបាលជាសះស្បើយចំនួន ៣៧នាក់ និង៤នាក់ទៀតកំពុងសម្រាកនៅមន្ទីរពេទ្យ៕	2020-12-27T14:11:00+07:00	freshnewsasia.com	https://m.freshnewsasia.com/index.php/en/localnews/181550-2020-12-27-00-11-20.html
abf9e347-5184-41b2-a3e3-1c3ea1bd299e	ផលប៉ះពាល់ដ៏ចម្លែកទាំង៤ ពេលស្រកទម្ងន់លឿនជ្រុល	ការស្រកទម្ងន់ ផ្ដល់នូវអត្ថប្រយោជន៍ដ៏ច្រើនលើសលប់ សម្រាប់អ្នកដែលលើសទម្ងន់ ឬធាត់ជ្រុល។ ពិតណាស់ នៅពេលដែលយើងស្រកទម្ងន់ យើងនឹងមានថាមពលកាន់តែប្រសើរឡើង ព្រមទាំងមានរូបរាងកាយសមសួនគួរឲ្យទាក់ទាញផងដែរ។ លើសពីនេះ យើងក៏អាចកាត់បន្ថយនូវហានិភ័យនៃការកើតជំងឺទឹកនោមផ្អែម ការបាក់ទឹកចិត្ត ការអសមត្ថភាពផ្លូវភេទ ឈឺខ្នង ជំងឺសរសៃឈាមបេះដូង និងប្រភេទជំងឺមហារីកមួយចំនួនថែមទៀតផង។ ប៉ុន្តែពេលខ្លះ ការស្រកទម្ងន់ដ៏ច្រើនលើសលប់ ក៏អាចនាំមកនូវផលប៉ះពាល់ដ៏ចម្លែកមួយចំនួនដែលយើងមិនធ្លាប់បានដឹងផងដែរ។ យោងតាមការសិក្សាមួយនៃសាកលវិទ្យាល័យ London បានបង្ហាញថា ការស្រកទម្ងន់ អាចបង្កើននូវហានិភ័យនៃជំងឺ បាក់ទឹកចិត្ត ដោយសារតែមនុស្សភាគច្រើន ដែលមានបញ្ហាលើសទម្ងន់គិតថា ជីវិតពួកគាត់នឹងល្អប្រសើរឡើង បើសិនបើពួកគាត់អាចស្រកទម្ងន់លឿន។ ផ្ទុយទៅវិញ នៅពេលដែលបំណងប្រាថ្នារបស់ពួកគាត់បានសម្រេច ប៉ុន្តែជីវិតរបស់ពួកគាត់នៅតែជួបបញ្ហាមិនចេះចប់មិនចេះហើយនោះ អ្នកទាំងនោះអាចប្រឈមនឹងហានិភ័យខ្ពស់នៃជំងឺបាក់ទឹកចិត្ត។ យ៉ាងណាមិញ ការគេងបានគ្រប់គ្រាន់ និងរបបអាហារត្រឹមត្រូវ នឹងកាត់បន្ថយហានិភ័យនៃជំងឺនេះបាន។ នៅពេលដែលភាពធាត់រលាយបាត់ទៅ ស្បែករបស់យើងមិនមានភាពយឺតគ្រប់គ្រាន់ក្នុងការបង្រួញស្បែកដែលនៅសេសសល់នោះទេ។ នៅក្នុងករណីដែលយើងស្រកទម្ងន់ច្រើនហួសហេតុ វិធីតែម្យ៉ាងដែលអាចជួយបាននោះ គឺការវះកាត់យកស្បែកដែលយារធ្លាក់នោះចេញ។ ប៉ុន្តែសម្រាប់អ្នកដែលមានសាច់យារធ្លាក់តិចតួច អាចធ្វើការហាត់ប្រាណបង្កើតសាច់ដុំ ដើម្បីធ្វើឲ្យស្បែកតឹងណែនឡើងវិញ។ ការកាត់បន្ថយខ្លាញ់នៅក្នុងរបបអាហារ នឹងធ្វើឲ្យថង់ប្រមាត់របស់យើងមិនសកម្មទៀតនោះទេ ដែលជាហេតុធ្វើឲ្យយើងប្រឈមមុខនឹងជំងឺគ្រួសក្នុងថង់ទឹកប្រមាត់។ ដើម្បីចៀសវាងពីបញ្ហានេះ ចូរញ៉ាំខ្លាញ់ល្អៗជំនួសវិញ ដូចជាផ្លែប័រ គ្រាប់ធញ្ញជាតិ ស៊ុត ឬត្រីសាល់ម៉ុនជាដើម។ យោងតាមការសិក្សាថ្មីមួយបានបង្ហាញថា អ្នកជំងឺ៨៧% ដែលស្រកទម្ងន់ច្រើន និងរហ័សផងនោះ មានបញ្ហាបាត់បង់រសជាតិ។ ជាមួយគ្នានេះដែរ អ្នកជំងឺភាគច្រើនចាប់ផ្ដើម មិនចូលចិត្តញ៉ាំអាហារដែលធ្វើពីទឹកដោះគោ និងប្រភេទសាច់នោះទេ៕ ចុចអាន៖ ចុចអាន៖	2020-12-27T09:57:00+07:00	kampucheathmey.com	https://www.kampucheathmey.com/health/36502
72ff640e-cd86-4c01-a983-9d946f264da2	រកឃើញអ្នកផ្ទុកជំងឺកូវីដ-១៩ ថ្មី ១នាក់ទៀត និងព្យាបាលជាសះស្បើយ ១នាក់ផងដែរ	ក្រសួងសុខាភិបាល បានចេញសេចក្តីជូនព័ត៌មាន ឱ្យដឹងថា គិតត្រឹមព្រឹកថ្ងៃទី២៧ ខែធ្នូ ឆ្នាំ២០២០ ក្រុមគ្រូពេទ្យជំនាញបាន រកឃើញអ្នកឆ្លងជំងឺកូវីដ-១៩ ថ្មី ១នាក់ទផត ដែលជាករណីនាំចូល ហើយជាមួយគ្នានេះ ក៏បានព្យាបាលជាសះស្បើយ អ្នកជំងឺ-១៩ , ១នាក់ ផងដែរ។ អ្នកឆ្លងជំងឺកូវីដ-១៩ ថ្មី គឺជាបុរសជនជាតិឥណ្ឌូនេស៊ី អាយុ៤៣ឆ្នាំ ស្នាក់នៅសណ្ឋាគារមួយ ក្នុងរាជធានីភ្នំពេញ បានធ្វើដំណើរមកពីប្រទេសសិង្ហបុរី តាមជើងហោះហើរ មកដល់កម្ពុជា នៅថ្ងៃទី២៥ ខែធ្នូ ឆ្នាំ២០២០ ត្រូវបានយកវត្ថុសំណាករបស់បុរសខាងលើនេះ ទៅធ្វើតេស្ដវិភាគរកមេរោគកូវីដ-១៩ នៅវិទ្យាស្ថានប៉ាស្ទ័រកម្ពុជា រាជធានីភ្នំពេញ , លទ្ធផល គឺវិជ្ជមានវីរុសកូវីដ-១៩ ។ បច្ចុប្បន្ន អ្នកជំងឺកំពុងត្រូវបានដាក់ឲ្យសម្រាកព្យាបាល នៅមជ្ឈមណ្ឌលជាតិកម្ចាត់រោគរបេង និងហង់សិន ។ រីឯអ្នកជាសះស្បើយវិញ គឺជាស្ត្រីជនជាតិខ្មែរសញ្ជាតិអាមេរិក អាយុ៦៦ឆ្នាំ ស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកដំណើរមកពីអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី១៣ ខែធ្នូ ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលអវិជ្ជមានកូវីដ១៩ ចំនួន២លើក ត្រូវបានអនុញ្ញាតឲ្យចេញពីមណ្ឌលសុខភាពចាក់អង្រែ រាជធានីភ្នំពេញ ទៅកាន់ទីកន្លែងស្នាក់អាស្រ័យរបស់គាត់ហើយ ។ សរុបអ្នកឆ្លងកូវីដ-១៩ នៅកម្ពុជា មានចំនួន ៣៦៤នាក់ ក្នុងនោះ អ្នកជាសះស្បើយ ចំនួន ៣៥៦នាក់ និងអ្នកកំពុងសម្រាកព្យាបាល នៅមន្ទីរពេទ្យចំនួន ៨នាក់។ ចំណែកអ្នកពាក់ព័ន្ធព្រឹត្តិការណ៍ «សហគមន៍២៨វិច្ឆិកា» វិញ រកឃើញវិជ្ជមាន ៤១នាក់ ក្នុងនោះព្យាបាលជាសះស្បើយចំនួន ៣៧នាក់ហើយ នៅសល់ ៤នាក់ ទៀត កំពុងសម្រាកនៅមន្ទីរពេទ្យរដ្ឋ ៕	2020-12-27T08:13:13+07:00	cen.com.kh	https://cen.com.kh/archives/279198.html
137adf1d-4eaa-46c6-98db-606d0b9f1fcc	សុខៗសំឡេងប្រែជាស្អក អាចបង្កបញ្ហាធ្ងន់ធ្ងរដែររឺទេ?	សំឡេងស្អក គឺជាការផ្លាស់ប្ដូរសំឡេងខុសប្រក្រតីដែលបណ្ដាលមកពីលក្ខខណ្ឌផ្សេងៗ។ សំឡេងត្រូវបានផ្លាស់ប្ដូរទៅជាគ្រលរ លឺខ្សាវៗ រឺ ត្បៀត (in pitch and volume, ranging from a deep, harsh voice to a weak, raspy) ។ សំឡេងស្អក អាចបណ្ដាលមកពីកត្តាមួយចំនួន ក្នុងនោះភាគច្រើនបណ្ដាលមកពីការរលាកបំពង់សំឡេងស្រួចស្រាវ (inflammatory of vocal cords) ការបង្ករោគដោយការរលាកផ្លូវដង្ហើមខាងលើ (upper respiratory tract infection) និង មួយចំនួនទៀតបណ្ដាលមកពីការប្រើប្រាស់សំឡេងច្រើន។ មូលហេតុផ្សេងៗទៀតមានដូចជា៖ – ដុំពក រឺ គីស នៅនឹងបំពង់សំឡេង (benign vocal cord nodules, cysts or polyps) – ការច្រាលជាតិអាស៊ីតក្រពះ (gastroesophageal reflux GERD) – អាឡ័កហ្ស៊ី – ការហឺតចូលនូវសារជាតិគីមី – ការជក់បារី – ជំងឺពកក – ការគ្រោះថ្នាក់ចំបំពង់សំឡេង – វិបត្តប្រពន័្ធប្រសាទ (Parkinson’s disease and Stroke) – ដុំមហារីកបំពង់សំលេង (cancer of larynx) ពិនិត្យបំពង់សំឡេងដោយប្រើកាម៉េរ៉ាដែលមានទំហំតូច ទន់ អាចបត់បែនបានមិនមានការឈឺចាប់។ ក្នុងករណីអ្នកជំងឺមានបញ្ហាសំឡេងស្អក លើសពី២ – ៣សប្ដាហ៍ ត្រូវប្រញាប់រូតរះមកពិគ្រោះនិងពិនិត្យជាមួយគ្រូពេទ្យឯកទេសត្រចៀក ច្រមុះ និងបំពង់ក ដើម្បីទទួលការព្យាបាលឲ្យទាន់ពេលវេលា។ ការព្យាបាលត្រូវផ្អែកលើកត្តាបង្កដូចជា៖ – ការរលាកបំពង់សំលេងស្រួចស្រាវដែលបណ្ដាលមកពីការរលាកផ្លូវដង្ហើមផ្នែកខាងលើត្រូវព្យាបាល – ហាមប្រើប្រាស់សំឡេងច្រើន – ថ្នាំផ្សះត្រូវហាមប្រើក្នុងករណីរលាកបំពង់សំឡេងស្រួចស្រាវបង្កដោយវីរុស – ហាមជក់បារី – ចំពោះអ្នកជំងឺមានអាជីពប្រើសំលេងត្រូវផ្អាកមួយរយៈ – បើមានបញ្ហារលាកក្រពះ រឺ ច្រាលជាតិអាស៊ីតត្រូវព្យាបាលភ្លាម – ក្នុងករណីខ្លះត្រូវធ្វើការព្យាលដោយវះកាត់ – ហាមប្រើសំឡេងខ្លាំងៗ បើចាំបាច់ត្រូវប្រើមីក្រូហ្វូនជំនួយ – ហាមជក់បារី – ការព្យាបាលដោយសំឡេង និងលំហាត់សំឡេង ដោយគ្រូពេទ្យផ្នែកសំឡេងជាការចាំបាច់ចំពោះអ្នកជំងឺមួយចំនួន – អ្នកជំងឺស្អកបណ្ដាលមកពីការច្រាលជាតិអាស៊ីតអាចព្យាបាលដោយថ្នាំនិងការតមអាហារមួយចំនួនដូចជា ការពិសារជាតិអាល់កុល កាហ្វេ និងអាហារមានជាតិហឹរ។ “ ដូច្នេះបើលោកអ្នកមានបញ្ហាទាក់ទងនឹងសំលេង សូមអញ្ជើញមកទទូលការពិនិត្យ ពិគ្រោះ និងព្យាបាលឲ្យបានទាន់ពេលវេលា ជាមួយវេជ្ជបណ្ឌិតឯកទេសផ្នែកត្រចៀក ច្រមុះ បំពង់ក នៃមន្ទីរពេទ្យកាល់ម៉ែត ដែលមានបំពាក់នូវឧបករណ៍ថតឆ្លុះបំពង់សំឡេងយ៉ាងទំនើបនិងមិនមានការឈឺចាប់៕ ចុចអាន៖ ចុចអាន៖	2020-12-27T08:10:00+07:00	kampucheathmey.com	https://www.kampucheathmey.com/health/36431
9eed63af-0cd6-4db2-a1ae-8f651955cc07	សល់អ្នកឆ្លងកូវីដ១៩ ក្នុងសហគម៍៤នាក់ទៀត ប៉ុណ្ណោះកំពុងសម្រាកព្យាបាលនៅមន្ទីរពេទ្យ	គិតត្រឹមថ្ងៃនេះនៅមានអ្នកឆ្លងកូវីដ១៩ចំនួន៤ នាក់ទៀត ប៉ុណ្ណោះពាក់ព័ន្ធនឹងព្រឹត្តិការណ៍សហគមន៍២៨ វិច្ឆិកា កំពុងសម្រាកព្យាបាលនៅឯមន្ទីរពេទ្យ ខណៈអ្នកឆ្លងសរុបមានចំនួន ៤១នាក់ និងជាសះស្បើយវិលទៅកាន់លំនៅដ្ឋានវិញ៣៧នាក់។	2020-12-27T07:47:00+07:00	kampucheathmey.com	https://www.kampucheathmey.com/local-news/36426
1426616c-7b54-4c0a-83ec-46b27c83b360	ក្រសួងសុខាភិបាលប្រកាសរកឃើញអ្នកឆ្លងកូវីដ១៩ ចំនួន១នាក់	ក្រសួងសុខាភិបាលបានប្រកាសរកឃើញករណីឆ្លងកូវីដ១៩ ចំនួន១ នាក់ ខណៈអ្នកជាសះស្បើយមានចំនួន១នាក់។ អ្នកឆ្លងរកឃើញថ្មីនេះ ជាករណីនាំចូល ដែលមិនពាក់ព័ន្ធនឹងព្រឹត្តិការណ៍សហគមន៍២៨ វិច្ឆិកានោះទេ។	2020-12-27T07:21:00+07:00	kampucheathmey.com	https://www.kampucheathmey.com/local-news/36415
dcf8c953-1a4b-47df-a3ad-6357637eab6b	ក្រុមហ៊ុនថៃ ចូលរួមជាមួយក្រុមហ៊ុន AstraZeneca ផលិតវ៉ាក់សាំងកូវីដ១៩ សម្រាប់អាស៊ីអាគ្នេយ៍	ប្រទេសថៃនិយាយថាកិច្ចព្រមព្រៀងរបស់មន្ទីរពិសោធន៍ក្នុងតំបន់ជាមួយក្រុមហ៊ុន AstraZenecaរបស់អង់គ្លេសនឹងធ្វើឱ្យប្រទេសអាស៊ីអាគ្នេយ៍មួយនេះទំនងក្លាយជាតំបន់ផ្គត់ផ្គង់វ៉ាក់សាំងក្នុងតំបន់ឈានមុខគេមួយប្រឆាំងនឹងកូវីដ១៩ខណៈរដ្ឋាភិបាលនានាកំពុងខិតខំបម្រុងវ៉ាក់សាំងទុក។ លោក Nakorn Premsri នាយកវិទ្យាស្ថានជាតិវ៉ាក់សាំងរបស់ប្រទេសថៃបាននិយាយថា ក្រុមហ៊ុន Siam Bioscience ដែលមានមូលដ្ឋាននៅទីក្រុងបាងកកបានចុះហត្ថលេខាលើលិខិតសម្តែងបំណងជាមួយក្រុមហ៊ុន AstraZeneca កាលពីចុងខែមុនដើម្បីផលិតវ៉ាក់សាំងកូវីដ១៩ឈ្មោះAZD1222របស់ក្រុមហ៊ុនឱសថអង់គ្លេសចំនួន២០០លានដូស។ ក្រសួងសុខាភិបាលសាធារណៈ នៃប្រទេសថៃនិងក្រុមហ៊ុន SCG ក្នុងស្រុកដែលមានផ្នែកវេចខ្ចប់និងផ្នែកគីមីក៏បានចូលរួមក្នុងកិច្ចព្រមព្រៀងនេះដែរ។ លោក Nakorn បាននិយាយថា ថ្នាំទាំងនេះភាគច្រើននឹងត្រូវនាំចេញទៅបរទេស។ លោកបានប្រាប់ VOA ថា៖ «ប្រទេសថៃនឹងរក្សាទុកតែ២៦លានដូសប៉ុណ្ណោះ។ យើងអាចស្នើសុំបន្ថែមទៀត ប៉ុន្តែវាមិនច្រើនទេ ដូច្នេះប្រហែលជាជាងពាក់កណ្តាលនៃវ៉ាក់សាំងចំនួន២០០លានដូសនោះអាចត្រូវបាននាំចេញ»។ លោកបន្តដោយសម្តៅទៅប្រទេសសមាជិកទាំង១០ នៃសមាគមប្រជាជាតិអាស៊ីអាគ្នេយ៍ថា៖ «វានៅនៅក្នុងលិខិតសម្តែងបំណងដែលយើងធ្វើជាមួយក្រុមហ៊ុន Siam Bioscience ក្រុមហ៊ុន AstraZeneca ក្រសួងសុខាភិបាលសាធារណៈ នៃប្រទេសថៃនិងក្រុមហ៊ុន SCG ដែលបញ្ជាក់ថាវ៉ាក់សាំងទាំងនោះនឹងត្រូវបានចែកចាយនៅក្នុងតំបន់អាស៊ាន។» នៅក្នុងសេចក្តីថ្លែងការណ៍ខ្លីមួយមកវីអូអេ ការិយាល័យក្រុមហ៊ុនAstraZeneca នៅប្រទេសថៃបញ្ជាក់អំពីផែនការដ៏ទូលំទូលាយរបស់ខ្លួន។ សេចក្តីថ្លែងការណ៍នេះថា៖ «ក្រសួងសុខាភិបាល ក្រុមហ៊ុន SCG ក្រុមហ៊ុន Siam Bioscience និងAstraZeneca មានចំណាប់អារម្មណ៍ដូចគ្នាគឺការទទួលបានវ៉ាក់សាំងកូវីដ១៩មានប្រសិទ្ធភាព ស្មើៗគ្នា ទូលំទូលាយ និងទាន់ពេលវេលានៅក្នុងប្រទេសថៃនិងតំបន់អាស៊ីអាគ្នេយ៍។ ក្រុមហ៊ុន AstraZeneca សហការជាមួយក្រុមហ៊ុន Siam Bioscience តាមរយៈការផ្ទេរបច្ចេកវិទ្យាពង្រីកសមត្ថភាពផលិតថ្នាំAZD1222ជាសកល»។ វ៉ាក់សាំងរបស់ក្រុមហ៊ុនAstraZenecaដែលត្រូវបានបង្កើតឡើងដោយសហការជាមួយសាកលវិទ្យាល័យ Oxford របស់ចក្រភពអង់គ្លេសនៅរង់ចាំការយល់ព្រមពីអង់គ្លេសនៅឡើយ។ ក្រុមមន្រ្តីនៅទីនោះនិយាយថា ក្រុមនិយ័តករអាចសម្រេចចិត្តនៅដើមខែមករា។ លោកNakorn បាននិយាយថាក្រុមហ៊ុន AstraZeneca បានចាប់ផ្តើមចែករំលែកបច្ចេកវិទ្យាដែលក្រុមហ៊ុន Siam Bioscience នឹងត្រូវការដើម្បីផលិតវ៉ាក់សាំងរបស់ខ្លួន ហើយដំណើរការផលិតអាចចាប់ផ្តើមនៅត្រីមាសទីពីរឆ្នាំក្រោយ។ បើសិនជាអ្វីៗដំណើរការល្អ លោកនិយាយថា ការចាក់វ៉ាក់សាំងការពារអាចចាប់ផ្តើមនៅពាក់កណ្តាលឆ្នាំក្រោយ។ ដោយសារអ្នកដែលទទួលវ៉ាក់សាំងរបស់ក្រុមហ៊ុន AstraZeneca នឹងត្រូវការពីរដូសម្នាក់ វ៉ាក់សាំងចំនួន២៦លានដូសដែលប្រទេសថៃទទួលបាននោះនឹងគ្រប់គ្រាន់សម្រាប់មនុស្ស១៣លាននាក់ គឺប្រហែល១ភាគ៥នៃចំនួនប្រជាជនសរុបក្នុងប្រទេស។ លោក Nakorn បាននិយាយទៀតថា តើចំនួនដូសដែលនៅសល់នឹងត្រូវចែកទៅតាមបណ្តាប្រទេសអាស៊ីអាគ្នេយ៍ ដែលជាតំបន់មួយមានមនុស្សជាង៦៥០លាននាក់រស់នៅយ៉ាងដូចម្តេចនោះ គឺនឹងត្រូវសម្រេចតាមក្រុមហ៊ុនអង់គ្លេសមួយនេះ។ ប្រទេសអាស៊ានមួយចំនួនផ្សេងទៀត ក្រៅពីប្រទេសថៃ បានប្រកាសរួចហើយពីផែនការដើម្បីទទួលវ៉ាក់សាំងពីក្រុមហ៊ុន AstraZeneca ប៉ុន្តែវាមិនទាន់ច្បាស់នៅឡើយថាតើនឹងមានវ៉ាក់សាំងប៉ុន្មានដូសដែលនឹងមកដល់តាមរយៈក្រុមហ៊ុនSiam Bioscience។ ការិយាល័យក្រុមហ៊ុនAstraZeneca ប្រចាំប្រទេសថៃបដិសេធការស្នើសុំសម្ភាសន៍របស់វីអូអេ។ ករណីឆ្លងជំងឺកូវីដ១៩នៅតំបន់អាស៊ីមានស្ថានភាពផ្សេងៗគ្នា។ ទោះបីជាមានការរាយការណ៍ករណីឆ្លងដំបូងគេនៅខាងក្រៅប្រទេសចិន កាលពីពាក់កណ្តាលខែមករា ប្រទេសថៃអាចគ្រប់គ្រងស្ថានភាពជំងឺរាតត្បាតនេះបាន ដោយសារការត្រួតពិនិត្យព្រំដែនតឹងរ៉ឹង ដោយមកដល់ពេលនេះមានករណីឆ្លងសរុប៤,២៨១ ករណីនិងមានអ្នកស្លាប់ចំនួន៦០នាក់។ ទាំងប្រទេសឡាវកម្ពុជា និងប្រទេសប៊្រុយណេបានរាយការណ៍ករណីឆ្លងក្រោម១,០០០ករណីនៅក្នុងប្រទេសនីមួយៗ។ ប្រទេសផ្សេងទៀតមានផលប៉ះពាល់អាក្រក់ជាងនេះ។ ប្រទេសហ្វីលីពីន និងឥណ្ឌូណេស៊ី បានកត់ត្រាករណីឆ្លងពីជាង៤៥០,០០០ករណីនិង៦៤០,០០០ករណី ដែលជាចំនួនច្រើនជាងគេបំផុតក្នុងតំបន់អាស៊ីអាគ្នេយ៍។ ប្រទេសម៉ាឡេស៊ីនិងមីយ៉ាន់ម៉ា កំពុងស្ថិតក្នុងរលកនៃការឆ្លងដ៏អាក្រក់បំផុតដែលមានករណីថ្មីច្រើនជាង១,០០០ករណីក្នុងមួយថ្ងៃ។ ទោះយ៉ាងណា ប្រទេសនានាក្នុងតំបន់មិនបានរង់ចាំកិច្ចព្រមព្រៀងផ្គត់ផ្គង់វ៉ាក់សាំងពី ក្រុមហ៊ុនAstraZeneca-Siam Bioscience តែមួយនោះទេ។ ប្រទេសមួយចំនួនបានប្រកាសពីផែនការឬកិច្ចព្រមព្រៀងដើម្បីទទួលវ៉ាក់សាំងពីអ្នកផ្គត់ផ្គង់ជាច្រើនទៀត រួមមាន ក្រុមហ៊ុនឱសថនាំមុខរបស់សហរដ្ឋអាមេរិកគឺក្រុមហ៊ុន Moderna និង Pfizerផងដែរ ដែលវ៉ាក់សាំងប្រឆាំងជំងឺកូវីដ១៩ របស់ក្រុមហ៊ុនទាំងពីរនេះត្រូវបានទទួលស្គាល់ដោយរដ្ឋាភិបាលក្រុងវ៉ាស៊ីនតោន។ ប្រទេសមួយចំនួនទៀតនិយាយថាពួកគេគ្រោងនឹងទិញវ៉ាក់សាំង ពី ប្រទេសចិននិងរុស្ស៊ីផងដែរ។ ប្រទេសអាស៊ានចំនួន៦ក៏បានចុះឈ្មោះជាមួយ កម្មវិធីCOVAX ដែលជាផែនការសកលមួយដឹកនាំរួមគ្នាដោយអង្គការសុខភាពពិភពលោកសម្រាប់ប្រទេសអ្នកមាន ជួយទិញវ៉ាក់សាំងជំងឺកូវីដ១៩ឲ្យប្រទេសក្រីក្របំផុត។ លោក Khor Swee Kheng អ្នកជំនាញសុខភាពសកលនិងជាទីប្រឹក្សាឯករាជ្យនៃអង្គការសុខភាពពិភពលោកWHO ក្នុងប្រទេសម៉ាឡេស៊ីនិយាយថាផែនការរបស់ក្រុមហ៊ុន AstraZeneca ក្នុងការដាក់ ប្រទេសថៃជាប្រទេសសម្រាប់ផលិតវ៉ាក់សាំងក្នុងតំបន់នោះគឺជាប្រយោជន៍មួយសម្រាប់ប្រទេសជិតខាង។ លោកនិយាយបន្ថែមថា ជាមួយកិច្ចព្រមព្រៀងនេះ «អាស៊ីអាគ្នេយ៍នឹងមានការធានាខ្ពស់ជាងមុនក្នុងការប្រកួតប្រជែងជាសកលនៃការផ្គត់ផ្គង់ វ៉ាក់សាំង ដែលបច្ចុប្បន្នត្រូវបាននាំមុខដោយបណ្តាប្រទេសអ្នកមាន។» ហើយ«ទីពីរ ទីតាំងផលិតដែលនៅជិតប្រទេសក្នុងតំបន់អាស៊ីអាគ្នេយ៍នឹងជួយសម្រួលដល់ការដឹកជញ្ជូនទំនិញ។ ទីបីការរៀបចំនេះអាចត្រូវបានប្រើសម្រាប់កិច្ចសហប្រតិបត្តិការអាស៊ីអាគ្នេយ៍ផ្សេងទៀតក្នុងការផលិតនិងស្តុកវ៉ាក់សាំងក្នុងតំបន់។ វ៉ាក់សាំងជំងឺកូវីដ១៩របស់ក្រុមហ៊ុន AstraZenec ក៏មានគុណសម្បត្តិមួយដែលអាចរក្សាទុកក្នុងទូរទឹកកកស្តង់ដារមួយបានរហូតដល់៦ខែ។ បើធៀបជាមួយវ៉ាក់សាំងរបស់ក្រុមហ៊ុន Moderna អាចទុកបាន១ខែនិងក្រុមហ៊ុន Pfizer បានតែប៉ុន្មានថ្ងៃប៉ុណ្ណោះ។ វ៉ាក់សាំងរបស់ ក្រុមហ៊ុនPfizer តម្រូវឲ្យរក្សាទុកក្នុងសីតុណ្ហភាពត្រជាក់ខ្លាំងរហូតដល់ដក៧០អង្សារសេ។ ខណៈប្រទេសនានាកំពុងរកទិញវ៉ាក់សាំង លោក Khor បាននិយាយថាការណ៍នេះបានផ្តល់អាទិភាពឲ្យវ៉ាក់សាំង AZD1222 សម្រាប់បណ្តាប្រទេសត្រូពិក និងប្រទេសដែលកន្លែងស្តុកត្រជាក់នៅមានកម្រិតប៉ុន្តែលោកនិយាយបន្ថែមថារដ្ឋាភិបាលនឹងត្រូវថ្លឹងថ្លែងពីសុវត្ថិភាព ប្រសិទ្ធិភាព ភាពវ៉ាក់សាំងដែលមានលក់នៅទីផ្សារ និងតម្លៃរបស់វ៉ាក់សាំង។ ការរកដៃគូផលិតក៏ជាឧបសគ្គ ផងដែរ។ លោក Khor និយាយបន្តថា៖ «ការអនុម័តពីនិយតករសម្រាប់វ៉ាក់សាំងដែលផលិតដោយក្រុមហ៊ុន Siam Bioscience គឺពឹងលើកត្តាមួយចំនួន»។ «ទីមួយ តើដំណើរការផលិតអ្វីខ្លះ ត្រូវធ្វើនៅប្រទេសថៃនៅក្នុងទីតាំងរបស់ក្រុមហ៊ុន Siam Bioscience បើធៀបនឹងក្រុមហ៊ុនAstraZeneca? ទីពីរ តើ មានការផ្ទេរបច្ចេកវិទ្យានិងការផ្ទេរកម្មសិទ្ធិក្នុងកម្រិតណារវាង ក្រុមហ៊ុន Siam Bioscience និងក្រុមហ៊ុន AstraZeneca? ព័ត៌មានទាំងនេះមិនទាន់មានជាសាធារណៈនៅឡើយទេ»។ បើសិនជាក្រុមហ៊ុន Siam Bioscience ទទួលបន្ទុកនេះច្រើន ស្ថាប័នបទបញ្ញត្តិអាចនឹងទទូចឲ្យមានការទទួលស្គាល់មិនត្រឹមតែការងាររបស់ក្រុមហ៊ុន AstraZeneca ប៉ុណ្ណោះទេប៉ុន្តែក៏ដល់ការរួមចំណែករបស់ដៃគូថៃផងដែរ៕	2020-12-27T07:00:00+07:00	khmer.voanews.com	https://khmer.voanews.com/a/thai-firm-joins-with-astrazeneca-to-make-covid-19-vaccine-for-southeast-asia/5704867.html
738e4250-27f8-42e0-b3e6-ef3393a61771	លោក Trump នៅមិនទាន់ចុះហត្ថលេខាលើសំណើច្បាប់ជំនួយកូវីដ១៩ ដោយនៅស្នើឲ្យពលរដ្ឋម្នាក់ៗទទួលបានថវិកា ២ ពាន់ដុល្លារ	ប្រធានាធិបតីសហរដ្ឋអាមេរិកលោក Donald Trump មិនបានចុះហត្ថលេខាលើសំណើច្បាប់កញ្ចប់ថវិកាដែលផ្ដោតលើជំនួយកូវីដ១៩ និងការចំណាយរបស់រដ្ឋាភិបាលនោះទេ នៅមុនពាក់កណ្ដាលយប់ថ្ងៃសៅរ៍ ដែលធ្វើឲ្យការបង្កើនថវិកាជំនួយសម្រាប់អ្នកបាត់បង់ការងារធ្វើ និងការការពារមិនឲ្យមានការបណ្ដេញចេញពីផ្ទះជួលក្នុងអំឡុងពេលវិបត្តិជំងឺកូវីដ១៩ នេះ ផុតកំណត់ចាប់ពីថ្ងៃអាទិត្យនេះតទៅ។ លោក Trump បានរិះគន់ខ្លាំងៗលើសំណើច្បាប់កញ្ចប់ថវិកានេះកាលពីដើមសប្ដាហ៍នេះ និងបានបង្ហាញកាលពីសៅរ៍ម្សិលមិញនូវការបន្តជំទាស់របស់លោកចំពោះសំណើច្បាប់នេះ។ លោកបានសរសេរនៅលើ Twitter កាលពីព្រឹកថ្ងៃសៅរ៍ថា៖ «ខ្ញុំចង់ឲ្យពលរដ្ឋដ៏អស្ចារ្យរបស់យើងទទួលបានថវិកាជំនួយចំនួន ២.០០០ ដុល្លារ ជាជាង ៦០០ ដុល្លារ ដែលចែងនៅក្នុងសំណើច្បាប់នេះ។ ជាងនេះទៀត ចូរបញ្ចប់ថវិការាប់ពាន់លានដុល្លារសម្រាប់ផ្នែកមិនបានការ»។ ការស្នើរបស់លោក Trump នៅក្នុងការផ្ដល់ប្រាក់ជំនួយចំនួន ២.០០០ ដុល្លារដល់ពលរដ្ឋអាមេរិកាំងម្នាក់ៗនេះ ត្រូវបានគេមើលឃើញថាជាការជំទាស់ទៅនឹងសមាជិកនានានៃគណបក្សសាធារណរដ្ឋរបស់លោក ដែលកន្លងមកបានប្រឆាំងនឹងការប្រឹងប្រែងរបស់គណបក្សប្រជាធិបតេយ្យដែលចង់ឲ្យបានប្រាក់ជំនួយច្រើនសម្រាប់ពលរដ្ឋ។ ពលរដ្ឋអាមេរិកាំងចំនួន ១៤ លាននាក់ នឹងមិនទទួលបានប្រាក់ជំនួយពេលគ្មានការងារធ្វើដោយសារវិបត្តិជំងឺកូវីដ១៩ ទៀតទេ។ នេះបើយោងតាមទិន្នន័យរបស់ក្រសួងការងារ។ ប្រធានាធិបតីជាប់ឆ្នោតលោក Joe Biden បានស្នើឲ្យលោក Trump ចុះហត្ថលេខាលើសំណើច្បាប់កញ្ចប់ថវិកានេះ។ លោក Biden បានបញ្ជាក់នៅក្នុងសេចក្ដីថ្លែងការណ៍មួយថា៖ «ការបោះបង់ចោលនូវការទទួលខុសត្រូវនេះមានផលវិបាកដ៏មហន្តរាយ។ …សំណើច្បាប់នេះគឺសំខាន់ណាស់។ វាត្រូវការការចុះហត្ថលេខាដើម្បីឲ្យបានក្លាយជាច្បាប់នៅពេលឥឡូវនេះ»៕	2020-12-27T07:00:00+07:00	khmer.voanews.com	https://khmer.voanews.com/a/benefits-expire-as-trump-did-not-sign-bill/5714880.html
9d9eae1a-f4e8-4669-97a7-b24a9040a8e1	អាជ្ញាធរខេត្តកំពង់ចាម ត្រៀម ជិត១០០០គ្រែ រៀបចំមណ្ឌល ចត្តាឡីស័កកម្រិត២ និងកន្លែងព្យាបាល អ្នកពាក់ព័ន្ធជំងឺកូវីដ.១៩	កំពង់ចាម ៖ ក្រោយពីទទួលបានការណែនាំដ៏ខ្ពង់ខ្ពស់ពីសម្តេច តេជោ ហ៊ុន សែន នាយករដ្ឋមន្ត្រីនៃកម្ពុជា លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងនឹងជំងឺកូវីដ-១៩ នៅថ្ងៃរ៍ទី២៦ ខែធ្នូឆ្នាំ២០២០នេះ បានដឹកនាំក្រុមការងារ និងមន្ត្រីពាក់ព័ន្ធ ចុះពិនិត្យមើលការរៀបកន្លែងសម្រាប់ធ្វើចត្តាឡីស័ក សម្រាប់បងប្អូនប្រជាពលរដ្ឋ និងពលករចំណូលស្រុក ដែលមានការពាក់ព័ន្ធនឹងជំងឺកូវីដ-១៩ ដែលគិតមកដល់ពេលនេះ បានរៀបចំគ្រែចំនួន ៧៥៦គ្រែ ដែលមានទីតាំងស្តិតនៅមជ្ឈមណ្ឌលគរុកោសល្យភូមិភាគកំពង់ចាម ក្នុងក្រុងកំពង់ចាម ។ តាមមន្ត្រី នៃមន្ទីរសុខាភិបាល បានអោយដឹងថា ក្នុងចំនួន ៧៥៦ គ្រែនោះ មានចំនួន ៦៥ គ្រែ នៅមន្ទីរពេទ្យបង្អែកខេត្ត សម្រាប់ព្យាបាល អ្នកផ្ទុកជំងឺកូវីដ.១៩ រីឯមណ្ឌលសម្រាប់ធ្វើចត្តាឡីស័ក កម្រិត២ ចំនួនពីរកន្លែង គឺនៅសណ្ឋាគារមេគង្គមួយកន្លែង និងនៅមជ្ឈមណ្ឌលគរុកោសល្យភូមិភាគកំពង់ចាម មួយកន្លែងទៀត សរុបចំនួន ៦៩១ គ្រែ។ បប្រភពដដែលបានឱ្យដឹងផងដែរថា គិតត្រឹមថ្ងៃទី២៥ ខែធ្នូ ឆ្នាំ២០២០ មានបងប្អូនពលករ ត្រឡប់មកពីប្រទេសថៃ បានចំនួន ១២ នាក់ កំពុងធ្វើចត្តាឡីស័ក នៅសណ្ឋាគារមេគង្គ ត្រូវបានទទួលពីព្រំដែនប្រទេសថៃ ហើយឥឡូវនេះកំពុងរង់ចាំទទួលបន្ថែមទៀតផងដែរ។	2020-12-27T02:11:00+07:00	dap-news.com	https://dap-news.com/national/2020/12/26/107982/
7aa4c349-ddfd-46f9-93c7-9ea4f514a736	អាជ្ញាធរខេត្តកំពង់ចាម ត្រៀមគ្រែជិត ១០០០គ្រែ នៅតាមមណ្ឌលចត្តាឡីស័កកម្រិត២ និងកន្លែងព្យាបាលអ្នកពាក់ព័ន្ធជំងឺកូវីដ-១៩	អាជ្ញាធរខេត្តកំពង់ចាម បានត្រៀមគ្រែសរុប ៧៥៦គ្រែ ដើម្បីដាក់នៅតាមមណ្ឌលចត្តាឡីស័កកម្រិត២ និងកន្លែងព្យាបាលអ្នកពាក់ព័ន្ធជំងឺកូវីដ១៩។ ការរៀបចំនេះមណ្ឌលចត្តាឡីស័ក និងគ្រែនេះ ធ្វើឡើងបន្ទាប់ពីសម្តេចតេជោ ហ៊ុន សែន នាយករដ្ឋមន្ត្រីកម្ពុជា បានណែនាំអាជ្ញាធររាជធានី-ខេត្ត ត្រៀមលក្ខណៈសម្បត្តិឆ្លើយតបនឹងស្ថានការណ៍ជំងឺកូវីដ១៩ ក្នុងមានករណីឆ្លងចូលសហគមន៍ធ្ងន់ធ្ងរនាឆ្នាំ២០២១។ លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងនឹងជំងឺកូវីដ-១៩ នៅថ្ងៃសៅរ៍ ទី២៦ ខែធ្នូ ឆ្នាំ២០២០នេះ បានដឹកនាំក្រុមការងារ និងមន្ត្រីពាក់ព័ន្ធ ចុះពិនិត្យមើលការរៀបចំកន្លែងសម្រាប់ធ្វើចត្តាឡីស័ក ដែលបានរៀបចំនៅក្នុងខេត្ត។ មន្ត្រីមន្ទីរសុខាភិបាលខេត្ត បានឱ្យដឹងថា នៅក្នុងមណ្ឌលចត្តាឡីស័កដែលបានរៀបចំទុកនោះ អាជ្ញាធរបានរៀបចំគ្រែចំនួន ៧៥៦គ្រែ។ គ្រែទាំង៧៥៦នោះ មាន ៦៥គ្រែ នៅមន្ទីរពេទ្យបង្អែកខេត្ត ប្រើបម្រុងទុកសម្រាប់ព្យាបាលអ្នកផ្ទុកជំងឺកូវីដ១៩។ រីឯនៅមណ្ឌលសម្រាប់ធ្វើចត្តាឡីស័ក កម្រិត២ ចំនួនពីរកន្លែង គឺនៅសណ្ឋាគារមេគង្គ និងនៅមជ្ឈមណ្ឌលគរុកោសល្យភូមិភាគកំពង់ចាម មានគ្រែ៦៩១។ មន្ត្រីសាលាខេត្តកំពង់ចាម បានឱ្យដឹងថា គិតត្រឹមថ្ងៃទី២៥ ខែធ្នូ ឆ្នាំ២០២០ ខេត្តកំពង់ចាម មានពលករត្រឡប់មកពីប្រទេសថៃ ចំនួន ១២នាក់ ហើយកំពុងដាក់ឱ្យធ្វើចត្តាឡីស័ក នៅសណ្ឋាគារមេគង្គ៕	2020-12-27T00:47:00+07:00	freshnewsasia.com	https://m.freshnewsasia.com/index.php/en/localnews/181536-2020-12-26-10-47-50.html
bb029e11-e716-4078-a5ba-05fb068aa5d3	ចិនអបអរសាទរចំពោះជោគជ័យដ៏អស្ចារ្យ ក្នុងការប្រយុទ្ធប្រឆាំងជំងឺកូវីដ-១៩ នៅក្នុងប្រទេស (Video inside)	បណ្តាថ្នាក់ដឹកនាំនៃគណបក្សកុម្មុយនិស្តចិន បានអបអរសាទរចំពោះភាពជោគជ័យដ៏អស្ចារ្យ របស់មន្ត្រីគ្រប់លំដាប់ថ្នាក់ ព្រមទាំងប្រជាជនចិនទាំងអស់ ក្នុងការប្រយុទ្ធប្រឆាំងនឹងជំងឺរាតត្បាតសកល COVID-19 នៅក្នុងប្រទេស ដែលមានប្រជាជនច្រើនបំផុត លំដាប់លេខ១លើលោកមួយនេះ។ នេះបើតាមការចេញផ្សាយដោយសារព័ត៌មាន CNA នៅរសៀលថ្ងៃសៅរ៍ ទី២៦ ខែធ្នូ ឆ្នាំ២០២០។ ការិយាល័យនយោបាយនៃបក្សកុម្មុយនិស្តចិន បានគូសបញ្ជាក់ថា ។ ទីភ្នាក់ងារសារព័ត៌មានចិនស៊ីនហួរ ដកស្រង់ពីសេចក្តីថ្លែងការណ៍មួយ បន្ទាប់ពីការប្រជុំបក្សរយៈពេល ០២ថ្ងៃថា ។ គួរបញ្ជាក់ថា ប្រទេសចិនបានព្យាយាមទប់ស្កាត់យ៉ាងខ្លាំងក្លា ចំពោះការឆ្លងរីករាលដាលនៃជំងឺ COVID-19 នេះ ហើយកជាប្រទេសតែមួយគត់ ដែលអាចមើលឃើញកំណើនសេដ្ឋកិច្ច សម្រាប់ឆ្នាំ២០២០នេះផងដែរ៕	2020-12-26T23:25:00+07:00	freshnewsasia.com	https://m.freshnewsasia.com/index.php/en/internationalnews/181531-2020-12-26-09-25-14.html
588a882f-6ca4-4512-92a8-9f9966cb1d02	លោកស្រី បាន ស្រីមុំ ចុះសួរសុខទុក្ខមន្ដ្រីយោធា ដែលមានជំងឺកំពុងសម្រាកព្យាបាល នៅស្រុកសាលាក្រៅ	លោកស្រី បាន ស្រីមុំ អភិបាលខេត្តប៉ៃលិន នៅព្រឹកថ្ងៃទី២៦ ខែធ្នូ ឆ្នាំ២០២០នេះ បានដឹកនាំក្រុមការងារ ចុះសំណេះសំណាលសួរសុខទុក្ខ លោកវរសេនីយ៍ឯក វណ្ណ ដាវី មេបញ្ជាការកងល្បាតទី១ នៃកងការពារព្រំដែនលេខ ៥០៤ ដែលមានជំងឺ នណិងកំពុងសម្រាកព្យាបាល នៅគេហដ្ឋាន ស្ថិតនៅភូមិផ្សារព្រំ ឃុំស្ទឹងកាច់ ស្រុកសាលាក្រៅ។ ក្នុងឱកាសនោះ លោកស្រី បាន ស្រីមុំ បានឡើងថា បច្ចុប្បន្នគោលនយោបាយរបស់រាជរដ្ឋាភិបាលកម្ពុជា ដែលមានសម្តេចតេជោ ហ៊ុន សែន ជាប្រមុខដឹកនាំ បានកំពុងយកចិត្តទុកដាក់យ៉ាងខ្លាំង ទៅលើជីវភាព និងសុខទុក្ខរបស់ប្រជាពលរដ្ឋ ជាពិសេសកងកម្លាំងប្រដាប់អាវុធគ្រប់ប្រភេទ ដោយមិនទុកឲ្យកងកម្លាំងប្រដាប់អាវុធមួយណា ឈឺស្លាប់ដោយគ្មានអ្នកមើលថែនោះទេ។ លោកស្រីអភិបាលខេត្តបានបញ្ជាក់ថា កងកម្លាំងជាស្នូលដ៏ធំបំផុត ក្នុងការការពារសន្តិសុខ ជូនដល់ប្រជាពលរដ្ឋ និងគោរពនូវបទបញ្ជារបស់រាជរដ្ឋាភិបាលជានិច្ច ទោះបីជាកាលៈទេសៈ ណាក៏ដោយ ហើយគាំទ្រសម្តេចតេជោ ហ៊ុន សែន ធ្វើជានាយករដ្ឋមន្ត្រីនៃកម្ពុជាជារៀងរហូត ពីព្រោះការដឹកនាំរបស់សម្តេច បានធ្វើឲ្យប្រទេសជាតិមានសុខសន្តិភាព និងការអភិវឌ្ឍយ៉ាងឆាប់រហ័សលើគ្រប់វិស័យ។ លោកស្រី បាន ស្រីមុំ បានលើកទឹកចិត្ត និងផ្តាំផ្ញើដល់ លោកវរសេនីយ៍ឯក វណ្ណ ដាវី និងក្រុមគ្រួសារ ត្រូវខិតខំព្យាបាលជំងឺ ឲ្យឆាប់ជាសះស្បើយ ដើម្បីចូលប្រើការ ងារ ឡើងវិញជូនជាតិ និងប្រជាជន ហើយក្នុងនោះថ្នាក់ដឹកនាំគ្រប់ជាន់ថ្នាក់ និងនៅជាមួយរួមសុខទុក្ខជាមួយយុទ្ធជនជានិច្ច។ សូមបញ្ជាក់ថា នៅក្នុងឱកាសសំណេះសំណាលសួរសុខទុក្ខនោះ លោកស្រី បាន ស្រីមុំ បានឧបត្ថម្ភដល់លោកវរសេនីយ៍ឯក វណ្ណ ដាវី ដូចជា៖ អង្ករ ៥០គីឡូក្រាម, មី២កេស, ត្រីខ២យួរ, ទឹកស៉ីអ៉ីវ ១កេស, ទឹកដោះគោឆៅ៣ឡូ, ទឹកសុទ្ធ៤កេស និងថវិកាចំនួន ២,២០០,០០០រៀល៕	2020-12-26T22:59:00+07:00	freshnewsasia.com	https://m.freshnewsasia.com/index.php/en/localnews/181528-2020-12-26-08-59-31.html
994d71c8-b504-4292-8232-9daf1dd0c456	ឧបនាយករដ្ឋមន្ត្រី ម៉ែន សំអន បន្តអំពាវនាវឱ្យពលរដ្ឋក្នុងខេត្តស្វាយរៀង អនុវត្តតាមវិធានការសុខាភិបាលឱ្យបានខ្ជាប់ខ្ជួន ដើម្បីការពារជំងឺកូវីដ-១៩	លោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច បានបន្តអំពាវនាវ និងក្រើនរំឮកដល់អាជ្ញាធរ និងប្រជាពលរដ្ឋនៅតាមគ្រប់ថ្នាក់មូលដ្ឋានទាំងអស់ ក្នុងខេត្តស្វាយរៀង អនុវត្តឱ្យបានខ្ជាប់ខ្ជួន តាមវិធានការសុខាភិបាល និងការណែនាំរបស់រាជរដ្ឋាភិបាល ដើម្បីការពារ ទប់ស្កាត់ ការរាតត្បាតជំងឺកូវីដ-១៩ ចូលក្នុងសហគមន៍។ លោកស្រីកិត្តិសង្គហបណ្ឌិត ម៉ែន សំអន អំពាវនាវបែបនេះ ក្នុងពិធីសំណេះសំណាលដោយនាំអំណោយមនុស្សធម៌ របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ចែកជូនដល់អ្នករស់នៅជាមួយមេរោគអេដស៍ ជំងឺអេដស៍ និងកុមារកំព្រាដោយសារមេរោគអេដស៍ចំនួន ៤០គ្រួសារ ខណៈសាខាកាកបាទលក្រហមគ្រោងនឹងចែកអំណោយចំនួន ២៥៧គ្រួសារបន្ថែមទៀត។ ពិធីនេះបានប្រព្រឹត្តទៅនៅព្រឹកថ្ងៃទី ២៦ ខែធ្នូ ឆ្នាំ២០២០ សាខាកាកបាទក្រហមកម្ពុជា ខេត្តស្វាយរៀង។ លោកស្រីកិត្តិសង្គហបណ្ឌិត ម៉ែន សំអន រំឮកដល់ប្រជាពលរដ្ឋមិនត្រូវភ្លេចខ្លួននោះទេ បើទោះបីជាប្រទេសកម្ពុជា មានអ្នកឆ្លងនៅមានកម្រិតក៏ដោយក៏ត្រូវតែ បន្តក្រោមការអនុវត្តតាមការណែនាំរបស់ក្រសួងសុខាភិបាល សារាចរណែនាំ និងវិធានការណ៍ជាច្រើនរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ លោកស្រីកិត្តិសង្គហបណ្ឌិត ក៏បាននូវការពាំនាំនូវប្រសាសន៍ របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលផ្តាំផ្ញើសួរសុខទុក្ខ ក្តីនឹករឮក និងមនោសញ្ចេតនាអាណិតស្រឡាញ់ដ៏ជ្រាលជ្រៅ ចំពោះប្រជាពលរដ្ឋទាំងអស់ ព្រមទាំងបានផ្តាំផ្ញើឱ្យយកចិត្តទុកដាក់គិតគូរថែទាំសុខភាព ទាំងផ្លូវកាយ ផ្លូវចិត្តឱ្យបានរឹងមាំ ហើយទម្លាប់រស់នៅធម្មតាតាមបែបគន្លងថ្មី ដើម្បីទប់ស្កាត់ការឆ្លងរាលដាលជំងឺកូវីដ-១៩ និងចូលរួមទាំងអស់គ្នា ក្នុងការប្រយុទ្ធនឹងជំងឺអេដស៍ ក្នុងទិសដៅបញ្ចប់បញ្ហាអេដស៍ ដែលជាការគំរាមកំហែង ដល់សុខភាពសាធារណៈនៅឆ្នាំ២០២៥។ លោកស្រីកិត្តិសង្គហបណ្ឌិត បានពាំនាំនូវសារអំពាវនាវ របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងផ្តាំផ្ញើសូមប្រជាពលរដ្ឋទាំងអស់ ដែលបានចូលរួមកម្មវិធីនៅថ្ងៃនេះ បន្តផ្សព្វផ្សាយឱ្យកាន់តែទូលំទូលាយ ដល់សមាជិកគ្រួសារ និងប្រជាពលរដ្ឋដទៃទៀត នៅក្នុងសហគមន៍។ សម្ភារដែលបានឧបត្ថម្ភ ដល់អ្នករស់នៅជាមួយមេរោគអេដស៍ និងកុមាកំព្រាដោយសារអេដស៍ចំនួន៣៣នាក់ ក្នុងម្នាក់ទទួលបានអង្ករ ៣០គីឡូក្រាម, មី១ កេស, ត្រីខកំប៉ុង១០ កំប៉ុង, ទឹកស៊ីអ៊ីវ ៦ដប, ទឹកដោះគោខាប់ ៥កំប៉ុង, សាប៊ូក្រអូប ៤ដុំ, មុង ១ភួយ, ១សារ៉ុង១, ក្រម៉ា ១, អាវយឺត២ និងថវិកាសម្រាប់ថ្លៃធ្វើដំណើររបស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ចំនួន៥០,០០០រៀល៕	2020-12-26T21:43:00+07:00	freshnewsasia.com	https://m.freshnewsasia.com/index.php/en/localnews/181521-2020-12-26-07-43-14.html
dfb380a1-d3d8-4355-b9a2-414c37992e55	លោក សោម អូន ដឹកនាំធ្វើយុទ្ធនាការប្រឆាំងជំងឺកូវីដ១៩ នៅបរិវេណបុរីពិភពថ្មី២ ខណ្ឌពោធិ៍សែនជ័យ ដែលមានពលរដ្ឋជិត៣ពាន់គ្រួសារ (Video inside)	លោក សោម អូន ប្រធានសភាសម្ព័ន្ធសហជីពជាតិកម្ពុជា (NACC) នៅរសៀលថ្ងៃទី២៥ ខែធ្នូ ឆ្នាំ២០២០ បានដឹកនាំក្រុមការងារ NACC Team Against Covid-19 ចុះធ្វើយុទ្ឋនាការប្រយុទ្ធប្រឆាំងជំងឺកូវីដ១៩ ដោយធ្វើការផ្សព្វផ្សាយអប់រំ និងបាញ់ថ្នាំបំភាយសម្លាប់មេរោគការពារការឆ្លងជំងឺកូវីដ១៩ នៅប្លុកបុរីពិភពថ្មីទី២ ស្ថិតនៅភូមិត្រពាំង៤ សង្កាត់ចោមចៅទី១ ខ័ណ្ឌពោធិ៍សែនជ័យ រាជធានីភ្នំពេញ។ លោក កង វង ចៅសង្កាត់ចោមចៅទី១ បានឲ្យដឹងថា ទីតាំងបុរីពិភពថ្មី២ ដែលត្រូវបាញ់ថ្នាំសម្លាប់មេរោគ គឺមានផ្ទះចំនួន ២៥០០ល្វែង និងមានប្រជាជនរស់នៅជិត ៣០០០គ្រួសារ។ ទីតាំងនេះត្រូវបានទទួលរងលិចដោយសារជំនន់ទឹកភ្លៀងកាលពីរដូវវស្សា ហើយប្រជាពលរដ្ឋនៅទីនេះមានការព្រួយបារម្មណ៍ខ្លាចមានមេរោគដែលបន្សល់ទុកដោយសារការជន់លិចទឹកភ្លៀងកន្លងមក ក៏បានស្នើមកអាជ្ញាធរសង្កាត់ ដើម្បីស្នើសុំក្រុមការងារបាញ់ថ្នាំសម្លាប់មេរោគ ចៀសវាងបង្កទៅជាជម្ងឺផ្សេងៗ និងទប់ស្កាត់ការឆ្លងរាលដាលជំងឺកូវីដ១៩។ លោកចៅសង្កាត់បានថ្លែង អំណរគុណយ៉ាងជ្រាលជ្រៅចំពោះ លោក សោម អូន ដែលបានដឹកនាំក្រុមការងារ ចុះមកបាញ់ថ្នាំសម្លាប់មេរោគនៅមូលដ្ឋានរបស់លោក ដើម្បីការពារសុខមាលភាពរបស់បងប្អូនប្រជាពលរដ្ឋ ដែលកំពុងតែព្រួយបារម្មណ៍អំពីការឆ្លងជម្ងឺផ្សេងៗ ជាពិសេជំងឺកូវីដ១៩។ លោក សោម អូន បានថ្លែងឲ្យដឹងថា បន្ទាប់ពីទទួលបាននូវសំណើពីអាជ្ញាធរសង្កាត់ចោមចៅទី១ លោកក៏បានរៀបចំក្រុមការងារចុះមកអប់រំ និងបាញ់ថ្នាំបំភាយសម្លាប់មេរោគនៅក្នុងមូលដ្ឋានខាងលើ។ លោកបញ្ជាក់ថា ក្រុមស្ម័គ្រចិត្តរបស់លោកនៅតែបន្តធ្វើយុទ្ធនាការគ្រប់ទីកន្លែង ដើម្បីចូលរួមចំណែកជាមួយរាជរដ្ឋាភិបាល ក្នុងការអប់រំ និងបាញ់ថ្នាំបំភាយសម្លាប់មេរោគការពារការឆ្លងរាលដាលជំងឺកូវីដ១៩។ លោក សោម អូន បានបន្ថែមថា ដោយសារតែប្រមុខដឹកនាំមានវិធានការ និងចំណាត់ការច្បាស់លាស់ទាន់ពេលវេលា ប្រកបដោយគតិបណ្ឌិត បានធ្វើឲ្យជំងឺកូវីដ១៩នៅក្នុងប្រទេសកម្ពុជា ស្ថិតក្នុងស្ថានភាពល្អប្រសើរ។ ជាមួយនេះដែ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បាននិងកំពុងស្វែងរកការបញ្ជាទិញថ្នាំវ៉ាក់សាំងពីបរទេស ដើម្បីចាក់ជូនប្រជាពលរដ្ឋដោយឥតគិតថ្លៃ។ ប៉ុន្តែទោះយ៉ាង ណាក៏ដោយនៅក្នុងអន្តរកាលមិនទាន់មានថ្នាំវ៉ាក់សាំង គឺសូមបងប្អូនប្រជាពលរដ្ឋទាំងអស់កុំធ្វេសប្រហែសឲ្យសោះ ពីព្រោះជម្ងឺកាចសាហាវនេះវាអាចនឹងផ្ទុះឡើងគ្រប់ពេលវេលា។ លោក សោម អូន បានអំពាវនាវដល់បងប្អូនប្រជាពលរដ្ឋ បន្តចូលរួមអនុវត្តនូវអនុសាសន៍របស់សម្តេចនាយករដ្ឋមន្ត្រី និងវិធានការរបស់ក្រសួងសុខាភិបាល ដែលចាំបាច់ត្រូវរស់នៅក្នុងទម្លាប់ថ្មី គឺពាក់ម៉ាស លាងដៃញឹកញាប់ និងរក្សាគម្លាតសុវត្ថិភាព៕	2020-12-26T18:08:00+07:00	freshnewsasia.com	https://m.freshnewsasia.com/index.php/en/localnews/181497-2020-12-26-04-08-14.html
c7105481-7240-40fd-ad21-598b016927d5	ទូតខ្មែរនៅកូរ៉េខាងត្បូង ចេញសេចកី្តណែនាំពីការការពារ និងទប់ស្កាត់ជំងឺគាំងបេះដូង	ក្នុងគោលបំណងលើកកម្ពស់សុខមាលភាព ក៏ដូចជាការការពារ និងទប់ស្កាត់ហានិភ័យផ្សេងៗ ដែលអាចធ្វើឱ្យប៉ះពាល់ដល់សុខភាព និងអាយុជីវិតដ៏មានតម្លៃរបស់ប្រជាពលរដ្ឋខ្មែរ ស្ថានឯកអគ្គរាជទូតកម្ពុជា ប្រចាំសាធារណរដ្ឋកូរ៉េ មានកិត្តិយសចែករំលែកប្រការគួរយល់ដឹងសំខាន់ៗមួយចំនួន អំពីជំងឺគាំងបេះដូង។ នេះបើតាមសេចក្តីណែនាំរបស់ស្ថានទូតខ្មែរប្រចាំកូរ៉េខាងត្បូង ដែលបណ្តាញព័ត៌មាន Fresh News ទទួលបាននៅថ្ងៃទី២៦ ខែធ្នូ ឆ្នាំ២០២០នេះ។ ការចេញសេចក្តីណែនាំនេះ បានធ្វើឡើងក្រោយស្ថានទូតខ្មែរបានចេញសេចក្តីបំភ្លឺព័ត៌មានថា ករណីមានពលការិនីកម្ពុជាម្នាក់ស្លាប់ គឺដោយសារជំងឺក្រិនថ្លើមផ្ទាល់ខ្លួន កាលពីថ្ងៃទី២៤ ខែធ្ន ឆ្នាំ២០២០។ ស្ថានឯកអគ្គរាជទូតកម្ពុជាប្រចាំសាធារណរដ្ឋកូរ៉េ បានឲ្យដឹងថា កាលពីថ្ងៃទី២១ ខែធ្នូ ឆ្នាំ២០២០កន្លងមក ស្ថានទូតបានទទួលព័ត៌មានផ្លូវការពីប៉ូលីសកូរ៉េ អំពីការស្លាប់ពលការិនី ផ្នែកកសិកម្មឈ្មោះ នួន សុខខេង កើតថ្ងៃទី១៦ ខែតុលា ឆ្នាំ១៩៩០ ដែលកាន់លិខិតឆ្លងដែនលេខ N002***** បានទទួលមរណភាពនៅក្នុងបន្ទប់ស្នាក់នៅរបស់ខ្លួន នាថ្ងៃទី២០ ខែធ្នូ ឆ្នាំ២០២០ វេលាម៉ោង ៤៖៣០នាទីរសៀល ស្ថិតនៅតំបន់ផូឆន់។ ការចេញសេចក្តីបំភ្លឺនេះ ដោយសារតែស្ថានទូតកម្ពុជាសង្កេតឃើញការចុះផ្សាយព័ត៌មានមួយចំនួន ក្នុងបណ្ដាញសង្គម និងក្នុងបណ្ដាញផ្សព្វផ្សាយក្នុងស្រុក នៅសាធារណរដ្ឋកូរ៉េ អំពីការស្លាប់របស់ពលការិនីខាងលើ ដែលបានលើកហេតុផលផ្សេងៗគ្នា ដែលផ្ទុយពីការពិត និងមានក្រុមឧទ្ទាមប្រឆាំងក្រៅច្បាប់មួយចំនួនតូច បានវាយប្រហារមកលើស្ថានទូតកម្ពុជា ដោយគ្មានមូលដ្ឋាន ភស្ដុតាងត្រឹមត្រូវ ដែលជាចេតនាកេងចំណេញនយោបាយពីការស្លាប់នេះ។ ជំងឺគាំងបេះដូង ជាជំងឺមួយប្រភេទដែលពិភពលោកទាំងមូលមានការយកចិត្តទុកដាក់ខ្លាំង ជំងឺគាំងបេះដូង អាចហៅម្យ៉ាងទៀតស្ទះសរសៃឈាមបេះដូងកើតឡើងទៅលើមនុស្សចាស់ ហើយក៏សង្កេតឃើញមានកើតឡើង លើមនុស្សមានវ័យក្មេងផងដែរ ជាពិសេសក្នុងរដូវរងា។ ចុកទ្រូង ថប់ៗដង្ហើម ឬពិបាកដកដង្ហើម ក្អួតចង្អោរ ហាក់ដូចជាពុលចំណីអាហារ រោយកញ្ចឹងក ខ្នង និងថ្គាម ចុកដៃ ស្មា និងពោះ។ ទី៣៖ វិធីបង្ការជំងឺ កុំពិសារគ្រឿងស្រវឹង និងបារី លើសកំណត់ បរិភោគអារហារឱ្យបានទៀតទាត់ និងបរិភោគអាហារដែលមានជីវជាតិចិញ្ចឹមសារពាង្គកាយគ្រប់គ្រាន់ ធ្វើលំហាត់ប្រាណឱ្យបានទៀតទាត់ និងរក្សាទម្ងន់កុំឱ្យធាត់ពេក សម្រាកឱ្យបានគ្រប់គ្រាន់ ត្រូវរក្សាបរិមាណជាតិស្ករ និងកូលេស្ដេរ៉ូល(សារធាតុខ្លាញ់នៅក្នុងឈាម) ឱ្យមានលំនឹង រក្សាសម្ពាធឈាមឱ្យឋិតនៅកម្រិតធម្មតា (ពី១២០ទៅ១២៩ ដែលគេនិយមហៅថាឈាមត្រឹម១២) ចៀសវាងធ្វើឱ្យមានអារម្មណ៍ធុញថប់ ឬស្រេ្តស និងត្រូវចេះគ្រប់គ្រងលើបញ្ហាទាំងនេះ ត្រូវត្រួតពិនិត្យសុខភាពឱ្យបានជាប្រចាំរៀងរាល់ ៦ខែម្ដង។ ត្រូវដាក់អ្នកជំងឺសម្រាកឱ្យបានស្រួល ត្រូវទាក់ទងទៅផ្នែកសង្រ្គោះបន្ទាន់ (ហៅទូរស័ព្ទ) ១១៩ ត្រូវបន្ធូរសម្លៀកបំពាក់កុំឱ្យតឹងពេកតាមដែលអាចធ្វើឱ្យអ្នកជំងឺពិបាកដកដង្ហើម ប្រើថ្នាំដែលអ្នកជម្ងឺប្រើជាប្រចាំបើសិនជាមាន *ត្រូវសង្កត់ដើមទ្រូងរបស់អ្នកជំងឺ ដោយដាក់ប្រអប់ដៃនៅលើទ្រូង ហើយសង្កត់ចុះ (សង្កត់ទ្រូង១៥ដង និងត្រូវផ្លុំខ្យល់ចូលមាត់ ២ដង តាមរបៀប CPR) ហើយត្រូវបន្ដធ្វើរហូតដល់គ្រូពេទ្យសង្រ្គោះបន្ទាន់មកដល់។ អាស្រ័យដូចបានជម្រាបជូនខាងលើ ស្ថានឯកអគ្គរាជទូតសូមអំពាវនាវឱ្យបងប្អូនប្រជាពលរដ្ឋខ្មែរទាំងអស់មេត្តាយកចិត្តទុកដាក់ឱ្យបានខ្ពស់លើការថែរក្សាសុខភាព និងចូលរួមអនុវត្ត និងជួយផ្សព្វផ្សាយអំពីការថែទាំសុខភាពឱ្យបានទូលំទូលាយជាមួយនឹងស្ថានឯកអគ្គរាជទូតកម្ពុជាប្រចាំសាធារណរដ្ឋកូរ៉េ៕	2020-12-26T18:02:00+07:00	freshnewsasia.com	https://m.freshnewsasia.com/index.php/en/localnews/181495-2020-12-26-04-02-39.html
7ca70635-9db3-4837-a400-520d3ae9e06f	BREAKING: សហរដ្ឋអាមេរិក៖ អ្នកជំងឺ ១,១១៩នាក់ទៀតស្លាប់ និងមនុស្សជិត ១០ម៉ឺននាក់ឆ្លងកូវីដ-១៩ នៅក្នុងរយៈពេល១ថ្ងៃ! (Video inside)	ចំនួនករណីឆ្លង និងស្លាប់ប្រចាំថ្ងៃដោយសារ COVID-19 នៅទូទាំងសហរដ្ឋអាមេរិក ហាក់ថយចុះវិញបន្តិចនៅរយៈពេលមួយថ្ងៃ មុនបុណ្យណូអែល (ពេលវេលានៅអាមេរិក) ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ៩៨,៨៤០នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺ ១,១៩៧នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី២៦ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៩,២១០,១៦៦ករណី ក្នុងនោះមានអ្នកស្លាប់សរុបចំនួន ៣៣៨,២៦៣នាក់ និងជាសះស្បើយឡើងសរុបចំនួន ១១,២៥៧,៧១១នាក់។ ចំពោះមុខអាកាសធាតុចុះត្រជាក់ខ្លាំង និងឱកាសបុណ្យណូអែលនេះ ក្រុមអ្នកជំនាញបានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកល (COVID-19) នឹងបន្តកើនឡើងខ្លាំងបន្ថែមទៀត។ គួរបញ្ជាក់ថា សហរដ្ឋអាមេរិកបានសម្រេចការចាក់វ៉ាក់សាំង COVID-19 ជូនប្រជាជនបានជាង ១លាននាក់ហើយ ក្នុងនោះរួមមានបុគ្គលិកសុខាភិបាលជួរមុខ និងមនុស្សវ័យចំណាស់ ដែលងាយរងគ្រោះបំផុត ដោយសារតែការឆ្លងរាតត្បាត COVID-19។ ដោយឡែកលោក ចូ បៃដិន ដែលនឹងត្រូវស្បថឡើងកាន់តំណែង ជាប្រធានាធិបតីនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕	2020-12-26T17:58:00+07:00	freshnewsasia.com	https://m.freshnewsasia.com/index.php/en/internationalnews/181494-2020-12-26-03-58-25.html
6f252350-1fd4-4e23-9819-e95b3001e2ad	ក្រសួងទេសចរណ៍ ដាក់ឱ្យអនុវត្តប្រព័ន្ធចុះឈ្មោះភ្ញៀវទេសចរណ៍តាមប្រព័ន្ធតេឡេក្រាម Telegram BOT ដើម្បីការពារជំងឺកូវីដ-១៩ (Video inside)	ដើម្បីចូលរួមប្រយុទ្ធប្រឆាំងជាមួយរាជរដ្ឋាភិបាលទប់ស្កាត់ការរីករាលដាលជំងឺកូវីដ-១៩ ក្រសួងទេសចរណ៍ បានរៀបចំ និងដាក់ឱ្យអនុវត្តប្រព័ន្ធចុះឈ្មោះភ្ញៀវទេសចរណ៍តាមប្រព័ន្ធតេឡេក្រាម Telegram BOT សម្រាប់ឱ្យអាជីវកម្មទេសចរណ៍ចុះឈ្មោះភ្ញៀវទេសចរ ដែលមកប្រើប្រាស់សេវាកម្មរបស់ខ្លួន។ អនុវត្តតាមច្បាប់ស្ដីពីទេសចរណ៍ អាជីវកម្មទេសចរណ៍ទាំងអស់មានកាតព្វកិច្ចត្រូវកត់ត្រាទុកអត្តសញ្ញាណរបស់អតិថិជន និងព័ត៌មានផ្សេងៗទៀត ដែលចាំបាច់៕	2020-12-26T17:23:00+07:00	freshnewsasia.com	https://m.freshnewsasia.com/index.php/en/localnews/181484-2020-12-26-03-23-00.html
aaeeeedf-4888-4d4c-b2e7-ce1f33182e92	រាជរដ្ឋាភិបាលកម្ពុជា ផ្ដល់អំណោយដល់ពលករខ្មែរជិត ២០០គ្រួសារ ដែលកំពុងរងផលប៉ះពាល់ ពីការផ្ទុះជំងឺកូវីដ១៩ នៅថៃ	ភ្នំពេញ៖ បន្ទាប់ពីស្ថានទូតបានទទួល ដំណឹងពីទុក្ខលំបាកខ្លាំង របស់បងប្អូនពលរដ្ឋខ្មែរមួយចំនួន ដោយសារស្ថានភាពការ រីករាលដាលនៃជំងឺកូវីដ១៩ នៅតាមខេត្តមួយចំនួន ក្រោយការផ្ទុះឆ្លងជំងឺកូវីដ១៩ រលកថ្មីនៅខេត្តសមុទ្រសាខន នៅថ្ងៃទី២៥ ខែធ្នូ ឆ្នាំ២០២០ ក្រុមការងារស្ថានទូត បាននាំ យកអំណោយរបស់រាជរដ្ឋាភិបាលកម្ពុជា រួមមាន អង្ករ មី ត្រីខ ទឹកស៊ីអីវ ស្ករស អំបិល និងម៉ាស់ ចែកជូនបងប្អូន ពលករខ្មែរចំនួនជិត ២០០គ្រួសារ នៅជាយទីក្រុងបាងកក ជាប់ព្រំប្រទល់ខេត្តសមុទ្រសាខន ដែលកំពុងរងផល ប៉ះពាល់ចំពោះជីវភាពប្រចាំថ្ងៃ ក្រោយការរឹតបន្ដឹងការចេញ-ចូលក្នុងតំបន់មួយចំនួន ។ តាមរយៈសេចក្ដីជូនដំណឹង របស់ស្ថានទូតកម្ពុជា ប្រចាំប្រទេសថៃ កាលពីថ្ងៃទី២៥ ធ្នូ ស្ថានទូត ក៏បានអំពាវនាវឲ្យ បងប្អូនប្រជាពលរដ្ឋខ្មែរ នៅប្រទេសថៃទាំងអស់ មេត្តាបន្តចូលរួមសហការ យ៉ាងសកម្មថែមទៀត កុំធ្វើការ ចល័ត ឬរត់គេចពីមួយកន្លែងទៅមួយកន្លែង នៅក្នុងអំឡុងពេលការរីករាលដាល ការឆ្លងជំងឺកូវីដ១៩ថ្មីៗនេះ ដើម្បីអនុវត្តនូវវិធានការនានារបស់ រាជរដ្ឋាភិបាលថៃឲ្យបានខ្ជាប់ខ្លួន និងមានប្រសិទ្ធិភាពខ្ពស់ ព្រមទាំងសូមរក្សាសុខភាព អនាម័យ ដើម្បីចូលរួមបង្ការ និងទប់ស្កាត់ការរីករាលដាលនៃជំងឺកូវីដ១៩ បន្តទៀត។ បើក្នុងករណីបងប្អូនមានបញ្ហាប្រឈម សូមទំនាក់ទំនងមកកាន់ស្ថានទូត តាមរយៈហ្វេសប៊ុកផេក ឬតាមរយៈលេខ ទូរស័ព្ទ ០៩២ ៨០៥០ ៥៦១ (ផ្នែកកុងស៊ុល/សិស្សនិស្សិត) និង០៩៤ ០៩២៥ ៩០៥ (ផ្នែកទទួលបន្ទុកពលករ) ៕	2020-12-26T17:00:00+07:00	dap-news.com	https://dap-news.com/national/2020/12/26/107899/
a251c213-c1f8-40c3-9f42-bdb04c539b17	ក្រុមគ្រូពេទ្យផ្នែកវះកាត់ នៃមន្ទីរពេទ្យមិត្តភាពខ្មែរ-សូវៀត វះកាត់លើអ្នកជំងឺកំពុងធ្វើចត្តាឡីស័កមា្នក់ទើបត្រឡប់មកពីប្រទេសកូរ៉េ ដែលមានអាប់សែខ្នែងពោះ ដោយជោគជ័យ និងសុវត្ថិភាព	ភ្នំពេញ៖ មន្ទីរពេទ្យមិត្តភាពខ្មែរ-សូវៀត បានឲ្យដឹងថា នៅថ្ងៃទី ២៥ ខែ ធ្នូ ឆ្នាំ២០២០ ក្រុមគ្រូពេទ្យផ្នែកវះកាត់ នៃមន្ទីរពេទ្យមិត្តភាពខ្មែរ-សូវៀត បានធ្វើការវះកាត់លើអ្នកជំងឺកំពុងធ្វើចត្តាឡីស័កមា្នក់ទើបត្រឡប់មកពីប្រទេសកូរ៉េ ដែលមានអាប់សែខ្នែងពោះ (Abcés appendiculaire) ដោយជោគជ័យ និងសុវត្ថិភាព ។ ដោយអ្នកជំងឺកំពុងស្ថិតនៅក្នុងពេលចត្តាឡីស័ក ដូចនេះដើម្បីបង្ការ និងការពារការឆ្លងវីរុសកូវីដ-១៩ ក្រុមគ្រូពេទ្យវះកាត់នៃមន្ទីរពេទ្យមិត្តភាពខ្មែរ-សូវៀត បានធ្វើការរៀបចំបន្ទប់ និងសម្ភារៈ បរិក្ខារសម្រាប់វះកាត់យ៉ាងយកចិត្តទុកដាក់ ដើម្បីការពារសុវត្ថិភាពក្រុមគ្រូពេទ្យវះកាត់ត្រូវស្លៀកសំលៀកបំពាក់វះកាត់ផង និងសំលៀកបំពាក់ការពារវីរុសកូវីដ-១៩ ផងដែរ ។ ក្រោយពីធ្វើការវះកាត់អស់រយៈពេលហែល ១ ម៉ោង យើងបានទទួលជោគជ័យជាស្ថាពរ ដោយសុវត្ថិភាពទាំងអ្នកជំងឺ និងក្រុមគ្រូពេទ្យ។ តាងនាមឲ្យថ្នាក់ដឹកនាំនៃមន្ទីរពេទ្យមិត្តភាពខ្មែរ-សូវៀត សូមថ្លែងអំណរគុណយ៉ាងជ្រាលជ្រៅជូនចំពោះក្រុមគ្រូពេទ្យទាំងអស់ដែលបានខិតខំប្រឹងប្រែងអស់ពីកំលាំងកាយចិត្តក្នុងការព្យាបាលអ្នកជំងឺប្រកបដោយការយកចិត្តទុកដាក់ និងគោរពតាមក្រមសីលធម៌វិជ្ជាជីវៈ ។ សូមបងប្អូនប្រជាពលរដ្ឋបង្កើនការយកចិត្តទុកដាក់ និងប្រុងប្រយ័ត្នខ្ពស់ក្នុងការការពារបង្ការការឆ្លងជំងឺ Covid-19 នេះ៕	2020-12-26T16:20:17+07:00	cen.com.kh	https://cen.com.kh/archives/279054.html
25988516-1fd7-4af4-8959-2a2c22f08f60	TOP NEWS: ក្រសួងសុខាភិបាលបន្តប្រកាសពីការមិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកជំងឺម្នាក់ថែមទៀតជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី២៦ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការ មិនមានរកឃើញករណីឆ្លងកូវីដ១៩ ថ្មីនៅកម្ពុជានោះទេ ខណៈជំងឺកូវីដ១៩ ម្នាក់ថែមទៀត បានជាសះស្បើយ និងត្រូវបានអនុញ្ញាតឲ្យចេញពីមន្ទីរពេទ្យ។ អ្នកជាសះស្បើយ គឺជាស្ត្រីជនជាតិខ្មែរ អាយុ៤៥ឆ្នាំ ស្នាក់នៅសង្កាត់និរោធ ខណ្ឌច្បារអំពៅ រាជធានីភ្នំពេញ ជាម្តាយមីរបស់បុរស អាយុ៣៦ឆ្នាំ ដែលបានជាសះស្បើយ កាលពីថ្ងៃទី១៥ ខែធ្នូ ឆ្នាំ២០២០។ ស្ត្រីខាងលើនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ១៩ ចំនួន០២លើក ត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ សូមជម្រាបថា គិតត្រឹមម៉ោង៧៖០០នាទី ព្រឹកថ្ងៃទី២៦ ខែធ្នូ ឆ្នាំ២០២០នេះ នៅកម្ពុជាបានរកឃើញអ្នកឆ្លងកូវីដ១៩ ចំនួន ៣៦៣នាក់ ក្នុងនោះអ្នកព្យាបាលជាសះស្បើយចំនួន ៣៥៥នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន ៨នាក់។ សម្រាប់អ្នកឆ្លងក្នុងព្រឹត្តិការណ៍ «សហគមន៍២៨វិច្ឆិកា» មានចំនួន ៤១នាក់ ក្នុងអ្នកព្យាបាលជាសះស្បើយចំនួន ៣៧នាក់ និងអ្នកកំពុងសម្រាកនៅមន្ទីរពេទ្យចំនួន ៤នាក់៕	2020-12-26T14:13:00+07:00	freshnewsasia.com	https://m.freshnewsasia.com/index.php/en/localnews/181469-2020-12-26-00-13-48.html
7ddfdd52-7b3c-497a-9c05-455bb4fe9668	លោកជំទាវ ម៉ែន សំអន អំពាវនាវឲ្យប្រជាពលរដ្ឋ គ្រប់ថ្នាក់មូលដ្ឋានទាំងអស់ ត្រូវប្រុងប្រយ័ត្នចំពោះជំងឺកូវីដ១៩	ខេត្តស្វាយរៀង ៖ លោកជំទាវកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រី ក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ចនៅព្រឹកថ្ងៃទី ២៦ ខែធ្នូ ឆ្នាំ ២០២០នេះ បានធ្វើការអំពាវនាវឲ្យប្រជាពលរដ្ឋ គ្រប់ថ្នាក់មូលដ្ឋានទាំងអស់ ត្រូវប្រុងប្រយ័ត្នចំពោះជំងឺកូវីដ១៩ ។ លោកជំទាវបានមានប្រសាសន៍ដូច្នេះ ក្នុងឱកាសដែលលោកជំទាវបានអញ្ជើញជាអធិបតី នៅក្នុងពិធីពិធីសំណេះសំណាល និងនាំយកអំណោយមនុស្សធម៌ របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា ចែកជូនដល់អ្នករស់នៅជាមួយមេរោគអេដស៍ ជំងឺអេដស៍ និង កុមារកំព្រា ដោយសារមេរោគអេដស៍ នៅសាលាស្រុកស្វាយជ្រំ ខេត្តស្វាយរៀង។ អញ្ជើញចូលរួមក្នុងពិធីនេះដែរ រួមមានលោក ម៉ែន វិបុល អភិបាលខេត្តស្វាយរៀង ព្រមទាំងមន្ត្រី ដែលមានការពាក់ព័ន្ធជាច្រើនរូបទៀត។ លោកជំទាវ បានមានប្រសាសន៍បន្តទៀតថា យើងមិនត្រូវភ្លេចខ្លួននោះទេ បើទោះបីជាប្រទេសកម្ពុជា មានអ្នកឆ្លងនៅមានកម្រិតក៏ដោយ ក៏ត្រូវតែបន្តក្រោមការអនុវត្ត តាមការណែនាំរបស់ក្រសួងសុខាភិបាល និងសារាចរណែនាំ អំពីវិធានការជាច្រើនរបស់សម្តេចអគ្គមហាសេនាបតីតេជោ នាយករដ្ឋមន្ត្រី នៃព្រះរាជាណាចក្រកម្ពុជា។ លោកជំទាវកិត្តិសង្គហបណ្ឌិត ម៉ែន សំអន បានថ្លែងការពាំនាំនូវប្រសាសន៍ របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា ដែលផ្តាំផ្ញើសួរសុខទុក្ខ ក្តីនឹករលឹក និងមនោសញ្ចេតនាអាណិតស្រឡាញ់ ដ៏ជ្រាលជ្រៅចំពោះប្រជាពលរដ្ឋទាំងអស់ ព្រមទាំងបានផ្តាំផ្ញើឱ្យយកចិត្តទុកដាក់ គិតគូរថែទាំសុខភាព ទាំងផ្លូវកាយ ផ្លូវចិត្តឱ្យបានរឹងមាំ ហើយទម្លាប់រស់នៅធម្មតាតាមបែបគន្លងថ្មី ដើម្បីទប់ស្កាត់ការឆ្លងរាលដាលជំងឺកូវីដ-១៩ និងចូលរួមទាំងអស់គ្នា ក្នុងការប្រយុទ្ធនឹងជំងឺអេដស៍ ក្នុងទិសដៅបញ្ចប់បញ្ហាអេដស៍ដែលជាការ គម្រាមកំហែងដល់សុខភាពសាធារណៈនៅឆ្នាំ ២០២៥ ។ លោកជំទាវកិត្តិសង្គហបណ្ឌិត បានពាំនាំនូវសារអំពាវនាវរបស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន និងផ្តាំផ្ញើសូមប្រជាពលរដ្ឋទាំងអស់ ដែលបានចូលរួមកម្មវិធីនៅថ្ងៃនេះ បន្តផ្សព្វផ្សាយឱ្យកាន់តែទូលំទូលាយ ដល់សមាជិកគ្រួសារ និងប្រជាពលរដ្ឋដទៃទៀត នៅក្នុងសហគមន៍ ។ សម្ភារដែលបានឧបត្ថម្ភ ដល់អ្នករស់នៅជាមួយមេរោគអេដស៍ និងកុមាកំព្រាដោយសារអេដស៍ចំនួន ៣៣ នាក់ ក្នុងម្នាក់ៗទទួលបាន អង្ករ ៣០ គីឡូក្រាម មី ១ កេស ត្រីខកំប៉ុង ១០ កំប៉ុង ទឹកស៊ីអ៊ីវ ៦ ដប ទឹកដោះគោខាប់ ៥ កំប៉ុង សាប៊ូក្រអូប ៤ ដុំ មុង ១ ភួយ ១ សារ៉ុង ១ ក្រម៉ា ១ អាវយឺត ២ និងថវិកា ថ្លៃធ្វើដំណើររបស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ចំនួន ៥០,០០០ រៀល ផងដែរ៕	2020-12-26T11:38:06+07:00	cen.com.kh	https://cen.com.kh/archives/278935.html
e14add60-bcc6-4b99-8011-79b15cbe698b	ស្ថានទូតកម្ពុជា អំពាវនាវដល់ពលករខ្មែរបន្តសហការជាមួយរាជរដ្ឋាភិបាលថៃ កំឡុងពេលផ្ទុះជំងឺកូវីដ ១៩	ស្ថានទូតព្រះរាជាណាចក្រកម្ពូជាប្រចាំនៅព្រះរាជាណាចក្រថៃឡង់ដ៍ អំពាវនាវដល់ពលរដ្ឋខ្មែរនៅប្រទេសថៃទាំងអស់ មេត្តាបន្តចូលរួមសហការយ៉ាងសកម្មថែមទៀត កុំធ្វើការចល័តឬរត់គេចពីមួយកន្លែងទៅមួយកន្លែងអោយសោះ នៅក្នុងកំឡុងពេលការរីករាលដាលការឆ្លងជំងឺកូវីដ-១៩ ថ្មីៗនេះ ដើម្បីអនុវត្តវិធានការនាៗរបស់រាជរដ្ឋាភិបាលថៃអោយបានខ្ជាប់ខ្លួន និងមានប្រសិទ្ធភាពខ្ពស់ ។ ស្ថានទូតព្រះរាជាណាចក្រកម្ពុជាប្រចាំព្រះរាជាណាចក្រថៃឡង់ដ៍បានធ្វើការអំពាវនាវដល់ពលរដ្ឋកម្ពុជាទាំងអស់ដែលនៅក្នុងប្រទេសថៃ ក្នុងការចុះចែកអំណោយដល់ពលរដ្ឋខ្មែរ ដែលជាពលកររស់នៅជាយទីក្រុងបាងកក ជាប់ព្រំបទល់ខេត្តសមុទ្រសាខនជិត២០០គ្រួសារនាថ្ងៃទី២៥ធ្នូឆ្នាំ២០២០ថា សុំអោយពលរដ្ឋខ្មែរនៅប្រទេសថៃទាំងអស់ មេត្តាបន្តចូលរួមសហការយ៉ាងសកម្មថែមទៀត កុំធ្វើការចល័តឬរត់គេចពីមួយកន្លែងទៅមួយកន្លែងអោយសោះ នៅក្នុងកំឡុងពេលការរីករាលដាលការឆ្លងជំងឺកូវីដ-១៩ ថ្មីៗនេះ ដើម្បីអនុវត្តវិធានការនាៗរបស់រាជរដ្ឋាភិបាលថៃអោយបានខ្ជាប់ខ្លួន និងមានប្រសិទ្ធភាពខ្ពស់ ព្រមទាំងសូមរក្សាសុខភាពអនាម័យដើម្បីចូលរួមបង្កើន និងទប់ស្កាត់ ការរីករាលដាលនៃជំងឺកូវីដ-១៩ បន្តទៀត ។ ស្ថានទូតកម្ពុជាបានបង្ហាញវិធីទាក់ទង នៅក្នុងករណីនេះបើបងប្អូនមានបញ្ហាប្រឈម សូមទំនាក់ទំនងមកស្ថានទូតតាមរយៈ facebook page ឬលេខទូរស័ព្ទ 092 8050561ផ្នែកកុងស៊ុលសិស្សនិស្សិត និងលេខ 0940925905 ផ្នែកទទួលបន្ទុកពលករ។ គូឲ្យដឹងផងដែរថា អំណោយដែលស្ថានទូនចែកជូនពលរដ្ឋទាំងនោះរួមមាន អង្ករ មី ត្រីខ ទឹកស៊ីអុីវ ស្ករស អំបិល និងម៉ាស ជាដើម ៕	2020-12-26T09:11:45+07:00	kbnnews.com	https://kbn.news/archives/197419
8f5da05b-5872-494b-bd4e-80fa98354de7	សារៈសំខាន់នៃការថែទាំព្យាបាលមាត់ធ្មេញ សម្រាប់អ្នកជំងឺទទួលការព្យាបាលជំងឺមហារីក	ការព្យាបាលជំងឺមហារីកដោយប្រើថ្នាំគីមី និងព្យាបាលដោយបាញ់កាំរស្មីតំបន់កនិងក្បាល បានធ្វើឲ្យមានបម្រែបម្រួលក្នុងមាត់ជាច្រើន ដែលអាចឈានទៅរកការឆ្លងមេរោគចូលក្នុងឈាម(Oral Bacteremia and Sepsis) ឧទាហរណ៍ដ៏សំខាន់មួយ គឺការដកធ្មេញ ក្រោយពេលការព្យាបាលដោយកាំរស្មីតំបន់កនិងក្បាល គឺកន្លែងដកនោះមានការរលាកឆ្អឹងថ្គាម ឈឺរ៉ាំរ៉ៃ។ ក) ផលប៉ះពាល់ ដោយការព្យាបាលកាំរស្មីតំបន់កនិងក្បាល – ហាមាត់តូច – រលាកក្នុងមាត់ – ការលេចចេញនៃឆ្អឹងថ្គាម – ស្ងួតមាត់ការប៉ះពាល់ទៅលើរចនាសម្ព័ន្ធធ្មេញ – ជំងឺអញ្ចាញធ្មេញនិងឡើងពងបែកផ្សេងៗ – ភាពងាយបង្ករោគ – ការបាត់បង់រស់ជាតិរយៈពេលខ្លីណាមួយ – ការដកធ្មេញ ក្រោយពេលព្យាបាលកាំរស្មី គឺមានការរលាកឆ្អឹងរ៉ាំរ៉ៃ ខ) ផលប៉ះពាល់ដោយប្រើថ្នាំគីមី – ងាយមានការរលាកក្នុងមាត់ – ងាយក្នុងការបង្ករោគ (Thinned mucosa and ulceration allow for fungi and viruses to invade local tissues and the circulation) – មានការឈឺចាប់ក្នុងមាត់ – ពិបាកលេបនិងញ៉ាំអាហារ – រលាកអញ្ចាញនិងហូរឈាមអញ្ចាញ – ផលប៉ះពាល់ទៅលើឆ្អឹងថ្គាម ពេលប្រើថ្នាំ Bisphosphonate(Bisphosphonate related osteonecrosis of the jaw : BRONJ disease) គ) វិធីសាស្ត្រការពារ ព្យាបាល ថែទាំមាត់ធ្មេញ ១. មុនពេលទទួលការព្យាបាលជំងឺមហារីក – ពិនិត្យព្យាបាលសុខភាពមាត់ធ្មេញ – ព្យាបាលធ្មេញដែលខូចខាត ពុកខូចរួចជាស្រេចដើម្បីចៀសវាងផលវិបាកផ្សេងៗក្រោយពេលព្យាបាលជំងឺមហារីក ២. អំឡុងពេលព្យាបាលជំងឺមហារីក – សូមថែរក្សាអនាម័យមាត់ធ្មេញជាប្រចាំ – សូមពិសាទឹកគ្រប់គ្រាន់ ដោយផ្សើមក្នុងមាត់ជាប្រចាំ – ក្នុងករណីមានរលាក រលាកឬដំបៅផ្សេងក្នុងមាត់សូមស្វែងរកការពិគ្រោះជាមួយទន្តបណ្ឌិត ៣. ក្រោយការព្យាបាលជំងឺមហារីក – ជាដំណាក់កាលនៃការបន្តថែទាំសុខភាពមាត់ធ្មេញ និងអនាម័យមាត់ធ្មេញជាប្រចាំ – ណាត់ជួបទន្តបណ្ឌិតរាល់ ៦ ខែម្ដង ដើម្បីពិនិត្យតាមដានថែទាំ។ ក្នុងករណី មានការពុកខូចធ្មេញត្រូវការព្យាបាល កុំឲ្យឈានទៅរកការដកធ្មេញ ក្នុងករណីដែលលោកអ្នកព្យាបាល ដោយបាញ់កាំរស្មី។ សូមអញ្ជើញមកពិគ្រោះ ប្រឹក្សានិងព្យាបាលមាត់ធ្មេញជាមួយទន្តបណ្ឌិតឯកទេសនិងក្រុមគ្រូពេទ្យឯកទេសនៃមន្ទីរពេទ្យកាល់ម៉ែត ដើម្បីទទួលបានការព្យាបាល សមស្របទៅនឹងបច្ចេកទេសទន្តសាស្ត្រនិងវេជ្ជសាស្ត្រតាមស្តង់ដារអ្នកជំនាញនីមួយៗប្រកបដោយ ប្រសិទ្ធភាព និងប្រសិទ្ធផលខ្ពស់៕	2020-12-26T08:18:00+07:00	kampucheathmey.com	https://www.kampucheathmey.com/health/36057
67c73e3d-61a1-4e01-ba75-49e173eb8cf9	រដ្ឋមន្ត្រីក្រសួងសុខាភិបាល មិនអនុញ្ញាតឱ្យម្ចាស់សេវាពិនិត្យព្យាបាលជំងឺឯកជនធ្វើការពិនិត្យ និងព្យាបាលអ្នកជំងឺ ដែលសង្ស័យថាជាជំងឺកូដ -១៩ ត្រូវបញ្ជូនទៅមន្ទីរពេទ្យបង្អែករដ្ឋ និងមន្ទីរពេទ្យមិត្តភាពខ្មែរ-សូវៀត	ភ្នំពេញ៖ ឯកឧត្តម ម៉ម ប៊ុនហេង រដ្ឋមន្ត្រីក្រសួងសុខាភិបាល ជម្រាបមក លោក លោកស្រី ជាម្ចាស់សេវាពិនិត្យព្យាបាលជំងឺឯកជនទាំងអស់ ស្តីពីការជំរុញកិច្ចសហការពីម្ចាស់សេវាពិនិត្យព្យាបាលជំងឺឯកជន ក្នុងការបញ្ជូនអ្នកសង្ស័យជំងឺកូវីដ-១៩ ពីមូលដ្ឋានខ្លួនទៅមន្ទីរពេទ្យបង្អែករដ្ឋនៅទូទាំងខេត្ត និងមន្ទីរពេទ្យមិត្តភាពខ្មែរ-សូវៀត នៅរាជធានីភ្នំពេញ។ ក្រសួងសូមថ្លែងអំណរគុណយ៉ាងជ្រាលជ្រៅ បំផុតចំពោះលោក លោកស្រី ដែលជាម្ចាស់សេវាពិនិត្យព្យាបាលជំងឺឯកជននៅក្នុងព្រះរាជាណាចក្រកម្ពុជា ដែលបានយកចិត្តទុកដាក់ និងគោរពទៅតាមការណែនាំរបស់ក្រសួងសុខាភិបាល ស្តីពីការទប់ស្កាត់ការរាតត្បាតនៃ ជំងឺកូវីដ-១៩ កន្លងមក។ ដើម្បីទប់ស្កាត់កុំឱ្យមាននូវការរាតត្បាតទ្រង់ទ្រាយធំនៅក្នុងសហគមន៍ ក្រសួងសុខាភិបាល តម្រូវឱ្យម្ចាស់សេវាពិនិត្យព្យាបាលជំងឺឯកជនទាំងអស់ ចូលរួមពង្រឹងបន្ថែមទៀត ក្នុងការអនុវត្តវិធានការណ៍ ការពារកុំឱ្យមានចម្លងជំងឺកូវីដ-១៩ ទៅក្នុងសហគមន៍ និងនៅតាមសេវាពិនិត្យព្យាបាលជំងឺឯកជនរបស់ខ្លួន ដោយអនុវត្តឱ្យបានខ្ជាប់ខ្ជួននូវគោលការណ៍ណែនាំដូចខាងក្រោមនេះ ៖ 1. មិនអនុញ្ញាតឱ្យធ្វើការពិនិត្យ និងព្យាបាលអ្នកជំងឺ ដែលសង្ស័យថាជាជំងឺកូដ -១៩ នៅតាមកន្លែងពិនិត្យ ព្យាបាលអ្នកជំងឺឯកជនរបស់ខ្លួនឡើយ។ 2. ប្រសិនបើមានអ្នកជំងឺមកពិនិត្យជំងឺនៅកន្លែងពិនិត្យព្យាបាលជំងឺរបស់ខ្លួន ដែលសង្ស័យថាជាជំងឺ កូវីដ-១៩ដូចតាមនៅក្នុងនិយមន័យករណីសង្ស័យជំងឺកូវីដ-១៩(ឧបសម្ព័ន្ធ១) គឺមិនត្រូវធ្វើការពិនិត្យនិង ព្យាបាលឡើយ សូមជួយ ពន្យល់ និងណែនាំអ្នកជំងឺ ឱ្យគាត់បានដឹងអំពីជំងឺកូវីដ-១៩ រួចដាក់គាត់ឲ្យ នៅដាច់ដោយឡែក បន្ទាប់មកជូនព័ត៌មានទៅមន្ទីរសុខាភិបាលរាជធានី ខេត្ត ដែលនៅជិតដើម្បី សម្របសម្រួលបញ្ជូនគាត់ទៅកាន់មន្ទីរពេទ្យបង្អែករដ្ឋ (ចំពោះអ្នកនៅខេត្តគឺ មន្ទីរពេទ្យខេត្ត និង មន្ទីរពេទ្យមិត្តភាពខ្មែរ-សូវៀត ចំពោះអ្នកនៅរាជធានីភ្នំពេញ) ជាបន្ទាន់។ 3. ត្រូវអនុវត្តនូវអនាម័យសម្អាតទីកន្លែងពិនិត្យព្យាបាលជំងឺដោយមានម៉ាស់សម្រាប់ពាក់ មានអាល់កុលសម្រាប់លាងដៃឬអាល់កុលដែលសម្រាប់លាងដៃ ជាប្រចាំ។ ក្នុងករណីដែលមានអ្នកជំងឺ សង្ស័យថាជាជំងឺកូវីដ-១៩ បានមកពិនិត្យក្នុងកន្លែងព្យាបាលរបស់ខ្លួន ម្ចាស់សេវាត្រូវប្រើសូលុស្យុងអូសាវែលដែលមានកំហាប់ 0,1% ក្នុងការជូតសម្អាតឥដ្ឋ និងបាញ់សម្លាប់មេរោគនៅកន្លែងអ្នកជំងឺ ដែលបានមកពិនិត្យ និងក្នុងបរិវេណពិនិត្យព្យាបាលអ្នកជំងឺទាំងមូល។ 4. ត្រូវធ្វើចត្តាឡីស័ករយៈពេល១៤ថ្ងៃ និងយកសំណាកទៅពិនិត្យ និងតាមដានសុខភាពជាប្រចាំ ចំពោះគ្រូពេទ្យ និងបុគ្គលិកដែលបានប៉ះពាល់ជាមួយនឹងអ្នកជំងឺដែលសង្ស័យថាជាជំងឺកូរីដ-១៩ នោះ។ 5. ព័ត៌មានបន្ថែមសូមទាក់ទងមកលេខ ១១៥ ដោយឥតគិតថ្លៃ ឬទាក់ទងមកក្រសួងសុខាភិបាលតាមលេខទូរស័ព្ទ ០១២ ៨២៥ ៤២៤ ឬ ០១២ ៤៨៨ ៩៨១ ឬ ០១២ ៨៣៦ ៨៦៨ ។ 6. ការគ្រប់គ្រងសំណល់ពីសេវាថែទាំសុខភាព ការពិនិត្យអ្នកជំងឺ ម្ចាស់សេវាសុខាភិបាលឯកជន ត្រូវមាន ធុងសំរាមពណ៌លឿង ដែលមានស្លាកសញ្ញាគ្រោះថ្នាក់ពណ៌ខ្មៅ សម្រាប់ដាក់សំណល់ឆ្លងរោគ និងសម្ភារៈ អ្នកជំងឺដែលសង្ស័យជំងឺកូវីដ-១៩ ប្រើរួច៖ ម៉ាស់ពាក់ ក្រដាស់ជូតស្លេស្ម។ល។ បន្ទាប់មកត្រូវប្រមូលយកសំណល់នោះទៅដុតកម្ទេចចោលជាមួយឡដែលមានសីតុណ្ហភាពខ្ពស់ចាប់ពី៨០០អង្សាសេ។ 7. ម្ចាស់សេវាពិនិត្យព្យាបាលជំងឺឯកជនទាំងអស់ ត្រូវជួយអប់រំផ្សព្វផ្សាយអំពីវិធានការណ៍នៃការចម្លងជំងឺកូវីដ-១៩ ទៅដល់អ្នកជំងឺ និងក្រុមគ្រួសារអ្នកជំងឺ ព្រមទាំងឱ្យគាត់ចូលរួមសហការទប់ស្កាត់ការ រាតត្បាតនៃជំងឺកូវីដ-១៩ ដោយការលាងដៃជាមួយទឹក និងសាប៊ូ ឬអាល់កុលឲ្យបានញឹកញាប់ និងពាក់ម៉ាស់ ព្រមទាំងរក្សានូវគម្លាតសុវត្ថិភាពយ៉ាងតិចពី១ម៉ែត្រកន្លះឡើងទៅ និងត្រូវអនុវត្តនូវវិធានការណ៍ ៣ ការពារ និង ៣ កុំ គឺ ៖ ក. អនុវត្ត ៣ ការពារ ៖-ពាក់ម៉ាស់ -លាងដៃឲ្យបានញឹកញាប់ -គម្លាតសុវត្ថិភាពសង្គម និងគម្លាតសុវត្ថិភាពបុគ្គល ដោយចាប់ពី ១ម៉ែត្រកន្លះ ឡើងទៅឱ្យបានគ្រប់គ្នា និងនៅគ្រប់ទីកន្លែង។ ខ. អនុវត្ត ៣កុំ ៖-កុំចូលទៅកន្លែងបិទជិតគ្មានខ្យល់ចេញចូល និងប្រើម៉ាស៊ីនត្រជាក់ច្រើនពេក រកកន្លែងមានខ្យល់ចេញចូលល្អ -កុំទៅកន្លែងមនុស្សច្រើនកុះករ -កុំប៉ះពាល់គ្នា កុំចាប់ដៃគ្នា កុំកៀកស្មាគ្នា កុំឱបគ្នាជាដើម ពេលជួបគ្នា អ្នកមាន ផ្តាសាយ ឬសង្ស័យមានជំងឺកូវីដ-១៩ កុំចេញក្រៅ ហើយត្រូវទាក់ទងទៅគ្រូពេទ្យ៕	2020-12-26T07:43:28+07:00	cen.com.kh	https://cen.com.kh/archives/278844.html
09b81343-2ae3-4686-8e4a-2f56a8e6468c	អាជ្ញាធរចុះណែនាំពលរដ្ឋទាំងយប់នៅខណ្ឌដូនពេញ ដើម្បីកុំឲ្យមានការជួបជុំក្នុងឱកាសបុណ្យណូអែល ទប់ស្កាត់ការឆ្លងរីករាលជំងឺកូវីដ-១៩	គណៈបញ្ជាការឯកភាពរដ្ឋបាលខណ្ឌដូនពេញ ដឹកនាំដោយលោក សុខ ពេញវុធ ប្រធានគណៈបញ្ជាការឯកភាពរដ្ឋបាលខណ្ឌ នៅយប់ថ្ងៃទី២៥ ខែធ្នូ ឆ្នាំ២០២០នេះ បានចុះរៀបចំសន្តិសុខ សុវត្ថិភាព សណ្ដាប់ធ្នាប់របៀបរៀបរយសាធារណៈ និងបន្តខិតខំផ្សព្វផ្សាយវិធានការការពារបង្ការ និងទប់ស្កាត់ការរីករាលដាល នៃជំងឺកូវីដ១៩ នៅក្នុងមូលដ្ឋានសំខាន់ៗមួយចំនួន ក្នុងឱកាសបុណ្យណូអែល ដែលជាបុណ្យរបស់បរទេស។ ទីតាំងដែលអាជ្ញាធរចុះណែនាំ និងផ្សព្វផ្សាយនេះ គឺខាងមុខព្រះបរមរាជវាំង, សួនច្បារតាមបណ្ដោយមាត់ទន្លេ ចាប់ពីខាងមុខផ្សាររាត្រី រហូតដល់សួនច្បារស្ពាននាគ កោះពេជ្រ, សួនច្បារសម្ដេច ហ៊ុន សែន ខាងមុខណាហ្គាវើល, សួនច្បារព្រះបរមរតនកោដ្ឋ, សួនច្បារវិមានឯករាជ្យ, សួនច្បារវត្តបទុមវតី និងទីតាំងសាធារណៈមួយចំនួនទៀតក្នុងមូលដ្ឋាន។ ដើម្បីធានាការពារសន្តិសុខ សណ្តាប់ធ្នាប់របៀបរៀបរយសាធារណៈ និងចរាចរណ៍ ឲ្យបានល្អប្រសើរនោះ រដ្ឋបាលខណ្ឌដូនពេញបានប្រើប្រាស់វិធានការ និងមធ្យោបាយសរុបរួមមាន រថយន្តអន្តរាគមន៍របស់អធិការដ្ឋាននគរបាលខណ្ឌដូនពេញ ចំនួន០២គ្រឿង, រថយន្តស្ទូចចំនួន០១គ្រឿង, រថយន្តរបស់រដ្ឋបាលខណ្ឌ ចំនួន ០៤គ្រឿង បំពាក់ឧបករណ៍ផ្សព្វផ្សាយការបង្ការ និងទប់ស្កាត់ការរីករាលដាលជំងឺកូវីដ១៩ ដាក់ផ្សព្វផ្សាយនៅតាមគោលដៅសំខាន់ៗ។ ក្នុងនោះលោកអភិបាល បានចាត់ឲ្យលោក ចាន់ គន្ថេត អភិបាលរងខណ្ឌ បានដឹកនាំកម្លាំងដោយឡែកមួយក្រុម ដើម្បីចុះពិនិត្យ ណែនាំតាមបណ្ដាមូលដ្ឋាន អាជីវកម្ម សេវាកម្ម ក្នុងវិស័យទេសចរណ៍ ក្លឹបកំសាន្ត បៀរហ្គាឌិន រង្គសាល ភោជនីយដ្ឋាន ឲ្យគោរពតាមគោលការណ៍របស់ក្រសួងសុខាភិបាល ក៏ដូចជារាជរដ្ឋាភិបាលកម្ពុជា ក្នុងការចូលរួមអង្គការទប់ស្កាត់ការឆ្លងរីករាលដាល នៃជំងឺកូវីដ១៩ ក្នុងមូលដ្ឋាន៕	2020-12-26T05:42:00+07:00	freshnewsasia.com	https://m.freshnewsasia.com/index.php/en/localnews/181466-2020-12-25-15-42-54.html
a9df0bd1-9a03-4558-98de-b6f8e9fab2f4	ក្រសួងសុខាភិបាល ឲ្យម្ចាស់មន្ទីរពេទ្យ ឯកជនបញ្ជូនអ្នកសង្ស័យកើតជំងឺកូវីដ១៩ ទៅមន្ទរពេទ្យរដ្ឋ ឬពេទ្យមិត្តភាពខ្មែរ-សូវៀត	ភ្នំពេញ ៖ ដើម្បីទប់ស្កាត់កុំឲ្យមានការរាតត្បាតជំងឺកូវីដ១៩ទ្រង់ទ្រាយធំនៅក្នុងសហគមន៍ ក្រសួង សុខាភិបាល ត្រូវឲ្យម្ចាស់សេ វាពិនិត្យព្យាបាលជំងឺឯកជនទាំងអស់ ចូលរួមពង្រឹងបន្ថែមទៀត ក្នុងការអនុវត្តវិធានការណ៍ការពារកុំឲ្យមានចម្លង ក្នុងនោះម្ចាស់មន្ទីរពេទ្យឯកជនត្រូវបញ្ជូនអ្នកសង្ស័យកើតជំងឺកូវីដ១៩ទៅមន្ទីរពេទ្យរដ្ឋ ឬពេទ្យមិត្តភាពខ្មែរ-សូវៀត។ នេះបើយោងតាមលិខិតរបស់ក្រសួងនៅថ្ងៃទី២៥ ខែធ្នូ ឆ្នាំ២០២០ ។ លិខិតបន្តថា ក្រសួងថ្លែងអំណរគុណចំពោះម្ចាស់សេវាពិនិត្យព្យាបាលជំងឺឯកជននៅកម្ពុជា ដែលបាន យកចិត្តទុកដាក់ និងគោរពទៅតាមការណែនាំរបស់ក្រសួងស្ដីពី ការទប់ស្កាត់ការរាតត្បាតនៃជំងឺកូវីដ-១៩ កន្លងមក៕	2020-12-26T03:50:00+07:00	dap-news.com	https://dap-news.com/national/2020/12/25/107850/
f4c975d8-fb8b-4021-a9ea-c376fbac6dc3	វេជ្ជបណ្ឌិតអាមេរិកម្នាក់ បានស្លាប់ដោយជំងឺកូវីដ-១៩ ក្រោយត្អូញត្អែរថា ខ្លួនត្រូវបានគេបោះបង់ចោល ដោយសារមានស្បែកខ្មៅ	វេជ្ជបណ្ឌិតស្បែកខ្មៅម្នាក់ នៅរដ្ឋ Indianapolis បានស្លាប់ដោយសារជំងឺ Covid-19 ពីរសប្តាហ៍បន្ទាប់ពីលោកស្រី បានចោទប្រកាន់ វេជ្ជបណ្ឌិតម្នាក់មិនបានមើលថែរ និងព្យាបាលគាត់ឲ្យបានដិតដល់ ដោយសារតែឃើញគាត់ស្បែកខ្មៅ។ នេះបើយោងតាមការចេញផ្សាយដោយ សារព័ត៌មាន BBC នៅយប់ថ្ងៃសុក្រ ទី២៥ ខែធ្នូ ឆ្នាំ២០២០។ នៅក្នុងឃ្លីបវីដេអូខ្លីមួយ ដែលបានថតចេញពីគ្រែរបស់លោកស្រី នៅឯមន្ទីរពេទ្យមួយ ស្ថិតនៅក្នុងរដ្ឋ Indiana នៃសហរដ្ឋអាមេរិក លោកស្រី Susan Moore បាននិយាយរៀបរាប់ថា គ្រូពេទ្យដែលមើលថែជំងឺរបស់លោកស្រី បានច្រានចោលរោគសញ្ញារបស់លោកស្រី ដោយបដិសេធថា លោកស្រីមិនមានរោគសញ្ញាពិបាកដកដង្ហើមឡើយ ខណៈដែលលោកស្រីស្ទើដាច់ខ្សល់ស្លាប់ទៅហើយនោះ។ នៅក្នុងឃ្លីបវីដេអូដដែលនោះ លោកស្រី Susan Moore បានសង្កត់ធ្ងន់ថា ដើម្បីទទួលបានថ្នាំលេបម្តងៗ លោកស្រីត្រូវធ្វើជាអ្នកសុំទាន។ ហើយទោះបីជា លោកស្រីកំពុងស្ថិតក្នុងស្ថានភាពជំងឺដ៏ធ្ងន់ធ្ងរក៏ដោយ ក៏គ្រូពេទ្យម្នាក់នោះ ថែមទាំងគំរាមបញ្ជូនលោកស្រី ទៅផ្ទះវិញទៀតផង។ គួរបញ្ជាក់ថា លោកស្រីវេជ្ជបណ្ឌិត Susan Moore បានទទួលមរណភាព កាលពីថ្ងៃអាទិត្យសប្តាហ៍កន្លងទៅនេះ ដោយសារជំងឺ Covid-19។ វេជ្ជបណ្ឌិតរូបនេះ បានស្លាប់ប្រហែលជាពីរសប្តាហ៍ បន្ទាប់ពីលោកស្រីបានចែករំលែកវីដេអូមួយ ដែលលោកស្រីបានចោទប្រកាន់វេជ្ជបណ្ឌិតម្នាក់ ពីការព្រងើយកន្តើយ និងមិនព្រមយកចិត្តទុកដាក់នឹងលោកស្រី ខណៈដែលលោកស្រីដើរតួធ្វើជាអ្នកជំងឺផង និងវេជ្ជបណ្ឌិតដោយខ្លួនឯងផង៕	2020-12-26T02:58:00+07:00	freshnewsasia.com	https://m.freshnewsasia.com/index.php/en/internationalnews/181458-2020-12-25-12-58-02.html
041c35ff-3769-4547-b505-a6bf8c651807	ក្រសួងសុខាភិបាល ណែនាំឲ្យម្ចាស់សេវាពិនិត្យព្យាបាលជំងឺឯកជនទាំងអស់ សហការទប់ស្កាត់កុំឱ្យមានការរាតត្បាតជំងឺកូវីដ១៩ ទ្រង់ទ្រាយធំក្នុងសហគមន៍ (Video inside)	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅថ្ងៃទី២៥ ខែធ្នូ ឆ្នាំ២០២០នេះ បានចេញណែនាំដល់ម្ចាស់សេវាពិនិត្យព្យាបាលជំងឺឯកជនទាំងអស់ ឲ្យចូលរួមសហការទប់ស្កាត់ កុំឱ្យមានការរាតត្បាតជំងឺកូវីដ១៩ ទ្រង់ទ្រាយធំក្នុងសហគមន៍។ សេចក្តីជូនដំណឹងរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅល្ងាចថ្ងៃទី២៥ ខែធ្នូ ឆ្នាំ២០២០នេះ បានបញ្ជាក់ថា ដើម្បីទប់ស្កាត់កុំឱ្យមាននូវការរាតត្បាតទ្រង់ទ្រាយធំ នៅក្នុងសហគមន៍ ក្រសួងសុខាភិបាលតម្រូវឱ្យម្ចាស់ សេវាពិនិត្យព្យាបាលជំងឺឯកជនទាំងអស់ ចូលរួមពង្រឹងបន្ថែមទៀត ក្នុងការអនុវត្តវិធានការណ៍ ការពារកុំឱ្យមានចម្លងជំងឺកូវីដ-១៩ ទៅក្នុងសហគមន៍ និងនៅតាមសេវាពិនិត្យព្យាបាលជំងឺឯកជនរបស់ខ្លួន ដោយអនុវត្តឱ្យបានខ្ជាប់ខ្ជួន នូវគោលការណ៍ណែនាំ ដូចខាងក្រោមនេះ៖ មិនអនុញ្ញាតឱ្យធ្វើការពិនិត្យ និងព្យាបាលអ្នកជំងឺ ដែលសង្ស័យថា ជាជំងឺកូវីដ-១៩ នៅតាមកន្លែងពិនិត្យព្យាបាលអ្នកជំងឺឯកជនរបស់ខ្លួនឡើយ។ ប្រសិនបើមានអ្នកជំងឺមកពិនិត្យជំងឺនៅកន្លែងពិនិត្យព្យាបាលជំងឺរបស់ខ្លួន ដែលសង្ស័យថាជាជំងឺកូវីដ-១៩ ដូចតាមនៅក្នុងនិយមន័យករណីសង្ស័យជំងឺកូវីដ-១៩ (ឧបសម្ព័ន្ធ១) គឺមិនត្រូវធ្វើការពិនិត្យ និងព្យាបាលឡើយ សូមជួយពន្យល់ និងណែនាំអ្នកជំងឺ ឱ្យគាត់បានដឹងអំពីជំងឺកូវីដ-១៩ រួចដាក់គាត់ឲ្យនៅដាច់ដោយឡែក បន្ទាប់មកជូនព័ត៌មានទៅមន្ទីរសុខាភិបាលរាជធានី-ខេត្ត ដែលនៅជិត ដើម្បី សម្របសម្រួលបញ្ជូនគាត់ទៅកាន់មន្ទីរពេទ្យបង្អែករដ្ឋ (ចំពោះអ្នកនៅខេត្តគឺ មន្ទីរពេទ្យខេត្ត និងមន្ទីរពេទ្យមិត្តភាពខ្មែរ-សូវៀត ចំពោះអ្នកនៅរាជធានីភ្នំពេញ) ជាបន្ទាន់។ ត្រូវអនុវត្តនូវអនាម័យសម្អាតទីកន្លែង ពិនិត្យព្យាបាលជំងឺ ដោយមានម៉ាស់សម្រាប់ពាក់ មានអាល់កុលសម្រាប់លាងដៃ ឬអាល់កុលដែលសម្រាប់លាងដៃជាប្រចាំ។ ក្នុងករណីដែលមានអ្នកជំងឺសង្ស័យថា ជាជំងឺកូវីដ-១៩ បានមកពិនិត្យក្នុងកន្លែងព្យាបាលរបស់ខ្លួន ម្ចាស់សេវាត្រូវប្រើសូលុស្យុងអូសាវែល ដែលមានកំហាប់ ០,១% ក្នុងការជូតសម្អាតឥដ្ឋ និងបាញ់សម្លាប់មេរោគនៅកន្លែងអ្នកជំងឺដែលបានមកពិនិត្យ និងក្នុងបរិវេណពិនិត្យព្យាបាលអ្នកជំងឺទាំងមូល។ ត្រូវធ្វើចត្តាឡីស័ករយៈពេល១៤ថ្ងៃ និងយកសំណាកទៅពិនិត្យ និងតាមដានសុខភាពជាប្រចាំ ចំពោះគ្រូពេទ្យ និងបុគ្គលិកដែលបានប៉ះពាល់ជាមួយនឹងអ្នកជំងឺ ដែលសង្ស័យថាជាជំងឺកូវីដ-១៩ នោះ។ ព័ត៌មានបន្ថែមសូមទាក់ទងមកលេខ ១១៥ ដោយឥតគិតថ្លៃ ឬទាក់ទងមកក្រសួងសុខាភិបាលតាមលេខទូរស័ព្ទ ០១២ ៨២៥ ៤២៤ ឬ ០១២ ៤៨៨ ៩៨១ ឬ ០១២ ៨៣៦ ៨៦៨ ។ ការគ្រប់គ្រងសំណល់ពីសេវាថែទាំសុខភាព ការពិនិត្យអ្នកជំងឺម្ចាស់សេវាសុខាភិបាលឯកជន ត្រូវមានធុងសម្រាមពណ៌លឿង ដែលមានស្លាកសញ្ញាគ្រោះថ្នាក់ពណ៌ខ្មៅ សម្រាប់ដាក់សំណល់ឆ្លងរោគ និងសម្ភារអ្នកជំងឺដែលសង្ស័យជំងឺកូវីដ-១៩ ប្រើរួច៖ ម៉ាស់ពាក់ ក្រដាស់ជូតស្លេស។ល។ បន្ទាប់មកត្រូវប្រមូលយកសំណល់នោះ ទៅដុតកំទេចចោលជាមួយឡ ដែលមានសីតុណ្ហភាពខ្ពស់ចាប់ពី៨០០អង្សាសេ។ ម្ចាស់សេវាពិនិត្យព្យាបាលជំងឺឯកជនទាំងអស់ ត្រូវជួយអប់រំផ្សព្វផ្សាយអំពីវិធានការណ៍នៃការចម្លងជំងឺកូដ-១៩ ទៅដល់អ្នកជំងឺ និងក្រុមគ្រួសារអ្នកជំងឺ ព្រមទាំងឱ្យគាត់ចូលរួមសហការទប់ស្កាត់ការរាតត្បាតនៃជំងឺកូវីដ-១៩ ដោយការលាងដៃជាមួយទឹក និងសាប៊ូ ឬអាល់កុលឲ្យបានញឹកញាប់ និងពាក់ម៉ាស់ ព្រមទាំងរក្សានូវគម្លាតសុវត្ថិភាពយ៉ាងតិចពី ១ម៉ែត្រកន្លះឡើងទៅ និងត្រូវអនុវត្តនូវវិធានការណ៍ ៣ ការពារ និង ៣កុំ គឺ៖ * ពាក់ម៉ាស់ * លាងដៃឲ្យបានញឹកញាប់ * គម្លាតសុវត្ថិភាពសង្គម និងគម្លាតសុវត្ថិភាពបុគ្គល ដោយចាប់ពី១ម៉ែត្រកន្លះឡើងទៅឱ្យបានគ្រប់គ្នា និងនៅគ្រប់ទីកន្លែង។ * កុំចូលទៅកន្លែងបិទជិតគ្មានខ្យល់ចេញចូល និងប្រើម៉ាស៊ីនត្រជាក់ច្រើនពេក រកកន្លែងមានខ្យល់ចេញចូលល្អ * កុំទៅកន្លែងមនុស្សច្រើនកុះករ * កុំប៉ះពាល់គ្នា កុំចាប់ដៃគ្នា កុំកៀកស្មាគ្នា កុំឱបគ្នាជាដើម ពេលជួបគ្នា អ្នកមានផ្តាសាយ ឬសង្ស័យមានជំងឺកូវីដ-១៩ កុំចេញក្រៅហើយត្រូវទាក់ទងទៅគ្រូពេទ្យ ឬហៅទៅលេខ ១១៥៕	2020-12-26T01:43:00+07:00	freshnewsasia.com	https://m.freshnewsasia.com/index.php/en/localnews/181448-2020-12-25-11-43-43.html
6d73f208-a89f-42dc-b8a2-b9d446b2f477	ឧកញ៉ា ទៀ វិចិត្រ ឧបត្ថម្ភកញ្ចុះអង្គុយលេង និងប្រពន្ធ័អនាមយ័លាងដៃ ការពារ បង្ការជំងឺកូវីដ១៩ ដល់សាលាបឋមសិក្សា ហ៊ុន សែន ឃ្លាំងលើ ក្រុងព្រះសីហនុ	ក្រុងព្រះសីហនុ៖លោក ឧកញ៉ា ទៀ វិចិត្រ ក្នុងនាមយុវជនគណបក្សប្រជាជនកម្ពុជាខេត្តព្រះសីហនុ បានឧបត្ថម្ភកញ្ចុះអង្គុយលេងធ្វើពីគ្រោងដែក ក្រាលឥដ្ឋការ៉ូប្រកហ្វីប្រូស៊ីម៉ង់ត៍២កន្លែង និង ប្រពន្ធ័អនាមយ័ លាងដៃ ការពារ បង្ការជំងឺកូវីដ១៩ ដល់សាលាបឋមសិក្សា ហ៊ុន សែន ឃ្លាំងលើ ក្រុងព្រះសីហនុ ។ ក្នុងនោះតាមរយៈមន្ទីរអប់រំយុវជននិងកីឡាខេត្តព្រះសីហនុ រដ្ឋបាលខេត្តក៍បានចេញលិខិតថ្លែងអំណរគុណមួយច្បាប់ ចុះហត្ថលេខាដោយ លោក គួច ចំរើន អភិបាលខេត្តព្រះសីហនុ ជូនលោកឧកញ៉ា ទៀ វិចិត្រ និងលោកជំទាវ ហេង គីមជី ដែលឧបត្ថម្ភថវិកាចំនួន ៦ ០០០ ដុល្លាអាមេរិក សម្រាប់ការសាងសង់នេះផងដែរ។ សូមបញ្ជាក់ថា សាលារៀនហ៊ុន សែនឃ្លាំងលើក្នុងសង្កាត់លេខ១ក្រុងព្រះសីហនុ មានថ្នាក់រៀនចំរុះ ចាប់តាំងពីថ្នាក់មតេយ្យ, បឋមសិក្សា, រហូតដល់ថ្នាក់មធ្យមសិក្សាទុតិយៈភូមិ មានសិស្សានុសិស្សជាង៣០០០នាក់, មានលោកគ្រូ អ្នកគ្រូជាង៨០នាក់ ហើយបច្ចុប្បន្នសិស្សានុសិស្សគ្រប់កម្រិត បានចូលរៀនក្នុងអាគារថ្មី ដែលឧបត្ថម្ភដោយសម្តេចអគ្គមហាសេនាបតីតេជោ ហ៊ុន សែន និងសម្តេចកត្តិព្រឹទ្ធបណ្ឌិតប៊ុន រ៉ានីហ៊ុន សែន។ នៅចុងខែធ្នូ២០២០នេះ ស្របពេលដែលសិស្សានុសិស្សមកដាក់ពាក្យចូលរៀន លោកគ្រូ អ្នកគ្រូ បានមកសម្អាតអនាមយ័ រៀបចំប្រពន្ធ័ការពារ បង្ការជំងឺកូវីដ១៩ និងកិច្ចការទូទៅក្នុងសាលា មុនពេលសិស្សានុសិស្សចូលរៀន បវេសនកាលថ្មី ដែលគ្រោងបើកនៅថ្ងៃ១១មករា២០២១ ៕	2020-12-25T23:59:00+07:00	dap-news.com	https://dap-news.com/national/2020/12/25/107795/
e2b7b6fe-1178-46d4-b3f0-43ca5c07a614	កសិដ្ឋានផ្សិតខេមា រៀបចំម្ហូបអាហារ-ភេសជ្ជៈតបស្នងដល់គ្រូពេទ្យ និងបុគ្គលិកនៅមណ្ឌលសុខភាពចាក់អង្រែ ដែលជួយព្យាបាលអ្នកជំងឺកូវីដ-១៩	មណ្ឌលសុខភាពចាក់អង្រែ គឺជាមណ្ឌលសំខាន់ទីពីរនៅប្រទេសកម្ពុជា បន្ទាប់ពីមន្ទីរពេទ្យមិត្តភាពខ្មែរ-សូវៀត ដែលដើរតួជាមណ្ឌលផ្តល់សេវាព្យាលបាល និងថែទាំអ្នកជំងឺដែលបានឆ្លងមេរោគកូវីដ-១៩។ ដើម្បីតបស្នងចំពោះគុណូបការៈនេះ ទើបលោក ទា សុខឈួន និងភរិយា ដែលជាម្ចាស់កសិដ្ឋានផ្សិតខេមា (ផ្សិតទឹកដោះគោ) ក៏បានរៀបចំម្ហូបអាហារ និងភេសជ្ជៈដល់ក្រុមគ្រូពេទ្យ និងបុគ្គលិកនៅមណ្ឌលសុខភាពចាក់អង្រែ នាថ្ងៃទី២៥ ខែធ្នូ ឆ្នាំ២០២០។ ប្រធានក្រុមគ្រូពេទ្យជួរមុខវគ្គទី១៤ នៅប្រចាំការក្នុងមណ្ឌលសុខភាពចាក់អង្រែ បានថ្លែងអំណរគុណចំពោះលោក ទា សុខឈួន និងភរិយា ដែលបានរៀបចំម្ហូបអាហារ និងភេសជ្ជៈជូនដល់គ្រូពេទ្យ និងបុគ្គលិកទាំងអស់នាពេលនេះ។ ប្រធានក្រុមគ្រូពេទ្យជួរមុខវគ្គទី១៤ បានកោតសរសើរចំពោះលោក ទា សុខឈួន និងភរិយា ដែលមានទឹកចិត្តធំធេងក្នុងការឧបត្ថម្ភ តាមរយៈកិច្ចការងារមនុស្សធម៌ ក៏ដូចជាការងារសង្គមផ្សេងៗ ស្របតាមការប្រកាសរបស់សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា ក្នុងការចូលរួមចំណែករួមគ្នាតិច ឬច្រើនពីគ្រប់ភាគីក្នុងការប្រយុទ្ធប្រឆាំងទៅនឹងជំងឺកូវីដ១៩ ព្រមទាំងជាសក្ខីភាពនៃទឹកចិត្តជ្រះថ្លារបស់សប្បុរសជន ដោយបានបង្ហាញពីស្មារតីនៃការចែករំលែក និងកម្លាំងសាមគ្គីគ្នារបស់ប្រជាជនខ្មែរ។ គួរបញ្ជាក់ថា ក្នុងករណីសប្បុរសជនដែលមានបំណងចង់ជួយ ឬឧបត្ថម្ភដល់ក្រុមគ្រូពេទ្យជួរមុខ អាចអញ្ជើញមកដោយផ្ទាល់បាននៅក្នុងមណ្ឌលសុខភាពចាក់អង្រែនេះ៕	2020-12-25T22:12:00+07:00	freshnewsasia.com	https://m.freshnewsasia.com/index.php/en/localnews/181412-2020-12-25-08-12-07.html
d5e6df6b-08c9-4069-a4cc-89fe43338e8e	ទូតកូរ៉េ៖ ទោះបីផ្ទុះកូវីដ-១៩ក៏ដោយ ក៏កូរ៉េនៅតែបន្តទទួលយក ពលករកម្ពុជាដដែល	ភ្នំពេញ៖ លោក ប៉ាក ហឺងឃ្យង (Park Heung-Kyeong) ឯកអគ្គរដ្ឋទូតកូរ៉េ ប្រចាំកម្ពុជា បានថ្លែងថា បើទោះបីឆ្នាំ២០២០នេះ មានការផ្ទុះជំងឺកូវីដ-១៩ ក៏ដោយ កូរ៉េនៅតែបន្តទទួលយកពលករកម្ពុជាមកធ្វើការដដែល។ ក្នុងជំនួបពិភាក្សាការងារជាមួយ សម្តេច សាយ ឈុំ ប្រធានព្រឹទ្ធសភាកម្ពុជា នាថ្ងៃទី២៥ ខែធ្នូ ឆ្នាំ២០២០ លោក Park Heung-Kyeong បានឲ្យដឹងថា អ្នកទេសចរកូរ៉េមកទស្សនាកម្ពុជា ជាង៤សែននាក់ ជារៀងរាល់ ឆ្នាំ។ លោកបញ្ជាក់ថា «ចំណែកឯ ពលករកម្ពុជាទៅធ្វើការ នៅសាធារណៈរដ្ឋកូរ៉េ មានចំនួន៤ម៉ឺននាក់ ហើយបើទោះបីជាឆ្នាំនេះ មានការផ្ទុះការរីករាលដាលនៃជំងឺកូវីដ-១៩ក៏ដោយ ក៏សាធារណៈរដ្ឋកូរ៉េ នៅតែបន្តទទួលយកពលករកម្ពុជាមក ធ្វើការនៅសាធារណៈកូរ៉េដដែល»។ ក្នុងដំណាក់កាលនៃការរីករាលដាលជាសកលនៃជំងឺកូវីដ-១៩ សម្តេច សាយ ឈុំ បានថ្លែងអំណរគុណចំពោះរដ្ឋាភិបាលកូរ៉េ ដែលបានផ្តល់ជំនួយដល់កម្ពុជា ក្នុងការប្រយុទ្ធប្រឆាំងនឹងជំងឺកូវីដ-១៩ តាមរយៈក្របខណ្ឌកិច្ចសហប្រតិបត្តិ ការទ្វេរភាគី និងក្របខណ្ឌកិច្ចសហប្រតិបត្តិការអាស៊ាន និងតំបន់មេគង្គ។ ជាងនេះទៅទៀត សម្ដេចក៏បានថ្លែងអំណរគុណរដ្ឋាភិបាលកូរ៉េ ដែលបានយកចិត្តទុកដាក់ចំពោះពលករកម្ពុជា ដែលប ច្ចុប្បន្នកំពុងបំពេញការងារនៅកូរ៉េ។សម្ដេចថា ពលករនៅកូរ៉េ បានរួមចំណែកដ៏សំខាន់ ដល់ការលើកកម្ពស់ជីវភាពរស់ នៅរបស់ក្រុមគ្រួសាររបស់ពួកគេ និងជួយលើកកម្ពស់សេដ្ឋកិច្ចកម្ពុជាផងដែរ។ ឆ្លៀតឱកាសនោះដែរ ប្រធានព្រឹទ្ធសភាកម្ពុជា បានស្នើឯកអគ្គរដ្ឋទូតកូរ៉េ ជួយចលនា និងលើកទឹកចិត្តអ្នកវិនិយោគ និងអ្នកទេសចរកូរ៉េមកបណ្តាក់ទុនវិនិយោគ និងធ្វើទេសចរណ៍ឲ្យកាន់ តែច្រើនបន្ថែមទៀតនៅកម្ពុជា៕ ដោយ៖ អេង ប៊ូឆេង	2020-12-25T20:18:00+07:00	dap-news.com	https://dap-news.com/national/2020/12/25/107738/
d379b110-68d0-42a2-bc33-7ed50b0fb713	ថ្នាក់ដឹកនាំ សភាពាណិជ្ជកម្មកំពង់ចាម-មណ្ឌលគិរី បរិច្ចាគថវិកា ២០០០ដុល្លារ ជូនសម្ដេចតេជោ ដើម្បីទិញវ៉ាក់សាំងការពារជំងឺកូវីដ១៩	ប្រធានសភាពាណិជ្ជកម្មកំពង់ចាម-ខេត្តមណ្ឌលគិរី លោកឧកញ៉ា ហួត ឈឿន និងសមាជិករបស់ខ្លួន នៅថ្ងៃទី២៥ ខែធ្នូ ឆ្នាំ២០២០នេះ បានបរិច្ចាគថវិកាចំនួន ២០០០ដុល្លារ តាមរយៈ លោក អ៊ុន ចាន់ដា អភិបាលខេត្តកំពង់ចាម ជូនសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដើម្បីទិញវ៉ាក់សាំងកូវីដ-១៩ សម្រាប់ចាក់ជូនប្រជាពលរដ្ឋដោយឥតគិតថ្លៃ។ ការចូលរួមបរិច្ចាគនេះ បានធ្វើឡើងបន្ទាប់ពីសម្តេចតេជោ ហ៊ុន សែន ប្រកាសពីការត្រៀមថវិកាទិញវ៉ាក់សាំងកូវីដ-១៩ មកចាក់ជូនប្រជាពលរដ្ឋដោយឥតគិតថ្លៃ ស្របពេលដែលជំងឺកូវីដ១៩ បានឆ្លងចូលដល់សហគមន៍កម្ពុជា។ សូមបញ្ជាក់ថា សម្តេចតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំងយកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ជូនប្រជាពលរដ្ឋប្រមាណ ៥០ម៉ឺននាក់៕	2020-12-25T20:01:00+07:00	freshnewsasia.com	https://m.freshnewsasia.com/index.php/en/localnews/181388-2020-12-25-06-01-56.html
94fecec9-aebd-48d9-9803-fc976a8dbc73	ភរិយារដ្ឋមន្ត្រីការបរទេសអាមេរិកលោក ប៉ុមប៉េអូ ឆ្លងជំងឺកូវីដ-១៩ ខណៈលោក ប៉ុមប៉េអូ ធ្វើចត្តាឡីស័ក, នេះបើតាម Bloomberg (Video inside)	ភរិយារដ្ឋមន្ត្រីការបរទេសអាមេរិកលោក ម៉ៃក៍ ប៉ុមប៉េអូ គឺលោកស្រី ស៊ូសាន ប៉ុមប៉េអូ (Susan Pompeo) បានទទួលការធ្វើតេស្ដចេញលទ្ធផលវិជ្ជមាន COVID-19 កាលពីដើមខែធ្នូ ខណៈលោក ប៉ុមប៉េអូ ត្រូវបង្ខំចិត្តធ្វើចត្តាឡីស័ក និងតេស្តរកវីរុសនេះផងដែរ។ នេះបើតាមការចេញផ្សាយដោយសារព័ត៌មាន Bloomberg នៅព្រឹកថ្ងៃសុក្រ ទី២៥ ខែធ្នូ ឆ្នាំ២០២០។ សារព័ត៌មាន Bloomberg ដោយផ្អែកលើប្រភពដែលខ្លួនទទួលបានបានឱ្យដឹងទៀតថា លោកស្រី Susan Pompeo ត្រូវបានធ្វើតេស្ដវិជ្ជមាន COVID-19 មុននឹងស្វាមីរបស់លោកស្រីប្រកាសថា លោកនឹងធ្វើចត្តាឡីស័កកាលពីថ្ងៃទី១៦ ខែធ្នូ ក្រោយពីបានប៉ះពាល់មនុស្សម្នាក់ដែលកើនជំងឺនេះ។ លោក ប៉ុមបេអូ ក្រោយមកត្រូវបានធ្វើតេស្ដ «អវិជ្ជមាន» ខណៈក្រសួងការបរទេសអាមេរិក ក៏មិនបានបញ្ជាក់ថា អ្នកដែលលោក ប៉ុមប៉េអូ បានប៉ះពាល់នោះជានរណានោះទេ ហើយក៏មិនបានបញ្ជាក់ថា លោករដ្ឋមន្ត្រីការបរទេសរូបនេះត្រូវធ្វើចត្តាឡីស័ក ចំនួនប៉ុន្មានថ្ងៃនោះដែរ។ ទោះជាយ៉ាងណា កាលពីថ្ងៃទី២១ ខែធ្នូកន្លងទៅ លោក ប៉ុមបេអូ បានបង្ហាញខ្លួនជាសាធារណៈនៅក្នុងកិច្ចប្រជុំ និងធ្វើសន្និសីទសារព័ត៌មានខ្លីជាបន្តបន្ទាប់។ មិនតែប៉ុណ្ណោះរូបលោក និងភរិយាក៏ត្រូវបានគេរាយការណ៍ផងដែរថា បានចូលរួមក្នុងពិធីជប់លៀងវិស្សមកាលនៅឯសេតវិមាន និងក្រសួងការបរទេសអាមេរិកផងដែរ។ ជាការឆ្លើយតប លោក ប៉ុមប៉េអូ បានច្រានចោលការចុះផ្សាយរបស់សារព័ត៌មាន Bloomberg តាមរយៈសារបង្ហោះលើ Twitter ថា ហើយលោក និងភរិយា ក៏មិនបានចូលរួមក្នុងពិធីជប់លៀងណាមួយនៅសេតវិមាន ឬក៏ក្រសួងការបរទេសអាមេរិកនោះដែរ ប៉ុន្តែលោកមិនបានបញ្ជាក់អំពីស្ថានភាពរបស់ភរិយា និងរូបលោកផ្ទាល់ ពាក់ព័ន្ធនឹងការចុះផ្សាយថា ភរិយាលោកបានឆ្លង COVID-19 និងរូបលោកបានធ្វើចត្តាឡីស័កនោះឡើយ៕	2020-12-25T18:22:00+07:00	freshnewsasia.com	https://m.freshnewsasia.com/index.php/en/internationalnews/181377-2020-12-25-04-22-05.html
5da33003-e4d3-40cd-8c29-107ef2a6b29d	BREAKING: សហរដ្ឋអាមេរិក៖ អ្នកជំងឺ២,៨៣៥នាក់ស្លាប់ និងមនុស្សជិត ២០ម៉ឺននាក់ទៀតឆ្លងកូវីដ-១៩ តែក្នុងពេល១ថ្ងៃប៉ុណ្ណោះ! (Video inside)	ករណីឆ្លង និងស្លាប់ប្រចាំថ្ងៃដោយសារ COVID-19 នៅទូទាំងសហរដ្ឋអាមេរិក នៅតែបន្តស្ថិតក្នុងកម្រិតអាក្រក់បំផុតដដែល ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ១៩៣,០៣០នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺ ២,៨៨៣៥នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី២៥ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៩,១១១,៣២៦ករណី ក្នុងនោះមានអ្នកស្លាប់សរុបចំនួន ៣៣៧,០៦៦នាក់ និងជាសះស្បើយឡើងសរុបចំនួន ១១,២១៩,១២៣នាក់។ ចំពោះមុខអាកាសធាតុចុះត្រជាក់ខ្លាំង និងបុណ្យណូអែល ក្រុមអ្នកជំនាញបានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកល (COVID-19) នឹងបន្តកើនឡើងខ្លាំងបន្ថែមទៀត។ គួរបញ្ជាក់ថា សហរដ្ឋអាមេរិកបានសម្រេចការចាក់វ៉ាក់សាំង COVID-19 ជូនប្រជាជនបានជាង ១លាននាក់ហើយ ក្នុងនោះរួមមានបុគ្គលិកសុខាភិបាលជួរមុខ និងមនុស្សវ័យចំណាស់ ដែលងាយរងគ្រោះបំផុត ដោយសារតែការឆ្លងរាតត្បាត COVID-19។ ដោយឡែកលោក ចូ បៃដិន ដែលនឹងត្រូវស្បថឡើងកាន់តំណែង ជាប្រធានាធិបតីនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕	2020-12-25T17:51:00+07:00	freshnewsasia.com	https://m.freshnewsasia.com/index.php/en/internationalnews/181375-2020-12-25-03-51-13.html
719b8c63-4d3b-4da5-957d-dc63b45de337	សម្ដេចតេជោ ហ៊ុន សែន៖ បុណ្យគ្រីស្ទម៉ាសឆ្នាំនេះមិនបានធ្វើឡើងអធិកអធមឡើយ គឺធ្វើជាលក្ខណៈគ្រួសាររៀងៗខ្លួន ដើម្បីការពារជំងឺកូវីដ-១៩ (Video inside)	សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបញ្ជាក់ថា ដោយសារប្រទេសកម្ពុជាកំពុងតែស្ថិតក្នុងការប្រយុទ្ធប្រឆាំង ទប់ស្កាត់ និងប្រុងប្រយ័ត្នចំពោះការរីករាលដាលជំងឺកូវីដ-១៩ ដូច្នេះហើយប្រជាគ្រិស្តបរិស័ទនៅកម្ពុជាមិនបានប្រារព្ធពិធីនេះឲ្យបានអធិកអធមនោះទេ ប៉ុន្តែគឺធ្វើជាលក្ខណៈគ្រួសារនៅតាមគេហដ្ឋានរៀងៗខ្លួន ដោយមានការប្រុងប្រយ័ត្នខ្ពស់។ ការក្រើនរំឭកយ៉ាងដូច្នេះរបស់សម្ដេចតេជោនាយករដ្ឋមន្ត្រី ត្រូវបានបញ្ជាក់នៅក្នុងទំព័រ Facebook ផ្លូវការរបស់សម្ដេច នាថ្ងៃទី២៥ ខែធ្នូ ឆ្នាំ២០២០។ សម្ដេចតេជោបានក្រើនរំឭកដល់ប្រជាពលរដ្ឋឱ្យចូលរួមថែរក្សាសុវត្ថិភាពសុខភាពក្នុងថ្ងៃបុណ្យគ្រីស្ទម៉ាស (Christmas) ដែលជាបុណ្យដ៏សំខាន់របស់ប្រជាគ្រិស្ដបរិស័ទ (Christian) ធ្វើឡើងចំថ្ងៃទី២៥ ខែធ្នូ។ សម្ដេចតេជោបានបញ្ជាក់យ៉ាងដូច្នេះថា ។ សម្ដេចតេជោ ហ៊ុន សែន ក៏បានជូនពរដល់ប្រជាគ្រិស្ដបរិស័ទ ក៏ដូចជាប្រជាពលរដ្ឋខ្មែរទូទាំងប្រទេស សូមឱ្យមានសុខភាពល្អ ជៀសផុតពីជំងឺកូវីដ-១៩ទាំងអស់គ្នា។ ទន្ទឹមនឹងនេះ សម្ដេចតេជោនាយករដ្ឋមន្ត្រី ក៏បានផ្ដាំផ្ញើដល់ប្រជាពលរដ្ឋឱ្យយកចិត្តទុកដាក់ការពារកុំឱ្យឆ្លងជំងឺកូវីដ-១៩ ដោយត្រូវពាក់ម៉ាស និងឧស្សាហ៍ដុសលាងសម្អាតដៃជាមួយសាប៊ូ ជែល ទឹកអាល់កុល រក្សាគម្លាតសុវត្ថិភាព ហើយចំពោះប្រជាពលរដ្ឋដែលកំពុងធ្វើចត្តាឡីស័ក ត្រូវអនុវត្តឱ្យបានខ្ជាប់ខ្ជួនត្រឹមត្រូវតាមការណែនាំរបស់ក្រសួងសុខាភិបាល៕	2020-12-25T17:32:00+07:00	freshnewsasia.com	https://m.freshnewsasia.com/index.php/en/localnews/181372-2020-12-25-03-32-10.html
9a871492-e6b9-4335-9a66-aefcd12d8fbb	សម្ដេចតេជោ៖ កម្ពុជាកំពុងប្រយុទ្ធប្រឆាំងជំងឺកូវីដ-១៩ ដូច្នេះ មិនប្រារព្ធពិធីបុណ្យគ្រីស្ទបរិស័ទ ឲ្យអធិកអធមទេ	ភ្នំពេញ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានថ្លែងថា ប្រទេសកម្ពុជាកំពុងប្រយុទ្ធប្រឆាំងការរីករាល ដាលជំងឺកូវីដ-១៩ ដូច្នេះ មិនធ្វើពិធីបុណ្យគ្រីស្ទបរិស័ទ ឲ្យបានអធិកអធ័ម ប៉ុន្តែធ្វើជាលក្ខណៈគ្រួសារនៅតាម គេហដ្ឋានរៀងៗខ្លួន ដោយការប្រុងប្រយ័ត្ន។ តាមរយៈបណ្ដាញទំនាក់ទំនង សង្គមហ្វេសប៊ុករបស់ សម្ដេចតេជោ ហ៊ុន សែន នាព្រឹកថ្ងៃទី២៥ ខែធ្នូ ឆ្នាំ២០២០ បានថ្លែងថា «ថ្ងៃទី២៥ ខែធ្នូ នេះ ជាថ្ងៃបុណ្យគ្រីស្ទម៉ាស (Christmas) ដែលជាបុណ្យដ៏សំខាន់ របស់បងប្អូនអ្នកគ្រីស្ទបរិស័ទ (Christian)។ ដោយសារប្រទេសយើងកំពុងតែស្ថិត ក្នុងការប្រុងប្រយ័ត្នប្រយុទ្ធប្រឆាំង ទប់ស្កាត់ការរីករាលដាលជំងឺ ឆ្លងកូវីដ-១៩ ដូច្នេះ ហើយបងប្អូនគ្រីស្ទបរិស័ទយើងមិនបានប្រារព្ធពិធីនេះ ឲ្យបានអធិកអធ័មនោះទេ ប៉ុន្តែគឺធ្វើជា លក្ខណៈគ្រួសារនៅតាមគេហដ្ឋានរៀងៗខ្លួន ដោយមានការប្រុងប្រយ័ត្នខ្ពស់»។ ជាងនេះទៅទៀត សម្ដេចតេជោ ជូនពរបងប្អូនគ្រីស្ទបរិស័ទ ក៏ដូចជា ប្រជាពលរដ្ឋខ្មែរទូទាំងប្រទេស មានសុខភាពល្អ ជៀសផុតពីជំងឺកូវីដ-១៩ ទាំងអស់គ្នា ។ ទន្ទឹមនឹងនេះ សម្ដេចតេជោ អំពាវនាវ ប្រជាពលរដ្ឋយកចិត្តទុកដាក់ការពារ កុំឲ្យឆ្លងកូវីដ-១៩ ដោយពាក់ម៉ាស និងឧស្សាហ៍ដុសលាងសម្អាតដៃជាមួយសាប៊ូ ជឹល ទឹកអាល់កុល រក្សាគម្លាតសុវត្ថិភាព ហើយចំពោះពលរដ្ឋដែលកំពុងធ្វើចត្តាឡីស័ក ត្រូវអនុវត្តឲ្យបានខ្ជាប់ខ្ជួនត្រឹមត្រូវ តាមការណែនាំរបស់ក្រសួងសុខាភិបាល។ សូមរំលឹកថា គិតត្រឹមព្រឹកថ្ងៃទី២៥ ខែធ្នូ ឆ្នាំ២០២០នេះ កម្ពុជា រកឃើញអ្នកឆ្លងកូវីដ-១៩ ចំនួន៣៦៣នាក់ ក្នុងនោះ ព្យាបាលជាសះស្បើយ ចំនួន៣៥៤នាក់ ហើយអ្នកកំពុងសម្រាកព្យាបាលជំងឺ នៅមន្ទីរពេទ្យ ចំនួន៩នាក់៕	2020-12-25T16:45:00+07:00	dap-news.com	https://dap-news.com/national/2020/12/25/107638/
f563378d-8bfe-4a6c-98a7-0aca5277f713	ក្រសួងប្រកាសថា មានអ្នកជាសះស្បើយ ពីជំងឺកូវីដ៣នាក់ថ្មី ថែមទៀតហើយ ខណៈគ្មានអ្នកឆ្លងថ្មី មកដល់ព្រឹក២៥ធ្នូ	No Content	2020-12-25T14:18:00+07:00	dap-news.com	https://dap-news.com/national/2020/12/25/107579/
c3f8d6cd-86b3-4c42-b945-1b7b436b44a8	ពលករ ខ្មែរម្នាក់ ឆ្លងជំងឺកូវីដ-១៩ ក្នុងទឹកដីថៃ	ភ្នំពេញ ៖ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យ ក្រសួងសុខាភិបាល កម្ពុជា បានឲ្យដឹងថា មានពលករខ្មែរម្នាក់ ឆ្លងជំងឺកូវីដ-១៩ នៅក្នុងទឹកដីប្រទេស ថៃ។ ពលករខ្មែរម្នាក់នោះ ស្ថិតក្នុងក្រុមពលករ ដែលធ្វើដំណើរពីខេត្តឈុនបូរី ទៅកាន់ទីក្រុងបាងកក ហើយត្រូវបានថៃរកឃើញឆ្លងជំងឺកូវីដ-១៩ ។ លោកស្រី ឱ វណ្ណឌីន បានប្រាប់ក្រុមអ្នកសារព័ត៌មាន ក្នុងគ្រុបតេឡេក្រាម កាលពីថ្ងៃ ទី ២៣ ខែធ្នូ ឆ្នាំ ២០២០ ថា «អ្វីដែលខ្ញុំទទួលបានព័ត៌មាន គឺពលករទាំងនេះ គាត់បានចេញពីឈុនបូរី មកបាងកក ទេ នៅក្នុងពេលថ្មីៗនេះ ហើយត្រូវបានអាជ្ញាធរថៃរកឃេីញមានកូវីដ-១៩ ម្នាក់»។ លោកស្រីបន្ដថា «ដូច្នេះមិនមែនគាត់មានកូវីដ-១៩ ពីកម្ពុជា រួចហើយបានចូលប្រទេសថៃនោះទេ ។ បើតាមព័ត៌មានដែលបានផ្តល់មក គឺពួកគាត់បានចេញទៅថៃ តាំងពីមុនមានហេតុការណ៍ផ្ទុះឡើង នូវការរកឃើញវីរុសកូវីដ-១៩ នៅខេត្តសាមុតសាខន» ៕	2020-12-25T14:14:00+07:00	dap-news.com	https://dap-news.com/national/2020/12/25/107566/
0ce5cab9-514e-465b-ae19-c463397b08ea	TOP NEWS: ក្រសួងសុខាភិបាលបន្តប្រកាសថា មិនមានរកឃើញអ្នកឆ្លងកូវីដ១៩ ថ្មីនោះទេ ខណៈអ្នកជំងឺ៣នាក់បានជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី២៥ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការ មិនមានរកឃើញករណីឆ្លងជំងឺកូវីដ១៩ ថ្មីនៅកម្ពុជានោះទេ ខណៈអ្នកជំងឺចំនួន៣នាក់ថែមទៀត ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យ។ ស្ត្រីជនជាតិខ្មែរ អាយុ២៨ឆ្នាំ ស្នាក់នៅភូមិម៉ាក់ក្លឿង សង្កាត់ច្បារអំពៅ១ ខណ្ឌច្បារអំពៅ រាជធានីភ្នំពេញ ជាបុគ្គលិកហាង Pedro ផ្លូវព្រះសីហនុ ត្រូវបានព្យាបាលជាសះស្បើយ។ បុរសជនជាតិខ្មែរ អាយុ២៧ឆ្នាំ ស្នាក់នៅបឹងទំពន់ ខណ្ឌមានជ័យ រាជធានីភ្នំពេញ ជាអ្នកចូលហាង Pedro ផ្លូវព្រះសីហនុ ត្រូវបានព្យាបាលជាសះស្បើយ។ ស្ត្រីជនជាតិខ្មែរ អាយុ២៦ឆ្នាំ ស្នាក់នៅខណ្ឌដូនពេញ រាជធានីភ្នំពេញ ជាមិត្តភក្តិរបស់បុរសជនជាតិខ្មែរ អាយុ៣៥ឆ្នាំ ដែលបានរកឃើញវិជ្ជមានកូវីដ១៩ នៅថ្ងៃទី០៨ ខែធ្នូ ឆ្នាំ២០២០ ត្រូវបានព្យាបាលជាសះស្បើយ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២៥ ខែធ្នូ ឆ្នាំ២០២០នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ៣៦៣នាក់ ក្នុងនោះព្យាបាលជាសះស្បើយចំនួន ៣៥៤នាក់ និងអ្នកជំងឺ៩នាក់កំពុងសម្រាកនៅមន្ទីរពេទ្យវិញ។ សម្រាប់អ្នកឆ្លងក្នុងព្រឹត្តិការណ៍ «សហគមន៍២៨វិច្ឆិកា» វិញ មានចំនួនសរុប៤១នាក់ ក្នុងព្យាបាលជាសះស្បើយចំនួន ៣៦នាក់ និងកំពុងសម្រាកព្យាបាលនៅមន្ទីរពេទ្យចំនួន ៥នាក់៕	2020-12-25T14:12:00+07:00	freshnewsasia.com	https://m.freshnewsasia.com/index.php/en/localnews/181360-2020-12-25-00-12-38.html
18c5cb68-6a1d-4581-b4c2-fd53fb18fab6	ដំណឹងល្អ! អូស្រ្តាលី ត្រៀមថវិកានឹងទិញវ៉ាក់សាំងបង្ការជំងឺកូវីដ-១៩ ជួយដល់កម្ពុជា	ឯកអគ្គរដ្ឋទូតអូស្រ្តាលី ប្រចាំកម្ពុជា លោក Pablo Chiho Kang បានថ្លែងថា រដ្ឋាភិបាលអូស្រ្តាលី ត្រៀមថវិកា៣០០លានដុល្លារ សម្រាប់ទិញវ៉ាក់សាំងបង្ការជំងឺកូវីដ-១៩ ជួយដល់ប្រទេស នៅតំបន់អាស៊ីអាគ្នេយ៍ រួមទាំងប្រទេសកម្ពុជាផងដែរ។ លោកបានថ្លែងបែបនេះក្នុងជំនួបពិភាក្សាការងារជាមួយលោក អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ កាលពីថ្ងៃទី២៣ ខែធ្នូ ឆ្នាំ២០២០។ លោក Pablo Chiho Kang បានឲ្យដឹងថា រដ្ឋាភិបាលអូស្រ្តាលី សន្យានឹងជួយឧបត្ថម្ភគាំទ្រដល់ រាជរដ្ឋាភិបាលកម្ពុជា តាមរយៈការផ្តល់ហិរញ្ញប្បទានឥតសំណង សម្រាប់អនុវត្តគម្រោង និងកម្មវិធីនានា ដែលកំពុងប្រតិបត្តិការនៅកម្ពុជាបន្តទៀត សំដៅលើកកម្ពស់គុណភាពសេវាសុខាភិបាល, វិស័យកសិកម្ម, ការផ្គត់ផ្គង់ទឹកស្អាត និងហេដ្ឋារចនាសម្ព័ន្ធអគ្គិសនី និងគាំទ្ររាជរដ្ឋាភិបាល ក្នុងការអនុវត្តគោលនយោបាយគាំពារ សង្គម និងធានាសមភាពក្នុងការទទួលបាននូវសេវាសង្គមដល់ជនពិការ និងស្រ្តីងាយរងគ្រោះ។ លោកបញ្ជាក់យ៉ាងដូច្នេះថា «រដ្ឋាភិបាលអូស្រ្តាលី នឹងចូលរួមគាំទ្រហិរញ្ញប្បទានមានទឹកប្រាក់ ៣០០លានដុល្លារអូស្រ្តាលី ដល់ប្រទេស នៅតំបន់អាស៊ីអាគ្នេយ៍ រួមមានប្រទេសកម្ពុជាផងដែរ ក្រោមកញ្ចប់ជំនួយ វ៉ាក់សាំងបង្ការជំងឺកូវីដ-១៩ ក្នុងន័យបង្ហាញពីគោលជំហររបស់រដ្ឋាភិបាលអូស្រ្តាលី ដើម្បី ឆ្លើយតបទៅនឹងការបញ្ឍប់ការរីករាលដាលនៃជំងឺកូវីដ-១៩ ប្រកបដោយប្រសិទ្ធភាពសម្រាប់ជាប្រយោជន៍ ដល់កម្ពុជា និងប្រទេសក្នុងតំបន់អាស៊ីអាគ្នេយ៍»។ លោករៀបរាប់ថា កម្មវិធីនេះ នឹងផ្តោតលើសមាសភាព៣ សំខាន់ៗ រួមមាន៖ ការធ្វើ កិច្ចលទ្ធកម្ម, ការផ្តល់ប្រឹក្សាបច្ចេកទេស (ការដឹកជញ្ជូន និងការរក្សាទុកនូវវ៉ាក់សាំង) និង ការផ្តល់ការបណ្តុះ បណ្តាលដល់ក្រុមការងារសុខាភិបាល។ ជាការឆ្លើយតបលោក អូន ព័ន្ធមុនីរ័ត្ន បានសម្តែងនូវសេចក្តីសោមនស្សរីករាយ ចំពោះគំនិតផ្តួចផ្តើមនេះ និងបានជម្រាប ទៅលោកអគ្គរដ្ឋទូតផងដែរថា, ផ្អែកតាមអនុសាសន៍ ណែនាំរបស់សម្តេចតេជោនាយករដ្ឋមន្ត្រី, បច្ចុប្បន្ន រាជរដ្ឋាភិបាលកម្ពុជា បាននិងកំពុងរៀបចំកិច្ចប្រជុំ ជាមួយដៃគូអភិវឌ្ឍន៍ពាក់ព័ន្ធនានា ទាំងពហុភាគី និងទាំងទ្វេភាគី ជាពិសេស អង្គការសុខភាពពិភពលោក (WHO) ដើម្បីពិភាក្សាអំពីគម្រោង លទ្ធកម្មទិញវ៉ាក់សាំងបង្ការជំងឺកូវីដ-១៩ និងកម្មវិធី ចាក់វ៉ាក់សាំងបង្ការជំងឺកូវីដ-១៩ ក្នុងគោលបំណងទទួលបាននូវព័ត៌មាន គ្រប់ជ្រុង ជ្រោយ, ស័ក្តសិទ្ធិភាព នៃផែនការ និងសកម្មភាពជាយុទ្ធសាស្ត្រ ក្នុងការចាត់ចែង បញ្ជាទិញ ដើម្បីធានាបាននូវការគ្រប់គ្រងសុវត្ថិភាព គុណភាព និងប្រសិទ្ធភាព នៃការប្រើប្រាស់ វ៉ាក់សាំងបង្ការជំងឺកូវីដ-១៩ សម្រាប់ផ្តល់ជូនប្រជាជនកម្ពុជា ឲ្យបានឆាប់រហ័ស និងទាន់ពេលវេលា។ លោកគូសបញ្ជាក់ថា រាជរដ្ឋាភិបាលកម្ពុជា នឹងបញ្ជាទិញវ៉ាក់សាំងបង្ការជំងឺកូវីដ-១៩ ទាំងឡាយណា ដែលមានការទទួលស្គាល់ ពីអង្គការសុខភាពពិភពលោក (WHO) តែប៉ុណ្ណោះ។ ឆ្លៀតឱកាសនោះ ឯកអគ្គរដ្ឋទូតអូស្រ្តាលី ក៏បានថ្លែងនូវការកោតសរសើរ និងវាយតម្លៃខ្ពស់ ចំពោះកិច្ចខិតខំប្រឹងប្រែង របស់រាជរដ្ឋាភិបាល ក្នុងភាពជាម្ចាស់ ប្រកបដោយបុរេសកម្មលើកិច្ចការ ប្រយុទ្ធប្រឆាំងនឺងជំងឺរាតត្បាត ជាសកលនេះ និងបានបង្ហាញជំហរច្បាស់លាស់ ក្នុងការត្រៀមខ្លួនជាស្រេច ក្នុងបន្តសកម្មចូលរួមជាមួយ រាជរដ្ឋាភិបាលថែមទៀត ៕	2020-12-25T10:06:09+07:00	kbnnews.com	https://kbn.news/archives/197215
7777ed27-1239-4a9a-8b7b-3b0d62e4389a	ពលករខ្មែរម្នាក់ បានរកឃើញ ឆ្លងកូវីដ១៩នៅប្រទេសថៃ	ពលករខ្មែរលួចឆ្លងដែនចូលប្រទេសថៃ ១១នាក់ ដោយបានធ្វើដំណើរតាមរថយន្ដឈ្នួលឆ្ពោះចូលស្រុកផានថង ខេត្ដឈុនបុរី គោលដៅទៅកាន់ទីក្រុងបាងកក ត្រូវបានអាជ្ញាធរថៃចាប់ និងធ្វើតេស្ដឃើញវិជ្ជមានជំងឺកូវីដ ១៩ ម្នាក់ ។ យោងតាមការប្រកាសព័ត៌មានពីស្ថាននីយ៍វិទ្យុនិងទូរទស្សន៍ថៃចន្ទបុរី(NBT Chanthaburi) នៅថ្ងៃទី២៣ ខែធ្នូ ឆ្នាំ២០២០ លោក ផាក់ថន ធៀនឆៃ អភិបាលខេត្តឈុនបុរី បានថ្លែងការណ៍ថា មានពលករកម្ពុជាចំនួន ១១នាក់ បានធ្វើដំណើរដោយរថយន្តឈ្នួលចូលមកស្រុកផានថង ខេត្តឈុនបុរី កាលពីថ្ងៃទី១៧ ខែធ្នូ ឆ្នាំ២០២០។ លោកអភិបាលខេត្ដឈុនបុរី បន្តថា បន្ទាប់ពីទទួលបានដំណឹងថាមានពលករបរទេសចូលមកស្នាក់នៅក្នុងភូមិរបស់ខ្លួន លោកមេភូមិបានចុះធ្វើការត្រួតពិនិត្យហើយឃើញថាជាពលករកម្ពុជាខុសច្បាប់ បន្ទាប់មកធ្វើតេស្តរកជំងឺកូវីដ-១៩ ដោយទទួលបានលទ្ធផលវិជ្ជមានចំនួន១នាក់ ភេទស្រី អាយុ១៩ឆ្នាំ ត្រូវបានបញ្ជូនទៅកាន់មន្ទីពេទ្យ និងអនុវត្តតាមវិធានការសុខភិបាលបន្តទៀត។ បច្ចុប្បន្ន អាជ្ញាធរកំពុងធ្វើការសាកសួរ ពលកររូបនោះ ដើម្បី ស្វែងរកប្រភព និងប្រវត្តិការនៃធ្វើដំណើររបស់អ្នកជំងឺ។ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានបញ្ជាក់ប្រាប់សារព័ត៌មានក្នុងប្រទេសកម្ពុជាថា ពលករខ្មែរដែលមានវិជ្ជមានរូបនេះ មិនមែនមានកូវីដ-១៩ពីកម្ពុជារួចហើយ បានចូលប្រទេសថៃនោះទេ គឺពលករ ខ្មែរទាំងនេះធ្វើដំណើរចេញពីឈុនបូរី មកបាងកក។ ចំណែក លោក គុយ គួង អ្នកនាំពាក្យក្រសួងការបរទេសកម្ពុជា ថ្លែងថា មិនទាន់មានព័ត៌មានផ្លូវការនៅឡើយទេ។ ទូតកម្ពុជានៅប្រទេសថៃ កំពុងទាក់ទងភាគីថៃដើម្បីបញ្ជាក់ករណីនេះ៕	2020-12-25T09:28:20+07:00	kbnnews.com	https://kbn.news/archives/197196
7e2a6243-bdd1-4e08-bee5-0743f16e7485	ប៉ុន្មានថ្ងៃនេះល្អណាស់សម្រាប់កម្ពុជា មានតែអ្នកជាសះស្បើយពីកូវីដ១៩ មិនមានអ្នកឆ្លងថ្មី	រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្តីប្រកាសព័ត៌មាននៅព្រឹក ថ្ងៃទី២៥ ខែធ្នូ ឆ្នាំ២០២០ថា ក្រសួងរកមិនឃើញមានករណីឆ្លងជំងឺកូវីដ-១៩ថ្មី នៅកម្ពុជាទេ ប៉ុន្ដែមានករណីអ្នកជំងឺព្យបាលជាសះស្បើយចំនួន៣នាក់បន្ថែមទៀត។ ក្រសួងសុខាភិបាលកម្ពុជា បានបញ្ជាក់ថា អ្នកជំងឺទាំង៣នាក់ ដែលត្រូវព្យាបាលជាសះស្បើយនោះ គឺជាអ្នកជំងឺឆ្លងពីក្នុងព្រឹត្តិការណ៍ «សហគមន៍២៨វិច្ឆិកា» រួមមាន៖ ១-ស្ត្រីជនជាតិខ្មែរ អាយុ២៨ឆ្នាំ ស្នាក់នៅភូមិម៉ាក់ក្លឿង សង្កាត់ច្បារអំពៅ១ ខណ្ឌច្បារអំពៅ រាជធានីភ្នំពេញ ហើយជាបុគ្គលិកហាង Pedro ផ្លូវព្រះសីហនុ ត្រូវបានព្យាបាលជាសះស្បើយ។ ២-បុរសជនជាតិខ្មែរ អាយុ២៧ឆ្នាំ ស្នាក់នៅបឹងទំពន់ ខណ្ឌមានជ័យ រាជធានីភ្នំពេញ ជាអ្នកចូលហាង Pedro ផ្លូវព្រះសីហនុ ត្រូវបានព្យាបាលជាសះស្បើយ។ ៣-ស្ត្រីជនជាតិខ្មែរ អាយុ២៦ឆ្នាំ ស្នាក់នៅខណ្ឌដូនពេញ រាជធានីភ្នំពេញ ជាមិត្តភក្តិរបស់បុរសជនជាតិខ្មែរ អាយុ៣៥ឆ្នាំ ដែលបានរកឃើញវិជ្ជមានកូវីដ១៩ នៅថ្ងៃទី០៨ ខែធ្នូ ឆ្នាំ២០២០ ត្រូវបានព្យាបាលជាសះស្បើយ។ បើគិតមកដល់វេលាម៉ោង៧ព្រឹក ថ្ងៃទី២៥ ខែធ្នូ ឆ្នាំ២០២០នេះ នៅកម្ពុជាបានរកឃើញអ្នកឆ្លងកូវីដ-១៩ សរុប ៣៦៣នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយចំនួន៣៥៤នាក់។ ចំណែកអ្នកជំងឺ៩នាក់ផ្សេងទៀត កំពុងសម្រាក នៅក្នុងមន្ទីរពេទ្យរបស់រដ្ឋ។ ដោយឡែកសម្រាប់អ្នកឆ្លងក្នុងព្រឹត្តិការណ៍ «សហគមន៍២៨វិច្ឆិកា» វិញ មានចំនួនសរុប៤១នាក់ ក្នុងនោះព្យាបាលជាសះស្បើយចំនួន ៣៦នាក់ ហើយអ្នកជំងឺចំនួន៥នាក់ផ្សេងទៀត កំពុងសម្រាកព្យាបាល នៅមន្ទីរពេទ្យ៕	2020-12-25T09:18:00+07:00	kbnnews.com	https://kbn.news/archives/197187
012463ff-2245-471b-baf9-b49046906437	អាណិតណាស់ ! តារាចម្រៀងកញ្ញា សោភា ទេពី ពេលនេះកំពុងកើតជំងឺម្យ៉ាងធ្វើឲ្យសម្រស់របស់នាងប្រែជា………	ប្រិយមិត្តភាគច្រើនប្រាកដជាបានស្គាល់រួចមកហើយពី តារាចម្រៀងវ័យក្មេងម្នាក់ដែលនាងមានអាយុតិចទើបតែ១៧ឆ្នាំទេ ប៉ុន្តែរូបឆោមលោមពណ៌របស់នាងស្រស់ស្អាតទ្រលុកទ្រលន់ដែលអាចធ្វើឲ្យបណ្តាអ្នកគាំទ្រគិតថានាងអាចនឹងអាយុច្រើនជាងនេះ។ តារាចម្រៀងកញ្ញា សោភា ទេពី ដែលត្រូវបានគេដឹងថាជាតារាចម្រៀងធំមុនអាយុនោះ តែងតែបង្ហោះនូវរូបភាពស្រស់ស្អាតជារឿយៗកាលពីពេលកន្លងមកនេះ។ ប៉ុន្តែអ្វីដែលធ្វើឲ្យប្រិយមិត្តមានការភ្ញាក់ផ្អើលនោះ គឺនៅថ្ងៃទី២៤ ខែធ្នូ ឆ្នាំ២០២០ ម្សិលមិញនេះស្រាប់តែនាងបានបង្ហោះរូបភាពមួយចំនួន ហាក់ដូចជានាងកំពុងតែបានជម្ងឺម្យ៉ាង ដោយមានដំបៅតូចៗជាច្រើនកើតពេញនៅលើផ្ទៃមុខរបស់នាង ដែលអាចធ្វើឲ្យគេដឹងថានាងកំពុងតែកើតជម្ងឺម្យ៉ាង។ ក្នុងនោះផងដែរនាងក៏បានបកស្រាយថា ខ្លួននាងកំពុងតែកើតជម្ងឺអុតស្វាយ ធ្ងន់ធ្ងរណាស់ ដែលនាងមិនដឹងថាពេលណាបានជាសះស្បើយវិញនោះទេ។ នាងក៏បានបន្ថែមទៀតថា ជម្ងឺនេះហាក់ដូចជាធ្វើឲ្យនាងមានអាការៈពិបាកក្នុងខ្លួនណាស់។ គួររំលឹកផងដែរថា ជម្ងឺអុតស្វាយគឺកើតឡើងទៅលើមនុស្សគ្រប់ៗគ្នាតែម្តងប៉ុណ្ណោះក្នុងមួយជីវិត។ យ៉ាងណាមិញ ក៏មានប្រិយមិត្តអ្នកគាំទ្រនាង ក៏ដូចជាមិត្តភក្តិមួយចំនួនបានចូលទៅខំមិនជូនពរសូមឲ្យនាងឆាប់បានជាសះស្បើយពីជំងឺមួយនេះផងដែរ។	2020-12-25T09:11:31+07:00	kbnnews.com	https://kbn.news/archives/197177
e4228aad-23e8-41a7-b485-bc3ca36f746e	ការវះកាត់ និងតសរសៃឈាមបេះដូង មានសារៈសំខាន់យ៉ាងណាចំពោះអ្នកជំងឺស្ទះសរសៃឈាមបេះដូង	គោលបំណង នៃការវះកាត់តសរសៃឈាមបេះដូង (CABG=Coronary Artery Bypass Grafting) គឺដើម្បីបង្កើនលំហូរឈាមទៅចិញ្ចឹមសាច់ដុំបេះដូងដែលខូចខាតដោយសារជំងឺស្ទះសរសៃឈាមបេះដូង(Coronary artery Desease)។ គ្រូពេទ្យវះកាត់ប្រើប្រាស់ផ្នែកខ្លះ នៃសរសៃឈាមខ្មៅនៅជើង(Internal saphenous vein) ឬសរសៃឈាមក្រហម នៃដៃ(Radial artery) ឬសរសៃឈាមក្រហមទៅចិញ្ចឹមសាច់ដុំទ្រូង(Internal mammary artery) ដើម្បីឲ្យមានចរន្តឈាមឆ្លងកាត់ទៅដល់ផ្នែកតូចៗ នៃសរសៃឈាមបេះដូង។ ការវះកាត់តសរសៃឈាមបេះដូង គឺជាការវះកាត់ជួយសង្គ្រោះជីវិតមនុស្សដែលស្ទះសរសៃឈាមបេះដូងដោយសារខ្លាញ់ ហើយមិនអាចធ្វើការព្យាបាលដោយបាញ់ពង្រីកដោយរ៉ឺស័របាន។ ក) តើសរសៃឈាមបេះដូង(Coronary artery)ត្រូវបានរួមត្បៀតដោយរបៀបណា? ដោយកត្តាគ្រោះថ្នាក់ផ្សេងៗដូចជា ៖ – ជំងឺលើសឈាម – ជំងឺទឹកនោមផ្អែម – ជំងឺលើសខ្លាញ់ – ការពិសាបារី – លើសទម្ងន់ និងអ្នកជំងឺដែលមិនសូវបញ្ចេញពលកម្ម។ កត្តាទាំងនេះ អាចបណ្តាលឲ្យជញ្ជាំងសរសៃឈាមបេះដូងឡើងរឹង ក្រិន និងបង្ក ទៅជាកំណកកំបោរ ដែលរំខានដល់លំហូរឈាមទៅចិញ្ចឹមបេះដូង។ កំណកទាំងនេះ អាចបណ្តាលឲ្យមានជារោគសញ្ញាឈឺដើមទ្រូង(angina) ឬបើសិនជាធ្ងន់ធ្ងរអាចបណ្តាលឲ្យគាំងបេះដូងតែម្ដង។ ខ) អត្ថប្រយោជន៍ នៃការវះកាត់តសរសៃឈាមបេះដូង CABG ប្រែប្រួលពីមនុស្សម្នាក់ទៅមនុស្សម្នាក់។ គ្រូពេទ្យវះកាត់របស់អ្នកនឹងពិភាក្សាពីផលប្រយោជន៍ដែលរំពឹងទុកជាមួយអ្នក។ CABG អាច: – កាត់បន្ថយការឈឺចាប់របស់អ្នកជំងឺ – បន្ថយបរិមាណឱសថដែលអ្នកកំពុងប្រើ – បង្កើនឱកាសរស់នៅបានយូរ ម្យ៉ាងវិញទៀត អ្នកជំងឺត្រូវតែ ៖ – បញ្ឈប់ការជក់បារី – ប្រើប្រាស់ថ្នាំឲ្យបានទៀងទាត់តាមគ្រូពេទ្យណែនាំ – ទទួលអាហារដែលមិនសូវមានជាតិខ្លាញ់ និងប្រៃហួសហេតុ -ជាពិសេសហាត់ប្រាណឲ្យបានទៀងទាត់។ គ) បន្ទាប់ពីការវះកាត់ ៖ – អ្នកជំងឺ នឹងត្រូវស្នាក់នៅក្នុងបន្ទប់សង្គ្រោះបន្ទាន់រយៈពេលប្រហែល៤៨ម៉ោង បន្ទាប់មកគាត់នឹងវិលមកសម្រាកក្នុងបន្ទប់ថែទាំទូទៅដោយមានការតាមដានជាមួយគ្រូពេទ្យជំនាញ និងការធ្វើអេកូពិនិត្យបេះដូងជាប្រចាំ។ ប្រសិនបើមិនមានសញ្ញាអ្វីគួរបារម្ភ អ្នកជំងឺអាចចាកចេញពីមន្ទីរពេទ្យក្នុងរយៈពេលប្រហែល១០ថ្ងៃ។ – បន្ទាប់ពីការវះកាត់បានជោគជ័យ និងចេញពីមន្ទីរពេទ្យ អ្នកជំងឺគួរមកពិនិត្យសុខភាពឲ្យបានទៀងទាត់ទៅតាមការណាត់ជាមួយគ្រូពេទ្យជំនាញ និងពិសាថ្នាំឲ្យបានត្រឹមត្រូវទៅតាមវេជ្ជបញ្ជាគ្រូពេទ្យ។ ជារួមការវះកាត់តសរសៃឈាមបេះដូង គឺជាការវះកាត់មួយដ៏សំខាន់មិនអាចអត់បាននៅក្នុងការធ្វើការព្យាបាលអ្នកជំងឺស្ទះសរសៃឈាមបេះដូង។ ការវះកាត់ប្រភេទនេះ មានធ្វើឡើងក្នុងមជ្ឈមណ្ឌលព្យាបាលជំងឺបេះដូង មន្ទីរពេទ្យកាល់ម៉ែត ដោយក្រុមការងារវេជ្ជបណ្ឌិតវះកាត់ឯកទេស និងគិលានុបដ្ឋាកដែលមានបទពិសោធន៍ខ្ពស់។ ‘ស្វែងរកការប្រឹក្សាព្យាបាលអំពីជំងឺបេះដូងបានត្រឹមត្រូវ និងទាន់ពេលវេលា គឺផ្តល់អាទិភាពខ្ពស់ក្នុងការព្យាបាលប្រកបដោយប្រសិទ្ធភាព៕	2020-12-25T09:10:00+07:00	kampucheathmey.com	https://www.kampucheathmey.com/health/35358
a7c19f45-958e-4eda-b083-c5ddab521d95	ជំងឺក្លនលូន អាចបង្កគ្រោះថ្នាក់ធ្ងន់ធ្ងរ	ជំងឺក្លនលូន គឺជាការបិទមិនជិតពីកំណើត (congénitale) ឬការយាធ្លាក់ (faibless) នៃស្រោមគ្របពោះ ដែលបណ្តាលឲ្យផ្នែកមួយនៃពោះវៀនលូនចេញ ហើយបង្កើតបានជាដុំពកមួយនៅក្រោមស្បែក។ ក) មូលហេតុ កត្តាមួយចំនួន ដែលបណ្តាលឲ្យកើតជំងឺក្លនលូនមាន – កត្តាពីកំណើតទារកខ្លះ កើតមកអាចមានក្លនលូនពីកំណើត អាចបាត់ទៅវិញដោយខ្លួនឯងមុនអាយុ ២ឆ្នាំ។ – ភាពចាស់ឬយាៈ នៅពេលវ័យចាស់ជរា – មូលហេតុមួយផ្សេងទៀតរបស់ក្លនលូន គឺបណ្តាលមកពីការលើករបស់ធ្ងន់ៗពេក ឬការប្រឹងខ្លាំងពេក (ចំពោះស្ត្រី ដូចជាពេលសម្រាលកូន) ខ) រោគសញ្ញា ជំងឺនេះអាចកើតជារោគសញ្ញាដូចជា – កើតឡើងដោយស្ងៀមស្ងាត់។ – ជាដុំពកនៅក្បែរក្រលៀន ឬស្រោមពងស្វាស (ប្រុស និងស្រីអាចកើតមានដូចគ្នា) ។ – ករណីមិនទាន់មានផលលំបាក (complication) ដុំពកកើតមាន ឬ ប៉ោងធំនៅពេលប្រឹង ឬក្អក ជាដុំពកទន់នៅក្បែរក្រលៀន ឬធ្លាក់ចូលក្នុងស្រោមពងស្វាស។ – ករណីមានក្លនលូន ហើយមិនបានព្យាបាលត្រឹមត្រូវ វានឹងវិវត្តន៍ទៅជាដុំពកធំរមួល ឬអាចរលួយពោះវៀន ដែលធ្លាក់ចូលរន្ធក្លននោះ អ្នកជំងឺមានរោគសញ្ញាដូចជា ចុកពោះ ចងក្អួត ទល់លាមក។ សំគាល់៖ ការឡើងហើមកូនកណ្តុរ ក៏អាចបណ្តាលឲ្យមានដុំពកត្រង់ក្រលៀនដែរ ដែលគេអាចច្រឡំគ្នា ដែលជាជំងឺផ្សេងមួយទៀត។ គ) ការការពារ និងការព្យាបាល វិធីដែលអាចការពារនិងព្យាបាលជំងឺក្លនលូនមានៈ – ជៀសវាងការប្រើកម្លាំង ឬលើករបស់ធ្ងន់ៗពេក – ប្រើខ្សែក្រវាត់ទ្រកន្លែង ដែលមានក្លន – ប្រឹក្សាយោបល់ជាមួយវេជ្ជបណ្ឌិតជំនាញ – បើក្លនលូនប៉ោងធំ អាចសាកល្បងរុញវាបញ្ចូលទៅវិញ ដោយឲ្យអ្នកជំងឺដេកលើកជើង ឲ្យខ្ពស់ជាងក្បាល ហើយសង្កត់ថ្នមៗទៅលើកន្លែងដែលប៉ោងនោះ។ បើរុញវាមិនចូលវិញទេត្រូវឈប់ភ្លាម ហើយស្វែងរកជំនួយពីគ្រូពេទ្យជំនាញជាបន្ទាន់។ – ក្នុងករណីក្លនមានការឈឺចាប់យ៉ាងខ្លាំង ឬបណ្តាលឲ្យមានក្អួត ហើយអ្នកជំងឺទល់លាមកគ្មានបត់ជើងធំទេ នោះអាចជាសញ្ញាគ្រោះថ្នាក់។ ត្រូវមកជួបពិគ្រោះជាមួយគ្រូពេទ្យជំនាញ ដែលអាចត្រូវធ្វើការវះកាត់ជាចាំបាច់។ «បើលោកអ្នក មានរោគសញ្ញាដូចបានរៀបរាប់ខាងលើ សូមបងប្អូនអញ្ជើញមកពិគ្រោះប្រឹក្សាជាបន្ទាន់ជាមួយគ្រូពេទ្យជំនាញនៃមន្ទីរពេទ្យកាល់ម៉ែត ដើម្បីទទួលបានការពន្យល់លំអិតអំពីស្ថានភាពនៃជំងឺ និងវិធីសាស្ត្រនៃការព្យាបាល ទាន់ពេលវេលា ដើម្បីជៀសវាងបង្កគ្រោះថ្នាក់ និងផលវិបាកធ្ងន់ធ្ងរ»៕	2020-12-25T08:32:00+07:00	kampucheathmey.com	https://www.kampucheathmey.com/health/35344
0587796c-460f-452b-8cac-d41ace424824	វិបត្តិកូវីដ១៩ធ្វើឲ្យបាត់បង់ភាពរីករាយក្នុងបុណ្យណូអែលនៅដែនដីពិសិដ្ឋគ្រិស្តសាសនានិងជុំវិញពិភពលោក	នៅទីក្រុង Bethlehem នៃតំបន់ West Bank នៅមជ្ឈិមបូព៌ា ដែលជាកន្លែងប្រសូត្ររបស់ព្រះយេស៊ូ កាលពីថ្ងៃព្រហស្បតិ៍ម្សិលមិញបានចាប់ផ្តើមប្រារព្ធបុណ្យរាត្រីមុនណូអែលដោយមានក្បួនភ្លេងពោរពេញដោយក្តីសប្បាយរីករាយនិងការមកដល់នៃបុព្វជិតកាតូលិកកំពូលនៅទឹកដីពិសិដ្ឋនេះ ក៏ប៉ុន្តែមនុស្សតិចតួចបានស្ថិតនៅទីនោះដើម្បីស្វាគមន៍ពួកគេនៅពេលដែលការរាតត្បាតនៃវីរុសកូរ៉ូណានិងការបិទសកម្មភាពសង្គមដ៏តឹងរ៉ឹងបានកាត់បន្ថយការប្រារព្ធពិធីតាមបែបប្រពៃណីនៅកន្លែងកំណើតរបស់ព្រះយាស៊ូនេះ។ នេះតាមសេចក្តីរាយការណ៍របស់ទីភ្នាក់ងារព័ត៌មាន AP។ ទិដ្ឋភាពសោះកក្រោះស្រដៀងគ្នានេះ បានកើតមានឡើងនៅទូទាំងពិភពលោកនៅពេលដែលការជួបជុំក្រុមគ្រួសារនិងនិងការសូត្រធម៌ដែលកត់សម្គាល់នៃការឈប់សម្រាកបានត្រូវកាត់បន្ថយឬលុបចោលការជួបជុំគ្នានេះ។ នៅក្នុងប្រទេសអូស្ត្រាលី ពួកអ្នកសូត្រធម៌ ត្រូវកក់សំបុត្រតាមអនឡាញដើម្បីចូលរួមពិធីនៅព្រះវិហារដោយអនុវត្តគម្លាតសង្គម។ ប្រទេសហ្វីលីពីន បានហាមឃាត់ការប្រមូលផ្តុំគ្នាមានមនុស្សច្រើន ហើយបានរារាំងមិនឲ្យក្រុមគ្រួសារសាច់ឆ្ងាយចូលរួមការទទួលទានអាហារពេលល្ងាចបុណ្យណូអែលតាមប្រពៃណី។ ការច្រៀងចម្រៀងជាក្រុមតាមប្រពៃណីរបស់កូនក្មេងពីផ្ទះមួយទៅផ្ទះមួយបានត្រូវលុបចោលនៅក្នុងប្រទេសក្រិក។ នៅល្ងាចមុនថ្ងៃណូអែលក្នុងប្រទេសអ៊ីតាលី ជួងនៅព្រះវិហារ បានត្រូវបន្លឺឡើងឆាប់ជាងធម្មតា។ បម្រាមគោចរម៉ោង១០យប់របស់រដ្ឋាភិបាលអ៊ីតាលី បានបណ្តាលឲ្យអាចារ្យគ្រិស្តសាសនាផ្លាស់ប្តូរការធ្វើពិធី ដោយការសូត្រធម៌«ពាក់កណ្តាលយប់» មកចាប់ផ្តើមនៅល្ងាចថ្ងៃព្រហស្បត៍នៅព្រះវិហារខ្លះបានប្រារព្ធពិធីប៉ុន្មានម៉ោងមុនបន្ទាប់ពីមេឃងងឹត។ សម្តេចប៉ាប Pope Francis ដែលបានប្រាប់ប្រជាពលរដ្ឋថា «ត្រូវតែគោរព»វិធានការរបស់អាជ្ញាធរស៊ីវិលដើម្បីប្រយុទ្ធប្រឆាំងការរាតត្បាតនៃជំងឺកូវីដ១៩នេះ ព្រះអង្គក៏គោរពដូចគ្នាដែរ។ នៅឆ្នាំនេះ ការប្រមូលផ្តុំអុតទានបុណ្យណូអែលនៅព្រះវិហារ Basillica នៅ St. Peter របស់បុរីវ៉ាទីកង់ក៏បានផ្លាស់ប្តូរមកធ្វើពីម៉ោង៩:៣០នាទីយប់មកម៉ោង៧:៣០នាទីយប់វិញ។ ការប្រារព្ធពិធីនៅទីកន្លែងផ្សេងទៀតនៅទ្វីបអឺរ៉ុប បានត្រូវលុបចោលឬកាត់បន្ថយយ៉ាងខ្លាំងនៅពេលដែលការឆ្លងវីរុសបានកើនឡើងនៅទូទាំងទ្វីបនិងមានវីរុសវិវត្តិន៍ថ្មីដែលអាចរាលដាលកាន់តែឆាប់រហ័សឡើង បានត្រូវគេរកឃើញ៕	2020-12-25T07:00:00+07:00	khmer.voanews.com	https://khmer.voanews.com/a/coronavirus-dampens-christmas-joy-in-bethlehem-and-elsewhere/5713305.html
3f1dad69-f9a7-4aac-93c2-a3dbcce78a18	វេទិកាសេដ្ឋកិច្ចពិភពលោក៖ ប្រទេសមានឌីជីថលជឿនលឿននិងមានប្រព័ន្ធសុវត្ថិភាពសង្គម សម្របបានប្រសើរក្នុងអំឡុងជំងឺរាតត្បាត	របាយការណ៍ស្តីពីភាពប្រកួតប្រជែងសាកលរបស់អង្គការវេទិកាសេដ្ឋកិច្ចពិភពលោក (WEF) ក្នុងឆ្នាំនេះ បានវាស់ពីសមត្ថភាពរបស់ប្រទេសនានាក្នុងការទប់ទល់និងងើបឡើងវិញពីការបំផ្លិចបំផ្លាញដោយសារការរាតត្បាតនៃវីរុសកូរ៉ូណា។ ដោយសារជំងឺរាតត្បាតជាសាកលនិងមិនអាចប្រមូលទិន្នន័យចាំបាច់បាន ការដាក់ចំណាត់ថ្នាក់ប្រទេសនៅក្នុងរបាយការណ៍ប្រកួតប្រជែងរបស់អង្គការវេទិកាសេដ្ឋកិច្ចពិភពលោក ត្រូវបានផ្អាក។ ផ្ទុយទៅវិញអង្គការនេះបានពិនិត្យមើលកត្តាដែលជួយឲ្យសេដ្ឋកិច្ចប្រទេសនានាអាចគ្រប់គ្រងនិងងើបឡើងវិញពីជំងឺរាតត្បាតនេះឲ្យបានប្រសើរជាងមុន។ របាយការណ៍នោះបានកត់សម្គាល់ពីការធ្លាក់ចុះនៃសេដ្ឋកិច្ចយ៉ាងធ្ងន់ធ្ងរ ដែលបង្កដោយការឆ្លងវីរុសបានបន្តមានផលប៉ះពាល់ដល់សង្គមនិងសេដ្ឋកិច្ចយ៉ាងខ្លាំង។ ទោះបីមិនមានប្រទេសណាដែលងើបឡើងវិញដោយមិនរងផលប៉ះពាល់ឡើយនោះ ប្រទេសមួយចំនួនរឹងប៉ឹងជាងប្រទេសផ្សេងទៀត។ នាយកគ្រប់គ្រងអង្គការវេទិកាសេដ្ឋកិច្ចពិភពលោក អ្នកស្រី Saadia Zahidi និយាយថាប្រទេសនានាដែលមានជំនាញឌីជីថលជឿនលឿន ជោគជ័យខ្លាំងជាងក្នុងការរក្សាសេដ្ឋកិច្ចខ្លួនឲ្យដំណើរការក្នុងពេលមានជំងឺរាតត្បាត។ អ្នកស្រីនិយាយថា៖ «ប្រទេសនានាដែលមានកម្រិតនៃការប្រើប្រាស់ឌីជីថលខ្ពស់ នៅក្នុងសេដ្ឋកិច្ចរបស់ពួកគេ ហើយអាចប្តូរទៅធ្វើការងារពីចម្ងាយបានលឿនក៏ជាប្រទេសដែលសម្របបានល្អប្រសើរជាងជាពិសេសប្រជាជនរបស់ពួកគេ ដោយសារពួកគេអាចរក្សាការងារខ្លួនបានល្អជាង[ប្រទេសដទៃ] បន្តិច។» របាយការណ៍នោះបានលើកពី ប្រទេសហូឡង់ នូវែលសេឡង់ ស៊្វីស អេស្តូនី និងសហរដ្ឋអាមេរិក ថាជាប្រទេសដែលអនុវត្តបានល្អនៅក្នុងរង្វាស់នេះ។ អ្នកសរសេររបាយការណ៍នេះបានរកឃើញថាប្រទេសដែលមានប្រព័ន្ធសុវត្ថិភាពសង្គមខ្លាំង និងប្រព័ន្ធថែរក្សាសុខភាពរឹងមាំ ក៏អាចទប់ទល់នឹងផលប៉ះពាល់អាក្រក់បំផុតពីវិបត្តិជំងឺរាតត្បាតនេះដែរ។ អ្នកស្រីZahidi និយាយថាស្ថាប័នអន្តរជាតិជាច្រើនបានផ្តល់អនុសាសន៍ដល់រដ្ឋាភិបាលនានាឲ្យប្រើកញ្ចប់ថវិកាជំរុញសេដ្ឋកិច្ចដើម្បីគាំទ្រសេដ្ឋកិច្ចពួកគេ និងបុគ្គលិកនានាអំឡុងគ្រាលំបាកនេះ។ ក្នុងពេលជាមួយគ្នានេះដែរ អ្នកស្រីនិយាយថារដ្ឋាភិបាលគួរតែចាប់ផ្តើមឈានទៅរកដំណាក់កាលមួយដែលសេដ្ឋកិច្ចមានសកម្មភាពជាងមុនបន្តិចដើម្បីត្រៀមខ្លួនសម្រាប់ដំណាក់កាលក្រោយវិបត្តិជំងឺរាតត្បាតនេះ។ អ្នកស្រីនិយាយថា៖ «នោះមិនមានន័យថារដ្ឋាភិបាលនឹងមិនត្រូវបន្តធ្វើការវិនិយោគមួយចំនួន ឬបន្តផ្តល់ការគាំទ្រខ្លះទេ។ វាប្រហែលមិនមែនជាផែនការផ្អាកពីការងាររយៈពេលខ្លី ប៉ុន្តែផ្ទុយទៅវិញវាអាចជាការគាំទ្រសម្រាប់ប្រព័ន្ធសុវត្ថិភាពសង្គមរយៈពេលវែង ដែលអនុញ្ញាតឲ្យបុគ្គលិកផ្លាស់ចេញពីតួនាទីបច្ចុប្បន្នរបស់ពួកគេ ដើម្បីទទួលបានការផ្គត់ផ្គង់ប្រាក់ចំណូលខ្លះ ដើម្បីអាចសិក្សាជំនាញថ្មី ហើយប្តូរទៅតួនាទីផ្សេងនាពេលអនាគត។» អ្នកស្រី Zahidi និយាយថាការងើបឡើងវិញពីវីរុសកូរ៉ូណា សម្រាប់ប្រទេសដែលមានចំណូលតិច និងជាប់បំណុលខ្ពស់ នឹងពិបាកខ្លាំងជាងប្រទេសដែលមានសេដ្ឋកិច្ចជឿនលឿន។ អ្នកស្រីនិយាយថាគេត្រូវការកិច្ចព្រមព្រៀងសហការអន្តរជាតិមួយដើម្បីគាំទ្រប្រទេសទាំងនេះ ក្នុងរយៈពេលខ្លី ដើម្បីឲ្យពួកគេអាចដើរទៅមុខបាន។ អ្នកស្រីនិយាយថាពួកគេនឹងត្រូវការការគាំទ្រពីសហគមន៍អន្តរជាតិមួយរយៈពេលដើម្បីងើបពី ផលប៉ះពាល់យ៉ាងបំផ្លិចបំផ្លាញលើសេដ្ឋកិច្ចរបស់ពួកគេ ដែលបង្កដោយជំងឺកូវីដ១៩ គឺជំងឺមួយដែលបង្កដោយវីរុសកូរ៉ូណា៕	2020-12-25T07:00:00+07:00	khmer.voanews.com	https://khmer.voanews.com/a/countries-with-advanced-digital-skills-and-safety-nets-doing-better-in-pandemic-world-economic-forum/5712370.html
2ad51e47-af64-420a-a85f-23166d76bc88	អ្នកជំនាញភ័យខ្លាចថារដូវឈប់សម្រាកនឹងកាន់តែធ្វើឲ្យមានវិបត្តិកូវីដនៅសហរដ្ឋអាមេរិក	ការឆ្លងវីរុសកូរ៉ូណាយ៉ាងខ្លាំងកើនសរុបដល់ចំនួន២លានករណីនៅក្នុងរដ្ឋ California នៅត្រឹមថ្ងៃមុនបុណ្យណូអែលឬ គ្រិស្តម៉ាស់នៅពេលដែលសហរដ្ឋអាមេរិក បានចូលក្នុងរដូវឈប់សម្រាកដោយការធ្វើដំណើរនិងការជួបជុំក្រុមគ្រួសារដែលអាចកាន់តែធ្វើឲ្យផ្ទុះឡើងនូវការរាតត្បាតជំងឺដ៏ប្រល័យនេះនៅទូទាំងប្រទេស។ នេះតាម សេចក្តីរាយការណ៍របស់ទីភ្នាក់ងារព័ត៌មាន AP។ ថ្វីបើមានការព្រមានពីអ្នកជំនាញសុខភាពសាធារណៈឲ្យស្ថិតនៅផ្ទះក៏ដោយ ក៏អ្នកធ្វើដំណើរជាង១,១៩លាននាក់ បានឆ្លងកាត់អាកាសយានដ្ឋានអាមេរិកនានាកាលពីថ្ងៃពុធ ដែលជាចំនួនធ្លាក់ចុះប្រហែល៤០ភាគរយបើប្រៀបធៀបកាលពី១ឆ្នាំមុន ក៏ប៉ុន្តែ ជាចំនួនសរុបខ្ពស់បំផុតក្នុងរយៈពេលមួយថ្ងៃចាប់តាំងពីវិបត្តិនោះ បានចាប់ផ្តើមនៅពាក់កណ្តាលខែមីនាមក។ ចំណតយន្តហោះ ក៏បានកត់ត្រាអ្នកធ្វើដំណើរប្រហែល១លាននាក់ក្នុងមួយថ្ងៃៗនៅរយៈ ពេល៥ថ្ងៃពីរវាងថ្ងៃសុក្រដល់ថ្ងៃអង្គារសប្តាហ៍មុន។ លោកវេជ្ជបណ្ឌិត Anthony Fauci អ្នកជំនាញកំពូលខាងជំងឺឆ្លងរបស់រដ្ឋាភិបាល បាននិយាយថា លោក មានការព្រួយបារម្ភពិសេសអំពីការធ្វើដំណើររវាងថ្ងៃបុណ្យណូអែលនិង ថ្ងៃចូលឆ្នាំសាកល។ លោក Fauci ដែលគម្រប់អាយុ៨០ឆ្នាំកាលពីថ្ងៃព្រហស្បតិ៍ បាននិយាយថា លោកនិងភរិយារបស់លោក នឹងប្រារព្ធពិធីថ្ងៃកំណើតរបស់លោកនិងថ្ងៃឈប់សម្រាកជាមួយកូនចៅរបស់លោកតាម Zoom។ វីរុសកូរ៉ូណាបានផ្តាច់ផ្តល់ជីវិតពលរដ្ឋអាមេរិកជាង៣២៧.០០០នាក់ដោយមានមនុស្សជាង៣.០០០នាក់បានស្លាប់ក្នុងមួយថ្ងៃៗត្រូវបានកត់ត្រាជាង២សប្តាហ៍កន្លងមកនេះ។ ប្រជាពលរដ្ឋអាមេរិកាំង មានក្តីសង្ឃឹមយ៉ាងខ្លាំងចំពោះវ៉ាក់សាំងដែលពួកមន្ត្រី បានសន្យាថា មនុស្ស២០លាននាក់នឹងត្រូវបានចាក់វ៉ាក់សាំងនៅចុងឆ្នាំនេះ។ ក៏ប៉ុន្តែ រហូតមកទល់ថ្ងៃពុធ ពលរដ្ឋអាមេរិកាំងប្រហែល១,១លាននាក់ប៉ុណ្ណោះបានទទួលដូសវ៉ាក់សាំងទី១នៃវ៉ាក់សាំង២ដូស៕	2020-12-25T07:00:00+07:00	khmer.voanews.com	https://khmer.voanews.com/a/dark-days-experts-fear-the-holidays-will-fuel-the-us-crisis/5713324.html
3413f106-a363-4faa-8b90-50491097f380	ស្ថានទូតកម្ពុជា ៖ ពលការិនីកម្ពុជាម្នាក់ ដែលបានស្លាប់ នាពេលកន្លងមក គឺដោយសារជំងឺក្រិនថ្លើមផ្ទាល់ខ្លួន មិនមានហេតុផលផ្សេងនោះទេ	ប្រទេសកូរ៉េ៖ ពលការិនីកម្ពុជាម្នាក់ដែលបានស្លាប់នាពេលកន្លងមកនេះ ហើយត្រូវបានប ណ្ដាញសង្គម ផ្សព្វផ្សាយនៅនៅសាធារណរដ្ឋកូរ៉េថា ជាការស្លាប់ បណ្តាលមកពីហេតុផលផ្សេងៗគ្នា ផ្ទុយពីការពិត និងមានក្រុមឧទ្ទាមប្រឆាំងក្រៅច្បាប់ មួយចំនួនតូច បានវាយប្រហារមកលើស្ថានទូតកម្ពុជា ដោយគ្មានមូលដ្ឋាន ភស្ដុតាងត្រឹមត្រូវ ដែលជាចេតនាកេងចំណេញនយោបាយពីការស្លាប់នេះ។ ជុំវិញបញ្ហានេះ ស្ថានឯកអគ្គរាជទូតនៃព្រះរាជាណាចក្រកម្ពុជា ប្រចាំសាធារណរដ្ឋកូរ៉េ (កូរ៉េខាងត្បូង) នៅថ្ងៃទី២៤ខែធ្នូ ឆ្នាំ២០២០នេះ បានចេញសេចក្តីប្រកាស ព័ត៌មានថា ការស្លាប់របស់ពលការិនីកម្ពុជាម្នាក់នេះ គឺដោយសារជំងឺក្រិនថ្លើមផ្ទាល់ខ្លួនតែប៉ុណ្ណោះ មិនមានហេតុផលអ្វីផ្សេងនោះទេ។ ស្ថានឯកអគ្គរាជទូតនៃព្រះរាជាណាចក្រកម្ពុជាប្រចាំសាធារណរដ្ឋកូរ៉េ បានឲ្យដឹងថា ៖ ស្ថានឯកអគ្គរាជទូតនៃព្រះរាជាណាចក្រកម្ពុជាប្រចាំសាធារណរដ្ឋកូរ៉េមានកិត្តិយសជម្រាបជូន សាធារណៈជនមេត្តាជ្រាបថា កាលពីថ្ងៃទី ២១ ខែធ្នូ ឆ្នាំ២០២០ កន្លងមក ស្ថានទូតបានទទួលព័ត៌មានផ្លូវការពីប៉ូលិសកូរ៉េ អំពីការស្លាប់ពលការិនី ផ្នែកកសិកម្មឈ្មោះ នួន សុខខេង កើតថ្ងៃទី ១៦ ខែតុលា ឆ្នាំ១៩៩០ ដែលកាន់លិខិតឆ្លងដែនលេខN002***** បានទទួលមរណភាពនៅក្នុងបន្ទប់ស្នាក់នៅរបស់ខ្លួន នាថ្ងៃទី ២០ ខែធ្នូ ឆ្នាំ២០២០ វេលាម៉ោង ៤និង៣០នាទីរសៀល ស្ថិតនៅតំបន់ផូឆន់។ ក្នុងករណីនេះ ស្ថានទូតកម្ពុជា សង្កេតឃើញការចុះផ្សាយព័ត៌មានមួយចំនួន ក្នុងបណ្ដាញសង្គម និងក្នុងបណ្ដាញផ្សព្វផ្សាយក្នុងស្រុកនៅសាធារណរដ្ឋកូរ៉េ អំពីការស្លាប់របស់ពលការិនីខាងលើ ដែលបានលើកហេតុផលផ្សេងៗគ្នា ដែលផ្ទុយពីការពិត និងមានក្រុមឧទ្ទាមប្រឆាំងក្រៅច្បាប់ មួយចំនួនតូច បានវាយប្រហារមកលើស្ថានទូតកម្ពុជា ដោយគ្មានមូលដ្ឋាន ភស្ដុតាងត្រឹមត្រូវ ដែលជាចេតនាកេងចំណេញនយោបាយពីការស្លាប់នេះ។ ស្ថានឯកអគ្គរាជទូតកម្ពុជាប្រចាំសាធារណរដ្ឋកូរ៉េ សូមបញ្ជាក់ថា បន្ទាប់ពីបានទទួលរបាយការណ៍ផ្លូវការ អំពីការធ្វើកោសល្យវិច្ច័យសាកសព ដែលផ្ដល់ដោយប៉ូលិសកូរ៉េ នៅថ្ងៃទី ២៤ ខែធ្នូ ឆ្នាំ២០២០ គឺពលការិនីឈ្មោះ នួន សុខខេងខាងលើ បានស្លាប់បណ្ដាលមកពីមានជំងឺក្រិនថ្លើមផ្ទាល់ខ្លួនជាបញ្ហាចម្បង។ យោងទៅតាមនីតិវិធីរបស់ប៉ូលិសជាមួយនឹងកិច្ចអន្ដរាគមន៍ និងតាមដានរបស់ស្ថានទូត ការធ្វើកោសល្យវិច្ច័យនេះ នឹងត្រូវបញ្ជូនទៅតុលាការ និងរដ្ឋអាជ្ញា ធ្វើការស៊ើបអង្កេតមើលបន្តទៀត ដើម្បីឱ្យកាន់តែមានភាពច្បាស់លាស់ និងសុក្រឹត្យភាព។ ទន្ទឹមនេះស្ថានទូតកម្ពុជា បានទទួលការសូមទោសពីបណ្ដាញផ្សព្វផ្សាយព័ត៌មានក្នុងស្រុកកូរ៉េមួយចំនួន និងបានកែតម្រូវអំពីមូលហេតុនៃការស្លាប់របស់ពលការិនីខាងលើឡើងវិញ ក្រោយពីពួកគេទទួលបានដំណឹងពីប៉ូលិសកូរ៉េដូចគ្នា។ លើសពីនេះ ស្ថានទូតកម្ពុជា តែងតែជួយសម្របសម្រួលឯកសារ ចាត់ចែងតាមនីតិវិធីក្នុងការរៀបចំពិធីបូជាសព និងសហការជាមួយការិយាល័យមេធាវី ក្រុមអ្នកច្បាប់ ក្នុងការប្ដឹងទាមទារគ្រប់ករណីទាំងអស់ ដើម្បីរកយុត្តិធម៌ឱ្យមានតម្លាភាពជូនទៅដល់ក្រុមគ្រួសារជនរងគ្រោះ ក៏ដូចជាការពារផលប្រយោជន៍របស់ពលរដ្ឋខ្មែរទាំងអស់។ នាពេលកន្លងមកស្ថានទូតកម្ពុជា និងស្ថានទូតតាមបណ្ដាប្រទេសបញ្ជូនពលករទាំង១៥ទៀត តែងតែលើកបញ្ហា នៃការស្នាក់នៅរបស់ពលករ បញ្ហាកូវីដ និងបញ្ហាផ្សេងៗ ទៅពិភាក្សា ជាមួយអាជ្ញាធរកូរ៉េ ជាពិសេសអង្គភាពអភិវឌ្ឍន៍ធនធានមនុស្ស នៃក្រសួងមុខរបរ និងការងារ នៃសាធារណរដ្ឋកូរ៉េ ដើម្បីឆ្លើយតប និងដោះស្រាយបញ្ហា ឱ្យកាន់តែមានប្រសិទ្ធិភាព និងផ្ដល់ភាពកក់ក្ដៅទៅដល់ពលករទាំងអស់។ ជាអកុសល ក្រុមឧទ្ទាមក្រៅច្បាប់ ដែលតែងតែប្រឆាំង និងមានបំណងផ្ដួលរំលំរាជរដ្ឋាភិបាលស្របច្បាប់មួយចំនួនតូច បានវាយប្រហារមកកាន់មន្ត្រីស្ថានទូតកម្ពុជា ដោយគ្មានមូលដ្ឋាន និងឆ្លៀតកេងចំណេញនយោបាយពីមរណភាពពលការិនីខាងលើ។ អំពើនេះ ស្ថានទូតកម្ពុជា សូមធ្វើការថ្កោលទោស និងចាត់ទុកជាអំពើ អគុណធម៌ និងអមនុស្សធម៌ចំពោះប្រជាជាតិខ្លួនឯងណាស់។ លើសពីនេះ ពួកគេបានចោទប្រកាន់ និងមិនផ្ដល់សច្ចៈធម៌ទៅដល់មន្ត្រីស្ថានទូតកម្ពុជា នៅសាធារណរដ្ឋកូរ៉េ អំពីការជួបជុំបងប្អូនប្រជាពលរដ្ឋខ្មែរ និងការចូលរួមនយោបាយផងដែរ។ករណីនេះ ស្ថានទូតកម្ពុជា សូមបញ្ជាក់ថា ក្រៅពីម៉ោងរដ្ឋបាល និងអគាររដ្ឋបាល មន្ត្រីស្ថានទូត ក៏ដូចជាពលរដ្ឋកម្ពុជាទូទៅ គឺមានសិទ្ធិចូលរួមយ៉ាងសកម្មក្នុងជីវភាពនយោបាយ សេដ្ឋកិច្ច សង្គមកិច្ច និងវប្បធម៌របស់ប្រទេសជាតិ ដូចមានចែងក្នុង មាត្រា៣៥ ជំពូកទី៣ នៃរដ្ឋធម្មនុញ្ញព្រះរាជាណាចក្រកម្ពុជា។ អាស្រ័យដូចបានជម្រាបជូនខាងលើ ស្ថានឯកអគ្គរាជទូតកម្ពុជាប្រចាំសាធារណរដ្ឋកូរ៉េ សូមអំពាវនាវដល់បងប្អូនប្រជាពលរដ្ឋខ្មែរទាំងអស់មេត្តាជ្រាបជាព័ត៌មាន និងសូមជឿទុកចិត្តលើស្ថានទូតកម្ពុជា ក៏ដូចជាអាជ្ញាធរមានសមត្ថកិច្ចកូរ៉េ ហើយសូមកុំជឿលើ ការបំផ្លើស និងញុះញង់ របស់ក្រុមឧទ្ទាមមួយចំនួនតូច ដែលមាននិន្នាការប្រឆាំង ជាហេតុបណ្ដាលឱ្យខាតបង់ឧត្ដមប្រយោជន៍ជាតិ ប្រជាជន និងទំនាក់ទំនងល្អជាមួយភាគីកូរ៉េ៕	2020-12-25T06:40:31+07:00	cen.com.kh	https://cen.com.kh/archives/278510.html
fa39c2a7-b826-4b69-9a2e-f8bd1a551958	អំណោយជាសម្ភារបរិក្ខារពេទ្យប្រយុទ្ធនឹងជំងឺកូវីដ របស់លោក ហ៊ុន ម៉ានី ត្រូវបានប្រគល់ជូនមន្ទីរពេទ្យមិត្តភាពខ្មែរ-សូវៀត	លោកបណ្ឌិត ហេង សុខគង់ ប្រធានសម្ពន្ធ័គ្រូពេទ្យសហភាពសហពន្ធ័យុវជនកម្ពុជា និងសហការី បាននាំយកបរិក្ខារពេទ្យ ដែលជាអំណោយរបស់លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា និងលោកស្រី យឹម ឆៃលីន ប្រគល់ជូនទៅមន្ទីរពេទ្យមិត្តភាពកម្ពុជា-សូវៀត ដើម្បីចូលរួមចំណែកជាមួយក្រុមគ្រូពេទ្យក្នុងការការពារ និងព្យាបាលជំងឺកូវីដ១៩។ ពិធីប្រគល់ទទួលនេះ បានធ្វើឡើងនៅរសៀលថ្ងៃទី២៤ ខែធ្នូ ឆ្នាំ២០២០ ដែលមានសម្ភាររួមមាន៖ អាវ PPE ចំនួន០៣កេស អាល់កុល ចំនួន២០កាដុង ម៉ាសចំនួន១ម៉ឺន ជែលចំនួន១០កេស និងសាប៊ូលាងដៃចំនួន២០កាដុង។ ក្នុងឱកាសនោះ លោកបណ្ឌិត ហេង សុខគង់ បានពាំនាំបណ្តាំសួរសុខទុក្ខ និងការថ្លែងអំណរគុណពីសំណាក់ ហ៊ុន ម៉ានី និងលោកស្រី ជូនដល់ក្រុមទាហានអាវស ដែលបានធ្វើពលិកម្មមិនខ្លាចការនឿយហត់ សុខចិត្តឃ្លាតឆ្ងាយពីក្រុមគ្រួសារ ដើម្បីមកប្រឈមមុខនឹងជំងឺដ៏កាចសាហាវ កូវីដ១៩។ លើសពីនោះ លោកក៏បានធ្វើការកោតសរសើរដោយស្មោះពីសមត្ថភាពនៃក្រុមគ្រូពេទ្យជួរមុខយើង ដែលបានព្យាបាលអ្នកជំងឺកូវីដ១៩ ដោយមិនមានការរើសអើងជាតិសាសន៍ ឬពណ៌សម្បុរឲ្យបានជាសះស្បើយជាបន្តបន្ទាប់ ដោយមិនមានការស្លាប់បាត់បង់ជីវិតអ្នកជំងឺណាម្នាក់ ជាពិសេសក្រុមគ្រូពេទ្យ បានប្តេជ្ញាចិត្តអនុវត្តដោយជោគជ័យ នូវអនុសាសន៍ប្រកបដោយគតិបណ្ឌិតរបស់សម្តេចតេជោនាយករដ្ឋមន្ត្រី ជាបន្តបន្ទាប់ផងដែរ។ ជាការឆ្លើយតប លោកវេជ្ជបណ្ឌិត ងី ម៉េង ប្រធានមន្ទីរពេទ្យមិត្តភាពខ្មែរ-សូវៀត បានផ្តាំផ្ញើរការថ្លែងអំណរគុណលោក ហ៊ុន ម៉ានី និងលោកស្រី ដែលជានិច្ចកាល បានឧបត្ថម្ភគាំទ្រ និងគិតគូរពីសុខទុក្ខរបស់ក្រុមគ្រូពេទ្យយើង ហើយលោកវេជ្ជបណ្ឌិតសន្យានឹងយកអំណោយនេះប្រើប្រាស់ឲ្យបានចំទិសដៅ និងខិតខំបន្តទៀតក្នុងបុព្វហេតុសុខភាពរបស់ប្រជាពលរដ្ឋយើង ក៏ដូចជាការពិនិត្យ និងព្យាបាល ជំងឺកូវីដ១៩ឲ្យអស់ពីសមត្ថភាព៕	2020-12-25T04:23:00+07:00	freshnewsasia.com	https://m.freshnewsasia.com/index.php/en/localnews/181358-2020-12-24-14-23-12.html
92f5ea25-02b2-4ed6-a93b-a6aea7787634	ប្រធានាធិបតីបារាំង លោកម៉ាក្រុង ជាសះស្បើយពីជំងឺកូវីដ-១៩ ហើយ បន្ទាប់ពីទទួលការព្យាបាលរយៈពេលមួយសប្តាហ៍ (Video inside)	ការិយាល័យប្រធានាធិបតីបារាំង បានឲ្យដឹងនៅថ្ងៃព្រហស្បតិ៍នេះ មួយសប្តាហ៍បន្ទាប់ពីលោកប្រធានាធិបតី Emmanuel Macron តេស្តឃើញ«វិជ្ជមាន»ចំពោះជំងឺ COVID-19 នៅពេលនេះលោក មិនមានរោគសញ្ញានៃជំងឺរាតត្បាតសកលនេះទៀតហើយ។ នេះបើយោងតាមការចេញផ្សាយដោយ សារព័ត៌មាន Franch24 នៅយប់ថ្ងៃព្រហស្បតិ៍ ទី២៤ ខែធ្នូ ឆ្នាំ២០២០។ វិមានអេលីហ្សេ (Elysee) បានបន្ថែមទៀតថា ប្រធានាធិបតីដែលកំពុងដាក់ខ្លួនឲ្យនៅដាច់ឆ្ងាយពីគេ នៅឯគេហដ្ឋានមួយនៅជិតទីក្រុងប៉ារីស មិនចាំបាច់ធ្វើចត្តាឡីស័កទៀតទេ។ សេចក្តីថ្លែងការណ៍ដដែលនេះ បានគូសបញ្ជាក់ថា នៅដំណាក់កាលនេះ លោកម៉ាក្រុង មិនមានរោគសញ្ញាអ្វីមួយទាក់ទងនឹងជំងឺ COVID-19 ឡើយ។ ដូច្នេះការដាក់ខ្លួនឲ្យនៅដាច់ដោយឡែករបស់លោកប្រធានាធិបតី អាចបញ្ចប់ក្រោយពី ៧ថ្ងៃ។ គួរបញ្ជាក់ថា ប្រធានាធិបតីបារាំងវ័យ ៤២ឆ្នាំ លោក អ៊ែមម៉ានុយអ៊ែល ម៉ាក្រុង ត្រូវបានវិមានអេលីហ្សេ (Elysee) ប្រកាសនៅថ្ងៃព្រហស្បតិ៍សប្តាហ៍មុនថា បានឆ្លងជំងឺ COVID-19 ដោយលោកត្រូវដាក់ខ្លួនឲ្យនៅដាច់ដោយឡែក ដើម្បីទទួលការព្យាបាលរយៈពេល ០៧ថ្ងៃ៕	2020-12-25T04:14:00+07:00	freshnewsasia.com	https://m.freshnewsasia.com/index.php/en/internationalnews/181357-2020-12-24-14-14-44.html
7a9cba55-ddd7-4a35-8a24-9bb5864f8558	ពលរដ្ឋក្រក្រី រងផលប៉ះពាល់កូវីដ-១៩ ទទួលប្រាក់ ឧបត្ថម្ភពីរាជរដ្ឋាភិបាលជុំទី៣ លើកទី២ ជាង៦៨ម៉ឺនគ្រួសារ	ភ្នំពេញ ៖ ក្រសួងសង្គមកិច្ច អតីតយុទ្ធជន និងយុវនីតិសម្បទា បានបញ្ជាក់ថា មានប្រជាពលរដ្ឋក្រីក្រទទួល បានថវិកាឧបត្ថម្ភពីការអនុវត្តកម្មវិធី ឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងពេលប្រយុទ្ធនឹងជំងឺកូវីដ-១៩ សម្រាប់ជុំទី៣ លើកទី២ ចំនួន ៦៨១,៩៩៩ គ្រួសារ។នេះយោងតាមសេចក្ដីជូនដំណឹងរបស់ក្រសួងនៅថ្ងៃទី២៤ ខែធ្នូ ឆ្នាំ២០២០៕	2020-12-25T03:54:00+07:00	dap-news.com	https://dap-news.com/national/2020/12/24/107552/
937f618a-1e87-46ba-9e24-86c25eac52ed	ឥណ្ឌូនេស៊ី សម្រេចផ្អាកជើងហោះហើរពីចក្រភពអង់គ្លេស ដើម្បីព្យាយាមទប់ស្កាត់ ជំងឺកូវីដ-១៩ ទម្រង់ថ្មី	ឥណ្ឌូនេស៊ី នៅថ្ងៃព្រហស្បតិ៍នេះ បានសម្រេចហាមឃាត់អ្នកធ្វើដំណើរពីចក្រអង់គ្លេស និងបានចាត់វិធានការរឹតបន្តឹង សម្រាប់អ្នកដែលធ្វើដំណើរមកពីអឺរ៉ុប និងអូស្ត្រាលីផងដែរ ដើម្បីព្យាយាមទប់ស្កាត់ការឆ្លងរីករាលដាលនៃជំងឺ COVID-19 ទម្រង់ថ្មី ដែលកំពុងយាយីនៅតាមបណ្តាប្រទេសទាំងនោះ។ នេះបើយោងតាមការចេញផ្សាយដោយ សារព័ត៌មាន CNA នៅយប់ថ្ងៃព្រហស្បតិ៍ ទី២៤ ខែធ្នូ ឆ្នាំ២០២០។ សារាចរណែនាំបានលើកឡើងយ៉ាងដូច្នេះថា ។ គួរបញ្ជាក់ថា ប្រទេសឥណ្ឌូនេស៊ី គឺជាប្រទេសដែលរងគ្រោះធ្ងន់ធ្ងរជាគេបំផុត នៅអាស៊ីអាគ្នយ៍ ជាមួយនឹងករណីឆ្លងសរុប ៦៩២,៨៣៨ករណី ក្នុងនោះស្លាប់ ២០,៥៨៩នាក់៕	2020-12-25T03:14:00+07:00	freshnewsasia.com	https://m.freshnewsasia.com/index.php/en/internationalnews/181351-2020-12-24-13-14-27.html
fc04fff1-d547-4483-8d01-b3099ba9cc88	កម្ពុជានឹងដាក់ឱ្យអនុវត្តផែនទីចង្អុលផ្លូវ ស្តីពីផែនការស្តារ និងលើកស្ទួយវិស័យទេសចរណ៍ក្នុង និងក្រោយវិបត្តិជំងឺកូវីដ១៩	ក្រសួងទេសចរណ៍ បានត្រៀមលក្ខណៈរួចជាស្រេចក្នុងការដាក់ឱ្យអនុវត្តផែនទីចង្អុលផ្លូវ ស្តីពីផែនការស្តារ និងលើកស្ទួយវិស័យទេសចរណ៍ក្នុង និងក្រោយវិបត្តិជំងឺកូវីដ១៩ ឆ្នាំ២០២០-២០២៥ ក្រោមការរំពឹងទុកថានឹងទទួលបានការសម្រេចពីរាជរដ្ឋាភិបាល ក្នុងពេលឆាប់ៗខាងមុខ។ ការបញ្ជាក់នេះធ្វើឡើង នៅក្នុងកិច្ចប្រជុំក្រុមការងារជំនាញរបស់ក្រសួងទេសចរណ៍ នាថ្ងៃទី២៤ ខែធ្នូ ឆ្នាំ២០២០ ក្រោមអធិបតីភាពលោករដ្ឋមន្រ្តី ថោង ខុន នៅទីស្ដីការក្រសួងទេសចរណ៍។ អង្គប្រជុំបានឱ្យដឹងថា សេចក្តីព្រាងផែនទីចង្អុលផ្លូវនេះ ត្រូវបានដាក់ឆ្លងកិច្ចប្រជុំគណៈកម្មាធិការជាតិអភិវឌ្ឍន៍ទេសចរណ៍ និងបានទទួលការឯកភាពគាំទ្រ ពីគ្រប់ក្រសួង-ស្ថាប័នពាក់ព័ន្ធ ហើយគ្រោងនឹងដាក់ឆ្លងកិច្ចប្រជុំគណៈកម្មាធិការជាតិ អភិវឌ្ឍន៍ទេសចរណ៍ចុងក្រោយ មុននឹងដាក់ឆ្លងរាជរដ្ឋាភិបាល នាពេលឆាប់ៗខាងមុខនេះ។ ការគ្រប់គ្រងវិបតិ្តក្នុងដំណាក់កាលទម្លាប់ថ្មី (New Normal) និងការរៀបចំផែនការស្តារឡើងវិញ Resilience & Restart Tourism (២០២០-២០២១)។ ការស្តារឡើងវិញនៃវិស័យទេសចរណ៍កម្ពុជាក្រោយវិបត្តិកូវីដ-១៩ Recovery (២០២២-២០២៣)។ ការរៀបចំឆ្ពោះទៅកាន់អនាគតថ្មីនៃវិស័យទេសចរណ៍កម្ពុជា Relaunch (២០២៤-២០២៥)៕	2020-12-25T01:45:00+07:00	freshnewsasia.com	https://m.freshnewsasia.com/index.php/en/localnews/181341-2020-12-24-11-45-23.html
78ee756e-27fa-477a-962c-ab72ecddaca1	អូស្ដ្រាលី ត្រៀមថវិកា ៣០០លានដុល្លារ សម្រាប់ទិញវ៉ាក់សាំងកូវីដ-១៩ ជួយប្រទេស អាស៊ីអាគ្នេយ៍ រួមទាំងកម្ពុជា	ភ្នំពេញ ៖ លោក Pablo Chiho Kang ឯកអគ្គរដ្ឋទូតអូស្រ្តាលី ប្រចាំកម្ពុជា បានថ្លែងថា រដ្ឋាភិបាលអូស្រ្តាលី ត្រៀមថវិកា៣០០លានដុល្លារ សម្រាប់ទិញវ៉ាក់សាំងបង្ការជំងឺកូវីដ-១៩ ជួយដល់ប្រទេស នៅតំបន់អាស៊ីអាគ្នេយ៍ រួមទាំងប្រទេសកម្ពុជាផងដែរ។ ក្នុងជំនួបពិភាក្សាការងារជាមួយលោក អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ កាលពីថ្ងៃទី២៣ ខែធ្នូ ឆ្នាំ២០២០ លោក Pablo Chiho Kang បានឲ្យដឹងថា រដ្ឋាភិបាលអូស្រ្តាលី សន្យានឹងជួយឧបត្ថម្ភគាំទ្រដល់ រាជរដ្ឋាភិបាលកម្ពុជា តាមរយៈការផ្តល់ហិរញ្ញប្បទានឥតសំណង សម្រាប់អនុវត្តគម្រោង និងកម្មវិធីនានា ដែលកំពុងប្រតិបត្តិការនៅកម្ពុជាបន្តទៀត សំដៅលើកកម្ពស់គុណភាពសេវាសុខាភិបាល, វិស័យកសិកម្ម, ការផ្គត់ផ្គង់ទឹកស្អាត និងហេដ្ឋារចនាសម្ព័ន្ធអគ្គិសនី និងគាំទ្ររាជរដ្ឋាភិបាល ក្នុងការអនុវត្តគោលនយោបាយគាំពារ សង្គម និងធានាសមភាពក្នុងការទទួលបាននូវសេវាសង្គមដល់ជនពិការ និងស្រ្តីងាយរងគ្រោះ។ លោកបញ្ជាក់យ៉ាងដូច្នេះថា «រដ្ឋាភិបាលអូស្រ្តាលី នឹងចូលរួមគាំទ្រហិរញ្ញប្បទានមានទឹកប្រាក់ ៣០០លានដុល្លារអូស្រ្តាលី ដល់ប្រទេស នៅតំបន់អាស៊ីអាគ្នេយ៍ រួមមានប្រទេសកម្ពុជាផងដែរ ក្រោមកញ្ចប់ជំនួយ វ៉ាក់សាំងបង្ការជំងឺកូវីដ-១៩ ក្នុងន័យបង្ហាញពីគោលជំហររបស់រដ្ឋាភិបាលអូស្រ្តាលី ដើម្បី ឆ្លើយតបទៅនឹងការបញ្ឍប់ការរីករាលដាលនៃជំងឺកូវីដ-១៩ ប្រកបដោយប្រសិទ្ធភាពសម្រាប់ជាប្រយោជន៍ ដល់កម្ពុជា និងប្រទេសក្នុងតំបន់អាស៊ីអាគ្នេយ៍»។ លោករៀបរាប់ថា កម្មវិធីនេះ នឹងផ្តោតលើសមាសភាព៣ សំខាន់ៗ រួមមាន៖ ការធ្វើ កិច្ចលទ្ធកម្ម, ការផ្តល់ប្រឹក្សាបច្ចេកទេស (ការដឹកជញ្ជូន និងការរក្សាទុកនូវវ៉ាក់សាំង) និង ការផ្តល់ការបណ្តុះ បណ្តាលដល់ក្រុមការងារសុខាភិបាល។ ជាការឆ្លើយតបលោក អូន ព័ន្ធមុនីរ័ត្ន បានសម្តែងនូវសេចក្តីសោមនស្សរីករាយ ចំពោះគំនិតផ្តួចផ្តើមនេះ និងបានជម្រាប ទៅលោកអគ្គរដ្ឋទូតផងដែរថា, ផ្អែកតាមអនុសាសន៍ ណែនាំរបស់សម្តេចតេជោនាយករដ្ឋមន្ត្រី, បច្ចុប្បន្ន រាជរដ្ឋាភិបាលកម្ពុជា បាននិងកំពុងរៀបចំកិច្ចប្រជុំ ជាមួយដៃគូអភិវឌ្ឍន៍ពាក់ព័ន្ធនានា ទាំងពហុភាគី និងទាំងទ្វេភាគី ជាពិសេស អង្គការសុខភាពពិភពលោក (WHO) ដើម្បីពិភាក្សាអំពីគម្រោង លទ្ធកម្មទិញវ៉ាក់សាំងបង្ការជំងឺកូវីដ-១៩ និងកម្មវិធី ចាក់វ៉ាក់សាំងបង្ការជំងឺកូវីដ-១៩ ក្នុងគោលបំណងទទួលបាននូវព័ត៌មាន គ្រប់ជ្រុងជ្រោយ, ស័ក្តសិទ្ធិភាព នៃផែនការ និងសកម្មភាពជាយុទ្ធសាស្ត្រ ក្នុងការចាត់ចែង បញ្ជាទិញ ដើម្បីធានាបាននូវការគ្រប់គ្រងសុវត្ថិភាព គុណភាព និងប្រសិទ្ធភាព នៃការប្រើប្រាស់ វ៉ាក់សាំងបង្ការជំងឺកូវីដ-១៩ សម្រាប់ផ្តល់ជូនប្រជាជនកម្ពុជា ឲ្យបានឆាប់រហ័ស និងទាន់ពេលវេលា។ លោកគូសបញ្ជាក់ថា រាជរដ្ឋាភិបាលកម្ពុជា នឹងបញ្ជាទិញវ៉ាក់សាំងបង្ការជំងឺកូវីដ-១៩ ទាំងឡាយណា ដែលមានការទទួលស្គាល់ ពីអង្គការសុខភាពពិភពលោក (WHO) តែប៉ុណ្ណោះ។ ឆ្លៀតឱកាសនោះ ឯកអគ្គរដ្ឋទូតអូស្រ្តាលី ក៏បានថ្លែងនូវការកោតសរសើរ និងវាយតម្លៃខ្ពស់ ចំពោះកិច្ចខិតខំប្រឹងប្រែង របស់រាជរដ្ឋាភិបាល ក្នុងភាពជាម្ចាស់ ប្រកបដោយបុរេសកម្មលើកិច្ចការ ប្រយុទ្ធប្រឆាំងនឺងជំងឺរាតត្បាត ជាសកលនេះ និងបានបង្ហាញជំហរច្បាស់លាស់ ក្នុងការត្រៀមខ្លួនជាស្រេច ក្នុងបន្តសកម្មចូលរួមជាមួយ រាជរដ្ឋាភិបាលថែមទៀត ៕	2020-12-25T01:14:00+07:00	dap-news.com	https://dap-news.com/national/2020/12/24/107531/
bca5ddde-ed44-4688-a673-26e97ce56689	ស្នងការនគរបាលខេត្តតាកែវបើកកិច្ចប្រជុំពង្រឹងការងារសន្តិសុខសណ្តាប់ធ្នាប់សុវត្ថិភាពនៅក្នុងមូលដ្ឋានខេត្តទាំងមូល និងបន្តការទប់ស្កាត់ការរីករាលដាលជំងឺកូវីដ១៩	នៅរសៀលថ្ងៃ ទី២៤ ខែធ្នូ ឆ្នាំ២០២០ ស្នងការនគរបាលខេត្តតាកែវលោកឧត្តមសេនីយ៍ទោ សុខ សំណាង បានរៀបចំកិច្ចប្រជុំស្តីពីការពង្រឹងការងារសន្តិសុខ សណ្តាប់ធ្នាប់សុវត្ថិភាពនៅក្នុងមូលដ្ឋានខេត្តទាំងមូលបន្តការទប់ស្កាត់ការរីករាលដាលជំងឺកូវីដ១៩ និងណែនាំការអនុវត្តការងារជំនាញដល់កងកម្លាំងនគរបាលខេត្តតាកែវ ទាំងអស់នៅសាលប្រជុំស្នងការដ្ឋាននគរបាលខេត្តតាកែវ ។ លោកឧត្តមសេនីយ៍ទោ សុខ សំណាង ក៏បានណែនាំពីបទបញ្ជារបស់ថ្នាក់ដឹកនាំដល់កងកម្លាំងនគរបាលស្តីពីការពង្រឹងការគ្រប់គ្រង ដើម្បីបង្ការទប់ស្កាត់ការឆ្លងរាតត្បាតនៃជំងឺកូវីដ១៩នៅកម្ពុជា។ ត្រូវណែនាំដល់សមត្ថកិច្ចប្រចាំច្រកទ្វារព្រំដែន ឱ្យពង្រឹងការគ្រប់គ្រង និងការត្រួតពិនិត្យ មធ្យោបាយដឹកជញ្ជូន និងអ្នកដំណើរ ដែលដឹកជញ្ជូនទំនិញចេញចូលឆ្លងកាត់ព្រំដែនកម្ពុជា-វៀតណាម ស្របតាមវិធានចត្តាឡីស័ក ដែលកំណត់ដោយក្រសួងសុខាភិបាលឱ្យបានម៉ត់ចត់បំផុត។ ត្រូវចាត់វិធានការឱ្យបានតឹងរឹង និងម៉ឺងម៉ាត់ ដើម្បីបង្ការ ទប់ស្កាត់កុំឱ្យមានការលួចឆ្លងដែនដោយខុសច្បាប់ ចេញចូលឆ្លងកាត់ព្រំដែន តាមច្រករបៀងនានា ក្នុងភូមិសាស្ត្ររបស់ខ្លួន។ *បន្តជំរុញការអប់រំ ណែនាំ និងផ្សព្វផ្សាយដល់សាធារណជន និងប្រជាពលរដ្ឋនៅក្នុងមូលដ្ឋានរបស់ខ្លួន ជាពិសេសប្រជាពលរដ្ឋរស់នៅ តាមតំបន់ព្រំដែន ឱ្យបង្កើនការប្រុងប្រយ័ត្នការពារខ្លួន ស្របតាមការណែនាំនានា របស់ក្រសួងសុខាភិបាល ដើម្បីកុំឱ្យមានវីរុសកូវីដ១៩ឆ្លងមកលើបុគ្គល និងសហគមន៍មូលដ្ឋាននៅកម្ពុជា៕	2020-12-25T01:11:00+07:00	freshnewsasia.com	https://m.freshnewsasia.com/index.php/en/localnews/181336-2020-12-24-11-11-04.html
3855b0f5-91d9-43e1-9240-e78c5be666fe	តំបន់ប្រតិបត្តិការសឹករងតាកែវ បរិច្ចាគថវិកា ១៦លានរៀល ដោយស្ម័គ្រចិត្តជូនរាជរដ្ឋាភិបាល ដើម្បីទិញវ៉ាក់សាំងការពារជំងឺកូវីដ-១៩	ថវិកាចំនួន ១៦,០៣០,០០០រៀល ត្រូវបានកងកម្លាំង នៃតំបន់ប្រតិបត្តិការសឹករងតាកែវ យោធភូមិភាគទី៣ បរិច្ចាគដោយស្ម័គ្រចិត្តចូលរួមចំណែកជាមួយរាជរដ្ឋាភិបាល ក្នុងការទិញវ៉ាក់សាំងដើម្បីការពារជំងឺកូវីដ-១៩។ នៅព្រឹកថ្ងៃទី២៤ ខែធ្នូ ឆ្នាំ២០២០ តំបន់ប្រតិបត្តិការសឹករងតាកែវ បានបើកកិច្ចប្រជុំជាមួយថ្នាក់ដឹកនាំគ្រប់លំដាប់ថ្នាក់មេបញ្ជាការគ្រប់កងឯកភាព និងស្ថាប័នចំណុះរបស់តំបន់ប្រតិបត្តិការសឹករង ក្រោមអធិបតីឧត្តមសនីយ៍ត្រី នាង សុភារ៉ា មេបញ្ជាការតំបន់ប្រតិបត្តិការសឹករងតាកែវ ដើម្បីផ្សព្វផ្សាយសេចក្តីជូនដំណឹង របស់បញ្ជាការដ្ឋានយោធភូមិភាគទី៣ ក្នុងការបរិច្ចាគថវិកាផ្ទាល់ខ្លួនដោយស្ម័គ្រចិត្ត និងតាមលទ្ធភាព ចូលរួមចំណែកជាមួយរាជរដ្ឋាភិបាល ដើម្បីទិញវ៉ាក់សាំងការពារជំងឺកូវីដ-១៩។ ឧត្តមសេនីយ៍ត្រី នាង សុភារ៉ា បានថ្លែងថា នាយទាហាន នាយទាហានរង និងពលទាហានទាំងអស់ ចំណុះតំបន់ប្រតិបត្តិការសឹករងតាកែវ មានទឹកចិត្តប្រកបដោយសោមនស្សរីករាយក្នុងការស្មោះស្ម័គ្របរិច្ចាគថវិកាផ្ទាល់ខ្លួន ចូលរួមចំណែកជាមួយរាជរដ្ឋាភិបាលក្នុងការទិញវ៉ាក់សាំងការពារជំងឺកូវីដ-១៩ ដោយបងប្អូនយោធិនយើងបានលះបង់ថវិកាផ្ទាល់ខ្លួនតាមលទ្ឋភាពរបស់យោធិនម្នាក់ៗសរុបថវិការួមបានចំនួន ១៦,០៣០,០០០ រៀលដើម្បី រួមចំណែកជាមួយរាជរដ្ឋាភិបាល ក្នុងការទិញវ៉ាក់សាំងការពារជំងឺកូវីដ-១៩។ ឧត្តមសេនីយ៍ត្រី នាង សុភារ៉ា ក្នុងនាមមេបញ្ជាការតំបន់ប្រតិបត្តិការសឹករងតាកែវ បានថ្លែងអំណរគុណដ៏ជ្រាលជ្រៅជាទីបំផុតចំពោះនាយទាហាន នាយទាហានរង និងពលទាហានទាំងអស់ដែលបានស្មោះស្ម័គ្រ ប្រកបដោយ ទឹកចិត្តជ្រះថ្លាក្នុងការចូលរួមចំណែកជាមួយរាជរដ្ឋាភិបាលដើម្បីទិញវ៉ាក់សាំងការពារកូវីដ-១៩ សម្រាប់ចាក់ជូនកងកម្លាំងប្រដាប់អាវុធគ្រប់ប្រភេទ មន្ត្រីរាជការដែលមានហានិភ័យខ្ពស់ក្នុងការអន្តរាគមន៍បម្រើប្រជាជន និងជំហានបន្តបន្ទាប់ដើម្បីចាក់ជូនប្រជាពលរដ្ឋនៅក្នុងទូទាំងប្រទេសផងដែរ៕	2020-12-25T00:42:00+07:00	freshnewsasia.com	https://m.freshnewsasia.com/index.php/en/localnews/181327-2020-12-24-10-42-52.html
03cc469f-88c6-41ca-95f3-5eb155746d96	ដំឡើងពន្ធ លើផលិតផលថ្នាំជក់ ជាយុទ្ធសាស្រ្តឈ្នះ-ឈ្នះ ធ្វើឲ្យកម្ពុជា ទទួលចំណូលបន្ថែម ក្នុងដំណាក់ កាលកូវីដ-១៩	ភ្នំពេញ ៖ លោក មុំ គង់ នាយកប្រតិបត្តិអង្គការចលនា ដើម្បីសុខភាពកម្ពុជា បានថ្លែងថា ការដំឡើងពន្ធ លើផលិតផលថ្នាំជក់ ជាយុទ្ធសាស្រ្តឈ្នះ-ឈ្នះ ដែលធ្វើឲ្យកម្ពុជា ទទួលប្រាក់ចំណូលបន្ថែម ជាពិសេស ក្នុងដំណាក់កាលកម្ពុជាជួបវិបត្តិកូវីដ-១៩ ។ យោងតាមសេចក្ដីប្រកាស ព័ត៌មាន របស់អង្គការចលនា ដើម្បីសុខភាពកម្ពុជា នៅថ្ងៃទី២៤ ខែធ្នូ ឆ្នាំ២០២០ បានឲ្យដឹងថា កម្ពុជាស្ថិតក្នុងចំណោមប្រទេសដែល មានអត្រាពន្ធលើ ផលិតផលថ្នាំជក់ទាបជាងគេ នៅក្នុងតំបន់អាស៊ាន ។ បច្ចុប្បន្ន អត្រាពន្ធលើផលិតផលថ្នាំជក់ធៀបតំលៃលក់រាយនៅកម្ពុជា មានត្រឹមតែ ២៥% ចំពោះបារីក្នុងស្រុក និង៣១.១% ប៉ុណ្ណោះ ចំពោះបារី នាំចូល ខណៈប្រទេសថៃ មានអត្រាពន្ធធៀបតំលៃ លក់រាយ ៧០% សិង្ហបុរី ៦៧.៥% និងភូមា ៥០%ទៅ៦០% ។ ជាងនេះទៅទៀត កម្ពុជានឹងទទួលចំណូលពន្ធបន្ថែម ២៣៥លានដុល្លារ ក្នុងរយៈពេល៥ឆ្នាំខាងមុខ និង៩៣៣លានដុល្លារ ក្នុងរយៈពេល១៥ឆ្នាំខាងមុខ បើកម្ពុជា ដំឡើងពន្ធលើផលិតផលថ្នាំជក់រហូតដល់ ៧៥%នៃតំលៃបារីលក់រាយ ។ នេះបើយោងតាមការសិក្សារបស់ អង្គការសហប្រជាជាតិ ស្ដីពីការវិនិយោគលើការត្រួត ពិនិត្យផលិតផលថ្នាំជក់ឆ្នាំ២០១៩។ បន្ថែមពីនេះ ការដំឡើងពន្ធថ្នាំជក់ នឹងកាត់បន្ថយអត្រា ស្លាប់ ជំងឺ និងពិការភាព ដោយសារការប្រើប្រាស់ផលិតផលថ្នាំជក់ ក្នុងន័យនេះ អាចបញ្ជក់ថាទុក្ខវេទនា របស់ប្រជាពលរដ្ឋ ក៏បានកាត់បន្ថយ។ការដំឡើងពន្ធលើផលិតផលថ្នាំជក់ គឺជាបំណងប្រាថ្នារបស់ប្រជាពលរដ្ឋ។ ប្រជាពលរដ្ឋកម្ពុជា ៨០% គាំទ្រឲ្យមានការដំឡើងពន្ធលើផលិតផលថ្នាំជក់ និងដំឡើងថ្លៃតម្លៃបារី (ការអង្កេតថ្នាក់ជាតិ របស់ក្រសួងផែនការឆ្នាំ២០១៤ លើមនុស្សពេញវ័យ ស្ដីពីថ្នាំជក់នៅកម្ពុជា)។ ប្រភពដដែល បន្ថែមថា មិនតែប៉ុណ្ណោះកម្ពុជា ជារដ្ឋភាគីនៃអនុសញ្ញាស្ដីពី ការត្រួតពិនិត្យថ្នាំជក់ដែលមានកាតព្វកិច្ច ដំឡើងពន្ធលើផលិតផលថ្នាំជក់ ដើម្បីបង្ហាញការប្ដេជ្ញាចិត្តអនុវត្តអនុសញ្ញានេះ។ ក្នុងសេចក្ដីប្រកាសព័ត៌មាន លោក មុំ គង់ បានបញ្ជាក់ថា «ការដំឡើងពន្ធលើផលិតផលថ្នាំជក់ជាយុទ្ធសាស្រ្តឈ្នះ-ឈ្នះដែលធ្វើឱ្យកម្ពុជាទទួលបាន ប្រាក់ចំណូលបន្ថែម ជាពិសេសក្នុងដំណាក់កាល ប្រទេសយើងជួបវិបត្តិកូវីត១៩ ព្រមទាំងអាចកាត់បន្ថយផលប៉ះពាល់ដែលបណ្ដាលមកពីការប្រើប្រាស់ផលិតផលថ្នាំជក់ផងដែរ»។ បើយោងតាមការសិក្សា របស់ការអង្គការសហ ប្រជាជាតិ ពលរដ្ឋកម្ពុជាចំនួន១៥ ០០០នាក់ស្លាប់ជា រៀងរាល់ឆ្នាំដោយសារជំងឺបង្ក ដោយការប្រើប្រាស់ថ្នាំជក់។ ការប្រើប្រាស់ថ្នាំជក់បណ្ដាល ឲ្យខាតបង់ទឹកប្រាក់ ៦៤៩លានដុល្លាក្នុងមួយឆ្នាំ ដែលស្មើនឹង ៣% នៃផលិតផលក្នុង ស្រុកសរុបរបស់កម្ពុជា ។ ក្នុងនោះ ៥៨៤លានដុល្លា បណ្ដាលមកពីការខាតបង់ផលិតភាពសេដ្ឋកិច្ច គឺមរណភាពមុនអាយុកំណត់ ផលិតភាពធ្លាក់ចុះពីការសម្រាកជក់បារី និងអវត្តមានពីការងារ ជាដើម៕	2020-12-24T23:46:00+07:00	dap-news.com	https://dap-news.com/national/2020/12/24/107514/
8e68c92f-0fa4-4609-a847-be5088afb57b	ពលករខ្មែរម្នាក់នៅថៃឆ្លងជំងឺកូវីដ១៩ ខណៈពលករមួយចំនួនទៀតបន្តគេចខ្លួនរកកន្លែងសុវត្ថិភាព	អាជ្ញាធរថៃរកឃើញពលករខ្មែរម្នាក់ឆ្លងជំងឺកូវីដ១៩នៅខេត្តឈុនបូរី (Chon Buri) កាលពីថ្ងៃទី២៣ ធ្នូ។ ជាមួយគ្នានេះ មានពលករខ្មែរជាច្រើននាក់នៅតែបន្តលាក់ខ្លួនក្នុងព្រៃ ដើម្បីគេចចេញពីការតាម ចាប់ខ្លួនរបស់អាជ្ញាធរថៃ អំឡុងពេលផ្ទុះជំងឺកូវីដ១៩ លើកទី២ នៅប្រទេសថៃ។ មន្ត្រីសង្គមស៊ីវិល យល់ថា អំឡុងពេលនេះពលករគួរតែស្នាក់នៅមួយកន្លែង ដើម្បីសុវត្ថិភាពផ្ទាល់ខ្លួន។ អភិបាលខេត្តឈុនបូរី របស់ថៃ លោក ផ័ករះថន ធៀនឆៃ (Phakrathorn Theanchai) ធ្វើសន្និសីទសារព័ត៌មាន កាលពីរសៀលថ្ងៃទី២៣ ធ្នូ ថា ពលការិនីខ្មែរដែលឆ្លងកូវីដ១៩នោះ មានអាយុ ១៩ឆ្នាំ ប៉ុន្តែលោកមិនបានប្រាប់ឈ្មោះ និងស្រុកកំណើតនៅក្នុងខេត្តណារបស់កម្ពុជានោះទេ។ លោកបន្តថា ពលការិនីរូបនេះ លួចឆ្លងដែនចូលមកប្រទេសថៃដោយខុសច្បាប់ ដោយបានធ្វើដំណើរតាមរថយន្តឈ្នួលមួយគ្រឿងជាមួយពលករខ្មែរចំនួន ១០នាក់ផ្សេងទៀត មករកការងារធ្វើនៅខេត្តឈុនបូរី កាលថ្ងៃទី១៧ធ្នូ។ បច្ចុប្បន្នអាជ្ញាធរថៃបានបញ្ជូនពលការិនីរូបនេះ ទៅព្យាបាលជំងឺនៅមន្ទីរពេទ្យក្នុងខេត្តឈុនបូរីហើយ ចំណែកពលកររួមដំណើរជាមួយគ្នានោះ អាជ្ញាធរថៃបានបញ្ជូនពួកគេទៅធ្វើចត្តាឡីស័កនៅក្នុងខេត្តមួយនេះហើយ ដើម្បីតាមដានរកជំងឺកូវីដ១៩។ អាស៊ីសេរីមិនអាចទាក់ទងមន្ត្រីស្ថានទូតខ្មែរប្រចាំទីក្រុងបាងកក ដើម្បីសុំអត្ថាធិប្បាយជុំវិញករណីពលករខ្មែរកើតជំងឺកូវីដ-១៩ នៅប្រទេសថៃនេះបានទេ នៅថ្ងៃទី២៤ ធ្នូ ដោយទូរស័ព្ទចូលជាច្រើនដងពុំមានអ្នកទទួល។ អាស៊ីសេរីក៏មិនទាន់អាចទាក់ទងពលករខ្មែរដែលឆ្លងជំងឺកូវីដ-១៩ រូបនោះ និងសាច់ញាតិរបស់គាត់បានដែរ។ ជាមួយគ្នានេះ មានពលករខ្មែរជាច្រើននាក់ទៀតបន្តគេចខ្លួនរកកន្លែងមានសុវត្ថិភាពនៅខេត្តសាមុតសាខន ដដែល។ ពលករខ្មែរម្នាក់ធ្វើការសំណង់នៅខេត្តសាមុតសាខន (Samut Sakhorn) លោក ឆន សុខឿន ប្រាប់អាស៊ីសេរីនៅរសៀលថ្ងៃទី២៤ ធ្នូ ថា យ៉ាងហោចណាស់មានពលករខ្មែរធ្វើការខុសច្បាប់ប្រមាណ២០នាក់ក្នុងចំណោមពលករជាង ១០០នាក់បន្តលាក់ខ្លួននៅក្នុងព្រៃ នៅតំបន់គាត់ធ្វើការ ដោយសារពួកគេព្រួយបារម្ភខ្លាចអាជ្ញាធរថៃចាប់បញ្ជូនត្រឡប់ទៅកម្ពុជា ឬចាប់ពួកគេដាក់គុកក្នុងពេលចុះត្រួតជំងឺកូវីដ១៩។ លោកបន្ថែមថា ពលករ មួយចំនួនទៀត ស្នាក់នៅក្នុងបន្ទប់ជាបណ្ដោះអាសន្ន បន្ទាប់ពីមានអង្គការសង្គមស៊ីវិលរបស់ខ្មែរនិងថៃ បានទូរស័ព្ទប្រាប់ពួកគេថានឹងជួយអន្តរាគមន៍ដល់ពួកគេឱ្យរួចផុតពីការចាប់ចង៖ « »។ រដ្ឋមន្ត្រីក្រសួងការងាររបស់ថៃ លោក សុឆាត ឈុំគ្លិន (Suchart Chom Klin)បានប្រាប់ទូរទស្សន៍ប៉ុស្តិ៍លេខ៩របស់ថៃ នៅថ្ងៃទី២៤ ធ្នូ ថា អំឡុងពេលផ្ទុះជំងឺកូវីដ១៩ លើកទី២នេះ ក្រសួងការងារនឹងដាក់សំណើទៅគណៈរដ្ឋមន្ត្រីថៃអនុញ្ញាតឱ្យពលករបរទេសទាំងអស់ដែលធ្វើការខុសច្បាប់នៅក្នុងប្រទេសថៃ បន្តស្នាក់នៅនិងធ្វើការបាន ដោយមិនមានការចាប់ចងឡើយ។ លោកថា នឹងដាក់សំណើនេះជូនគណៈរដ្ឋមន្ត្រីថៃអនុម័តក្នុងពេលដ៏ខ្លីខាងមុខនេះ ដើម្បីកុំឱ្យពលករទាំងនោះរត់គេចពីអាជ្ញាធរថៃក្នុងពេលចុះធ្វើតេស្ដជំងឺកូវីដ១៩។ ប៉ុន្តែ អំឡុងពេលនេះអាជ្ញាធរថៃនៅតែបន្តហាមឃាត់មិនឱ្យពលករបរទេស ចល័តចេញពីកន្លែងធ្វើការទៅតំបន់ផ្សេងឡើយ ដើម្បីទប់ស្កាត់កុំឱ្យជំងឺកូវីដ១៩។ ទោះជាយ៉ាងណាមន្ត្រីអង្គការសង់ត្រាល់ (Central) ទទួលបន្ទុកផ្នែកពលករ លោក ឌី ថេហូយ៉ា នៅតែព្រួយបារម្ភថា អាជ្ញាធរមូលដ្ឋានរបស់ថៃអាចនឹងបន្តធ្វើទុក្ខបុកម្នេញលើពលករខ្មែរដដែល ប្រសិនបើរដ្ឋាភិបាលថៃមិនបានតាមដានរឿងនេះឱ្យដិតដល់ទេនោះ។ លោកនិយាយថា កន្លងទៅមានពលករខ្មែរជាច្រើននាក់បានរត់គេចខ្លួន បន្ទាប់ពីអាជ្ញាធរថៃតាមចាប់ពួកគេជាច្រើនករណីរួចមកហើយ។ ទោះជាយ៉ាងណាលោកថា អំឡុងពេលនេះពលករមិនគួរចល័តចេញពីតំបន់មួយទៅតំបន់មួយទៀតឡើយ ពីព្រោះការធ្វើបែបនេះប្រឈមនឹងឆ្លងជំងឺកូវីដ១៩ផង និងអាជ្ញាធរថៃចាប់ខ្លួនពួកគេផង៖ « »។ ចំណែកនៅកម្ពុជាវិញ មានអ្នកជំងឺកូវីដ-១៩ ចំនួន២ នាក់ទៀត បានជាសះស្បើយ និងចេញពីមន្ទីរពេទ្យហើយ នៅថ្ងៃទី២៤ ធ្នូ។ ក្រសួងសុខាភិបាលឱ្យដឹងតាមសេចក្ដីចប្រកាសព័ត៌មាននៅថ្ងៃទី២៤ ធ្នូ ថា អ្នកជាសះស្បើយទាំង២នាក់នោះ ម្នាក់ គឺជាអ្នកពាក់ព័ន្ធនឹងព្រឹត្តិការណ៍ចម្លងក្នុងសហគមន៍២៨ វិច្ឆិកា ចំណែកម្នាក់ទៀត ជាករណីនាំចូលពីបរទេស។ នៅថ្ងៃដដែលនេះ ក្រសួងរកមិនឃើញមានករណីឆ្លងថ្មីទៀតនោះទេ បន្ទាប់ពីពិនិត្យលើសំណាកមនុស្ស៥១នាក់។ ទោះជាយ៉ាងណា ក្រសួងបានអំពាវនាវដល់អាជ្ញាធរខេត្តនៅជាប់ព្រំដែនថៃឱ្យធ្វើចត្តាឡីស័ក លើពលករខ្មែរត្រឡប់មកពីប្រទេសថៃឱ្យបានតឹងរ៉ឹងបំផុត ដើម្បីបង្ការកុំឱ្យឆ្លងជំងឺកូវីដ១៩ចូលមកកម្ពុជា។ គិតត្រឹមថ្ងៃទី២៤ ធ្នូ កម្ពុជាមានអ្នកកើតជំងឺកូវីដ-១៩ សរុបចំនួន៣៦៣ នាក់ ក្នុងនោះជាសះស្បើយចំនួន៣៥១ នាក់ និងកំពុងសម្រាកព្យាបាលចំនួន១២ នាក់៕	2020-12-24T20:43:21+07:00	rfa.org	https://www.rfa.org/khmer/news/health/one-cambodian-migrant-worker-in-thailand-tested-positive-for-covid-19-12242020084243.html
8d15a140-069e-4d57-b9f4-7b75c750d32c	អភិបាលខេត្តស្វាយរៀង ជំរុញអាជ្ញាធរបន្តរឹតបន្តឹងការអនុវត្តវិធានការបង្ការ ទប់ស្កាត់ ការឆ្លងរីករាយដាលជំងឺកូវីដ-១៩	លោក ម៉ែន វិបុល អភិបាលខេត្តស្វាយរៀង បានថ្លែងជំរុញដល់អាជ្ញាធរគ្រប់លំដាប់ថ្នាក់ ត្រូវបន្តរឹតបន្តឹងការអនុវត្តវិធានការបង្ការ ទប់ស្កាត់ ការឆ្លងរីករាយដាល នៃជំងឺកូវីដ-១៩ ជាពិសេសការធ្វើចត្តាឡីស័ក ចំពោះប្រជាពលរដ្ឋមកពីក្រៅប្រទេសឲ្យបានម៉ត់ចត់ និងតឹងរឹងបំផុត ស្របតាមវិធានការណែនាំ របស់ក្រសួងសុខាភិបាល។ ការថ្លែងរបស់អភិបាលខេត្តស្វាយរៀង ធ្វើឡើងនៅក្នុងកិច្ចប្រជុំបូកសរុបលទ្ធផលការងារប្រចាំខែធ្នូ ឆ្នាំ២០២០ និងលើកទិសដៅការងារខែមករា ឆ្នាំ២០២១ របស់រដ្ឋបាលខេត្តស្វាយរៀង។ ដោយកិច្ចប្រជុំនេះ ក៏មានការត្រួតពិនិត្យ និងបូកសរុបលទ្ធផល នៃការអនុវត្តការងាររបស់គណៈបញ្ជាការឯកភាពរដ្ឋបាលខេត្ត ប្រចាំខែធ្នូ ឆ្នាំ២០២០ផងដែរ។ លោកអភិបាលខេត្ត បានថ្លែងអំណរគុណ និងកោតសរសើរចំពោះលោក លោកស្រី ថ្នាក់ដឹកនាំ កងកម្លាំងប្រដាប់អាវុធ មន្ត្រីរាជការក្នុងខេត្តស្វាយរៀងទាំងអស់ ដែលក្នុងរយៈពេលពេញមួយ ឆ្នាំ២០២០នេះ បើទោះជាមានបញ្ហាប្រឈមនានាបានកើតឡើង ជាពិសេសបញ្ហាកូវីដ-១៩ បញ្ហាគ្រោះធម្មជាតិ និងជំនន់ទឹកភ្លៀង ប៉ុន្តែបានសហការអនុវត្តតួនាទីភារកិច្ចរបស់ខ្លួន បានយ៉ាងល្អប្រសើរ រួមជាមួយរដ្ឋបាលខេត្ត សម្រេចបាននូវសមិទ្ធផលល្អប្រសើរជាច្រើន ទាំងការងារ អភិវឌ្ឍសេដ្ឋកិច្ច-សង្គម ការកសាងហេដ្ឋារចនាសម្ព័ន្ធ និងការថែរក្សាសន្តិសុខ សុវត្ថិភាព និងសណ្ដាប់ធ្នាប់សង្គម ព្រមទាំងការចូលរួមយុទ្ធនាការ ប្រយុទ្ធប្រឆាំងនឹងជំងឺកូវីដ-១៩ បានប្រកបដោយលទ្ធផលវិជ្ជមាន។ ត្រូវបន្តយកចិត្តទុកដាក់ថែរក្សាសន្តិសុខ សណ្តាប់ធ្នាប់សង្គម និងសុវត្ថិភាពនៅក្នុងខេត្តឲ្យបានល្អប្រសើរ មន្ទីរពាក់ព័ន្ធ និងអាជ្ញាធរក្រុង ស្រុកត្រូវបន្តធ្វើការពិនិត្យ តាមដាន ជំរុញ និងគាំទ្រដល់ការបង្កបង្កើនផលរបស់ប្រជាពលរដ្ឋ ជាពិសេសការដាំដុះពូជស្រូវ គ្រាប់ពូជដំណាំ ពូជត្រី ដែលបានធ្វើការចែកជូននាពេលកន្លងមកឲ្យទទួលបានលទ្ធផល និងទិន្នផលខ្ពស់ និងល្អប្រសើរ ថ្នាក់ដឹកនាំ និងមន្ត្រីរាជការទាំងអស់ ត្រូវបន្តខិតខំបំពេញតួនាទីភារកិច្ចបម្រើសេវាជូនប្រជាពលរដ្ឋឲ្យបានល្អប្រសើរ ប្រកបដោយសាមគ្គីភាព ឯកភាពផ្ទៃក្នុង រដ្ឋបាលក្រុង-ស្រុកទាំងអស់ ត្រូវបន្តខិតខំដោះស្រាយបញ្ហាដែលកើតមានឡើង នៅក្នុងដែនសមត្ថកិច្ចរបស់ខ្លួនឲ្យអស់លទ្ធភាព និងមានប្រសិទ្ធភាពខ្ពស់ ជូនប្រជាពលរដ្ឋនៅមូលដ្ឋាន ព្រមទាំងត្រូវពង្រឹងការគ្រប់គ្រង ថែរក្សាការពារដីរដ្ឋ តួយ៉ាងដីព្រៃដីចំណីបឹង ទន្លេ ព្រែកឲ្យបានល្អសម្រាប់ជាប្រយោជន៍សាធារណៈ រដ្ឋបាលក្រុង ស្រុក ត្រូវបង្កើនការរៀបចំសណ្ដាប់ធ្នាប់ របៀបរៀបរយ បរិស្ថាន អនាម័យនៅក្នុងមូលដ្ឋានរបស់ខ្លួន និងបន្ដណែនាំ អប់រំផ្សព្វផ្សាយ និងទប់ស្កាត់ ឲ្យបាននូវការសាងសង់សំណង់អនាធិបតេយ្យ និងសំណង់ផ្សេងៗ ដែលរំលោភលើដីចំណីផ្លូវ ត្រូវបន្តពង្រឹងការអនុវត្តច្បាប់ចរាចរណ៍ផ្លូវគោក ការបង្ការទប់ស្កាត់ការជួញដូរ និងប្រើប្រាស់គ្រឿងញៀនឲ្យមានប្រសិទ្ធភាព៕	2020-12-24T19:26:00+07:00	freshnewsasia.com	https://m.freshnewsasia.com/index.php/en/localnews/181291-2020-12-24-05-26-08.html
983c65c6-f5be-4c8e-86e0-fc9b2bdb9f6f	កម្ពុជាជាប់ចំណាត់ថ្នាក់លេខ១ ក្នុងពិភពលោក ក្នុងការគ្រប់គ្រងប្រឆាំងនឹងវីរុសកូវីដ១៩	ភ្នំពេញៈ ប្រទេសកម្ពុជាបានជាប់ចំណាត់លេខ១ កម្រិតពិភពលោក ជាប្រទេសដែលគ្រប់គ្រង ការឆ្លងរាតត្បាតនៃវីរុសកូវីដ១៩ បានល្អជាងគេ។ នេះបើតាមការិយាល័យចក្ខុវិស័យសេដ្ឋកិច្ច នៃប្រទេសសេណេហ្កាល់ ដែលបង្ហាញរបាយការណ៍វាយតម្លៃស្ដីពីសន្ទស្សន៍នៃស្ថានភាពធ្ងន់ នៃជំងឺកូវីដ១៩។ បើយោងតាមវេបសាយ lepetitjournal បានផ្សាយថា ប្រទេសកម្ពុជាបានជាប់ចំណាត់លេខ១ កម្រិតពិភពលោក នៅក្នុងចំណោមប្រទេស ១៦៦ ក្នុងការគ្រប់គ្រងការឆ្លងរាតត្បាតនៃវីរុសកូវីដ១៩ បានល្អជាងគេ បន្ទាប់មកគឺប្រទេសស៊ូដង់ខាងត្បូង និងប្រទេសប្រ៊ុយណេ។ ការដាក់ចំណាត់ថ្នាក់នេះ គឺបានធ្វើឡើងជារៀងរាល់សប្ដាហ៍ បន្ទាប់ពីព្រឹត្តិការណ៍ថ្ងៃទី៣ ខែវិច្ឆិកា ដែលករណីឆ្លងវីរុសកូវីដ១៩ មួយចំនួនត្រូវបានរកឃើញ ក្រោយរដ្ឋមន្ត្រីការបទេសហុងគ្រីឆ្លង វីរុសកូវីដ១៩ ពេឡមកបំពេញទស្សនកិច្ចនៅកម្ពុជា និងព្រឹត្តិការណ៍២៨ វិច្ឆិកា ដែលបានរកឃើញការឆ្លងចូលក្នុងសហគមន៍ដំបូងគេ។ ការិយាល័យចក្ខុវិស័យសេដ្ឋកិច្ច នៃប្រទេសសេណេហ្កាល់ ក៏បានទទួលស្គាល់ផងដែរពីប្រសិទ្ធភាព នៃការដាក់ចេញ និងអនុវត្តនូវវិធានការរបស់រដ្ឋាភិបាលកម្ពុជា ក្នុងនោះរួមមាន ការធ្វើចត្តាឡីស័កចំពោះអ្នកមកពីបរទេស រោងភាពយន្ត សាលកីឡា បិទសាលារៀន យុទ្ធនាការផ្សព្វផ្សាយព័ត៌មានយល់ដឹងពីវីរុសកូវីដ១៩ ការចែកចាយម៉ាស និងការបញ្ចេញអត្តសញ្ញាណអ្នកឆ្លងដើម្បីងាយស្រួលគ្រប់គ្រងស្ថានការណ៍ជាដើម។ គួរបញ្ជាក់ថា កាលពីខែវិច្ឆិកាកន្លងទៅនេះ របាយការណ៍វាយតម្លៃស្ដីពីសន្ទស្សន៍នៃស្ថានភាពធ្ងន់នៃជំងឺកូវីដ១៩ ចេញផ្សាយដោយការិយាល័យចក្ខុវិស័យសេដ្ឋកិច្ច នៃប្រទេសសេណេហ្កាល់ (Le Bureau de Prospective Economique (BPE) du Sénégal) ក៏បានឱ្យចំណាត់ថ្នាក់កម្ពុជា ជាប់ចំណាត់លេខ៣ កម្រិតពិភពលោក និងលេខ១ ក្នុងទី្វបអាស៊ី ក្នុងនាមជាប្រទេស ដែលគ្រប់គ្រងការឆ្លងរាតត្បាតនៃវីរុសកូវីដ១៩ បានល្អជាងគេ ។ របាយការណ៍វាយតម្លៃស្ដីពីសន្ទស្សន៍នៃស្ថានភាពធ្ងន់នៃជំងឺ COVID-19 ចេញផ្សាយដោយការិយាល័យចក្ខុវិស័យសេដ្ឋកិច្ច នៃប្រទេសសេណេហ្កាល់ ធ្វើឡើងដោយផ្អែកលើ ទិន្នន័យរបស់អង្គការសុខភាពពិភពលោក៕	2020-12-24T18:48:42+07:00	cen.com.kh	https://cen.com.kh/archives/278465.html
5a937267-71a8-4ab5-8b30-c41e3668200b	ស្នងការនគរបាលខេត្តកណ្ដាល នាំយកថវិកាចំនួន៣៣លានរៀល ប្រគល់តាមរយៈរដ្ឋបាលខេត្តកណ្ដាល ដើម្បីទិញវ៉ាក់សាំងការពារជំងឺកូវីដ-១៩ ជាមួយរាជរដ្ឋាភិបាល	នៅថ្ងៃទី២៣ ខែធ្នូ ឆ្នាំ២០២០ លោកឧត្ដមសេនីយ៍ទោ ឈឿន សុចិត្ត បានដឹកនាំលោក លោកស្រីស្នងការរង នាំយកនូវថវិកា ចំនួន៣៣លានរៀល ប្រគល់ជូនរដ្ឋបាលខេត្តកណ្តាល ក្រោមអធិបតីភាពលោក គង់ សោភ័ណ្ឌ ដើម្បីជូនសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដើម្បីទិញវ៉ាក់សាំងកូវីដ-១៩ សម្រាប់ចាក់ជូនប្រជាពលរដ្ឋដោយឥតគិតថ្លៃ។ ការចូលរួមបរិច្ចាគនេះ បានធ្វើឡើងបន្ទាប់ពីសម្តេចតេជោ ហ៊ុន សែន ប្រកាសពីការត្រៀមថវិកាទិញវ៉ាក់សាំងកូវីដ-១៩ មកចាក់ជូនប្រជាពលរដ្ឋដោយឥតគិតថ្លៃ ស្របពេលដែលជំងឺកូវីដ១៩ បានឆ្លងចូលដល់សហគមន៍កម្ពុជា។ សូមបញ្ជាក់ថា សម្តេចតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំងយកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ប្រជាពលរដ្ឋប្រមាណ ៥០ម៉ឺននាក់ ៕	2020-12-24T18:15:00+07:00	freshnewsasia.com	https://m.freshnewsasia.com/index.php/en/localnews/181277-2020-12-24-04-15-56.html
5589a330-484c-49b7-9e01-ebdad2871f6d	BREAKING: សហរដ្ឋអាមេរិក៖ អ្នកជំងឺ ៣,៤០១នាក់ស្លាប់ និងមនុស្សជាង ២៣ម៉ឺននាក់ទៀតឆ្លងកូវីដ-១៩ នៅក្នុងពេល២៤ម៉ោង! (Video inside)	ករណីឆ្លង និងស្លាប់ប្រចាំថ្ងៃដោយសារ COVID-19 នៅទូទាំងសហរដ្ឋអាមេរិក នៅតែបន្តស្ថិតក្នុងកម្រិតអាក្រក់បំផុតដដែល ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ២៣២,៣៤២នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺ ៣,៤០១នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី២៤ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៨,៩១៧,១៥២ករណី ក្នុងនោះមានអ្នកស្លាប់សរុបចំនួន ៣៣៤,២១៨នាក់ និងជាសះស្បើយឡើងសរុបចំនួន ១១,១០១,៨៦៦នាក់។ ចំពោះមុខអាកាសធាតុចុះត្រជាក់ខ្លាំង និងបុណ្យណូអែលខិតជិតមកដល់ ក្រុមអ្នកជំនាញបានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកល (COVID-19) នឹងបន្តកើនឡើងខ្លាំងបន្ថែមទៀត។ គួរបញ្ជាក់ថា សហរដ្ឋអាមេរិកបានចាប់ផ្តើម ធ្វើការចាក់វ៉ាក់សាំង COVID-19 ជាបណ្តើរៗហើយ ទៅលើបុគ្គលិកសុខាភិបាលជួរមុខ និងមនុស្សវ័យចំណាស់ ដែលងាយរងគ្រោះបំផុត ដោយសារតែការឆ្លងរាតត្បាត COVID-19។ ដោយឡែកលោក ចូ បៃដិន ដែលនឹងត្រូវស្បថឡើងកាន់តំណែង ជាប្រធានាធិបតីនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕	2020-12-24T17:41:00+07:00	freshnewsasia.com	https://m.freshnewsasia.com/index.php/en/internationalnews/181274-2020-12-24-03-41-59.html
6831bbdc-b67d-4a23-9122-4ba0e453e23e	BREAKING: រាជរដ្ឋាភិបាលចេញសេចក្ដីណែនាំ និងវិធានការបន្ថែម ដើម្បីគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ច និងការស្ដារឡើងវិញ ក្រោយវិបត្តិជំងឺកូវីដ១៩ (ជុំទី៧) (Video inside)	រាជរដ្ឋាភិបាលកម្ពុជា បានចេញសេចក្ដីណែនាំអំពីវិធានការបន្ថែម ដើម្បីបន្តគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ច នៅក្នុងបរិការណ៍នៃវិបត្តិ, ការស្ដារ និងជំរុញកំណើនសេដ្ឋកិច្ចកម្ពុជា ក្រោយពីវិបត្តិនៃជំងឺកូវីដ-១៩ (ជុំទី៧)។ នេះបើតាមសេចក្ដីណែនាំ ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី២៤ ខែធ្នូ ឆ្នាំ២០២០។ រាជរដ្ឋាភិបាល សម្រេចដាក់ចេញនូវវិធានការបន្ថែម ជុំទី៧ ក្នុងគោលបំណង បន្តដាក់ចេញ និងអនុវត្តវិធានការរក្សាលំនឹងអាជីវកម្ម ខណៈដែលកម្ពុជា កំពុងបន្តប្រឈមនឹងវិបត្តិនៃជំងឺកូវីដ១៩ ក៏ដូចជាទ្រទ្រង់ និងស្ដារអាជីវកម្ម និងធុរកិច្ច ឲ្យងើបឡើងវិញ ដើម្បីចូលរួមជំរុញកំណើនសេដ្ឋកិច្ច នៅក្នុងបរិការណ៍ក្រោយពីវិបត្តិនៃជំងឺកូវីដ-១៩ និង បន្តជួយទំនុកបម្រុងដល់ជីវភាពប្រចាំថ្ងៃរបស់គ្រួសារក្រីក្រ និងងាយរងគ្រោះតាមរយៈកម្មវិធី ឧបត្ថម្ភសាច់ប្រាក់ ដើម្បីឆ្លងកាត់ដំណាក់កាលដ៏លំបាកបំផុតនៃវិបត្តិជំងឺកូវីដ១៩។ វិធានការបន្តជួយវិស័យកាត់ដេរ-វាយនភណ្ឌ, ស្បែកជើង, ផលិតផលធ្វើដំណើរ, កាបូប និងវិស័យទេសចរណ៍ វិធានការបន្តជួយវិស័យអាកាសចរណ៍ វិធានការជួយរោងចក្រ, សហគ្រាស និងអាជីវកម្ម ក៏ដូចជាជួយសម្រួលដល់ជីវភាពរស់នៅរបស់កម្មករ-និយោជិត វិធានការទ្រទ្រង់កំណើន ការបន្ធូរបន្ថយការអនុវត្តពន្ធកាត់ទុកលើការប្រាក់សម្រាប់អ្នកផ្ដល់កម្ចីក្នុងស្រុក និងក្រៅស្រុក (Withholding Tax) កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ៕	2020-12-24T16:02:00+07:00	freshnewsasia.com	https://m.freshnewsasia.com/index.php/en/localnews/181263-2020-12-24-02-02-30.html

Subsets and Splits

No community queries yet

The top public SQL queries from the community will appear here once available.